
Esipuhe suomalaiseen painokseen 


Tässä teoksessa yritetään hahmotella positiivista ratkaisua muu- 
tamiin nykypsykologian vaikeisiin ongelmiin. Yritys on saanut 
alkunsa ensiksikin siitä, että psykologian avoin kriisi? (vuosi- 
satamme ensimmäisellä kolmanneksella) saattoi ilmi porvarilli- 
sen psykologian periaatteelliset vaikeudet, mutta ei poistanut 
niitä eikä edes paljastanut niiden yhteistä alkusyytä. Tämä alku- 
syy on ”fyysisen ja psyykkisen” ontologinen dualismi, joka 
auttamattomasti vääristää käsityksen psykologian kohteesta ja 
psyyken merkityksestä niiden olentojen elämässä, joilla on 
psyyke. 

Dialektinen materialismi poistaa radikaalisti tämän dualismin 
ja avaa sillä tavoin tietä konkreettiseen tietoon. Mutta dialek- 
tinen materialismi ei korvaa konkreettisia tieteitä eikä edes ota 
tehtäväkseen antaa niille peruskäsitteitä. Lenin (teoksessa Mate- 
rialismi ja empiriokritisismi) korosti sitä, kuinka tärkeää on 
erottaa filosofinen ja fyysinen materian käsite toisistaan — nii- 
den sekoittaminenhan johti fysiikan metodologiseen kriisiin 
vuosisatamme alussa. Tieteiden itsensä on vakiinnutettava pe- 
ruskäsitteittensä sisältö, ja on jo toinen kysymys, kuinka tyy- 
dyttävästi ne voivat sen tehdä kussakin kehityksensä vaiheessa. 

Toinen seikka, joka on antanut herätteen tämän ''Johdatuk- 
sen” kirjoittamiseen, on seuraava: Vuosisatamme toisen neljän- 
neksen kuluessa on sekä psykologiassa että muutamissa muissa 
tieteissä (aistielinten ja korkeimman hermotoiminnan fysiolo- 
giassa, informaatioteoriassa ja kybernetiikassa) löydetty tosi- 
asioita ja kehitelty käsitejärjestelmiä, jotka muuttavat radikaa- 
listi porvarillisen psykologian klassisia käsityksiä materiaalisten 
ja psyykkisten prosessien luonteesta, korkeimman hermotoi- 
minnan ja psyyken yhteyksistä ja eroista ja psyyken merkityk- 
sestä käyttäytymisessä. Nämä tosiseikat ja käsitejärjestelmät 
löydettiin ja kehiteltiin toisistaan riippumatta, ja usein ne saivat 
objektiivisen merkityksensä kanssa ristiriidassa olevan subjektii- 
visen tulkinnan. Näistä uusista lähtökohdista tarkasteltuna 
”psyykkinen ja fyysinen” eivät enää ole absoluuttisen erilaisia 


olemisen lajeja, vaan niiden välinen ''hyppiiys'' voidaan rinnas- 
taa moniin muihin ”hyppäyksiin” materian kehityksessä; se ei 
ole niistä ensimmäinen eikä ehkä edes tärkein. Lenin asetti 
” perinpohjaisesti tutkittavaksi, millä tavalla materia, jolla ei 
näytä olevan ollenkaan aistimiskykyä, on yhteydessä toiseen, 
samoista atomeista (tai elektroneista) kokoonpantuun mate- 
riaan, jolla taas on selvästi ilmenevä aistimiskyky” (Materia- 
lismi ja empiriokritisismi, Edistys 1971, s. 50—51). Tämä teh- 
tävä oli vielä vähän aikaa sitten hyvin kaukainen, mutta ny- 
kyään siitä on tullut aivotoimintaa tutkivien tieteiden konkreet- 
tinen tehtävä — vaikka näiden tieteiden edustajat eivät vielä 
tänäänkään halua käsitellä psyykkistä (jonka he ymmärtävät 
edelleenkin dualistisesti ja niin ollen joksikin, joka jää tieteen 
ja tieteellisen tutkimuksen ulkopuolelle). 

Psykologian kannalta on olennaisinta se, että nämä uudet 
tosiasiat ja käsitejärjestelmät tekevät mahdolliseksi luoda uuden 
käsityksen psykologian kohteesta. Ylitetyssä?? muodossa (He- 
gelin Aufhebungin mielessä) se säilyttää tästä kohteesta aikai- 
semmin esitettyjen käsitysten totuuden jyväset”, yhdistää esi- 
neellisen toiminnan subjektin ja tietoisuuden ilmiöt sellaiseksi 
funktionaaliseksi järjestelmäksi, joka selittää periaatteellisesti 
psyyken osallisuuden käyttäytymiseen, viittaa psyyken synty- 
ehtoihin ja perustelee psyyken kehityksen biologisessa ja yhteis- 
kunnallis-historiallisessa evoluutiossa. Samalla psyykkinen toi- 
minta avautuu kokeellisen tutkimuksen kohteena — sellaisen 
kokeellisen tutkimuksen, joka ei ole psykofysiologista eikä loo- 
gista vaan nimenomaisesti psykologista ja selvittää sielunelämän 
spontaanin ja suunnitellun muodostumisen. 

Nykyisen psykologian tehtävänä on yhdistää nämä irralliset 
ja eri tieteissä hajallaan olevat tiedot. Parhaat mahdollisuudet 
tähän on neuvostopsykologialla, joka on vapaa idealistisen ja 
mekanistis-materialistisen maailmankatsomuksen ennakkoluu- 
loista. Mutta nämä mahdollisuudet merkitsevät sille myös vel- 
voituksia. Käsilläoleva teos pyrkii omalta osaltaan ja mahdol- 
lisuuksiensa mukaan täyttämään näitä velvoituksia. Valitetta- 
vasti kirjoittajan on täytynyt rajoittua lyhyeen ja paikoin jopa 
kaavamaiseen esitykseen. Kirjan lopussa olevat liitteetkin lievit- 
tävät tätä vajavaisuutta vain osittain ja vain muutamien kysy- 
mysten osalta. 


Alkusanat 


Tämä teos ori yleistä psykologiaa käsittelevän luentosarjan joh- 
danto-osa. Tarkasteltaessa psykologian peruskysymystä, kysy- 
mystä psykologian kohteesta, todettiin tämän asian tulkinnassa 
niin vakavia aukkoja, että syntyi tarve kriittisesti analysoida ja 
teoreettisesti tutkia asiaa käyttäen tähän myös rajatieteitä. Tämän 
asian esittämiseen jouduttiin käyttämään enemmän tilaa kuin 
alun perin oli suunniteltu. 

Sen vuoksi osoittautui mahdottomaksi sisällyttää tähän teok- 
seen koko perinteistä kurssin johdanto-osaa. Teoksessa ei esimer- 
kiksi ole psykologian historian ja sen nykyaikaisten suuntausten 
esittelyä. Ne olisi helposti voitu lisätä, mutta siinä tapauksessa te- 
os olisi paisunut liian laajaksi. Ja toisaalta, vaikka nykyaikaisen 
psykologian useiden vaikeiden ja monimutkaisten kysymysten po- 
sitiivinen käsittely veikin ennalta odotettua enemmän tilaa, se on 
useissa kohdin tehty lyhyesti, joskus jopa kaavamaisesti ja epäta- 
sapuolisesti. Ei ole myöskään tehty läheskään kaikkia johtopää- 
töksiä, koska niiden perustelu olisi vaatinut kirjan huomattavaa 
laajentamista. Mutta kirjan sisältö tällaisenaankin on riittävä, 
jotta kyettäisiin käsittelemään psykologian teoreettisia pääkysy- 
myksiä, joiden ajankohtaisuuden tieteemme on jo kauan sitten 
tiedostanut. 


Ensimmäinen luku 


Psykologian kohteesta 


1. Psykologian kohteen kysymyksen merkitys nykyaikana 


Tutkimuskohteen määritteleminen on ensimmäinen ja ehkä tänä 
päivänä vaikeinkin psykologian suurista teoreettisista kysymyk- 
sistä. Samalla se on myös käytännön kannalta kiireesti ratkaista- 
va. Tähän asti ehdotetut ja hyväksytyt käsitykset psykologian 
kohteesta ovat osoittautuneet virheellisiksi. Pelkkä viittaus psyyk- 
kisiin tapahtumiin, ajattelemiseen, muistiin, mielikuvitukseen ja 
tunteisiin, ei riitä psykologisen tieteen rakentamiseksi. Näitä pro- 
sesseja tutkivat psykologian lisäksi monet muutkin tieteenalat, ei- 
vätkä eri tieteenalat rajoitu näihin prosesseihin. Tarvitaan selkeä 
kriteeri, jotta kyettäisiin erottamaan, mitä psykologi niistä voi ja 
mitä hänen niistä täytyy tutkia ja mitkä taas kuuluvat toisten tie- 
teenalojen tutkimuspiiriin, mitä ongelmia on psykologin ratkais- 
tava ja mitkä vain näyttävät psykologisilta olematta kuitenkaan 
psykologisia — joita psykologi ei voi ja joita hänen ei tule rat- 
kaista. 

Kun ei ole olemassa kriteeriä sille, mitä psykologiaan kuuluu, 
saattaa helposti tapahtua psykologian kohteen vaihtuminen tois- 
ten tieteiden kohteeksi: fysiologian, tietoteorian, logiikan, etii- 
kan jne. kohteeksi. Tästä johtuu joko psykologian tosiasiallinen 
lakkauttaminen, jolloin me olemme avuttomia oman sielunelä- 
mämme edessä, tai, päinvastoin, toisille tiedonaloille kuuluvien il- 
miöiden liiallinen psykologisoiminen (yhteiskunnallisten ilmiöi- 
den, historian, tietoteorian, logiikan, kielitieteen, pedagogiikan 
jne. psykologisoiminen). Tällaisen sekaannuksen seurauksena et- 
sitään psykologisille ilmiöille selitystä psykologian ulkopuolelta ja 
taas ei-psykologisille ilmiöille psykologiasta. Molemmissa tapauk- 
sissa nämä ilmiöt selitetään väärin, ja yritykset käsittää ne ja saa- 
da ne hallintaan tai yritykset poistaa epätoivotut ilmiöt joutuvat 
molemmat harhateille. 


Kysymys erillisen tieteen kohteen määrittelemisestä on laaja te- 
oreettinen kysymys, mutta se ei ole tieteen kehityksen jokaisella 
tasolla yhtä tärkeä käytännön kannalta. Psykologiassa emme saa 
rauhoittautua ajatuksella, että monet eksaktit tieteet — matema- 
tiikka, fysiikka, kemia, biologia jne. — ”tulisivat muka loistavas- 
ti toimeen” ilman kohteensa määrittelyä; että nykyajan psykolo- 
gia on kokeellinen tiede, jota käytetään laajalti ja joka on levinnyt 
monille käytännön elämän eri aloille, ja että sen ei myöskään tuli- 
si määritellä kohdettaan; että tieteen kohteen määritteleminen oli- 
si enemmän filosofian kuin itse tieteen tehtävä jne. Matematiikas- 
sa, fysiikassa, kemiassa ja monissa muissa tieteissä vakiintuneiden 
tietojen järjestelmä on niin laaja ja niin selkeästi kehitelty, että 
aloittelija vaistomaisesti selvittää itselleen näiden tieteiden koh- 
teen ja suhtautuu yksiselitteisesti niiden ratkaistavina oleviin on- 
gelmiin. Pitkälle kehittyneissä tieteissä kysymys niiden kohteesta 
on todella pikemminkin filosofinen kysymys, jolla on jotain mer- 
kitystä tieteen metodologian ja maailmankatsomuksen kannalta, 
eikä tällä kysymyksellä ole paljoakaan merkitystä jokaisessa rat- 
kaistavana olevassa ongelmassa. 

Mutta nykyaikaisessa psykologiassa tilanne on toinen. Psykolo- 
gia on muuttunut kokeelliseksi tieteeksi, sitä käytetään monipuo- 
lisesti ja laajasti käytännön elämässä — tämä on todella merkittä- 
vä aluevaltaus. Mutta todellisen psykologisen tutkimuksen tär- 
keimmät alat ja suuntaukset, oppi tarpeista, tunteista, tahdosta, 
kehittyvät hitaasti, myös persoonallisuus- ja vakaumuspsykologia 
ottavat ensiaskeleitaan; muillakin aloilla kokeellisten tutkimusten 
tulokset ovat varsin vaatimattomia. Jos otetaan huomioon psyko- 
logisten tutkimusten laajuus ja levinneisyys, ne valtavat voimain- 
ponnistukset, joita tähän asiaan käytetään kaikkialla, ja kaikki se 
aika, joka on käytetty kokeellisiin tutkimuksiin psykologiassa — 
tätä aikaa mitataan tällä hetkellä vuosisadalla — ja kaikkea tätä 
verrataan saavutettuihin tuloksiin, niin jälkimmäiset osoittautu- 
vat mittaamattoman vähäisiksi ja, mikä on vieläkin tärkeämpää 
ja omituista, hämmästyttävän hajanaisiksi. Ja kuinka paljon on- 
kaan ollut illuusioita, suuria toiveita ja syviä pettymyksiä, joita 
kohdistettiin erilaisten kokeellisten (ei spekulatiivisten vaan ni- 
menomaan kokeellisten) psykologian suuntausten mahdollisuuk- 
siin! Tärkeimpien tulosten suhteellisen vähäinen määrä, niiden 
ikään kuin satunnainen luonne, teoreettisten rakennelmien niin 

usein toistuvat nousut ja laskut, kaikki tämä loppujen lopuksi pa- 
kottaa asettamaan kysymyksen: ovatko nämä monet ja epäilemät- 
tä kyvykkäät tutkijat olleet väärällä tiellä? Ettei vain olisi myös 
väärä moniin länsimaihin laajalle levinnyt käsitys ja varmuus sii- 
tä, että puhtaasti empiirinen tutkimus, joka on varustettu täydelli- 
sellä tekniikalla ja laitteistolla sekä matemaattisin tietojenkäsitte- 
lymenetelmin, voisi menestyksekkäästi kehittyä ilman teoreettista 
käsitystä kohteestaan. Sanoutuessaan irti enemmän tai vähem- 
män yksityisistä hypoteeseistaan tuollaiset empiiriset” tutki- 
mukset tosiasiassa säilyttävät tuon saman väärän suunnan. Kyse- 
hän ei nimittäin ole siitä, että selitettäisiin psykologian kohde, 
vaan siitä, että se kyettäisiin määrittelemään ja että siitä tulisi to- 
della tieteellisen tutkimuksen kohde. 

Mitä taas tulee psykologian laajaan käyttöön käytännön elä- 
mässä, olisi myös tässä ehkä parempi pidättyä tekemästä suoravii- 
vaisia johtopäätöksiä sen tieteellisestä perusteltavuudesta ja todel- 
lisesta tieteellisestä merkityksestä. Suuri osa käytännön työstä, 
jonka sanotaan olevan psykologista, onkin tosiasiassa ideologis- 
ta. Se on tietysti hyödyksi niille, joiden edut huomioon ottaen se 
suoritetaan, mutta psykologian kanssa sillä on tosiasiassa vain vä- 
hän tekemistä. Sitä paitsi psykologiassa, kuten myös kaikilla 
muillakin aloilla, käytäntö alkuaikoina aika laajastikin voi tulla 
toimeen niin kutsutulla ”elämänkokemuksella” ilman tieteen 
apua sanan varsinaisessa merkityksessä. Käytännön psykologeina 
toimivat, aika menestyksekkäästikin, lääkärit, sosiologit, insinöö- 
rit, fysiologit, pedagogit ja monet muut. Kysymys on siitä, voivat- 
ko erikoistuneet psykologit tehdä enemmän kuin nämä ei- 
spesialistit. 

Psykologian tutkimuskohteen ongelmassa on vielä yksi puoli, 
jossa tulee heti ilmi tämän ongelman elintärkeä merkitys kaikelle 
psykologiselle tutkimukselle sekä teoriassa että käytännössä — ei- 
kä vain yleensä”. Tämä on kysymys psykologisten ilmiöiden 
mekanismeista ja näiden mekanismien sijaintipaikasta. On selvää, 
että ainoastaan tuntien nämä mekanismit voidaan kohde omak- 
sua paremmin kuin vain kokemuksen ja käytännön avulla teoriaa 
käyttämättä; on myös selvää, että kaikki psykologinen tutkimus 
täytyy suunnata psykologisten ilmiöiden mekanismien selvittämi- 
seen. Mistä näitä mekanismeja sitten etsitään? Nykyään suurin 
osa psykologeista etsii näitä mekanismeja aivotoiminnasta. Mutta 

koska sielunelämässä heijastuu objektiivinen maailma ja subjekti 
suuntautuu toiminnassaan tämän heijastuksen mukaan, niin mo- 
net psykologit etsivät psyykkisen toiminnan mekanismeja tapah- 
tumia ja asioita ohjaavista lainmukaisuuksista, muun muassa lo- 
giikasta, joka on oppi objektien välisistä kaikkein yleisimmistä 
suhteista. Kaiken kaikkiaan siis vielä tänä päivänäkin psykologit 
etsivät psykologisten ilmiöiden mekanismeja joko fysiologiasta 
tai logiikasta — ja yleensä psykologian ulkopuolelta. 

Mutta jos oletetaan, että tällainen psykologisen tutkimuksen 
suunta olisi oikea, niin se merkitsee, että psykologisilla ilmiöillä ei 
ole omia psykologisia mekanismeja, että psykologia ei ole muuta 
kuin pelkkiä ilmiöitä”. Silloin täytyisi myös avoimesti myöntää, 
että psykologia ei ole erillinen, itsenäinen tiede, sillä mikään tiede 
ei tutki (ts. vain kuvaile) ilmiöitä. Tiede ei tutki itse asiassa ilmiöi- 
tä, vaan sitä, mikä on niiden takana, saa ne aikaan, sitä, mikä 
muodostaa näiden ilmiöiden olemuksen” — niiden mekanisme- 
ja. Jos oletamme, että fysiologia todellakin voi selittää joitakin 
psykologisia ilmiöitä, niin kyetäksemme tutkimaan ja hallitse- 
maan niitä meidän on käännyttävä fysiologian vastaavan alan 
puoleen, ja jos ajattelemme, että logiikka todella selittää psyykki- 
siä prosesseja, esimerkiksi ajattelemisen psykologiaa ja sen mah- 
dollisuuksia kehityksen eri tasoilla, niin on tutkittava logiikan ge- 
neettistä syntymistä ihmisten ajatusmaailmassa, ensin esiloogis- 
ten, ja sitten myös erilaisten loogisten rakennelmien muodostu- 
mista lapsen tajunnassa ja yhteiskunnan kehityksessä. Ensimmäi- 
sessä tapauksessa meistä tulee fysiologeja, toisessa loogikkoja, 
mutta molemmissa tapauksissa psyykkinen toiminta osoittautuu 
pelkiksi ilmiöiksi eikä itsenäiseksi tutkimusalaksi. Silloin olisi pel- 
kästään epäjohdonmukaista sanoa, että tutkimme psykologiaa ja 
että yleensä on olemassa sellainen tiede kuin psykologia. Jos mo- 
net psykologit kuitenkin sanovat niin, se johtuu vain siitä, että 
heidän teoreettiset ajatuksensa ovat yhtä ja todelliset vakaumuk- 
sensa toista, puheissaan he kieltävät psykologian, mutta ovat 
edelleen vaistonvaraisesti vakuuttuneita psykologian olemassao- 
losta. Mutta teoreettiset ajatukset eivät ole samantekeviä, hyvin 
monet psykologit siirtyvät fysiologian tai ” geneettisen logiikan”? 
pariin. He eivät siirry tutkiakseen logiikan tai fysiologian proses- 
seja ja lakeja, vaan he ovat naiivisti varmoja siitä, että sieltä he 
löytävät ratkaisut psykologian ongelmiin. 

Tämän maksaa psykologialle välttelevä suhtautuminen kysy- 
mykseen kohteestaan. Tänään tämä teoreettinen kysymys on 
kaikkein ajankohtaisin ja käytännön kannalta merkittävin tie- 
teemme kysymyksistä. Nykyaikaisella psykologialla ei ole tietojen 
?lujaa runkoa”, joka olisi siten rakennettu, että sen tutkiminen 
johtaisi vaistonvaraisesti oikeaan käsitykseen psykologian koh- 
teesta ja ongelmista. Kaikki tähän mennessä esitetyt määritelmät, 
kuvaukset ja ohjeet psykologian kohteesta ovat olleet sekä riittä- 
mättömiä että paikkansapitämättömiä (ks. 2). Samanaikaisesti 
psykologia joutuu ratkaisemaan monia tämän hetken ihmiskun- 
taa askarruttavia tärkeitä kysymyksiä, joita synnyttää toisaalta 
tieteellis-tekninen vallankumous ja toisaalta taas vanhan ja uuden 
maailman välisen ideologisen taistelun kärjistyminen. Näiden 
suurten ongelmien edessä teoriaa vailla oleva psykologinen käy- 
täntö on melko tehotonta. Ja jos emme halua jäädä pimeydessä 
vaeltaviksi sokeiksi, jotka joskus törmäävät merkittäviin, mutta 
hajanaisiin tosiasioihin, niin meidän on ensin selvitettävä mitä itse 
asiassa kuuluu psykologisen tutkimuksen kohteeseen (ottaen 
tietysti huomioon virheistä ja erillisistä suurista saavutuksista saa- 
dut kokemukset). 


2. Psykologian kohdetta koskevien perinteisten 
käsitystapojen virheellisyydestä 


Jos jätetään syrjään epäolennaiset toisinnot, jotka ovat koskeneet 
enemmän esitystapaa kuin objektiivista sisältöä, voidaan koko 
psykologian historiassa havaita vain kolme peruskäsitystä sen 
kohteesta: sielu, tajunnan ilmiöt ja käyttäytyminen. 

Sielu psykologian kohteena. Sielun olemassaolo myönnettiin 
yleisesti 1700-luvun alkuun asti, jolloin muotoutuivat nykyisen- 
tyyppisen psykologian peruskäsitykset ja sitten myös ensimmäi- 
nen järjestelmä. Sielukäsitykset olivat pääasiassa idealistisia, mut- 
ta oli myös materialistisia. Ne johtivat juurensa Demokritoksen 
ajatuksista ja niissä sielu käsitettiin hienon hienoksi materiaksi, 
pneumaksi, jonka pyöreät, sileät ja hyvin aktiiviset osaset solut- 
tautuivat isompien ja vähemmän liikkuvaisten atomien väliin ja 
niitä työntäen saivat ne liikkeelle. Sielua pidettiin syynä kehossa 

tapahtuviin prosesseihin ja se oli myös syypää erilaisiin itse sielus- 
sa tapahtuviin ”sielunliikkeisiin” K 

Tämän primitiivisen materialistisen sielu-käsitteen puutteena 
oli se, että sielua pidettiin erikoisena syynä, näiden liikkeiden al- 
kuperäissyynä. Tämä taas merkitsi, että kaikki kehoon kohdistu- 
vat vaikutukset olivat sielulle vain syitä, joihin se saattoi vastata 
”halunsa mukaan”. Ja sen halut riippuivat vain siitä itsestään, 
sen luonteesta” ja sitä ei sen enempää tarvinnut selittää. Täten 
siis jopa materialistisesti käsitetty sielu alkuperäissyynä radikaa- 
listi ja järjestelmällisesti rikkoi syy-yhteyssuhteita sekä ihmisruu- 
miissa että ympäröivässä maailmassa. Ja kun 1600-luvun lopulla 
luonnontieteessä vakiintui kausaalinen maailmankatsomus, spe- 
kulaatiot sielun luonteesta” menettivät uskottavuutensa tiede- 
miesten keskuudessa ja tieteestä poistettiin sielu selittävänä voi- 
mana ja itse selittämättömänä voimana, joka kätkeytyy tutkitta- 
vien ilmiöiden taakse. 

Tajunnan ilmiöt psykologian kohteena. Sielun paikan valloitti- 
vat ilmiöt, joita me tarkkailemme, löydämme ”itsestämme”, 
kääntyessämme ”oman sisäisen sielunelämämme” puoleen. Niitä 
ovat ajatuksemme, halumme, tunteemme, muistot jne., jotka jo- 
kainen tuntee henkilökohtaisesta kokemuksestaan ja jotka ovat 
varmoja, koska ne ovat sisäisen kokemuksemme tosiasioita. John 
Locke, jonka voidaan katsoa ensimmäisenä esittäneen tällaisen 
käsityksen psykologian kohteesta, oli oikeassa osoittaessaan, että 
sielusta poiketen tajunnan ilmiöt eivät ole mitään oletettua, vaan 
tosiasiallisia tapahtumia ja tässä mielessä samanlaisia sisäisen ko- 
kemuksen kiistämättömiä tosiasioita kuin ulkoisen kokemuksen 
tosiasiat, joita muut tieteet tutkivat. 

Tajunnan ilmiöistä erotettiin 1700-luvun alussa niiden pysyvin 
osa, ulkoisen esinemaailman kuvat. Nämä kuvat hajotettiin yk- 
sinkertaisimpiin elementteihinsä — aistimuksiksi. Myöhemmin 
tarpeet ja tunteet käsitettiin myös elimistön sisäisten tilojen hei- 
jastumiksi, orgaanisten aistimusten ja yksinkertaisimpien tyyty- 
väisyyden ja tyytymättömyyden tunteiden yhdistelmiksi. Asso- 
siaatioiden yleisen mekanismin” avulla voitiin erilaiset aistimuk- 
set yhdistää monimutkaisemmiksi kuviksi ja tunteiksi, kytkeä ne 
fyysisiin liikkeisiin niin kutsutuiksi tahdonalaisiksi liikkeiksi ja 
tottumuksiksi. Täten koko henkinen elämä, ensin tiedostamisessa 
ja sitten myös tunteiden ja tahdon alalla, esitettiin (luonnollisesti 

vain spekulatiivisesti) assosiaatioiden lakien mukaisena yhä moni- 
mutkaisempien kuvien syntymisenä ja vaihtumisena sekä niiden 
yhdistymisenä toimintaan. Niinpä 1700-luvun puolivälissä psyko- 
logian historialle merkittävässä D. Hartleyn! teoksessa kehitet- 
tiin ensimmäinen psykologian tieteellinen muoto, englantilainen 
empiristinen assosiaatiopsykologia. Sen historiallinen merkitys on 
siinä, että silloin psykologia ensi kerran esiintyi (suhteellisen) itse- 
näisenä tiedonalana ja käsitti kaikki henkisen elämän puolet, joita 
ennen tätä oli käsitelty filosofian eri aloilla (yleinen oppi sielusta, 
tietoteoria, etiikka), retoriikassa (mielenliikutuksia koskeva osa), 
lääketieteessä (oppi temperamenteista). Historian suurten linjojen 
kannalta tämän psykologian suurin ansio oli siinä, että se laajensi 
luonnontieteellisen (tosin mekanistisen) maailmankatsomuksen 
myös ”henkimaailmaan” ja (tosin naiivissa muodossa) puolusti 
demokraattisia ajatuksia kaikkien psyykkisten kykyjen muodos- 
tumisesta ihmisen henkilökohtaisesta kokemuksesta. 

— Tämän klassisen porvarillisen psykologian historiasta käy sel- 
ville, että pian sen yleisrakennelman muotouduttua sen kannatta- 
jat alkoivat kuitenkin epäillä sen tieteellistä paikkansapitävyyttä.2 
Epäilyt koskivat suuntauksen kaikkia puolia, mutta viime kädessä 
osoittautui kohtalokkaaksi kysymys tajunnan ilmiöiden objektii- 
visen tutkimisen mahdollisuuksista. Tätä kysymystä käsiteltiin 
kiihkeästi jo 1800-luvun alussa, mutta silloin se näytti saavan 
otollisen ratkaisun kahta tietä. Toiset hyväksyivät T. Brownin 
ajatuksen virtuaalisesta analyysista'", joka suoritetaan vain ide- 
aalisesti, vertaamalla ja erottelemalla tajunnan ilmiöitä, mutta 
jolla on todellisen analyysin merkitys (koska ”ilmiöissä” ei ole 
mitään sen lisäksi, mikä todella on olemassa).3 Toiset taas, kuten 
J. F. Herbart, toivoivat voivansa korvata kokeen ja todellisen 


1 a 
D. Hartley, Observations on Man, his Fra: is is i 
SETI is Frame, his Duty, his Expectations, 
Ks. myos B. V. Mešišerski (toim.), Anglijskij iali bi iča 
sl MN jskije materialisty t. II M, ”Nauka' 

1967, S. 195—375; T. Ribot, Sovremennaja anglijskaja psihologija, M. 1881; 
J. Priestley, Izbrannyje sotšinenija, razdel V, ''Vvodnyje otšerki k Teorii 
tšelovetšeskogo duha Hartley”, M. 1934 


2 Ks. M. Troitski, Nemetskaja psihologija v tekuštšem stoletii, tt. I, II M. 1883 


3 M. Troitski, em. teos, osa 1, s. 135—148 


analyysin puuttumisen mielikuvien ajatellulla mittaamisella ja sit- 
ten niiden vuorovaikutuksen laskemisella. Mielikuvia pidettiin 
voimina, joiden suuruus määriteltiin niiden vuorovaikutuksen tu- 
loksen mukaan, niiden tajunnassa ja tajunnan ulkopuolella val- 
taaman paikan mukaan.4 

Kaikki nämä yritykset luhistuivat lähtökohdan objektiivisen 
määrityksen mahdottomuuteen: oli mahdotonta selkeästi rajata 
tajunnan ilmiöt, eritellä niiden osia, määritellä niiden intensiivi- 
syys ja käsitysten vuorovaikutus jne. Nämä vaikeudet olivat niin 
suuria, että assosiaatiopsykologian vilpittömän kannattajan J. S. 
Millin oli tehtävä seuraavanlaisia johtopäätöksiä: 1. Tajunnan il- 
miöt, jotka rajoittuvat periaatteessa itsehavainnointiin, ovat ob- 
jektiivisen analyysin saavuttamattomissa. Vaikka erottaisimme 
selvästi hahmojen ominaisuudet (tätä tosiasiassa ei tapahdu), tä- 
mä ei kuitenkaan pelastaisi tilannetta, sillä elementtien yhdistymi- 
sen, fyysisten seosten”, lisäksi on myös Millin mukaan olemassa 
”psyykkinen kemia”, jonka tapahtumien seurauksena lähtöil- 
miön osat ja ominaisuudet eroavat täydellisesti sen ilmiön osista 
ja ominaisuuksista, joka niistä muodostuu. Tarvitaan reaalista 
analyysia virtuaalisen asemesta, mutta tajunnan ilmiöiden reaali- 
nen analyysi on mahdoton. 2. Sekä tajunnan ilmiöt että niiden 
vaihtuminen ovat aivotoiminnan osoittimia. Tajunnan ilmiöiden 
tutkiminen ei siis ole itsenäinen tiede, se voi toimia vain fysiologis- 
ten prosessien epäsuorana osoittimena, ''aivotoiminnan todellisen 
fysiologian”? apuvälineenä. Koska tällaista fysiologiaa J. S. Millin 
aikoihin ei vielä ollut, hän oli myöntyväinen pitämään psykolo- 
giaa tällaisen fysiologian laillisena, joskin vain väliaikaisena kor- 
vikkeena.5 

Nämä J. S. Millin pessimistiset johtopäätökset olivat täysin oi- 
keutettuja, mutta ne eivät avanneet uusia mahdollisuuksia, ja mi- 
kä tärkeintä, hyvin pian ne joutuivat siirtymään taka-alalle, sillä 
1800-luvun puolivälissä psykologisessa tutkimuksessa avautui uu- 


4 J. F. Herbart, Psihologija kak nauka, vnov obosnovannaja na opyte, metafi- 
zike i matematike, SPb., 1895 (Psychologie als Wissenschaft neugegriindet auf 
Erfahrung, Metaphysik und Mathematik 1824—25); Ks. myös M. Troitski, emt. 
osa II, s. 291—303 


5J, S. Mill, Sistema logiki, kn. VI, gl. IV., M. 1914 (System of Logic”) 

sia perspektiivejä. Uudet mahdollisuudet tulivat psykologiaan ul- 
kopuolelta, sen ansiosta, että aistimusten psykofysiologiassa alet- 
tiin käyttää koetta. Alussa se oli pohjimmiltaan fysiologinen koe, 
jossa aistimukset sinänsä olivat enemmän tutkittavan fysiologisen 
prosessin osoittimia kuin itse tutkimuksen kohteena. Mutta ei kes- 
tänyt kauankaan, kun fysiologiset tutkimukset kohdistettiin to- 
den teolla niihin keskushermoston tapahtumiin, jotka ovat tajun- 
nan ilmiöiden välittömänä perustana. Näin ikään kuin alhaalta, 
aivotoiminnan kautta, lähestyttiin itse psyykkisten prosessien ob- 
jektiivista tutkimusta. Psyyken kokeellinen tutkiminen, jota ai- 
kaisemmin oli pidetty mahdottomana, siivitti tutkijoita siinä mää- 
rin, että pian ”fysiologisen psykologian”? (W. Wundt) lipun alla 
kaikkialla maailmassa kehittyi fysiologisten, neurofysiologisten, 
psykofysiologisten ja sitten myös puhtaasti psykologisten kokeel- 
listen tutkimusten verkosto. 

Tällaisista tutkimuksista saadun kokemuksen lisääntyessä kas- 
voi myös pettymyksen tunne: fysiologisten menetelmien tarkkuus 
menetti arvonsa subjektiivis-psykologisten lausuntojen ja niiden 
tulkinnan epätarkkuuden vuoksi. Ja ilman vertailua ”tajunnasta 
saataviin välittömiin tietoihin” fysiologiset osoittimet olivat psy- 
kologisesti merkityksettömiä. Seuraavat vuosiluvut puhuvat puo- 
lestaan: Viime vuosisadan 60-luvulla alkoi liike ”fysiologisen psy- 
kologian'' perustamiseksi; 1870-luvun puolivälissä syntyivät ko- 
keellisen psykologian laboratoriot ja pian sen jälkeen kokonaiset 
instituutit. Mutta jo 25—30 vuotta myöhemmin, 1890-luvun puo- 
livälissä alettiin voimakkaasti epäillä tällaisen psykologian tieteel- 
lisiä mahdollisuuksia.6 Ja puolentoista vuosikymmenen kuluttua, 
1910-luvun alussa nämä epäilyn hajaäänet olivat yhtyneet avoi- 
meksi ja suuriääniseksi ”psykologian kriisin”? kuoroksi. 

”Fysiologisen psykologian” suurin historiallinen merkitys on 
kokeiden aloittaminen psykologiassa. Mutta ”fysiologisessa psy- 
kologiassa” käytetty koe nojautui väärään ajatukseen psykofysi- 
kaalisesta parallelismista eikä luonnollisesti kyennyt irrottamaan 
psykologiaa subjektivismin kahleista. Psyykkisten prosessien tut- 


$ Ks. esim. N. J. Grotin artikkelia ”Osnovanija eksperimentalnoj psihologii”', 
joka on lisätty esipuheen asemesta W. Wundtin teoksen ''Otšerki psihologii” ve- 
näjänkieliseen painokseen, M. 1897 


kimisen suuntautuminenkin oli väärä, sen määräsi subjektiivis- 
idealistinen käsitys psyykestä ja tähän se myös sortui. Kokeissa tä- 
mä ”fysiologisen psykologian” perusvirheellisyys kävi ilmiselväk- 
si ja räikeäksi. 

Alkuaikoina tämä kriisikin vaikutti hyödylliseltä: uudet suun- 
taukset eivät pelkästään osoittaneet fysiologisen psykologian”? 
puutteita, vaan ne myös ehdottivat uusia suuntia psykologiselle 
tutkimukselle. Näistä suuntauksista behaviorismilla (psykologia 
käyttäytymistä käsittelevänä oppina”) on ollut suuri merkitys rat- 
kaistaessa kysymystä psykologian kohteesta. Behaviorismi vaati 
avoimesti ja suoraan psykologian kohteen muuttamista, luopu- 
mista tajunnan ilmiöiden tutkimisesta. Se vaati, että tutkittaisiin 
vain käyttäytymistä objektiivisena prosessina ja vain objektiivisin 
menetelmin. 

Käyttäytyminen psykologian kohteena. Behaviorismi on alun 
perin syntynyt eläinpsykologiassa, jossa jo 1890-luvulla tutkijat 
olivat lakanneet naiivisti selittämästä eläinten käyttäytymistä ih- 
misten käyttäytymisen mukaan ja siirtyneet järjestelmällisesti ku- 
vailemaan eläinten käyttäytymistä erilaisissa koetilanteissa, jol- 
loin eläimet joutuvat ratkaisemaan erilaisia tehtäviä. Eläimet op- 
pivat avaamaan erilaisia häkkien salpoja, löytämään tiensä laby- 
rintissa ruokakupin luo tai labyrintista ulos, kiertämään erilaisia 
esteitä, käyttämään päämääränsä saavuttamiseksi erilaisia apuvä- 
lineitä jne. Tehtävien luonnetta ja vaikeusastetta voitiin suuresti 
muunnella; voitiin saada aikaan enemmän tai vähemmän suuri 
aktiivisuus, herättää erilaisia haluja ja tarpeita; voitiin eri lailla 
käyttää hyväksi ” palkintoa” ja ”rangaistusta””, vaikutettiin ais- 
tielimiin jne. Eläinten käyttäytymisen ja oppimisen riippuvuutta 
erilaisista olosuhteista voitiin objektiivisesti kuvata, ei tarvinnut 
arvailla, mitä eläin haluaa, ajattelee tai tuntee. Aineisto oli laaja, 
monipuolinen ja mielenkiintoinen ja näytti siltä, että vihdoin oli 
löydetty objektiivinen tapa tutkia sellaista, mikä kiistatta kuului 
psykologiaan ja oli sen kannalta varsin olennaista. 

Kun psykologit pettyivät syvästi fysiologisen psykologian”” 
tieteellisiin mahdollisuuksiin ihmistä tutkiessaan, syntyi luonnolli- 
sesti ajatus soveltaa ihmiseen metodia, joka oli jo osoittautunut 
hyväksyttäväksi (niin ainakin tuntui siihen aikaan) objektiivisen 
tutkimuksen kannalta paljon vaativammalla alalla, eläinpsykolo- 
giassa, siirtyä myös ihmisen tutkimisessa tajunnan ilmiöistä käyt- 

täytymisen objektiiviseen tutkimiseen. Tällä tavoin syntyi viimei- 
nen, kolmas käsitys psykologian kohteesta, ** käyttäytyminen”. 
Avoimesti tätä suuntausta alettiin julistaa 1910-luvun alussa. 

Ihmisen ja eläimen käyttäytymisellä on niin suuri ja ilmiselvä 
merkitys niiden psyyken käsittämisessä (tämän ovat kaikki myön- 
täneet kaikkina aikakausina), että kun käyttäytymisen tutkiminen 
julistettiin psykologian todelliseksi kohteeksi, se otettiin innos- 
tuneesti vastaan, varsinkin kun se näytti lupaavan myös mahdolli- 
suudet ankaran objektiivisiin tutkimuksiin. Historioitsijan mu- 
kaan melkein kaikista psykologeista tuli joksikin aikaa enemmän 
tai vähemmän behavioristeja?, enemmän tai vähemmän siinä mie- 
lessä, että vaikka he myönsivätkin käyttäytymisen tutkimuksen 
pääkohteeksi, eivät läheskään kaikki luopuneet tajunnan ilmiöi- 
den tutkimisesta. 

Mutta käyttäytymisen tutkiminen psykologian kohteena sai ko- 
kea saman kuin tajunnan ilmiöiden tutkiminenkin. Tämän suun- 
tauksen paikkansapitämättömyys ilmeni kahta tietä. 

Ensinnäkin, vaikka käyttäytyminen epäilemättä on objektiivis- 
ta, sen psykologinen sisältö (psykologinen niiden kriteerien mu- 
kaan, joita psykologia käytti silloin ja käyttää nytkin) osoittautui 
yhtä mahdottomaksi rekisteröidä kuin tajunnan ilmiötkin. Eloku- 
vien, elektromyogramman, EEG:n ym:n avulla voidaan rekiste- 
röidä ainoastaan fysikaaliset ja fysiologiset muutokset: ruumiin- 
liikkeet, elimissä tapahtuvat muutokset, lihasten supistuminen, li- 
hasten ja aivojen biologiset sähkövaraukset, verisuonten reaktiot, 
eritysreaktiot jne. Mutta liikkeethän (puhumattakaan muista eli- 
mistössä tapahtuvista muutoksista) eivät vielä ole käyttäytymistä. 
Tietysti ne jotenkin ovat osoituksena käyttäytymisestä, mutta 
epäsuorasti. Liikkeitä täytyy tulkita, verrata käyttäytymisen 
määriin, siihen kuinka subjekti käsittää tilanteen sekä päämäärän- 
sä saavuttamiseen tarvittavat keinot ja mahdollisuudet. Jos fysi- 
kaalisia ja fysiologisia muutoksia ei tällä lailla tulkita, ne eivät ole 
käyttäytymistä, vaan vain näyttävät käyttäytymiseltä naiivin tark- 
kailijan silmissä, joka on tottunut pitämään omaa välitöntä tul- 
kintaansa ilmiöistä niiden välittömänä havaitsemisena. Kun esite- 
tään se ankaran tieteellinen vaatimus, että on osoitettava käyttäy- 


' E. Boring, A History of Experimental Psychology, N.Y. 1929 


tyminen eikä vain liike-, verenkierto-, sisäeritys- ja sähköreaktioita 
ym., käy heti ilmi, että behaviorismi ei voi esittää mitään näiden 
reaktioiden lisäksi. Tämä ei johdu teknisten mahdollisuuksien ja 
menetelmien riittämättömyydestä, vaan behaviorismin omasta 
objektiivisuuden käsityksestä. 

Se että aineellisesti, fyysisesti ei voida näyttää toteen muuta 
kuin erilaisia ruumiin reaktioita, ei johda pelkästään siihen, että 
behavioristit eivät voi psykologisesti analysoida käyttäytymistä, 
vaan he eivät myöskään voi erottaa sitä niistä reaktioista, jotka 
psykologisessa mielessä eivät enää edes ole käyttäytymistä, sisäe- 
linten reaktioista (mahalaukun, suoliston, sydämen, verisuonten, 
maksan ja munuaisten ym. reaktiot), koneiden työskentelystä, fy- 
sikaalisten kappaleiden liikkeistä. Jos käyttäytyminen on fyysis- 
ten reaktioiden yhdistelmä, niin silloin myös sisäelinten reaktiot 
ovat käyttäytymisen muotoja. Tältä kannalta käyttäytymisenä 
voidaan pitää myös teknisten kojeiden toimintaa. Eksaktien tie- 
teiden edustajat käyttävät mielellään sanaa käyttäytyminen” 
tarkoittaessaan erilaisten laitteiden toimintaa. He kyllä hyvin tie- 
tävät, mistä tosiasiassa on kyse, ja heille sana käyttäytyminen”? 
ei ole muuta kuin metafora, kielikuva. Psykologisessa teoriassa 
tällainen kielikuva on vaarallinen, sillä psykologi ei aina tiedä, mi- 
tä käyttäytyminen on, eikä myöskään mikä todella ei ole käyttäy- 
tymistä. Jos jokainen liike ja jopa muutos on käyttäytymistä, niin 
silloin käyttäytyminen ei ole psykologisen tutkimuksen kohde; ja 
jos taas käyttäytymisessä psykologian tutkimuskohteena on vielä 
jotain liikkeiden ja ruumiissa tapahtuvien muutosten lisäksi, niin 
mitä se nimenomaan on? 

Toiseksi behaviorismin paikkansapitämättömyys tuli ilmi ehkä 
vielä perustavammanlaatuisella tavalla: halutessaan tutkia käyt- 
täytymistä ottamatta huomioon tajunnan ilmiöitä (jotka muka ra- 
dikaalisti loukkaavat tutkimuksen objektiivisuutta) behavioristit 
joutuivat vaikean valinnan eteen: oli joko siirryttävä tutkimaan 
käyttäytymisen fysiologisia mekanismeja, so. ruvettava fysiolo- 
geiksi ja sanottava: ei ole olemassa mitään psykologiaa, edes be- 
havioristista, on olemassa vain käyttäytymisen fysiologiaa; tai 
tutkittava käyttäytymisen mekanismeja ilman fysiologiaa, so. 
vain ärsykkeiden ja reaktioiden välisiä suhteita. On selvää, että jo 
behaviorismin perustajat valitsivat jälkimmäisen vaihtoehdon. 
Mutta ei voitu ”noin vain” olla ottamatta huomioon fysiologisia 

mekanismeja, jotka ovat kieltämättä osa käyttäytymistä. Oli jo- 
tenkin perusteltava, miksi keskeinen fysiologinen mekanismi pois- 
tettiin käyttäytymisen analyysista. Tämä kaivattu perustelu löytyi 
behavioristisesta hypoteesista, jonka mukaan aivot työskentelevät 
siten, että heikommat hermostolliset prosessit siirtyvät samanai- 
kaisesti tapahtuvien vahvempien hermostollisten prosessien 
yhteyteen. Tämän niin kutsutun ”ehdollistamishypoteesin””8 
mukaan behavioristin ei lainkaan tarvitse tietää mitä ratoja 
pitkin kulkee impulssi heikosta (indifferentistä) ärsykkeestä 
ja kuinka se siirtyy vahvemman prosessin radalle, jonka taas on 
aiheuttanut ehdoton tai tietyn merkityksen omaava ehdollinen är- 
syke. Tärkeää on vain se, että tämä siirtyminen tapahtuu aina hei- 
kosta hermoprosessista vahvempaan ja tämän johdosta ärsyke, 
jolla alussa ei ole mitään tekemistä reaktion kanssa, liittyy siihen 
ja saa siitä lähtien aikaan sen (vahvemman ärsykkeen reaktion). 
Tässä tapauksessa, jos tunnetaan vaikuttavien ärsykkeiden voi- 
makkuus ja otetaan koehenkilön aikaisempi kokemus huomioon, 
voidaan tutkia oppimistapahtumaa, käyttäytymisen muotoutu- 
mista, syventymättä fysiologisiin mekanismeihin; niiden tutkimi- 
nen voidaan jättää fysiologien tehtäväksi. Käyttäytymisen uusien 
muotojen syntymistä tutkii erillinen tutkimushaara — käyttäyty- 
misen psykologia. 

Tällainen oli klassisen”? behaviorismin peruslähtökohta. Mut- 
ta hyvin pian, jo 1920-luvun lopulla kävi selväksi, ettei voida selit- 
tää ihmisen tai eläimen käyttäytymistä pelkästään kunkinhetkis- 
ten ärsykkeiden ja aikaisemman kokemuksen yhdistymisen avul- 
la; että ärsykkeen vaikutuksen ja käyttäytymisreaktion välissä ta- 
pahtuu saapuvan informaation aktiivinen käsittely, jota ei voida 
palauttaa menneen kokemuksen vaikutukseksi; että se on aktiivi- 
nen prosessi, jota huomioon ottamatta ei voida selittää eläimen 
reaktiota olemassa oleviin ärsykkeisiin. Näin syntyi ''neobehavio- 
rismi”, jonka tärkein käsite on ”väliintulevat muuttujat”? ja jo- 


8 ”Ehdollistamishypoteesi? eroaa täydellisesti I. P. Pavlovin opista ehdollisen 
reaktion muodostumisesta. ”Ehdollistamishypoteesissa” ei viitata ehdollisten är- 
sykkeiden signaalimerkitykseen eikä vahvistamiseen ja se on luonteeltaan fysi- 
kalistinen ja antibiologinen (tässä tapauksessa mekanistinen). 


9 ”Purposive Behavior in Animals and Men”, Ed. Ch. Tolman, N.Y. — London 
1932 


ka kieltää alkuperäisen behaviorismin peruslähtökohdan (tätä 
behaviorismia kutsutaan nykyään usein naiiviksi). 

Mutta kuinka neobehaviorismi käyttäessään näitä väliintulevia 
muuttujia saattaa sanoutua irti aivojen fysiologiasta? Ulospääsy 
löytyi ”väliintulevien muuttujien” merkityksen selityksestä. 
Osoittautui, että ne olivat vanhoja tuttaviamme: ''merkki", (ti- 
lanteen) ”merkkistruktuuri”, ”merkkistruktuurin odotus”, (ob- 
jektin) ”erottavien tunnusmerkkien odotus”, ”keinon ja pää- 
määrän suhteeseen kohdistuva odotus”, päätelmä” jne. Kaikki 
nämä ovat ilmeisesti psykologisia luonnehdintoja, mutta meille to- 
distellaan koko ajan, että tosiasiassa, so. aivoissa, tämä ei ole 
”psykologista” vaan ”fysiologista”*. Näennäisen objektiivisuu- 
den vuoksi keksitään kokonainen uusi terminologia. Sen avulla 
nämä psykologiset muuttujat” puetaan uuteen asuun, joka ei 
ole heti ymmärrettävä. 

Ei ole epäilystäkään siitä, etteikö ”väliintulevien muuttujien” 
psykologisella sisällöllä olisi omaa fysiologista perustaansa. Mut- 
ta niin kauan kuin ne ovat vain fysiologisia prosesseja niitä täytyy 
tutkiakin fysiologisesti, mutta silloin ne eivät ole ”merkkejä”, 
”odotuksia””, päätelmiä” jne. Kun ne taas esitetään psyykkisinä 
prosesseina, niin tilanteen psyykkisenä heijastumana ne vaativat 
uutta ja nyt jo psykologista tutkimista ja selittämistä. Toisin sa- 
noen ”väliintulevien muuttujien”? ottaminen huomioon asettaa 
neobehavioristit valinnan eteen: valitaan joko pelkästään fysiolo- 
gia, mutta silloin ei ”väliintulevien muuttujien” psykologinen 
luonnehdinta kelpaa, tai valitaan sekä fysiologia että psykologia, 
mutta miten silloin puhtaasti psykologinen ja lisäksi objektiivi- 
nen tutkimus on mahdollista? 

Neobehavioristit perustavat ”väliintulevat muuttujat” niin sa- 
noakseni laittomaan ja teoreettisesti perustelemattomaan käyttäy- 
tymisen psykologiseen analyysiin. Teoriassa he edelleen kieltävät 
psyyken merkityksen, mutta käytännössä heidän on myönnettävä 
psyyken reaalinen osallistuminen käyttäytymiseen ja luonnehdit- 
tava sitä psykologisesti. Sanalla sanoen, uutena oppina psykologi- 
an kohteesta behaviorismi osoittautui kahdesti paikkansapitämät- 
tömäksi: se ei kyennyt erottamaan käyttäytymisen psykologista si- 
sältöä eikä kyennyt selittämään käyttäytymistä ilman perinteisiä 
psykologisia '' muuttujia”. 

Behavioristit kielsivät itsepäisesti psyyken ja sen tutkimisen, 

koska he pelkäsivät sitä subjektiivisen”? ja epätieteellisyyden läh- 
teenä. S. L. Rubinstein totesi tämän johtuneen siitä, että behavio- 
rismi tunsi ja myönsi vain sen käsityksen psyykestä, jota se piti 
tieteeseen kelpaamattomana.!! Tämä ei ollut behaviorismin eri- 
koispiirre, sillä samanlainen käsitys psyykestä oli koko porvarilli- 
sella filosofialla ja psykologiassa. Sen vuoksi behavioristit eivät 
tulleet ajatelleeksikaan, että psyyke itsessään ei ole epätieteellistä, 
vaan psyykestä muotoutunut virheellinen käsitys, ja että tieteestä 
ei pidä poistaa psyykeä vaan tämä epätieteellinen ja kelpaamaton 
käsitys. 


3. Psyykkistä toimintaa koskevien käsitysten 
kehitys neuvostopsykologiassa 


Psykologian kohde ja psyykkinen toiminta eivät ole sama asia, 
mutta niitä koskevat käsitykset liittyvät kiinteästi toisiinsa. Neu- 
vostoliittolaisten psykologien töissä teoreettisesti ja kokeellisesti 
kehitelty tapa ymmärtää psyykkisen toiminnan luonne ja ilmene- 
minen on ratkaisevasti edesauttanut sen psykologian kohdetta 
koskevan konseption muotoutumista, jonka yritämme tässä kir- 
jassa myöhemmin esittää. 

Täytyy kuitenkin huomauttaa, että neuvostopsykologiassa ky- 
symys psykologian kohteesta ei ole herättänyt erityisempää huo- 
miota. Neuvostopsykologian vaikeassa alkuvaiheessa sen syntyes- 
sä 1920-luvulla taistelua käytiin materialismin ja idealismin välil- 
lä; ennen vallankumousta idealismi oli psykologiassa vallitsevana; 
ja ainoastaan tässä, yleismetodologisessa mielessä, käsiteltiin ky- 
symystä subjektiivis-idealistisen psykologian vaihtamisesta reflek- 
sologiaan tai reaktologiaan. Jopa vuosina 1971—1972!! käydyssä 
keskustelussa, jolloin välittömästi asetettiin kysymys psykologian 


10 s L. Rubinstein, Osnovy psihologii, M. 1935, s. 24; Problema dejatelnosti i 
soznanija v sisteme sovetskoj psihologii, M. 1945, Printsipy i puti razvitija psi- 
hologii, M. AN SSSR 1959, s. 249, 266 


11 »Voprosy psihologii", 1971, No 4, s. 101—113; No 5, s. 110—117, No 6, s. 


131—141; ”Voprosy psihologii”, 1972, No 1, s. 130—141, No 2, s. 124—132; 
No 3, s. 105—124 

kohteesta, keskustelua ja väittelyä ei käyty siitä, mikä oikeastaan 
tämän kohteen muodostaa, vaan siitä, mikä osa kohteesta perin- 
teisesti ymmärrettynä voi säilyä, kun käyttöön otetaan yhä laa- 
jemmin automaattinen tietojenkäsittely ja tilastomatematiikka, 
jotka muka vievät ja tulevaisuudessa tulevat kokonaan viemään 
psykologialta sen tiedostusfunktiot. 

I yleisliittolaisen ihmisen käyttäytymisen tutkimusta koskeneen 
kokouksen jälkeen (1930)!2 neuvostopsykologiassa vakiintui psy- 
kologisen tutkimuksen kohde. Siinä viitattiin ”’tuntemuksiimme, 
tunteisiimme, käsityksiin, ajatuksiin, jotka jokainen ihminen hy- 
vin tuntee omasta kokemuksestaan”!3. Ulkoisesti tämä muistut- 
taa psykologian kohteen määrittelyä, jonka kannalla ovat empii- 
risen ja fysiologisen psykologian kannattajat, mutta tosiasiassa 
neuvostopsykologiassa tämä viittaus oli luonteeltaan aivan erilai- 
nen. Dialektisen ja historiallisen materialismin psyykeä, sen ja ai- 
votoiminnan sekä sen ja ihmisen toiminnan suhdetta koskevien 
peruslähtökohtien mukaan ”tunteemme, ajatuksemme, halumme 
jne.” eivät rajoitu introspektioon ja subjektiivisiin ilmiöihin”. 
” Ajatusten, halujen” jne. tutkimuksessa otettiin huomioon nii- 
den objektiivinen sisältö ja objektiivinen ilmenemismuoto, niiden 
objektiivinen tehtävä, fysiologinen perusta jne. Subjektiivisia il- 
miöitä tutkittiin vain näiden prosessien eräänä ilmentymänä, joka 
ei ollut edes tärkeimpiä. Konkreettisissa tutkimuksissa kerääntyi 
laaja aineisto, joka monipuolisesti luonnehti näitä psyykkisiä pro- 
sesseja. 

Neuvostoliittolaisessa psykologiassa hyvin suuri merkitys psyy- 
ken yleisen käsittämisen kannalta on ollut historiallisen materia- 
lismin opilla tietoisuuden merkityksestä ihmisen toiminnassa!4. 


12 »Psihonevrologitšeskije nauki v SSSR” (Aineistoa I yleisliittolaisesta ihmisen 
käyttäytymisen tutkimusta koskevasta kokouksesta 25. 1.—1. 2. 1930), M.-L. 
1930 

13 B, M. Teplov, Psihologija, M. Utšpedgiz 1946, s. 3; Vrt. ”Ne ovat ajatuksem- 
me, tunteemme, pyrkimyksemme, aikomuksemme, halumme jne.” (S. L. Ru- 
binstein, Osnovy obštšei psihologii, M. Utšpedgiz 1946, s. 3); ”.... havaintoni ... 
haluni ... muistoni ... Nämä ilmiöt ryhmiteltiin nimityksin 'havainto', *muisti’, 
"ajattelu', ”tahto?, tunne? jne., jotka muodostavat yhdessä sen, mitä nimitetään 
psyykeksi” (Yleinen psykologia, toim. A. V. Petrovski, Tampere 1973, s. 9—10). 


4B.M. Teplov, Sovetskaja psihologija za 30 let, ”Pravda” 1947, No 6; A. V. 
Petrovski, Istorija sovetskoj psihologii, gl. III $ 3, M. '"Prosveštšenije" 1967 

Porvarillisessa psykologiassa tietoisuus on merkinnyt ensinnäkin 
eräänlaista kaikille tiedostettaville ilmiöille yhteistä ominaisuutta, 
toiseksi näiden ilmiöiden läsnäolon tiedostamista, ikään kuin 
oman psyykkisen toiminnan kokemista. Historiallisessa materia- 
lismissa taas tietoisuus, tajunta on ihmisen psyyken erityinen 
piirre, joka muotoutuu yhteiskunnallisten suhteiden järjestelmäs- 
sä, työnteossa ja perustuu puhumiseen ja siihen että omaksutaan 
yhteiskunnallisen tietoisuuden eri: muotoja. Historiallisen materi- 
alismin peruslauseissa korostetaan sekä ihmisen tietoisuuden riip- 
puvuutta yhteiskunnallisesta olemisesta että myös tietoisuuden 
aktiivista osuutta ihmisten toiminnoissa, sitä, kuinka tärkeää hei- 
dän on ymmärtää toimintansa objektiiviset olosuhteet ja tehtävät. 
Tämän V. 1. Lenin on todennut sanoessaan: ”Ihmisen tajunta ei 
ainoastaan heijasta objektiivista maailmaa, vaan se luokin si- 
tä.”15 Tietoisuuden käsittäminen aktiivisen toiminnan välttämät- 
tömänä osana voidaan ”vastaavin muutoksin” ulottaa koske- 
maan kaikkia psyyken muotoja, mukaan luettuna myös eläinten 
psyykkinen toiminta. Eläimillä tämä toiminta rajoittuu tietenkin 
vain sopeutumiseen ympäröivään maailmaan, mutta tämä sopeu- 
tuminen on aktiivista eikä passiivista. (Passiivinen sopeutuminen 
määritellään pelkäksi ärsykkeiden ja valmiiden reagoimismeka- 
nismien yhdistymiseksi.) 

Neuvostoliittolaisessa psykologiassa kehitellään sekä teoreetti- 
sesti että kokeellisesti tätä psyyken yleistä käsittämistapaa dialek- 
tisen ja historiallisen materialismin kannalta. Teoreettisessa kehit- 
telyssä suuri merkitys on ollut L. S. Vygotskin!6 teorialla kor- 
keimpien psyykkisten funktioiden synnystä ja luonteesta ja A. N. 
Leontjevin!? ja S. L. Rubinsteinin!8 opilla psyyken suhteesta 
järkevään ulkoiseen esineelliseen toimintaan, joka on saanut ni- 
mityksen ”toiminnan ongelma psykologiassa”. 


15 V. 1. Lenin, Kootut teokset, osa 38, s. 179 

16 L, S. Vygotski, Izbrannyje psihologitšeskie issledovanija, M. Izd-vo APN 
RSFSR 1956; Razvitie vysših psihitšeskih funktsij, M. 1960 

17 A, N. Leontjev, Problemy razvitija psihiki, M. APN RSFSR 1959 


18 S. L. Rubinstein, Bytie i soznanie, M. AN SSSR 1957; Printsipy i puti razvi- 
tija psihologii, M. Izd-vo APN RSFSR 1959; Problemy obštšej psihologii, M. 
””Pedagogika” 1973 

L. S. Vygotskin opin perusajatus oli, että psyykkinen toiminta 
rakentuu ulkoisen toiminnan mallin mukaan. Ihmisellä sitä välit- 
tävät työkalut ja niiden yhteiskunnallisesti vakiintuneet, objektii- 
visesti annetut käyttötavat, kun taas eläimillä toiminta määräytyy 
synnynnäisistä vaistomekanismeista ja välittömästä vuorovaiku- 
tuksesta ulkoisen ympäristön kanssa. Ihmiselle ominaiset kor- 
keimmat psyykkiset funktiot syntyvät ihmisten välisen puhekom- 
munikaation muodoista ja niitä välittävät merkit, ennen muuta 
kielen merkit. Ne kehittyvät oppimisprosessissa, ts. lapsen ja ai- 
kuisen yhteisessä toiminnassa. Siksi organisoitu tai organisoima- 
ton oppiminen on psykologisen kehityksen yleinen uoma ja 
psyykkinen toiminta on kehittynyt ulkoisesta esineellisestä toi- 
minnasta ja palvelee sitä. 

Nämä Vygotskin yleiset väittämät saivat vakuuttavan kokeelli- 
sen vahvistuksen A. N. Leontjevin!9 tutkimuksista, jotka käsitte- 
livät välitetyn mieleenpainamisen ja tarkkaavaisuuden kehitystä. 
Hänen kokeissaan todettiin seuraava perustavanlaatuinen tosi- 
seikka: nuorimman ikäryhmän koehenkilöt eivät osaa käyttää 
merkkejä psyykkisen toimintansa organisoimiseen, keskiryhmän 
koehenkilöt kykenevät jo hyödyntämään tällaisia keinoja, mutta 
vain silloin, kun ne ovat heidän silmiensä edessä, ja vasta vanhim- 
man ryhmän koehenkilöt ovat riippumattomia ulkoisten välinei- 
den käsilläolosta koska he korvaavat ne omilla ?mielikuvillaan'. 
Näiden psykologisten työkalujen soveltaminen kohottaa huomat- 
tavasti tarkkaavaisuuden ja mieleenpainamisen tehokkuutta. Jos 
piirretään käyrät”, jotka yhdistävät tehokkuuden osoittimet 
mainituilla tasoilla, saadaan tunnettu ”välittymisen kehityksen 
suunnikas”. 

Ranskalainen sosiologinen koulukunta on myös katsonut yh- 
teiskunnallisten mielikuvien (representaatioiden) sisäistyvän ja 
muuttuvan yksityisen ihmisen mielikuviksi. Vygotskilla sitä vas- 
toin lähtökohtana eivät olleet mielikuvat, vaan puheviestinnän 
objektiiviset muodot yhteisessä, reaalisessa ja esineellisessä toi- 
minnassa. Kielen muodollisten rakenteiden ideaalinen puoli ovat 
sanojen merkitykset, jotka lapsi itse vakiinnuttaa tässä reaalisessa 


19 A, N. Leontjev, Razvitije pamjati, Eksperimentalnoje issledovanije vysših psi- 
hitšeskih funktsii, gl. gl. II, IV, M.-L. 1931 

toiminnassa. Lapsi on yhteistyössä aikuisten kanssa ja hänen 
psyykkinen kehityksensä etenee sitä mukaa kuin hänen suhteensa 
ympäröivään maailmaan laajenevat ja syvenevät, sitä mukaa kuin 
hänen ''johtava toimintansa” muotoutuu. 

Porvarilliset psykologian suuntaukset ovat aina pitäneet ?psyy- 
keä? alun perin sisäisenä. Sen vuoksi monet näiden suuntausten 
edistykselliset edustajat ovat katsoneet psyykkisten ilmiöiden ai- 
noaksi tutkimustavaksi rinnakkaisten fysiologisten prosessien tut- 
kimisen. Vygotskin opissa väitettiin jotain perin pohjin erilaista: 
objektiivisesti ja ulkoisesti on olemassa sellaisia inhimillisen toi- 
minnan muotoja, joista sitten tulee psyykkisen toiminnan muoto- 
ja; on olemassa erityinen prosessi — subjektien välisten, objektii- 
visten muotojen muuttuminen subjektin sisäisiksi, ''subjektiivi- 
siksi” tai paremminkin ”subjektisiksi?? muodoiksi; hahmoteltiin 
(tosin aivan yleispiirteissään mutta tavallaan jatkotutkimuksiin 
kannustavana) tämän muuttumisen reitti — kasvu ulkoa sisäl- 
le". Nämä väittämät murensivat vuosisatoja vallinneen subjektii- 
vis-idealistisen käsityksen psyykestä, asettivat uusia tehtäviä ja 
viitoittivat teoreettisen ajattelun ja kokeellisten tutkimusten kehi- 
tykselle uuden reitin. 

Toiminnan ongelmassa kehiteltiin syvemmin erään Vygotskin 
töissä vain luonnostellun kysymyksen toista puolta, nimittäin ky- 
symystä psyykkisen toiminnan suhteesta subjektin ulkoiseen, esi- 
neelliseen toimintaan. Toisin kuin behaviorismissa, neuvostopsy- 
kologiassa on korostettu inhimillisen toiminnan järkevyyttä, ei 
pelkästään eikä niinkään subjektiivista järkevyyttä kuin ennen 
kaikkea objektiivis-yhteiskunnallista järkevyyttä, jota lapsi vain 
vähitellen lähestyy ajattelussaan. 

A. N. Leontjev ja S. L. Rubinstein korostivat, että psyykkinen 
toiminta ei synny vain kanssakäymisen muodoista vaan myös 
muista inhimillisen toiminnan muodoista. Lisäksi se ei ainoastaan 
synny niistä vaan on myös tavallaan edelleen olemassa ulkoisen 
toiminnan sisällä sen varsinaisesti psykologisena mekanismina. 
He korostivat niin ikään sitä, että psyyke riippuu monin tavoin 
näistä ulkoisen toiminnan esineellisistä muodoista. Perusajatuk- 
sena oli, että psyykkinen toiminta ei vain rakennu ulkoisen esi- 
neellisen toiminnan mallien mukaan, vaan se tosiasiassa jää tä- 
män ulkoisen toiminnan erityiseksi muodoksi, jolta se saa mah- 
dollisuutensa (mm. välillistymiseen työkalujen kautta). Se on ke- 

hitykseltään ja tehtävältään riippuvainen siitä paikasta, joka sillä 
on tässä ulkoisessa toiminnassa. Monet neuvostoliittolaiset psy- 
kologit tutkivat näitä kysymyksiä laajalti teoreettisesti ja kokeel- 
lisesti 1930—1960-luvuilla. Kokonaisen sukupolven ajan neuvos- 
toliittolaiset psykologit tajusivat yhä syvemmin, että psyykkisen 
toiminnan ymmärtämiseksi on tutkittava sen ja ulkoisen esineel- 
lisen toiminnan välisiä suhteita. 

Laajan kokeellisen aineiston kertyminen on myös edesauttanut 
dialektisen ja historiallisen materialismin psyykeä koskevien pe- 
rusväittämien konkretisoitumista. Tämä aineisto voidaan jakaa 
kolmeen pääryhmään sen mukaan mitä ne merkitsevät ongel- 
mamme — psykologian kohteen määrittelemisen — ratkaisemi- 
sessa.20 

Ensinnäkin tulokset, jotka osoittavat, että sekä psyykkisten 
prosessien että ulkoisen toiminnan menestyksellisyys riippuu 
hämmästyttävän samankaltaisista olosuhteista. Tämä pätee erityi- 
sesti sellaisista psyykkisistä funktioista, joiden mekanismit ovat 
kaikkein vähiten kytkeytyneet mihinkään ulkoiseen toimintaan, 
esimerkiksi muistin ilmiöistä (joita edustavat A. N. Leontjevin, P. 
I. Zintšenkon ja A. A. Smirnovin tutkimukset), tottumusten 
muodostamisesta (L. M. Švartsin, V. I. Asninin ja A. N. Sokolo- 
vin tutkimukset) ja erityisesti A. V. Zaporožetsin ja D. B. Elkoni- 
nin sekä heidän lukuisten työtoveriensa laajat tutkimukset. 

Toiseksi eri aloilta saadut tulokset, jotka osoittavat alun perin 
seikkaperäisen psyykkisen toiminnan lyhenevän säännönmukai- 
sesti ja nopeasti. Tästä lyhenemisestä seuraa, että alkuaan sisällöl- 
tään ja mekanismeiltaan täysin ymmärrettävä älyllinen toiminta, 
joka selvästi toistaa samanlaista ulkoista toimintaa, lyhentyessään 
(jollei sitä tiedä) käy tunnistamattomaksi ja käsittämättömäksi 
mutta samalla verrattomasti tehokkaammaksi. B. M. Teplovin ja 
P. A. Sevarevin johdolla suoritetuissa tutkimuksissa on todettu 
tämänlaatuisia hämmästyttäviä tosiseikkoja. Lyhenemisprosessis- 
sa havaittiin selvästi seuraavia vaiheita: seikkaperäinen ulkoinen 


20 Tässä lyhyessä ja kaavamaisessa esityksessä on mahdotonta edes luetella mitkä 
seikat neuvostoliittolaisen psykologian kehityksessä ovat vaikuttaneet kysymyk- 
seen psykologian kohteesta, ei myöskään ole mahdollisuutta luetella kaikkien 
tutkijoiden nimiä. Bibliografiset tiedot ja suoritettujen tutkimusten luettelo 
(vaikkakaan ei täydellinen) ovat saatavissa kirjasta ”PsihologitSeskaja nauka v 
SSSR'", tt. I, II, (toim.) A. A. Smirnov, M. Izd-vo APN RSFSR 1959—60. 

toiminto, sen enemmän tai vähemmän seikkaperäinen toistami- 
nen ”älyllisesti? ja sen lyhentynyt ja automatisoitunut suoritus, 
josta jäävät itsehavainnointiin vain epämääräinen ”tunne” josta- 
kin prosessista ja sen tulos. Kun näitä peräkkäisiä muotoja rin- 
nastetaan tällä tavalla, tulee etsimättä mieleen ajatus, että tämä 
”täysin omalaatuinen” psyykkinen prosessi syntyy ulkoisesta esi- 
neellisestä järkevästä toiminnasta, jolla on samanlainen tehtävä 
mutta joka sisällöltään on täysin ymmärrettävä. 

Kolmanneksi tulokset, jotka ovat valaisseet samaa prosessia 
(konkreettisen psyykkisen 'ilmičn' muodostumista) ulkoa sisään 
siirtymisen” kannalta. Nämä tosiasiat osoittavat, että uusi tehtä- 
vä on helpoin suorittaa ”esineillä”?, vaikeampi ääneen pohtimalla 
ja kaikkein vaikein itsekseen, päässä”. Nämä kolme vaikeusas- 
tetta muodostavat myös omaksumisen kolme peräkkäistä vaihet- 
ta, jotka on erityisen helppo erottaa esikoulu- ja alkeiskouluiässä. 
Myöhemmin suhteista tulee vähemmän säännöllisiä, keskimmäi- 
nen vaihe, ääneen pohdinta, jää toisinaan tavallaan pois tai on 
epäolennainen, ja silloin koko prosessi kadottaa geneettisen yh- 
teytensä ja sen mukana myös periaatteellisen merkityksensä. 

Tässä teoksessa kehiteltävän psykologian kohteen käsittämista- 
van kannalta ovat olleet erityisen tärkeitä A. N. Leontjevin tutki- 
mukset (subsensoristen ärsytysten muuttumisesta aistittaviksi), A. 
V. Zaporožetsin tutkimukset (orientaatiotoiminnan organisoimi- 
sen merkityksestä fyysisten ja myöhemmin myös perseptiivisten 
toimintojen muodostamisessa) ja D. B. Elkoninin tutkimukset 
(erilaisten älyllisten tekojen”? muodostamisesta). 

A. N. Leontjevin tutkimuksissa (joissa muodostettiin valoaisti- 
mus kämmenen iholle ja absoluuttinen korva” epiimusikaalisil- 
le) oli aina kaksi ratkaisevaa ehtoa: käytännöllinen perustoiminto 
(käden pitäminen metallipallolla pimeässä laatikossa, annetun ää- 
nen laulaminen) ja orientoivan tunnusmerkin etsiminen (signaalin 
joka ilmoittaa että pallossa on sähkövirta, annetun ja tuotetun ää- 
nen vertaaminen), ts. nimenomaisesti psyykkinen toiminta; se 
juuri sai aikaan aistiherkkyyden sellaiselle, mikä aikaisemmin oli 
ollut ei-aistittavaa. Ulkoisen esineellisen toiminnan suhde psyyk- 
kiseen toimintaan, joka palvelee sitä ja kehittyy sen tarpeita vas- 


taten, näkyy näissä kokeissa erittäin selkeästi.2! 


21 A, N. Leontjev, Problemy razvitija psihiki, gl. I, M. Izd-vo APN RSFSR 1959 

A. V. Zaporožets tutkijaryhmineen suoritti 1940-luvun lopussa 
ja 1950-luvulla sarjan tutkimuksia, jotka osoittivat erittäin ha- 
vainnollisesti ja vakuuttavasti, että uusien tekojen muodostumi- 
nen riippuu ratkaisevasti siitä, miten lapsen orientaatio teon eh- 
toihin ja sen prosessuaaliseen sisältöön järjestetään. Näissä tutki- 
muksissa osoitettiin selvästi (ja tekijä toteaa sen itsekin), että teon 
orientaatio-osassa ei ole edustettuna pelkästään sen koko operaa- 
tiosisältö vaan myös kaikki se, mikä on otettava huomioon sen 
suorittamiseksi oikein ja harhautumatta; orientaatio-osa on suo- 
rittavaa laajempi ja siihen sisältyy ohjeita sekä positiivisista että 
negatiivisista ehdoista.?2 

A. V. Zaporožetsin johdolla suoritetuista tuonaikaisista tutki- 
muksista kannattaa meitä kiinnostavana mainita erityisesti V. P. 
Zintšenkon tutkimus perseptiivisen toiminnon muodostumisesta, 
siitä miten opitaan seuraamaan katseella reittiä labyrintissa.23 
Sen tulokset voidaan summittaisesti tiivistää sanomalla, että aluk- 
si lapsi opettelee kulkemaan labyrintin reitin liikuttamalla sor- 
meaan katseen kontrollin alaisena, ja vasta kun hän on oppinut 
sen, hänelle avautuu mahdollisuus suorittaa vastaava tehtävä pel- 
kästään katsomalla. Tämä perseptiivisen toiminnan evoluutio on 
periaatteellisesti mielenkiintoinen. Toiminto jäljentää ensin käden 
reitin, alkaa sitten oikaista” yhä pitempiä osia labyrintista kul- 
kemalla ” viistoon”, seinien poikki, ja lopulta katse liikkuu suo- 
raan ”alusta loppuun”. Tällöin kuitenkin (liike tapahtuu jossain 
määrin hidastettuna) koehenkilö ehtii huomata, onko labyrintin 
rakenteeseen tehty muutoksia, jotka vaativat reitin muuttamista. 
Tässä tutkimuksessa ansaitsee erityistä huomiota se seikka, että 
perseptiivisen toiminnan lopullinen muoto ei lainkaan muistuta 
sen alkumuotoa saati sen materiaalista esikuvaa. Jollei tunne sen 
muodostumisprosessia eikä sen muuttumista vaiheittain, sen lo- 
pullisessa muodossa ideaalisena toimintona ei voi enää erottaa sen 
todellista sisältöä, sen synnystä puhumattakaan. 

D. B. Elkoninin lukuisista tutkimuksista käsittelemme lyhyesti 
kahta. Ensimmäinen liittyy tunnettuun lukemisen alkeisopetuksen 


DA V. Zaporožets, Razvitie proizvolnyh dviženij, M. Iz-dvo APN RSFSR 1960 


23 V, P, Zintšenko, Rol motornyh komponentov v protsessah vosprijatija, Kir- 
jassa: ''Vosprijatie i dejstvije"', M. '"Prosveštšenie'', M. 1967, s. 70—115 


32 


menetelmään. Siinä luettava sana esitetään sen esineen kuvana, 
johon se viittaa, ja sanan äänneasun erittelemiseksi piirroksen al- 
le sijoitetaan vaakasuora ruudukko, jossa on yhtä monta ruutua 
kuin sanassa on äänteitä. Äänteet lausutaan peräkkäin ja ruudut 
täytetään kirjaimilla. Välittömästi tämän jälkeen keskimmäinen 
äänne korvataan toisella, sitten kolmannella jne. ja lapsi lukee tä- 
män uuden äänteen edellisten joukossa. Piirroksen alla olevasta 
ruudukosta tulee vaihtuvan puheaineksen äänteellisen analyysin 
ja synteesin työväline.24 

M. V. Gamezon Elkoninin johdolla suorittama tutkimus koh- 
distui maantieteellisen kartan lukemisen” taidon rakentamiseen. 
Prosessissa tulivat selvästi esiin uuden taidon (ja samalla uuden 
kuvan) muodostamisen perusvaiheet: alustava tutustuminen teh- 
tävään, objektin materiaalinen reprodusoiminen (kosteasta hie- 
kasta), sitten maaston erikoispiirteiden huolellinen sanallinen kä- 
sittely ja maaston luonteen päättely, saman prosessin suorittami- 
nen itsekseen mutta vielä erillisinä jaksoina ja vasta lopuksi kaik- 
kien operaatioiden suorittaminen päässä” ja tuomalla julki 
vain lopullinen päätelmä.25 

Esitettyjen tutkimusten tulokset muodostavat yhdessä merkit- 
tävän osan siitä, mitä myöhemmin on alustavasti ryhdytty nimit- 
tämään ”älyllisten aktien ja käsitteiden vaiheittaiseksi muodosta- 
miseksi”? ja joka liittyy jo minun ja työtoverieni tutkimuksiin. Nä- 
mä tutkimukset alkoivat 40-luvun lopulla ja jatkuvat edelleen. 

Nämä työt saivat alkunsa pettymyksestä niin sanotun ”luovan 
ajattelun” perinteisiin tutkimusmenetelmiin. Tulin varsin trivi- 
aaliin päätelmään: mahdollisuudet ratkaista ongelmia järkevästi 
(saati luovasti) riippuvat olennaisesti aikaisemmin hankittujen 
tietojen ja taitojen laadusta. Niin ollen ensimmäisenä tehtävänä 
on taata näiden ”tietojen ja taitojen”? muodostuminen siten, että 
niillä on halutut ominaisuudet. Tämän vaatimuksen toteuttami- 
nen johti tavanomaisen tutkimuksen kulun muuttamiseen: sen si- 


24 D. B. Elkonin, Nekotorye voprosy psihologii usvojenija gramoty, ”Voprosy 
psihologii”, 1956, No 5; Eksperimentalnyj analiz natšalnogo obut$enija tšteniju. 
Kirjassa: ”Voprosy psihologii utšebnoj dejatelnosti mladših $kolnikov”, M. Izd- 
vo APN RSFSR 1962 


25 M. V. Gamezo, Psihologija tštenija projektsionnyh tšertežei i izobraženij, 
”UtS. zap. Mosk. gos. ped. in-ta.", vyp. 35, M. 1972 

jaan, että olisimme rekisteröineet prosessin joissakin tietyissä 
olosuhteissa tai muuttamalla näitä olosuhteita joillakin tavoilla, 
meidän oli pakko valita nämä olosuhteet niin, että ne takaisivat 
annettujen tekojen (ja niiden mukana näiden tekojen objekteja 
koskevien mielikuvien ja käsitteiden) muodostumisen sillä ta- 
voin, että niillä on määrätyt ominaisuudet. 

Kävi ilmi, että sellainen ehtojen järjestelmä, joka takaa ”tieto- 
jen ja taitojen”? muodostumisen vaaditulla tavalla, on varsin mut- 
kikas, moniaineksinen ja tarkkaa ja järjestelmällistä soveltamis- 
menetelmää vaativa. Siihen verrattuna ne ehdot, jotka nykyään 
otetaan laboratoriotutkimuksissakin huomioon, ovat erillisiä, ha- 
janaisia ja vaillinaisesti toisiinsa kytkeytyviä osasia ja itse ope- 
tusprosessi on pikemminkin suunnattu kuin ohjattu. Käytettäessä 
välttämättömien ehtojen täydellistä järjestelmää muodostumis- 
prosessi tapahtuu paljon nopeammin ja helpommin ja edistymisen 
hajonta pienenee parhaiden osoittimien mukaan mitattuna. Tie- 
dot ja taito voidaan saavuttaa paljon varhaisemmassa iässä; niin 
muodoin opetuksen ja älyllisen kehityksen välinen suhde muuttuu 
ja itse älyllinen kehitys näyttäytyy uudessa valossa. Edelleen kävi 
ilmi, että täydellinen ehtojen järjestelmä, joka takaa uusien tieto- 
jen ja taitojen muodostumisen, voidaan rakentaa ja esittää eri ta- 
voin yksilöllisessä tai ryhmäopetusprosessissa. Yhtenäisen ”aisti- 
kuvien, käsitteiden ja älyllisten ja perseptiivisten aktien”? muodos- 
tumisprosessin. asemesta todettiin kolme tämän prosessin perus- 
tyyppiä, joista yksi avaa mahdollisuudet niin sanotun ”ongelma- 
keskeisen opetuksen” järjestelmälliseen soveltamiseen. Sitä paitsi 
kukin niistä viitoittaa myös oppimisprosessin motivaation perus- 
tyypin 26 

Se, mikä näissä tutkimuksissa liittyy välittömästi käsillä olevan 
kirjan aiheeseen, voidaan tiivistää seuraavasti. Sopikaamme, että 
nimitämme kuviksi kaikkia psyykkisiä heijastuksia, joissa subjek- 
tille avautuvat objektiivisen maailman esineet ja suhteet. Kuvat 


26 P, J, Galperin, Razvitije issledovanij po formirovaniju umstvennyh dejstvij, 
Kirjassa: Psihologitšeskaja nauka v SSSR t. 1, M. Izd-vo APN RSFSR 1950; 
Psihologija myšlenija i utšenije o poetapnom formirovanii umstvennyh dejstvij, 
Kirjassa: Issledovanija myšlenija v sovetskoi psihologii, M. ”Nauka” 1966; 
P. J. Galperin, S. L. Kabylnitskaja, Eksperimentalnoe formirovanie vnimanija, 
Izd-vo MGU 1974 

avaavat subjektille ympäröivän maailman ja mahdollisuuden 
orientoitua siinä. On korostettava näitä kahta funktiota: kuvat 
avaavat ensinnäkin subjektille itse objektit (jo ennen myöhempiä 
fyysisiä kontakteja niihin) ja toiseksi ne antavat subjektille mah- 
dollisuuden orientoitua niiden ominaisuuksiin ja suhteisiin. 

Käytettäessä vallitsevaa menetelmää uusien tietojen ja taitojen 
rakentamiseksi nämä molemmat funktiot joko sisällytetään yh- 
teen objektiin (havaintoon, mielikuvaan, käsitteeseen) ja silloin 
niitä on vaikea erottaa toisistaan, tai ne ositetaan objektin ja sitä 
koskevan tiedon välille. Mutta tieto esiintyy invarianttina suhtees- 
sa käyttömahdollisuuksiinsa, orientoivaan funktioonsa. Tämä 
orientoiva funktio kuuluu kokonaan psyykkiseen toimintaan, 
mutta tällaisessa tapauksessa se jää yhtä tavoittamattomiin kuin 
kaikissa muissakin tapauksissa. Ilmeisestikin tämä selittää sen 
pohjimmiltaan paradoksaalisen seikan, että tietojen ja taitojen 
muodostumisprosessista arkikokemuksessa, kouluopetuksessa ja 
laboratoriotutkimuksissa ei ole tähän mennessä voitu todeta tä- 
män psyykkisen toiminnan prosessuaalista sisältöä. 

Tilanne on olennaisesti toinen, kun uusien tietojen ja taitojen, 
uusien kuvien ja älyllisten aktien”? muodostamistapahtuma jär- 
jestetään niin, että otetaan huomioon täydellinen välttämättö- 
mien ehtojen järjestelmä (täydellinen sellaiselle henkilölle, jolla 
on tarvittavat ennakkotiedot ja -taidot'") ja ”’ kehitetään vaiheit- 
tain” muodostettavat ilmiöt. Kun henkilölle annetaan tehtäväksi 
saada tietoa jostain objektista, tutkia tai muuttaa sitä, tarvittava 
keinojen ja menetelmien järjestelmä voidaan antaa hänelle help- 
pokäyttöisessä muodossa kortille kirjoitettuna tai piirrettynä. 'Sil- 
loin tällaiset ohjeet voi välittömästi soveltaa tehtävään lyhyen seli- 
tyksen jälkeen. Tämä antaa mahdollisuuden ensinnäkin suorittaa 
hyvin monimutkaisia tekoja, joita ilman tällaista ulkoista tukea 
tuskin voisi tehdä oikeassa järjestyksessä, täydellisesti, tarkasti ja 
selvästi; toiseksi, jos tällaista orientoivaa korttia käytetään erityi- 
sesti valittujen tehtävien ratkaisemiseen vaiheittaisen muodosta- 
misen menetelmällä, kortin sisältö kyetään omaksumaan ilman 
ennakko-opettelua. 

Mutta ehkä vielä tärkeämpi seikka on se, että näin meneteltäes- 
sä saadaan selvästi erotetuiksi toisistaan kuvan molemmat funkti- 
ot: teon objektin esittäminen ja tähän objektiin orientoitumisen 
keinojen esittäminen. Tällöin käy myös erityisen selkeästi ilmi itse 

aktiivisen orientoitumisen tapahtuma, joka näkyy siinä, että kor- 
tin jokainen ohje yhdistetään aineistoon, sen määrättyihin omi- 
naisuuksiin. Orientoitumistoiminta erottuu itsenäisenä prosessi- 
na, joka antaa mahdollisuuden esineellisten tekojen tavoitteiseen 
ohjaamiseen. 

Kun koehenkilö käyttää orientoivaa (ts. aktiiviseen orientaa- 
tioon auttavaa) korttia erilaisten varta vasten valittujen tehtävien 
suorittamiseen ja noudattaa niin sanotun vaiheittaisen muodosta- 
misen mukaista järjestystä??, hän irtautuu pian kortin tuesta 
mutta toistaa vielä aluksi sen sisällön ääneen. Sitten tämä puhe ly- 
henee, ja koehenkilö toistaa vain mielessään kortin sisältöä (jo- 
hon kokeenjohtaja viittaa mainitessaan kulloinkin tarvittavan oh- 
jeen järjestysnumeron). Viimeisessä vaiheessa nämä viittaukset- 
kin jätetään pois, ja orientoivan kortin sisällön jäsentynyt ja yksi- 
tyiskohtainen muisteleminen käy pian yhä lyhyemmäksi. Lopuksi 
jo uuteen materiaaliin tutustuttaessa tapahtuu sen nopea analyysi, 
jota ” välittömästi” seuraa sen ”käsittäminen” ja vastaava toi- 
minta. 

Lopputuloksena itse orientaatiotoiminta, joka on niin välttä- 
mätön uusien toimintojen muodostumisessa, lyhenee ja prosessi 
automatisoituu. Tämä tuo valtavia käytännön etuja, mutta pin- 
nalle jää vain prosessin lopputulos. Lopputuloksena voi olla joko 
määrätty kuva (esimerkiksi laskun tulos, joka on laskettu ”kaa- 
van mukaan”, tai määrätty tapa katsella kuvia) tai määrätty toi- 
minta (esimerkiksi sanan kirjoittaminen, levyn sahaaminen). Ul- 
kopuolelta tarkkailtuna ja myös introspektiossa tässä prosessin 
viimeisessä vaiheessa näyttää siltä että tehtävä välittömästi 
synnyttää tämän tai tuon tuloksen. Näiden näkyvien tulosten var- 
sinainen psykologinen sisältö on epäselvä, eivätkä niiden psykolo- 
giset mekanismit paljastu. Syntyy harha, että aivojen hermostolli- 
set mekanismit tuottavat välittömästi konkreettisen tuloksen 
(psyykkisen ilmiön tai fyysisen toiminnan). 

Tämä illuusio katoaa vain jos noudatetaan seuraavia ehtoja: 1) 
jos tunnemme tarkalleen tämän lopputuloksen koko syntymispro- 
sessin, itse orientoivan toiminnan '' kehityshistorian'', joka vastaa 
tehtävien uutta luonnetta, ja sen perusteella ulkoisen toiminnan ja 


27 Ks, alaviitettä 26 

sen lopputuloksen muodostumisprosessin; 2) jos tunnemme kaik- 
ki toiminnan orientaatio-osan ja suoritusosan differentiaatiot, 
kaikki muutokset, jotka ne käyvät läpi vaiheesta toiseen, ja meillä 
on näin ollen mahdollisuus ottaa huomioon ja arvioida subjektin 
orientoivan toiminnan merkitys prosessin jokaisessa vaiheessa; 3) 
jos seuraamme itse orientoivan toiminnan peräkkäisiä muutoksia 
muodostumisprosessissa, ja sitten jo muodostuneiden toimintojen 
ja kuvien käyttöprosessissa (tämä näkyy selvästi vain jos muodos- 
taminen on järjestetty selvästi vaiheittain). Vain jos otamme huo- 
mioon kaikki nämä seikat, meillä on mahdollisuus päästä erotta- 
maan varsinainen psykologinen sisältö niin monitahoisesta” ob- 
jektista kuin psyykkinen toiminta ja päästä kysymykseen psykolo- 
gian kohteesta. 

Siten ”älyllisten toimintojen ohjatussa muodostamisessa” ja 
erityisesti sen alkuvaiheissa erottuu selvästi ja tarkasti erityinen 
toiminnan laji — subjektin orientaatio ongelmatilanteessa. Tämä 
tyypillinen toiminta nojautuu ympäristön suhteiden ja toimivan 
subjektin tilojen psyykkisiin heijastuksiin. Se riippuu selvästi näi- 
den heijastusten laadusta, mutta sitä ei voida palauttaa niihin tai 
niiden yhdistelmiin vaan päinvastoin se itse määrää sen, millä ta- 
voin ja missä määrin kukin niistä on osallisena tämän toiminnan 
yleisessä funktionaalisessa järjestelmässä. Psyykkiset ilmiöt” ei- 
vät muodosta orientaatiotoimintaa, vaan päinvastoin orientaatio- 
toiminnan vaatimukset määräävät niiden valinnan, niiden yhdis- 
telmät, niiden myöhemmän kehityksen ja, kuten A. N. Leontjevin 
kokeet osoittavat, peräti ei-aistittavien ärsytysten muuttumisen 
aistittaviksi. 

Jos taas tarkastellaan ”psyykkisiä ilmiöitä” ensisijaisina ja siis 
lähdetään niistä sellaisinaan, irrallaan subjektin orientaatiotoi- 
minnasta, niin ne näyttäytyvät väistämättä ”epifenomeeneinä” ja 
vievät filosofisen ja psykologisen ajattelun umpikujaan. Subjek- 
tin orientaatio ongelmatilanteessa on sellainen erityinen funktio, 
jonka järjestelmässä psyykkiset ilmiöt” saavat luonnollisen 
paikkansa, niiden ominaispiirteet voidaan selittää luonnollisesti ja 
psyyken todellinen, käytännöllinen merkitys elämässä käy ilmi. 
Orientaatiotoiminta onkin psyyken olemus, psykologian todelli- 
nen kohde. 

Tähän saakka psykologia on aina lähtenyt toisesta päästä, siitä 
mikä on muka annettua sielunelämän ”välittöminä tosiasioina”. 

Mutta ne eivät ole tosiasioita vaan pelkästään ”ilmiöitä” — tosia- 
sioiden toteaminen on vielä edessäpäin! Niinpä meidän onkin tar- 
kasteltava psykologian peruskäsityksiä lähtemällä siitä, että 
orientaatiotoiminta on ensisijaista ja keskeistä siinä tutkimuskoh- 
teessa, jota summittaisesti ja kontemplatiivisesti nimitetään 
”psyykkiseksi toiminnaksi”. 


Toinen luku 


Dialektinen materialismi psyykestä 


1. Lenin erillisen tieteen kohteesta 


Eräänä syynä aikaisemmin esitettyjen psykologian kohdetta kos- 
kevien käsitysten paikkansapitämättömyyteen on ollut se, ettei ole 
kyetty erottamaan psykologisia ilmiöitä monista muista ilmiöistä, 
joihin ne ovat sekoittuneet konkreettisessa objektissa. Tämä kysy- 
mys liittyy siis läheisesti siihen, miten erillisen tieteen kohde yli- 
päänsä käsitetään ja miten se eroaa niistä konkreettisista objek- 
teista, joiden eräs puoli se on. Tätä kysymystä on selkeästi selvi- 
tetty V. I. Leninin teoksissa. 

Useissa V. I. Leninin teoksissa on ajatuksia ja pohdiskelua sii- 
tä, että jokaisella kohteella on monia eri puolia ja jokainen tällai- 
nen puoli muodostaa erillisen tieteen erityisen tutkimuskohteen. 
V. I. Lenin on selkeästi osoittanut, kuinka näitä puolia on tutkit- 
tava, jotta kyettäisiin välttämään jonkin yhden puolen mielival- 
tainen valinta ja erilaisten (myös mielivaltaisesti valittujen) puo- 
lien eklektinen yhdisteleminen. Eräs näistä viittauksista on löydet- 
tävissä jo Filosofian vihkoista! (1914—16), huomattavasti tar- 
kemmin niitä on käsitelty Keskustelua ammattiliitoista -teoksessa 
(1921). 

Tässä teoksessa V. I. Lenin selvittää dialektiikan, muodollisen 
logiikan ja eklektiikan välisiä eroavaisuuksia seuraavalla esimer- 
killä: ”. . . kaksi henkilöä tapaavat toisensa ja kumpikin kysyy 
. . . mikä on lasi . . . Toinen sanoo "se on lasinen lieriö? . . . Toi- 
nen sanoo 'lasi on juomaväline . . °. . . Lasi on kieltämättä sekä 
lasinen lieriö että juomaväline. Mutta paitsi näitä kahta piirrettä 
eli ominaisuutta eli puolta lasilla on vielä loputon määrä muitakin 
piirteitä, ominaisuuksia, puolia sekä keskinäissuhteita ja 'koske- 


1 V. I. Lenin, Kootut teokset, osa 38, s. 324 


tuskohtia' muuhun maailmaan. Lasi on painava esine, jota voi- 
daan käyttää heittoaseena. Lasi voi olla painimena, pyydystetyn 
perhosen pitopaikkana, lasi voi olla arvoesine, jos siinä on taiteel- 
lisia kaiverruksia tai maalaus, riippumatta lainkaan siitä, kelpaa- 
ko se juoma-astiaksi, onko se valmistettu lasista, onko se lieriön 
muotoinen vai ei, aivan ja niin edelleen ja niin poispäin. 

Edelleen. Jos tarvitsen nyt heti lasia juomavälineeksi, niin mi- 
nun ei ole lainkaan tärkeää tietää onko se täysin lieriön muotoi- 
nen ja onko se todella valmistettu lasista, mutta sen sijaan on tär- 
keää, ettei pohja olisi rikki ja etten tätä lasia käyttäessäni saisi 
haavaa huuleeni jne. Mikäli en tarvitse lasia juomiseen, vaan sel- 
laiseen tarkoitukseen, johon kelpaa mikä lasinen lieriö hyvänsä, 
minulle kelpaa mikä tahansa säröpohjainen tai vieläpä pohjaton- 
kin lasi jne.””? 

Lasi heittoesineenä on ballistiikan tutkimuskohde, pyydystetyn 
perhosen paikkana entomologin varustuksiin kuuluva, taide- 
esineenä käsityötaiteen tutkimuskohde, tavarana taloustieteen 
tutkimuskohde, juomavälineenä kotitalousesine jne. Näin ollen 
samasta esineestä voi tulla erilaisten tieteiden tutkimuskohde: bal- 
listiikan, entomologian, taiteen, tuotantoteknologian, kansanta- 
loustieteen jne. Lasi on konkreettinen kohde, ja sitä tutkivia tie- 
teitä on paljon, oikeastaan rajaton määrä. Ja mikään tiede ei 
tutki ” pelkästään lasia”? eikä koko lasia”, so. sen kaikkia ” puo- 
lia”, vaan vain yhtä niistä (ominaisuuksien ja lainmukaisuuksien 
määrättyä summaa), josta tämä tiede tekee tutkimuskohteensa. 

Käsitellessään Aristoteleen Metafysiikka-kirjaa V. 1. Lenin kir- 
joittaa: ”13. kirja, 3. luku ratkaisee nämä vaikeudet mainiosti, 
selvästi, tarkasti, materialistisesti (matematiikka ja muut tieteet 
abstrahoivat kappaleen, ilmiön, elämän yhden puolen).""3 

Fi ole vaikeaa todeta kuinka oikeassa Lenin on. Tämä koskee 
jokaista konkreettista objektia ja tiedettä: monet tieteet voivat 
tutkia samaa objektia ja jokainen näistä tieteistä korostaa ja tut- 
kii siitä yhtä, ”omaa” puoltansa. Siksi on väärin sanoa jostakin 
objektista (esineestä, prosessista, ilmiöstä): tämä on tutkimukseni 
kohde. Tämä on väärin siksi, että se ei sano mitään tärkeimmästä 


2V, I. Lenin, Kootut teokset, osa 32, s. 78 


3 V. I. Lenin, Kootut teokset, osa 38, s. 324 

— mikä tässä objektissa on juuri kyseisen tieteen tutkimuskohde. 

Lenin erottaa erillisen objektin ja sen eri puolet, joista jokainen 
erikseen muodostaa yhden tieteen tutkimuskohteen. Kun asiaa 
katsotaan tältä kannalta, tulee heti ilmi se virhe, joka on tehty pe- 
rinteisissä psykologian kohteen määrityksissä: ”tajunnan il- 
miöt”?, ” käyttäytyminen” ovat konkreettisia objekteja eivätkä 
yhden tieteen tutkimuskohde. Välittömästi, intuitiivisesti tuntuu 
uskottavalta, selvältä, että sekä tajunnan ilmiöissä että käyttäyty- 
misessä on jotain mikä kuuluu psykologian tutkimuspiiriin. Mut- 
ta tätä erityistä puolta ei ole vielä osoitettu ja meille jää globaali, 
epäselvä viittaus konkreettiseen monitahoiseen objektiin. Ja ob- 
jektin se puoli, joka muodostaa psykologisen tieteen nimenomai- 
sen kohteen ja jonka tutkimisessa mikään muu tiede ei voi korva- 
ta psykologiaa, jää selvittämättömäksi. Tosiasiassa psykologian 
kohde ei ainoastaan ole jäänyt selvittämättä, vaan sitä ei tosiasias- 
sa ole edes osoitettu! Viittaus objektiin (asiaan, prosessiin, il- 
miöön) on vain luonut pohjan sille vaaralliselle ajatukselle, että 
psykologia tutkii koko tätä objektia (koko psyykeä, kaikkea käyt- 
täytymistä). 

Mutta tajunnan ilmiöitä ja käyttäytymistähän tutkivat muutkin 
tieteet kuin vain psykologia, samoin mitä tahansa muuta psyyk- 
kistä prosessia, esimerkiksi havaitsemista tai ajattelua. Niin tieto- 
teoria kuin fysiologia, pedagogiikka, estetiikka ja kehityshistoria 
(ihmisten yhteiskunnan, lapsen kehityshistoria) — kaikki nämä 
tieteet, jokainen omalta kannaltaan, tutkivat havaitsemista, ajat- 
telemista ja muita psyykkisiä tapahtumia. Samat kysymykset 
voidaan ja ne täytyykin asettaa tunteiden, mielikuvituksen, tah- 
don, muistin jne. osalta. Mitä siis psykologian tulee tutkia näis- 
sä kaikissa psyykkisen toiminnan muodoissa erotukseksi muis- 
ta tieteistä, jotka myös tutkivat niitä (tai joilla on ainakin yh- 
tä suuri oikeus tutkia niitä)? On selvää että pelkkä viittaus niin 
kutsuttuihin psyykkisiin prosesseihin ei ollenkaan riitä psykologi- 
an kohteen selvittämiseksi, so. sen selvittämiseksi mitä näissä pro- 
sesseissa psykologian täytyy tutkia ja mitä se voi tutkia. 

Vielä selvemmin nämä ajatukset koskevat käyttäytymisen tutki- 
mista. Sitä tutkivat etiikka, biomekaniikka, kybernetiikka, peda- 
gogiikka, neurofysiologia, sosiologia, estetiikka jne. ja jokainen 
tietenkin omalta kannaltaan. Mikä sitten on käyttäytymisen varsi- 
nainen psykologinen ”puoli”? Niin kauan kuin sitä ei ole vielä 

osoitettu, käyttäytymiseen kuuluu (tai ehkä olisi oikeampaa sanoa 
kätkeytyy) psykologian kohde, mutta käyttäytyminen ei välit- 
tömästi ole tämä kohde. Ja pelkästään käyttäytyminen” ja vielä 
vähemmän ”koko käyttäytyminen” ei ole sen kohde. Jos taas 
erotetaan käyttäytymisen psykologinen puoli?” sen kaikista 
muista puolista, niin tämä juuri merkitsee, että koko käyttäyty- 
minen ei muodosta psykologian kohdetta.4 

Mikä on tajunnan ilmiöiden ja käyttäytymisen psykologinen 
puoli? Jo tämä kysymyksenasettelu osoittaa, että meidän on 
määriteltävä psykologian kohde ja myös selvästi osoitettava psy- 
kologisten ilmiöiden tunnusmerkit. Tähän saakka on jopa psyko- 
logiset ilmiöt vain arvattu vaistonvaraisesti, mutta niitä ei ole eris- 
tetty samanlaisista ”välittömistä ilmiöistä” ja tieteellisen tutki- 
muksen kohteena ne ovat jääneet tuntemattomiksi. 


2. Lenin materian käsitteestä 
”Fyysinen ja psyykkinen”? 


Dialektisen materialismin ulkopuolella psyykeä koskevat käsityk- 
set ovat rakentuneet ja rakentuvat ”fyysisen ja psyykkisen” vas- 
takohtaisuudelle, hengen ja aineen dualismille. Materia, ”fyysi: 
nen” käsitetään välittömästi annetuksi, ja psyykkistä” on taas 
se, mikä jää jäljelle, kun ” fyysinen” vähennetään. Näin materian 
käsittäminen on määrännyt myös ”psyyken” käsittämisen. 

Mutta tässä vanhassa materiankäsityksessä filosofinen käsitys 
on korvattu fyysisellä, ja fyysinen on palautettu aineeksi, joka on 
voiman passiivinen kantaja, mutta ei voiman lähde. Siksi voimia 
pidettiin epämateriaalisina tai ei-aivan-materiaalisina. Jopa ai- 
neellisten kappaleiden muotoa pidettiin joidenkin epämateriaalis- 
ten vaikuttajien tuloksena eikä niiden omana ominaisuutena. Elä- 
vän ja elottoman luonnon liikkeen ja kehityksen syitä etsittiin ma- 
terian ulkopuolelta: kosmogonisissa teorioissa puhuttiin alkusy- 


4 Keskustelua ammattiliitoista -teoksessa on Leninin loistavat sanat siitä, että on 
tutkittava asioita eri puolilta ja siitä, kuinka se on tehtävä, jotta kyettäisiin vält- 
tämään näiden puolien mielivaltaista valitsemista (ks. luku III, 8 ja luku V tässä 
teoksessa ja viitatut Leninin teokset) 

säyksestä, elävien olentojen kehitys nähtiin *elämänvoiman” il- 
mentymänä, ihmisen psyykkinen elämä oli sielun”, ruumiin ab- 
soluuttisen vastakohdan, ilmenemistä. Jopa uuden ajan fyysikot 
yrittivät poistaa materiasta voiman (Descartes ja kartesiolaiset) 
tai sitten päinvastoin yritettiin palauttaa materia voimien toimin- 
taan (Leibniz, Boscovich), myöhemmin taas energiaan (Ostwald) 
ja niin ollen esittää materia jonakin epämateriaalisena. 

Viime vuosisadan lopulla, jolloin alettiin tehdä vallankumouk- 
sellisia keksintöjä fysiikassa (valon nopeus on vakio eri suuntiin 
maapallon liikkeisiin nähden, radioaktiivisuus, atomien hajotta- 
minen), tämä vanha käsitys materiasta passiivisena aineena alkoi 
murentua. Taistelevan idealismin edustajat ottivat tämän riemui- 
ten vastaan ja kuuluttivat materian romahtaneen ja itse tieteen 
kumonneen materialismin. V. I. Lenin5 paljasti tämän ''kumoa- 
misen” oikean laidan loistavasti ja osoitti kaksi syytä luonnontie- 
teilijöiden keskuudessa vallitsevaan ”järkien sekoamiseen'': filo- 
sofisen materian käsitteen korvaamisen fysikaalisella ja täydelli- 
sen tietämättömyyden materialistisesta dialektiikasta. 

Filosofisen käsitteen fysikaaliseksi vaihtaminen on siinä, että 
sen sijaan, että luonnehdittaisiin objektiivinen todellisuus tiedon 
kohteeksi, puhutaankin fysikaalisten ilmiöiden (ja vain fysikaalis- 
ten ilmiöiden) yleisen kantajan rakenteesta. Kun tällä tavalla lu- 
vattomasti yleistetään jotkin fyysiset ominaisuudet muka luon- 
teenomaisiksi kaikelle materialle, on jo luotu perusta fysikaalisen 
ja psyykkisen” dualismille ja materian muiden muotojen ja omi- 
naisuuksien sulkemiselle sen ulkopuolelle. On selvää, että tietojen 
kehittyessä käsitykset fysikaalisten ilmiöiden rakenteiden perus- 
teista muuttuvat ja vanhat käsitykset näistä perusteista osoittau- 
tuvat vääriksi. Eräät tutkijat käsittävät näiden totunnaisten mate- 
riaa koskevien käsitysten hylkäämisen merkitsevän itse materian 
hylkäämistä. 

Lenin korosti, että filosofinen materiakäsitys katsoo vain, 
että materia on objektiivista todellisuutta, että materia on olemas- 
sa ajassa ja avaruudessa tajunnasta riippumatta ja että sillä on 
itseliikunta. Dialektinen materialismi välttää tietoisesti viittaa- 


5 V. I. Lenin, Kootut teokset, osa 14, s. 245—303 


masta fysikaalisen materian rakenteeseen tai ominaisuuksiin ja 
jättää tämän konkreettisten tieteiden ratkaistavaksi. 

Mutta materian filosofisella määritelmällä on varsin runsas si- 
sältö. Ajassa ja avaruudessa oleminen sulkee kokonaan objektii- 
visen todellisuuden ulkopuolelle kaikenlaisten henkien” olemas- 
saolon, joille on aina ollut ominaista niiden toiminnan ja olemas- 
saolon riippumattomuus ajasta ja avaruudesta. 

Tajunnasta riippumattomuus sulkee pois  subjektiivis- 
idealistisen käsityksen materiasta ihmisen, eläimen tai jumalan ta- 
junnan ”ilmenemisenä”. 

Dialektis-materialistisesti käsitetty itseliikunta merkitsee ensin- 
näkin liikkeen ja kehityksen sisäisen alkulähteen olemassaolon 
myöntämistä, toiseksi sitä, että kehitys käsitetään määrällisten 
muutosten muuttumisena laadullisiksi, josta kehkeytyy yhä uusia 
luonnon muotoja ja ominaisuuksia. Tässä mielessä itseliikunta 
materian eräänä perusominaisuutena vapauttaa välttämättömyy- 
destä etsiä syysuhteita kaikelle olemassa olevalle maailman ulko- 
puolelta ja järjestää samaan kehitysriviin laadullisesti erilaisia 
materian muotoja; jokainen niistä kehittyy edellisestä, mutta sitä 
ei enää voida palauttaa edelliseen. 

Leninin ensimmäisenä suorittama materiakäsitteen määrittely 
dialektisen materialismin kannalta vaatii (ei filosofista vaan konk- 
reettisen tieteellistä) toisiinsa liittyvien käsitteiden ”fyysinen”, 
”ideaalinen””, psyykkinen” ym. ja ennen kaikkea niiden ''sielua 
ja ruumista”? koskevien tunnusmerkkien uudelleen arviointia, jot- 
ka tänä päivänäkin toimivat dualismin teoreettisena perusteluna 
dialektisen materialismin ulkopuolella. 

Descartesille kuuluu (historiaa jälkikäteen tutkittaessa epäilyt- 
tävä, ja meidän aikanamme jo kieltämättä kielteinen) kunnia täl- 
laisen ontologisen dualismin selkeiden tunnuspiirteiden osoittami- 
sesta. Hän piti erotuspiirteinä seuraavia seikkoja: ruumiille ulot- 
tuvuutta, sielulle” ”ajattelua” (aistimisen, elämysten ja itse 
psyykkisen prosessin tiedostamisen mielessä). Kun ruumis palau- 
tetaan ulottuvuudeksi ja sitä välittömästi verrataan aistimukseen, 
ne ovat niin kaukana toisistaan, että niille ei edes löydy vertailupe- 
rusteita. Tällä lailla vertailtaessa ei niiden välisestä suhteesta eikä 
niiden muuttumisesta toiseksi puhuttaessa riitä, kun sanotaan 
”emme tiedä”, pitää sanoa emmekä koskaan tule tietämään- 
kään” (näin sanoikin aikanaan, v. 1882, paljon kohuttu E. Du 

Bois-Reymond$ sanomatta tällä kuitenkaan mitään periaatteelli- 
sesti uutta). Ja niin kauan kuin on olemassa tällainen erottelu 
”psyykkisen ja fyysisen” välillä, on niiden välillä absoluuttinen 
ylittämätön kuilu.? 

Materiaalisen palauttaminen fyysiseen ja fyysisen taas ulottu- 
vuuteen toisaalta ja psyykkisen palauttaminen (oman psyykkisen 
toimintansa) aistimiseen toisaalta on periaatteessa väärin. 


Materia on olemassa ajassa ja avaruudessa, mutta sillä on mui- 
takin ominaisuuksia. Jo itseliikunta on periaatteellisesti uutta. Se 
kertoo sisäisestä ristiriidasta”, joka jo edellyttää jonkinlaisen ra- 
kenteen ja sen osien vuorovaikutusta, joka myös tapahtuu ajassa 
ja avaruudessa palautumatta kuitenkaan niihin. Dialektisen ja 
historiallisen materialismin kannalta materiaalinen ei suinkaan ra- 
joitu fyysiseen, ja luonnollisestikaan ei materiaalisen todellisuu- 
den muotoja luonnehdita fysikaalisilla mittapuilla. Niinpä esi- 
merkiksi tuotantosuhteet ovat jokaisessa ihmisyhteiskunnassa ai- 
neellisia dialektis-materialistisesti katsottuna: ne ovat olemassa 
määrätyssä yhteiskunnassa ja samalla myös määrätyssä ajassa ja 
avaruudessa, mutta ajan ja pituuden yksiköillä tuotantosuhteita 
ei mitata. Olisi yhtä älytöntä kysyä ”kuinka paksut” nämä tuo- 
tantosuhteet ovat, tai kysyä tätä samaa tarkoitettaessa haluja tai 
iloja, mielikuvia tai käsitteitä (näinhän tekevät psyyken idealisti- 
sesti käsittävät tutkijat). Asioiden poliittis-taloudelliset luonneh- 
dinnat, esimerkiksi: tavara, korko, vaihtoarvo ja arvonlisä, liitty- 
vät tavaratuotantojärjestelmässä niin kiinteästi asioiden luonnol- 
lisiin ominaisuuksiin, että ne alkavat tuntua niiden yhtä luonnolli- 
silta ominaisuuksilta. Tarvittiin Karl Marxin nerokas analyysi tä- 


ŠE. Du Bois-Reymond, O granitsah poznanija prirody, Sem mirovyh zagadok, 
M. 1901 


7 Tällä voidaan selittää niinkin suurten luonnontieteilijöiden ja keskushermoston 
fysiologiaa tutkineiden tiedemiesten kuin Sherringtonin, Ecclesin, Adrianin jne. 
horjahtelut idealismiin (Ch. Sherrington, The brain and its mechanisms, Cam- 
bridge 1934; Idem. Man, on his nature, Cambridge 1940; J. Eccles, The neuro- 
physiological basis of mind, Oxford, Clarendon Ress 1953; E. Adrian, The con- 
sciousness, In: Brain and conscious experience”, Berlin, Springer 1966, pp. 
238—247 

män ”tavarafetisismin”' paljastamiseksi.8 Asioiden taloudellinen 
luonne on tosiasiassakin materiaalinen — ne ovat olemassa mää- 
rätyn yhteiskunnan ajassa ja avaruudessa eivätkä ole riippuvaisia 
siitä, miten ihmiset ne käsittävät, vaan päinvastoin, ne määräävät 
tämän käsittämisen. Tavarayhteiskunnassa nämä ominaisuudet 
ovat materiaalisia, mutta eivät fyysisiä ja siksi niitä ei myöskään 
mitata metreissä tai tunneissa; vaikka tavaran vaihtoarvo määräy- 
tyykin sen tuottamiseen yhteiskunnallisesti välttämättömän ajan 
mukaan, niin tämä aikakin mitataan tässä yhteiskunnassa sen 
tuottamiseen tarvittavana aikana eikä astronomisella ajalla sinän- 
sä. 

Mitä tulee oman psyykkisen toiminnan aistimiseen, niin ny- 
kyaikaiselle psykologialle ei enää ole mikään salaisuus, että tämä 
tapahtuu itsehavainnon tuloksena, ja itsehavainto on taas yhteis- 
kunnallisen kasvatuksen tuote. Jokaisessa yhteiskunnassa jokais- 
ta sen jäsentä opetetaan syntymästä lähtien noudattamaan mää- 
rättyjä malleja ja sääntöjä, ja kun he ovat omaksuneet ne, he 
voivat itsekin seurata näitä. Tämän vuoksi kun käännytään itse- 
havainnon puoleen tapahtuu aina tällaista ”itsensä kokemista”, 
mutta vain siinä määrin kuin tätä itsehavaintoa on kasvatuksesta 
omaksuttu. Tiedetään, että harjoittelulla introspektio kehittyy ja 
aiemmin havaitsematon aletaan havaita ja tuntea. Mutta hyvin 
paljon henkisestä elämästä jää introspektion ulkopuolelle, huo- 
maamattomaksi, vaikka se kylläkin osallistuu henkiseen elämään 
objektiivisen tilanteen ja kukinhetkisten prosessien heijastumise- 
na (esimerkiksi ajatteluprosesseissa, ''kielitajussa'", teknisessä in- 
tuitiossa jne.). 

Näin ollen jopa ihmisellä oman psyykkisen toiminnan aistimi- 
nen ei suinkaan ole psyykkisten prosessien yleinen ominaisuus 
(vaikka se muodostaakin yhden hänen sosiaalisen psyykensä luon- 
teenomaisista piirteistä). Psyyke on myös eläimillä, joilla me kui- 
tenkin voimme perustellusti kieltää olevan sellaista ominaisuutta 
kuin oman psyykkisen toiminnan tiedostaminen. Psyykkisen toi- 
minnan aistiminen ei suinkaan ole psyyken yleinen ominaisuus ei- 
kä se erota ” psyykkistä” fyysisestä”. 

Kun materiaalinen rajoitetaan fyysiseen, niin kaikki ei-fyysinen 


BK, Marx, Pääoma, osa 1, Moskova, Edistys 1974, s. 77—88 

osoittautuu epämateriaaliseksi, ja sen ilmeinen olemassaolo katso- 
taan ideaalisen olemassaolon ”ilmiselväksi todisteeksi”. Tämä on 
myös karkea virhe. Maailma on yhtenäinen ja '' maailman todelli- 
nen ykseys on sen aineeliisuudessa”9. Ideaalista olemassaolon 
erityisenä muotona ei ole olemassa. Mutta tämä ei suinkaan mer- 
kitse, etteikö ideaalista olisi lainkaan olemassa. Juuri tästä vää- 
rästä ajatuksesta seuraa johtopäätös, josta V. I. Lenin kirjoitti 
seuraavaa: ”...materiakäsitteeseen on sisällytettävä myös ajatuk- 
set, kuten Dietzgen toistaa 'Retkeilyissii' (s. 214 mainittu teos), 
se on sekaannusta, sillä tällainen menettely tekisi merkityksettö- 
mäksi materian ja hengen, materialismin ja idealismin tieto- 
opillisen vastakkain asettamisen, jota Dietzgen itse vaatii,""!0 On 
ilmeistä, että ideaalinen-käsitettä sen konkreettisessa merkityk- 
sessä ei tule jättää syrjään, vaan se on radikaalisti muutettava. 
Mitä konkreettista sisältöä sitten tarkoitetaan, kun puhutaan 
ideaalisesta? Sillä tarkoitetaan ennen muuta jonkin esineen, pro- 
sessin tai ilmiön kuvaa!!. Mutta objektin kuva ei ole itse objekti 
ja tässä mielessä se on toinen, ideaalinen objekti. Tämä objekti on 
ideaalinen kahdessakin suhteessa. Ensinnäkin sen piirteet — esiin- 
tyivätpä ne sitten kuinka monimutkaisessa yhteydessä tahansa 
— ovat kuvassa eristettyinä, erillään alkuperäisen kuvan tai sen 
materiaalisen heijastuksen ominaisuuksista, joita ilman mikään 
”esine” ei voi olla olemassa. Toiseksi tämä kuvan piirteiden eris- 
täminen todella olemassa olevien esineiden, alkuperäisen esineen 
tai sen kuvauksen muista piirteistä on kuvan puhdistamista kai- 
kesta epäolennaisesta. Kuva avautuu esineenä, joka esitetään vain 
olennaisilta piirteiltään: muun muassa tästä johtuu yhteys käsit- 
teiden ”ideaalinen” ja ”täydellinen” välillä. Tällaisen esineen 
heijastamisen — kuvana, jossa on esitetty vain se, mikä on tär- 
keää fyysiselle tai ajattelutoiminnalle — psykologinen etu on sel- 
vä. Mutta tällä edulla on myös nurja puolensa: kuva esiintyy va- 


9V.I. Lenin, Kootut teokset, osa 14, s. 107 
ne Sama, s. 241 


N Ks. E. V. Iljenkov, Idealnoje, Kirjassa: ”Filosofskaja entsiklopedija", t. 2, 
M. ”Sovetskaja entsiklopedija” 1962; Dialektitšeskaja logika. Otšerki istorii i 
teorii, M. Politizdat 1974, s. 187—198; N. I. Kondakov, Logitšeskij slovar- 
spravotšnik, M. ”Nauka” 1975 s. 188 


paana materiaalisten esineiden rajoituksista, ideaalisena olemise- 
na. Tämä on ajattelun illuusiota, joka järkeilee kuvista, vaikka sil- 
lä ei ole käytettävissä muita käsityksiä kuin mitä se on saanut 
kanssakäymisestä fyysisten esineiden kanssa. 

Päinvastoin kuin materiaalinen, joka on olemassa tajunnasta ja 
psyykestä riippumatta, kuva on olemassa vain tietoisuudessa, 
psyykessä. Ideaalinen ei ole olemisen muoto, vaan objektin piir- 
teiden summa, tapa jolla objekti ilmenee, avautuu subjektille. 

Tämä vastaa Marxin kuuluisaa ideaalisen määritelmää: 
” „ideaalinen ei ole muuta kuin ihmispäähän siirrettyä ja siellä 
muunnettua materiaalisuutta.””12 Tällaisena subjektille ilmenevä- 
nä asiana ideaalinen on vain objektiivisen maailman psyykkisen 
heijastamisen sisältö. Tämä onkin Leninin erään tärkeimmän 
asettamuksen psykologinen selitys: °’ Materian ja tajunnan vasta- 
kohtaisuudellakin on tietysti absoluuttinen merkitys vain hyvin 
rajoitetulla alalla: tässä tapauksessa yksinomaan sen tieto- 
opillisen peruskysymyksen puitteissa, mikä on katsottava ensisi- 
jaiseksi ja mikä toissijaiseksi. Näiden puitteiden ulkopuolella on 
tämän vastakohtaisuuden suhteellisuus kiistaton.""!3 Lenin ko- 
rostaa (heti Dietzgeniä koskevan huomautuksen perään): ”Olisi 
suuri virhe, jos näiden rajojen ulkopuolella kuviteltaisiin aineen 
ja hengen, fyysillisen ja psyykillisen vastakohtaisuutta ehdotto- 
mana vastakohtaisuutena.””!4 

Materian ulkopuolella ei ole mitään olemassa, mutta eräillä 
”korkeasti järjestyneillä” organismeilla on psyykkisen heijasta- 
misen ominaisuus, jonka avulla tapahtuu objektien ideaalinen il- 
meneminen subjektille. Ainoastaan tässä ”ilmiössä” ideaalinen 
on olemassa ja tosiasiassa se onkin tällaisen ”ilmiön” sisältö. 


3. Psyyke on korkeasti järjestyneen materian erityinen 
ominaisuus 


Tarkoittaen ihmisen ja eläimen psyyken yleisiä ominaispiirtei- 
tä me käsittelemme tässä kahta dialektisen materialismin psyykeä 


12 K. Marx, Pääoma, osa 1, s. 26, Moskova, Edistys 1974 
13 V, I. Lenin, Kootut teokset, osa 14, s. 140 
14 Sama, s. 241 

koskevaa väittämää, joiden paikkansapitävyyttä ei voi olla myön- 
tämättä kukaan ennakkoluuloton luonnontutkija: psyyke on kor- 
keasti järjestyneen materian erityinen ominaisuus; psyyke on 
aivojen funktio ja tuote, objektiivisen maailman heijastuma. 

1. Psyyke on korkeasti järjestyneen materian erityinen ominai- 
suus. Tämä on lyhyesti sanottu ja voidaksemme paremmin ottaa 
huomioon sen todellisen merkityksen täytyy hieman selventää 
sen sisältöä. 

Ennen muuta tässä sanotaan: psyyke on ominaisuus eikä 
”substanssi” tai erillinen ”*esine” (prosessi, ilmiö, voima), jona 
sitä ovat pitäneet kaikki esi- ja ei-marxilaiset tutkijat. Vain Spi- 
noza käsittää ajattelun” substanssin attribuuttina ja tätä voi- 
daan pitää asian parhaana ratkaisuna ennen marxilaista filo- 
sofiaa. Mutta nykyajan tietotasoa tämä ei vastaa: attribuutti ei ole 
ominaisuus, vaan se, minkä äly käsittää substanssissa sen muo- 
dostavaksi olemukseksi””!5 — olemus, eikä ominaisuus ja vielä 
jotakin primaaria ja ikuista. Mekanistinen materialismi (jos se ei 
kieltänyt psyykeä kokonaan) käsitti sen ”ilmiöksi??, joka on täy- 
sin toisen laatuinen kuin koko materiaalinen maailma (tässä se te- 
ki periaatteessa myönnytyksen idealismille). Vaikka mekanistinen 
materialismi myönsikin, että aivotoiminta synnyttää psyyken ja 
että sitä ei voida erottaa fysiologisesta perustastaan, se piti edel- 
leen käsittämättömänä psyyken ja materiaalisten prosessien välis- 
tä suhdetta (tämän suhteen selittämiseksi J. Priestley vetosi juma- 
lan apuun). Monet dualistit (Fechner, Ebbinghaus) myönsivät, et- 
tä psyyke on materiaalisten prosessien sisäinen, subjektiivinen 
puoli”, materiaalisiin prosesseihin kätkeytynyt subjektiivinen 
näennäisyys”?, eikä ominaisuus, sillä ominaisuus ilmenee kanssa- 
käymisessä toisten esineiden kanssa. 

Dualismin ”korjailu”?- ja pelastamisyritykset ovat ristiriidassa 
luonnontieteellisestä ja filosofisesta analyysista saadun kokemuk- 
sen kanssa, jonka mukaan psyyke on korkeasti kehittyneiden ma- 
teriaalisten kappaleiden ominaisuus. 

2. Psyyke ei ole kaikenlaisen materian, vaan vain korkeasti jär- 
jestyneen materian ominaisuus. Se siis ilmenee vasta suhteellisen 


15 p. Spinoza, Etika, tš. I, kirjassa: ”Izbrannyje proizvedenija”, M. Gospoli- 
tizdat 1957, s. 361 

myöhään, maailman kehityksen korkealla asteella. Nykyaikaisen 
luonnontieteen kielellä tämä selitetään yksinkertaisesti — psyyke 
kehittyy vain elävillä olennoilla, eikä kaikilla, vaan vain eläimillä, 
ei edes kaikilla eläimilläkään, vaan vain niillä, jotka viettävät ak- 
tiivista, liikkuvaa elämää monimutkaisesti jäsentyneessä ympäris- 
tössä.16 Tässä ympäristössä ja omassa asemassaan kaiken aikaa 
tapahtuviin muutoksiin niiden täytyy koko ajan aktiivisesti sovit- 
taa käyttäytymistään ja tähän tarvitaan käyttäytymisen uutta 
apuvälinettä — psyykkistä toimintaa. 

Jotta kyettäisiin arvioimaan tätä yksinkertaista asettamusta, on 
muistettava, että tähän asti edes kaikkein maltillisimman dualis- 
min suuntauksen, psykofyysisen parallelismin, kannattajat, psy- 
kologit ja fysiologit, eivät ole onnistuneet osoittamaan sellaisia 
tunnusmerkkejä, joiden mukaan voitaisiin varmasti osoittaa 
psyyken olemassaolo tai sen puuttuminen toisella olennolla (eli- 
mistöllä, kappaleella). Tämä on ollut perusteena täysin päinvas- 
taisiin väittämiin, että kaikella materialla on psyyke (panpsykis- 
mi) tai että muilla ihmisillä ei sitä ole (solipsismi). Näistä uhka- 
rohkeista väittämistä meidät palauttaa objektiiviseen asiaintilaan 
ja vaikeiden, mutta reaalisten ongelmien pariin sen tosiasian varo- 
vainen toteaminen, että psyyke on ominainen vain ”korkeasti jär- 
jestyneelle materialle"". 

Vain korkeasti järjestyneillä olioilla ilmenevänä ominaisuutena 
psyyke ei ole yleinen eikä primaarinen, vaan sekundaarinen ja 
johdannainen. Se edellyttää että on olemassa sitä synnyttäviä me- 
kanismeja ja että siitä on organismille hyötyä, joka selittää sen 
syntymisen. Sanalla sanoen, päinvastoin kuin perinteinen idea- 
listinen psyykeä koskeva käsitys väittää (siitä ei kannattaisi edes 
puhua, ellei se olisi niin laajalle levinnyt), psyykellä on oltava 
luonnontieteellinen selitys niin sitä realisoivista fysiologisista me- 
kanismeista kuin sen merkityksestä käyttäytymisessäkin. 

3. Psyyke on erityinen ominaisuus. Subjektiivis-idealistisesti 
psyyken erikoisuus” käsitettiin sen poikkeavuutena koko mate- 
riaalisesta maailmasta. Dialektis-materialistiselta kannalta tällä 


16 A, N. Leontjev, Problemy razvitija psihiki, M. Izd-vo APN RSFSR 1959, s. 
159—176 

”erikoisuudella” on aivan toinen merkitys. Se merkitsee ensinnä- 
kin, että psyykeä ei voida samastaa fysiologisiin prosesseihin, jot- 
ka sen synnyttävät ja muodostavat sen fysiologisen perustan, ja 
toiseksi, että orgaanisen maailman kehitysprosessissa voidaan 
erottaa kaksi suurta eliöiden kehitystasoa: organismit, joilla ei ole 
psyykeä, ja organismit, joilla on psyykkistä toimintaa. 

Kappaleiden ominaisuudet ilmenevät sen kanssakäymisessä 
toisten kappaleiden kanssa, eikä psyyke ominaisuutena muodosta 
tästä säännöstä poikkeusta. Se ilmenee myös kanssakäymisessä 
toisten kappaleiden kanssa, mutta erityisenä ominaisuutena se 
eroaa muista siinä mielessä, että organismit, joilla on psyyke, voi- 
vat ennakoida ja ottaa huomioon toisten kappaleiden ominaisuu- 
det ennen kuin tämä kanssakäyminen tapahtuu. Tämä olisi käsit- 
tämätöntä ja salaperäistä ilman psyykeä, mutta yksinkertaista sil- 
loin kun psyyke on olemassa: objektiivisen maailman psyykkises- 
sä heijastuksessa ovat jo edustettuina ne asiat, jotka organismi 
vasta tulevaisuudessa kohtaa. 

On luonnollista, että tällä lailla ennakoituna kanssakäyminen 
tapahtuu toisin kuin muuten tapahtuisi. Tämän vuoksi psyyken 
erikoisuus ei ole vain sitä, että se laadullisesti eroaa fysiologisesta 
perustastaan, vaan erotukseksi organismeista, jotka ovat vain fy- 
siologisissa suhteissa ulkomaailmaan, psyykkisen heijastamisen 
ansiosta psyyken omaavien organismien ja ulkoisen maailman vä- 
lille syntyy uusia, paljon laajempia, joustavampia ja niiden kehi- 
tykselle ja olemassaololle hyödyllisempiä kanssakäymisen muoto- 
ja. 

Näin ollen psyyken määrittely ”erityiseksi ominaisuudeksi” ei 
suinkaan sulje sitä materiaalisen maailman yleisten suhteiden ul- 
kopuolelle, vaan päinvastoin sisällyttää sen niihin. Mutta se ei ole 
kuin muut laadulliset muutokset, vaan se on hyppäys korkeasti 
järjestyneen materian” kehityksessä, siirtyminen ei vain eläviin 
olentoihin, vaan myöskin olentoihin, joilla on uudet mahdollisuu- 
det, mahdollisuudet tavoitteiseen toimintaan. Nämä uudet mah- 
dollisuudet avautuvat objektiivisen maailman psyykkisen heijas- 
tamisen ansiosta. Tällaisen heijastamisen kehittyminen korkeim- 
milla eläimillä on reaalinen tae siitä, että myöhemmin ihmisellä 
siitä muodostuu tajunta. 


4. Psyyke on aivojen funktio ja objektiivisen maailman heijastus 


Kumpaakin näistä väittämistä voidaan käsitellä erikseen, mutta 
on välttämätöntä käsitellä niitä myös yhdessä. 

Ensimmäinen näistä toteamuksista väittää konkreettisesti, että 
psyyken toteuttaa materiaalinen elin, aivot, joka näin ollen tosia- 
siallisesti ei sanoin, vaan teoin” kieltää, poistaa materiaalisen ja 
”ideaalisen” välillä olevan kuilun, esittää ”ideaalisen”? materiaa- 
lisen toiminnan tuloksena, funktiona. Tieteellisen 'erityistutki- 
muksen kohteena tämä aivotoiminta kuuluu psykofysiologian pii- 
riin. 

Toinen näistä väittämistä on ratkaisu marxilais-leniniläisen tie- 
toteorian peruskysymykseen ja muodostaa filosofian laajan ja 
monimutkaisen osan. 

Psykofysiologialle tärkeimpiä ovat fysiologiset prosessit, jotka 
toteuttavat psyyken; tietoteorialle objektiivisen todellisuuden tie- 
dostamisen ehdot ja toden tiedon kriteerit. Nämä tiedonalat ovat 
riippumattomia psykologiasta siinä määrin kuin aivotoiminnan 
lainmukaisuudet ja maailman tiedostamisen lait asettavat psyyk- 
kiselle toiminnalle ehdot, jotka ovat samat kaikille ihmisille kai- 
kissa olosuhteissa. Samanaikaisesti sekä psykofysiologia että tie- 
toteoria edellyttävät psykologian olemassaoloa erillisenä tieteenä. 
Jos psykofysiologit periaatteessa kieltäisivät psykologian, merkit- 
sisi se, että sen jälkeen kun aivot ovat tuottaneet psyykkiset il- 
miöt, niitä ei kannattaisi tutkia, sillä niillä ei ole itsenäistä merki- 
tystä. Toisin sanoen nämä psykofysiologit olisivat psykofyysisen 
parallelismin, ts. vaatimattoman, ”säädyllisen? dualismin kan- 
nattajia. Tietoteoria, sellainen joka ei edellytä tiedostamisproses- 
sin psykologista tutkimusta tai peräti kieltää sen, joutuu välttä- 
mättä myöntämään, että tiedostusprosessi e1 ole konkreettinen 
prosessi, vaan puhdas järki”? ja sen subjekti on puhdas henki”. 
Historiallinen ja dialektinen materialismi torjuvat sekä ensim- 
mäisen että jälkimmäisen. Psykologia on konkreettinen tiede, jo- 
ka tutkii eliöiden toiminnan sitä uutta muotoa, jossa käytetään 
hyväksi psyykkisiä heijastuksia ja joka tekee oikeutta sekä aivo- 
jen toiminnalle niiden toteuttamisessa että objektiiviselle toden- 
mukaisuudelle, joka askarruttaa tieto-opin edustajia. 

Aivot toteuttavat psyyken objektiivisen maailman heijastukse- 

na — tämä on näiden väittämien selvä yhteys.!7 Miksi organismi 
tarvitsee objektiivisen maailman heijastuksia? Ihmiselle, joka ei 
ole käynyt klassisen empiirisen ja fysiologisen psykologian koulua 
(ja muiden myöhempien psykologian suuntausten koulua, jotka 
eivät muuten ole tuoneet mitään olennaisia muutoksia tämän on- 
gelman ratkaisemiseksi) on vastaus yksinkertainen: objektiivisen 
maailman heijastamista tarvitaan tässä maailmassa toimimiseksi; 
ja jotta kyettäisiin toimimaan oikein, on tämän heijastamisen ol- 
tava oikeaa. 

Mutta tätä yksinkertaista ja perusteiltaan oikeata vastausta häi- 
ritsevät perinteelliset epäilyt siitä, kuinka psyykkiset heijastukset 
voivat osallistua elimistön reaktioihin. Ajattelu kulkee suurin piir- 
tein tällaista rataa: ulkoiset toiminnot ovat fyysisiä (sanan laajas- 
sa merkityksessä), näiden toimintojen syyt fyysisiä, fysiologisia 
prosesseja. Jos oletetaan, että psyykkiset heijastukset osallistuvat 
tähän fysiologiseen mekanismiin, se merkitsee, että oletetaan 
”ideaalisen”? vaikuttavan materiaaliseen ja tätä taas ei luonnon- 
tieteellinen ajattelu voi hyväksyä (vaarantamatta materiaalisen 
maailman prosessien yleistä lainmukaisuutta). Jos oletetaan, että 
psyykkiset heijastukset ovat aivotoiminnan tuote, mutta että sen 
jälkeen ne eivät osallistu aivotoimintaan, merkitsee tämä palaa- 
mista psykofyysisen parallelismin, tämän dualismin häveliään 
toisinnon kannattajaksi. Tietysti meillä on oikeus sanoa, että 
kaikki tämä pohdiskelu käydään dualistisen materiaalinen — 
ideaalinen”? -käsitteen pohjalta ja ideaalista pidetään olemisen 
erityisenä muotona, ja jos tämä lähtökohta hylätään, voidaan hel- 
posti jättää kaikki nämä pohdiskelutkin omaan arvoonsa. 

Mutta valitettavasti tällä tavoin ei voida poistaa päiväjärjestyk- 
sestä kysymystä siitä, kuinka psyykkiset heijastukset mahdollista- 
vat uudenlaisen toiminnan. Meidän kysymyksemmehän olisi voi- 
nut esittää myös seuraavalla tavalla: mihin organismi tarvitsee ob- 
jektiivisen maailman psyykkisiä heijastuksia, jos sillä on tämä 
maailma tai sen fysiologiset heijastukset (jotka muodostavat 
psyykkisten heijastusten perustan)? Kysymyksen todellinen vai- 
keus on siis siinä, että niin kauan kuin ihmisen ja eläimen kaikkia 
reaktioita (niiden laajassa mielessä fyysisen mekanismin kannalta) 


17 A, V, Petrovski, Istorija sovetskoj psihologii, M. Prosveštšenie 1967, s. 138 

pidetään automaattisina, ei voida löytää sijaa psyykkisille heijas- 
tuksille elimistön fysiologisessa taloudessa” ja psykologisten ja 
fysiologisten selitysten välille jää ammottava aukko. 

Siksi on valtava, todella periaatteellinen merkitys sillä seikalla, 
että nykyaikaisen fysiologian tärkeimmän alan — opin korkeim- 
masta hermotoiminnasta — kehittyminen on osoittanut uusia to- 
disteita automaattisten ja ei-automaattisten reaktioiden välillä 
olevista olennaisista eroavaisuuksista ja se on myös osoittanut 
näiden eroavaisuuksien ja niiden toisistaan erottamisen mahdolli- 
set hermostolliset mekanismit. Kyse on ehdollisten refleksien ja 
orientoitumis- ja tutkimistoiminnan välisistä suhteista, joihin 1. 
P. Pavlov kiinnitti huomiota jo aikoja sitten. Vuonna 1932 Pav- 
lov määritteli tämän suhteen seuraavasti: Nykyisessä koejär- 
jestelyssämme ensi kertaa käytettäessä uutta indifferenttiä agent- 
tia tulevana ehdollisena ärsykkeenä saadaan vain orientaatio- 
refleksi, jonka liikeilmaisu useimmissa tapauksissa joka kerran 
jälkeen supistuu nopeasti kunnes se sammuu kokonaan... ja kun 
orientaatiorefleksi on olemassa, tapahtuu päinvastoin — ehdollis- 
ta efektiä ei lainkaan esiinny tai se on hyvin vähäinen ja kasvaa 
vain sitä mukaa kuin orientaatiorefleksi sammuu.'"18 

Pavlov osoitti, että ehdollinen refleksi on hyvin herkkä koejär- 
jestelyssä tapahtuville vähäisillekin muutoksille: heti jos tavano- 
maiseen koetilanteeseen ilmestyy jotain ”uutta”, syntyy siihen 
vastaukseksi orientaatiorefleksi, joka voimistuu, kun taas ehdolli- 
nen reaktio ehkäistyy. Näin ollen laboratorio-olosuhteissa orien- 
toiva ja ehdollinen refleksi ovat ikään kuin antagonistisessa suh- 
teessa — orientaatiorefleksi ehkäisee ehdollista ja päinvastoin. 

Neuvostoliittolaisten neurofysiologien edelleen suorittamista 
tutkimuksista käy ilmi, että tämä suuri herkkyys koskee kaikkia 
refleksitoiminnan osia, se ei koske pelkästään koetilannetta (ja 
kokeen suoritusaikaa), vaan myös ehdollisen refleksin kulkua 
(erityisen selvästi tämä ilmenee liikereaktioissa) ja vahvistamisen 
määrää ja laatua. Tällainen herkkyys edellyttää, että signaalit kai- 
kista osista menevät aikaisemman kokemuksen ”varastoon”?, jos- 
sa niitä verrataan aikaisemmin muodostuneisiin malleihin. On sel- 
vää, että ehdollisen refleksin muotoutumisprosessissa ja sitä me- 
nestyksekkäästi käytettäessä keskushermostoon jäävät näiden 


18 [. P, Pavlov, Polnoje sobranie sotšinenij, t. 111, M.-L. 1951, s. 161—167 

komponenttien heijastukset, ikään kuin niiden mallit, jotka ovat 
osoittautuneet käyttökelpoisiksi. Nämä mallit ovat saaneet erikoi- 
set nimet: vahvistusmallia N. A. Bernstein on ehdottanut kutsut- 
tavaksi ” tarpeellisen tulevaisuuden malliksi'"19, oikeaksi osoittau- 
tuneen toiminnan mallia P. K. Anohin kutsuu toiminnan hy- 
viiksyjiiksi""20, ehdollisen ärsykkeen mallia J. N. Sokolov kutsui 
”stimuluksen hermostolliseksi malliksi”2!, *Hermostollinen 
malli” on erityisen onnistunut nimike. Myöhemmin me tulemme 
käyttämään tätä termiä fysiologista heijastusta, ehdollisten 
refleksien kaikkien komponenttien hermostollisia malleja tarkoi- 
tettaessa ja sanomme: ärsykkeen (stimuluksen) hermostollinen 
malli, reaktion (toiminnan) hermostollinen malli, vahvistamisen 
(tarpeellisen tulevaisuuden”) hermostollinen malli. 

On korostettava että nämä hermostolliset mallit ovat ehdollisen 
refleksin osien (ärsykkeen, reaktion, vahvistamisen) fysiologisia 
heijastuksia. Jos otetaan nämä hermostolliset mallit huomioon, 
on helppo esittää orientaatio- ja ehdollisen refleksin muuttuminen 
seuraavalla tavalla: signaalit (ehdollisesta ärsykkeestä, suoritetta- 
vasta toiminnasta, vahvistuksesta) kulkevat keskushermostoon 
vastaaviin malleihin, joihin niitä verrataan. Jos vertailu on myön- 
teinen, siirtyy hermostollinen prosessi suoraan toimeenpanoreak- 
tioiden keskusmekanismeille, jos taas todetaan vastaamattomuus, 
nämä mekanismit eivät toimi, ja ärsytys siirtyy orientoitumis- ja 
tutkimistoiminnan keskuksiin.22 

Ehdollinen refleksi (siinä määrin kuin se on muotoutunut) on 
automatisoitunut reaktio ja ehdollisen refleksin vahvistaminen on 
sen automatisointitapahtuma.23 Automatisoituminen tapahtuu 


19 N, A. Bernstein, OtSerki po fiziologii dviženij i fiziologii aktivnosti, M. 
” Meditsina” 1966, s. 281 


= P. K. Anohin, Osobennosti afferentnogo apparata uslovnogo refleksa i ih 
znatšenie dlja psihologii, ”Voprosy psihologii” 1955 No 6 


21 J, N. Sokolov, Nervnaja model stimula, ”Doklady APN RSFSR” 1959 No 4; 
Neuronal Model and the orienting Reflex, In: ”The Central Nervous System and 
Behaviour”, N. Y. 1960; Orientirovotšnyj refleks kak kibernetitšeskaja sistema, 

urnal vysšej nervnoj dejatelnosti im. I. P. Pavlova”, 1963, t. XIII, vyp. 5, 
s. 820—822 


2 Ks, alaviitteitä 18, 19, 20 


3 A. G. Ivanov-Smolenski, Ob issledovatelskom ili orientirovotšnom reflekse, 
»Russkij fiziologitseskij žurnal'" 1927, t. 10, vyp. 3—4, s. 257—265 


vain, jos tämän refleksin kaikki ehdot pysyvät vakioina, stereo- 
tyyppisinä. Kun olosuhteisiin tulee jotakin uutta, joka on uhkana 
stereotyyppisen reaktion onnistumiselle, täytyy sitä muuttaa tai 
ainakin väliaikaisesti pidättää tapahtumasta ja etukäteen selvittää 
mitä tämä uusi on ja kuinka merkittävä se on. Vastaamattomuus 
paljastaa tämän uutuuden, salpaa stereotyyppisen reaktion ja siir- 
tää ärsytyksen orientoitumis- ja tutkimistoiminnan keskuksiin. 
Tämä toiminta suuntautuu vastaamattomuuden aiheuttaneeseen 
”uutuuden” ärsyke-elementtiin. Tällaisen signaaleihin suhtautu- 
misen biologinen merkitys on täysin selvä eikä tällaisen mekanis- 
min tarkoituksenmukaisuus herätä epäilystä. 

Luonnollisesti tällainen mekanismi edellyttää, että aistiher- 
mon ärsytys kuljettaa ärsykkeestä sen fysiologisen heijastuksen. 
Onko mahdollista todistaa tällaisen heijastuksen olemassaolo jo 
perifeerisessä hermossa? Tämä on siksikin merkittävää, että eh- 
dollisten refleksien keskusinstanssien hermostolliset mallit ovat 
vielä olettamus, hypoteesi. Ne ovat tosin sellainen hypoteesi, jota 
ilman emme voi ymmärtää ehdollisen refleksin suurta herkkyyttä 
(ärsykkeissä, suorituksissa ja vahvistamisessa tapahtuviin muu- 
toksiin), emmekä sen suhdetta kyberneettiseen säätelykaavioon, 
jota se eittämättä noudattaa. Sanalla sanoen tämä hypoteesi on 
välttämätön, mutta se on kuitenkin vain hypoteesi; olisi erittäin 
toivottavaa, että se kyettäisiin fysiologisesti todentamaan. 

Tältä kannalta erityisen mielenkiintoinen on kuulohermon niin 
kutsuttu ”mikrofoni-ilmiö”, jonka keksi tunnettu amerikkalai- 
nen fysiologi E. Wever.24 Kissan kuulohermoon kiinnitetään 
elektrodit, joiden avulla hermon toimintapotentiaalit kirjataan ja 
siirretään vahvistimiin, jotka ovat toisessa huoneessa. Vahvisti- 
mista sähköimpulssit siirretään mikrofonilaitteistoon, joka sijait- 
see seuraavassa huoneessa. Jos kissan korvaan (kissa on ensim- 
mäisessä huoneessa) sanotaan jokin lause, niin kolmannessa huo- 
neessa olevasta mikrofonista kuuluu tämä lause niin selvästi, että 
henkilö voidaan tunnistaa äänen mukaan. 

Kuulohermo toistaa tarkasti (koodimuodossa) ääniärsykkeen 


24 E, Wever, Theory of Hearing, N.Y. 1970; Tästä kokeesta kirjassa: ”Psiholo- 
gija vosprijatija", Izd-vo MGU 1973, s. 184; ”Fiziologija sensornyh sistem”, 
L. 1972 

erityispiirteet, toisin sanoen luo ja siirtää hyvin tarkasti sen fysio- 
logisen heijastuksen; kissalle ihmisen puheen merkitys on tieten- 
kin epäolennainen seikka, mutta sille on biologisesti välttämätön- 
tä tarkasti erottaa kuuloärsykkeet toisistaan. 

Kuulohermo siirtää aivoihin ärsykkeen fysiologisen heijastuk- 
sen, ja siellä sitä verrataan ärsykkeen hermostolliseen malliin”. 

Weverin koe on ensinnäkin suora todiste ulkoisen ärsykkeen 
fysiologisen heijastuksen olemassaolosta sensorisen hermon bio- 
sähköisessä impulssivirrassa; toiseksi se on epäsuora, joskin hyvin 
painava todiste fysiologisten heijastusten, hermostollisten mallien 
olemassaolosta korkeimmissa hermokeskuksissa; ilman tällaisia 
hermostollisia malleja olisivat fysiologiset heijastukset tarpeeton- 
ta ylellisyyttä sensorisessa hermossa, jossa niitä ei sinänsä käytetä 
hyväksi, ja havaintojärjestelmän suuren herkkyyden kehitys olisi 
myös täysin käsittämätön. 

Afferenttien impulssien ja keskushermostollisten mallien väli- 
nen vastaavuus tai vastaamattomuus on juuri se mekanismi, joka 
säätelee ehdollis-reflektorisen ja orientoitumis- ja tutkimiskäyt- 
täytymisen muuttumista. Orientoitumis- ja tutkimistoiminta ei ole 
automaattisten reaktioiden monimutkaistumista, se ei nimittäin 
muuttaisi niiden yleistä luonnetta, eikä siirtymistä ”sokeaan ko- 
keiluun””, jonka biologinen tarkoitus on välittömästi saavuttaa 
hyödyllinen lopputulos. Orientoitumis- ja tutkimistoiminnan en- 
simmäinen ja tärkein tehtävä on selvittää vastaamattomuuden 
aiheuttanut syy, hahmotella toiminta uusien olosuhteiden mukai- 
sesti ja vasta sen jälkeen turvata sen tapahtuminen. Tässä tilan- 
teessa toimintaa eivät määrää ”ärsykkeiden” yhdistelmä ja eli- 
mistön liikunnalliset mahdollisuudet, vaan asioiden välillä vallit- 
seva uusi suhde, joka esiintyy ”*päämäärään” johtavana tienä. 
Koska se on uusi, sillä ei ole vielä ehdollista (vielä vähemmän eh- 
dotonta) merkitystä. Juuri löydettynä päämäärään johtavana 
tienä” tällä uudella suhteella on vain orientoiva merkitys. Tämän 
uuden esineiden välisen suhteen on vielä paljastuttava ja ilmaan- 
nuttava subjektille, mikä onkin juuri orientoitumis- ja tutkimis- 
toiminnan välitön lopputulos. Mutta ”subjektille ilmaantumi- 
nen” esineellisessä sisällössään, asioiden suhteissa toisiinsa — ei 
vaikuttavana tekijänä vaan toimimisen ehtona — se merkitseekin 
”ilmenemistä” psyykkisessä heijastuksessa. 

Orientoitumis- ja tutkimistoiminta sisältää psyykkisiä heijas- 

tuksia. Objektiivisen maailman kuvat ovat välttämätön ehto auto- 
maattisista ja automatisoituneista reaktioista ei-automaattiseen 
reagointiin siirtymiselle. Orientoitumistoiminta käynnistyy auto- 
maattisesti vastaamattomuuden seurauksena, mutta itse se ei enää 
ole automaattista toimintaa (vaikka, kuten kohta tulemme näke- 
mään, siihen sisältyy suuri määrä automaattisia reaktioita, jotka 
on siinä alistettu aktiiviseen orientoitumiseen). 

Ehdollisreflektorisen ja orientoituvan käyttäytymisen keski- 
näistä vaihtumista säätelevän erityisen mekanismin olemassaolo 
on painava todiste siitä, että aivot eivät toteuta psyykeä epifeno- 
meeninä, seurannaisilmiönä, joka on välinpitämätön niiden sisäi- 
selle, fysiologiselle toiminnalle, vaan juuri silloin kun pelkkä ym- 
päristösuhteen automaattinen säätely ei ole riittävä. Silloin elimis- 
tön on pidäteltävä automaattista reagointia ja siirryttävä tilanteen 
tutkimiseen. Mukautuen tähän vaatimukseen aivot salpaavat au- 
tomaattiset reaktiot ja siirtävät ärsytyksen orientoitumis- ja tutki- 
mustoiminnan mekanismeille. Tällöin tapahtuu myös siirtyminen 
tilanteen puhtaasti fysiologisen heijastumisen tasolta seuraavalle, 
korkeammalle tasolle — sen heijastamisen psyykkiselle tasolle. 
Tässä (kuten kuvaa katsottaessa) heijastuksen materiaalinen ra- 
kenne muuttuu perustaksi ja etualalle astuu heijastettu esineelli- 
nen sisältö subjektille mahdollisten toimintojen kenttänä. Tilan- 
teen psyykkinen heijastus ei tietystikään itse toimi, mutta se ei 
myöskään ole epifenomeeni, se on välttämätön ehto uusien ei- 
automaattisten toimintojen syntymiselle. 


Kolmas luku 


Orientoitumistoiminta psykologian kohteena 


1. Psyykkisen heijastamisen perusmuodot 


Jokaisessa ongelmatilanteessa objektiivisen maailman psyykkinen 
heijastus jakaantuu kahteen erilaiseen ja eri lailla merkittävään 
osaan: elimistön sisäiseen piiriin ja sen ulkonaiseen elinympäris- 
töön. Nämä olennaisesti erilaiset objektiivisen maailman osat hei- 
jastuvat myös psyykkisesti eri lailla. 

Yksilön sisäinen maailma heijastuu hänen tarpeinaan, hyvän- 
olon tunteena, tyytymättömyytenä, niin kutsuttuna ”yleisenä 
olona”. Ulkomaailma heijastuu aistien synnyttäminä kuvahah- 
moina ja käsitteinä. 

Elimelliset tarpeet! syntyvät fysiologisista prosesseista ja ne il- 
mentävät olemisen ehtojen riittämättömyyttä tai puuttumista tai 
elintoimintojen jätteiden liiallisuutta, josta on päästävä eroon. 
Näiden objektiivisten välttämättömyyksien psyykkisinä heijastuk- 
sina tarpeilla on kaksi puolta: enemmän tai vähemmän syvä tyy- 
tymättömyyden tai tuskan tunne, ja näihin läheisesti liittyvä ylly- 
ke vapautua siitä jonkin ympäröivässä maailmassa olevan keinon 
avulla (siitä tuleekin tämän tarpeen kohde). Tästä johtuu yllyke 
toimintaan (joka suuntautuu olemiseen riittämättömien keinojen 
tai ehtojen hankkimiseen), tarpeen kohteeseen. Tällaisina toimin- 
nan yllykkeinä, jotka syntyvät yksilön elintoiminnoista, tarpeet 
ovat eräs tärkein käyttäytymisen liikkeellepaneva voima. 

Päinvastoin kuin tarpeet, kivun tai hyvänolon aistimukset hei- 
jastavat psyykkisesti sellaisia tiloja, joita saavat aikaan erilliset, 
epäsäännölliset, ekstemporaaliset vaikutukset. Nämä vaikutukset 


! Tässä rajoitun vain elimellisten tarpeiden esimerkkiin siksi, että ne vaikuttavat 
yksinkertaisimmilta ja niitä käsitellään vain kaikille tarpeille, ”tarpeille yleensä” 
ominaisten piirteiden kannalta. 

ovat luonteeltaan joko myönteisiä tai kielteisiä ja myös vaativat 
välitöntä toimintaa näitä aistimuksia aikaansaavien tekijöiden 
poistamiseksi (tai säilyttämiseksi). Näin ollen hyvän ja pahan 
olon tunteissa me havaitsemme samat kaksi puolta (kuin tarpeis- 
sakin): niiden aikaansaaman tilan luonnehdinta ja yllyke toimin- 
taan (tai aktiiviseen siitä pidättymiseen); tarpeista nämä aistimuk- 
set eroavat siinä, että ne liittyvät tiloihin, jotka aiheutuvat epä- 
säännöllisistä vaikutuksista. 

Yleisen voinnin”: reippauden — velttouden, kiihtymyksen — 
apaattisuuden, iloisuuden — synkkyyden merkitys ilmenee jo 
näistä luonnehdinnoista. Vointi määrää aktiivisuuden tason ja 
käyttäytymisen yleisen sävyn”, ja usein myös niiden asioiden 
subjektiivisen arvioinnin, joiden kanssa yksilö silloin ”on teke- 
misissä””. 

Yhteistä näille yksilön sisäisen tilan psyykkisen heijastuksen 
muodoille on ensinnäkin se, että ne eivät heijasta niitä aiheuttavia 
ärsykkeitä, vaan niiden arviota niiden aikaansaaman tilan välittö- 
män kokemisen mukaan, ja toiseksi se, että ne liittyvät mitä lähei- 
simmin toimintayllykkeisiin (määrättyjen ulkomaailman esinei- 
den suuntaan tai pois niistä) tai aktiiviseen toiminnasta pidättymi- 
seen. 

Ulkomaailman psyykkinen heijastaminen tapahtuu täysin toi- 
sin. Ensinnäkin koko tästä ympäristöstä psyykkisessä heijastuk- 
sessa ovat vain ne objektit, niiden ominaisuudet ja suhteet, jotka 
yksilön on otettava huomioon ollessaan fyysisesti niiden kanssa 
tekemisissä. Tämä ei ole enää yhtäjaksoista, samaa ympäristöä, 
vaan jäsentynyttä "ympäröivää maailmaa” (J. Uexküll). Toiseksi 
nämä ympäristön osat esiintyvät kuvina, joiden sisältö toistaa itse 
esineiden ominaisuuksia ja suhteita (eikä niiden yksilössä aikaan- 
saamia tiloja). On totta että kuvissa esiintyy myös sellaisia omi- 
naisuuksia kuin värit, äänet, hajut ja muita niin kutsuttuja ”aisti- 
kvaliteetteja””, jotka eivät ole fyysisten toimintojen välittömiä 
objekteja; mutta ne toimivat tärkeinä erottavina tunnusmerkkei- 
nä sekä myös signaaleina asioiden toisista, elintärkeistä ominai- 
suuksista tai signaaleina odotetuista tapahtumista ja kohteista. 

Kun puhutaan kuvista, yleensä tarkoitetaan kuvia erillisistä 
esineistä, kohteista, joihin näitä kuvia verrataan tiedostamis- 
prosessissa kuten alkuperäiskappaleisiin. Tällainen vertailu ei kui- 
tenkaan saa peittää näköpiiristä sitä elintärkeätä seikkaa, että ti- 

lanteiden psyykkisessä heijastuksessa yksilö ei havaitse erillisiä 
asioita, vaan asioiden kentän, ”elementtien?? kokonaisuuden 
määrätyissä keskinäissuhteissa, ja että tässä kentässä esiintyy 
myös yksilö sellaisena kuin hän havaitsee itsensä muiden asioiden 
joukossa. Jos yksilö ei ottaisi huomioon omaa asemaansa asioi- 
den kentässä, hän ei kykenisi määrittämään niiden toimintojen 
suuntaa eikä voisi todeta tapahtuuko toisen kappaleen liike häntä 
kohti, hänestä poispäin vai hänen ohitseen, miltä taholta ja kuin- 
ka kaukaa se tapahtuu ja millainen on välimatka hänen ja muiden 
objektien välillä — sanalla sanoen, hän ei voisi käyttää hyväkseen 
psyykkistä heijastusta sen suoranaisessa perustarkoituksessa, 
orientoitumisessa tilanteeseen. 

Ero siinä, millä tavoin yksilön sisäiset tilat (yllykkeet) ja häntä 
ympäröivä maailma (kuvat) ilmenevät psyykkisissä heijastuksissa, 
on selvässä yhteydessä niiden rooliin käyttäytymisessä: yllykkeet 
ovat hänen liikkeelle panevia voimiaan kun taas kuvat ovat perus- 
tana hänen orientoitumiselleen ympäröivään maailmaan. On il- 
meistä, että käyttäytymisen tavoitteet sanelevat psyykkisen heijas- 
tuksen perusmuotojen väliset erot ja samalla yhdistävät ne tämän 
käyttäytymisen palvelemiseksi eri tavoin. 

Tavallisesti ne ilmaantuvat yhdessä ja aiheutuvat samasta syys- 
tä, ulkoisesta tai sisäisestä ympäristöstä saapuvien signaalien ja 
automaattisen reagoinnin mahdollisuuksien yhteensopimatto- 
muudesta. Kuten olemme huomanneet (ks. s. 55) tämä on kokeel- 
lisesti todettu (ulkoisesta ympäristöstä tulevan) ”ärsykkeen her- 
mostollisen mallin” osalta, mutta se voidaan täysin soveltaa myös 
orgaanisiin tarpeisiin, joita tavallisissa oloissa säädellään auto- 
maattisesti (esimerkiksi hengitys ja lämmönsäätely). Vasta kun ul- 
koisen ympäristön muutokset ylittävät automaattisen sopeutumi- 
sen mahdollisuudet, syntyy aistimus siitä, että ei voi hengittää”, 
on ”liian kuuma” tai ”kylmä” tai ”kuivaa” tai kosteaa”; ja 
vasta tämän psyykkisen heijastuksen myötä syntyy yllyke toimin- 
toihin, joiden tulee muuttaa yksilön reaktioiden luonne näiden 
aistimusten syihin. 

Psyykkisen heijastuksen ilmeneminen molemmissa muodois- 
saan ei osoita ainoastaan sitä, että automaattinen reagointi on riit- 
tämätöntä. Sopimatonta reaktiota voitaisiin vain pidättää ja ra- 
joittua pelkästään ”luonnollisen varovaisuuden refleksiin”, josta 
Pavlov puhui. Psyykkisten heijastuksien tuottaminen on hermo- 

toiminnan uusi muoto ja jos se kehittyy — mistä ei ole epäilystä- 
kään — niin sekä yllykkeet että kuvat, kummatkin tavallaan, 
avaavat uusia mahdollisuuksia yksilön reagoinnille. Ja tämä on 
paradoksaalista! Paradoksaalista jo senkin vuoksi, että psyykki- 
sissä heijastuksissa ei voi olla mitään enempää kuin on niiden fysi- 
ologisessa perustassa ja mikä näissä tapauksissa on osoittautunut 
riittämättömäksi. Mutta jos psyykkisessä heijastuksessa ei ole mi- 
tään enempää, niin mistä aiheutuvatkaan uudet mahdollisuudet? 

Todellinen paradoksi on siinä, että psyykkisissä heijastuksissa 
avautuu jopa vähemmän kuin niiden fysiologisessa perustassa, ti- 
lanteen fysiologisissa heijastuksissa. Mutta nimenomaan tämä 
”vähemmän” avaakin uusia toimintamahdollisuuksia! Asiaa lä- 
hemmin tarkasteltaessa se selittyy seuraavalla tavalla. 

Tarpeet yksilön toimintavirikkeinä *päämäärän” saavuttami- 
seksi (tarpeiden tyydyttämisen suuntaan) eroavat kaikkien fyysis- 
ten tekijöiden (laajassa mielessä) toiminnasta seuraavien piirtei- 
den perusteella: Fyysiset voimat määräävät toiminnan, sen suun- 
tautumisen ja määrän, mutta ne eivät määrää sen lopullista tulos- 
ta; sehän riippuu suoranaisesti sattuneista häiriötekijöistä (toisin 
sanoen mekaniikan ensimmäisen lain mukaisesti ''kappale jatkaa 
suoraviivaista ja tasaista liikettä, kunnes voimien vaikutus muut- 
taa tämän olotilan”). Myös ohjausjärjestelmissä sivuvaikutusten 
häiriöt ja ohjelmoinnin säilyminen ovat näiden vaikutusten keski- 
näisen toiminnan tulosta, tulosta ennakoidusta voimien sum- 
mautumisesta”. Selkeästi ja yksinkertaisesti tämä voidaan selittää 
seuraavalla esimerkillä: biljardipallon mutkikkaat liikkeet alkavat 
ensin biljardikepin lyönnistä,.sen jälkeen tapahtuu törmäämisiä 
toisten biljardipallojen kanssa ja lopulta pallo menee pussiin. Tar- 
ve taas tähtää alusta asti (potentiaalisesti tai aktuaalisesti) **lopul- 
liseen päämäärään” ja samalla saa yksilön ryhtymään etsintöihin, 
sillä keinoja tarve ei määrää, tarvehan syntyy juuri siitä, että au- 
tomaattisen reagoinnin valmiit reaktiotiet ovat salpautuneet. Tar- 
ve sanelee vain virikkeen, viettymyksen kohti päämäärää, kun 
taas keinon valinnasta, toiminnan konkreettisesta määräämisestä 
ja toiminnan sopeuttamisesta vallitseviin olosuhteisiin tulee erilli- 
nen tehtävä, erityisen orientoitumis- ja tutkimistoiminnan tehtä- 
vä. 

Niin päädytään siihen, että itse toiminnan puuttumisen johdos- 
ta (joka toiminta tapahtuu vasta myöhemmin, sekundaarisesti) 

tarpeesta, nimenomaan psykologisena ilmiönä, tulee päämäärä- 
hakuisuuden lähde ja perusta. Päämäärähakuisuutta ei ole fyysis- 
ten prosessien keskuudessa eikä sitä ole yleensäkään olemassa 
maailmassa niin kauan kunnes elimistössä syntyy aktiivinen risti- 
riita — vaatimus toimia, mutta ei niin kuin elimistö osaa, ei auto- 
maattisesti, vaan muulla tavalla, joka vielä on tuntematon. Ja eh- 
tona, eräänä ehtona tämän ristiriidan ratkaisulle syntyy tilanteen 
psyykkinen heijastus, muun muassa tarve. 

Toisaalta ympäröivä maailma esiintyy psyykkisessä heijastuk- 
sessa kuvina, toisin sanoen sillä on ominaisuuksia, jotka ovat 
olennaisia toiminnan kannalta, mutta esiintyvät ideaalisesti. Ja 
niin kauan kuin kyseessä olevan tilanteen esineet vain ”ilmene- 
vät” tässä muodossa, ne eivät vaikuta eivätkä myöskään määrää 
toiminnan konkreettista sisältöä. Ne eivät ole vaikuttavia tekijöi- 
tä, vaan toiminnan ehtoja. Se, että ne ovat ehtoja, merkitsee sitä, 
että jos niissä esitettyjen asioiden suhteen toimitaan ”'niin”, niin 
tuloksena on ”'juuri niin”, mutta niiden suhteen voidaan myös ol- 
la toimimatta ”'niin”' tai niiden sijasta voidaan toimimisen koh- 
teeksi ottaa toiset asiat ja toimia toisella tavoin näiden suhteen. 
Keskenään vuorovaikutuksessa olevien kappaleiden kentän sijasta 
yksilö näkee (kuvien heijastamisen ansiosta) ympäröivän maail- 
man mahdollisten toimintojensa kenttänä. Mahdollisten” ei 
merkitse, että niiden on välttämättä tapahduttava, vaan jokainen 
niistä on sellainen, että sitä voidaan aluksi aikoa, sitten kokeilla ja 
vasta tämän jälkeen joko hylätä tai hyväksyä suoritettavaksi, jo- 
ko korjattuna tai ilman korjauksia. Yksilö ei voi toimia ehdoista 
riippumatta, ehtoja ei voi käsitellä miten hyvänsä”, mielivaltai- 
sesti, mutta asioiden ominaisuudet voidaan niiden kuvissa esiinty- 
misen ansiosta ottaa etukäteen huomioon ja tällä tavoin suunni- 
tella erilaisia toimintoja. Tilanteen psyykkisen heijastuksen ansi- 
osta yksilölle avautuu valitsemisen mahdollisuus: Biljardipallolla 
ei ole valitsemisen mahdollisuutta. 

Näin siis psyykkiset heijastukset (molemmissa perusmuodois- 
saan, yllykkeinä ja kuvina) todellakin avaavat uusia reagointi- 
mahdollisuuksia, ja nämä mahdollisuudet johtuvat siitä, että 
psyykkisten heijastusten sisältö on pienempi kuin niiden materiaa- 
lisen, fysiologisen perustan. Eivät yllykkeet eivätkä kuvat määrää 
ennakolta toimintojen konkreettista sisältöä, ja tämän sisällön 
selvittämisestä tuleekin erillinen tehtävä, orientoitumis- ja tutki- 

mistoiminnan eräs yleinen tehtävä. 

Kuka sitten suorittaa tätä toimintaa? Kuka kokee yllykkeet ja 
kenelle kuvat avaavat mahdollisten toimintojen kentän? On il- 
meistä, että keskushermostossa on tilanteita psyykkisesti heijasta- 
vien keskusten ohella myös erillinen keskus tai ”instanssi”?, johon 
heijastuu organismin asema jokaisessa ongelmatilanteessa ja joka 
edustaa yksilöä hänen tavoitteisessa toiminnassaan. Sille selviää- 
kin näiden psyykkisten heijastusten sisältö. Tällä ”instanssilla”” 
on käytettävissään yksilön aikaisempi kokemus, se saa ja muok- 
kaa informaatiota yksilön sisäisistä tiloista” ja ympäröivästä 
maailmasta, hahmottelee orientoitumis- ja tutkimistoimintaa, ja 
sitten sen tulosten perusteella toteuttaa käytännön toimintaa. Or- 
ganismi, jolla on tällainen ohjaava keskusinstanssi, ei enää ole 
pelkästään organismi, vaan tavoitteisten esineellisten toimintojen 
subjekti. 

Eräistä lisäehdoista organismin muuttumiselle toimintojen sub- 
jektiksi kerrotaan tarkemmin jäljempänä tässä kirjassa (luvussa 
V, 1.). Tässä meidän on korostettava, että subjektin ja tilanteen 
psyykkisen heijastuksen välillä on mitä kiintein funktionaalinen 
riippuvuus. Nämä heijastukset ovat välttämätön ehto tavoitteisel- 
le (vaikkakaan ei aina järkevälle ja tarkoituksenmukaiselle) toi- 
minnalle. Niinpä esimerkiksi yksilö toimii aina juuri aktuaalisen 
tarpeen mukaan: kylläinen eläin ei syö ruokaansa vaikka sitä tar- 
jottaisiin eikä sitä saa oppimaan ehdollisia refleksejä, joissa 
vahvistajana toimii ruoka; ihminen joka sairastaa niin kutsuttua 
”sudennälkää” (kun eräät subkortikaaliset aivokeskukset ovat 
vioittuneet) syö vastoin tahtoaan vaikka tietää, että se on vahin- 
gollista. Tietämättömyys joistakin olosuhteista tai niiden ''huo- 
maamattomuus” voi johtaa pahoihin virheisiin ja toisten merki- 
tyksen yliarviointi taas kiehtovien mahdollisuuksien menettämi- 
seen. Yksinkertainen totuus on, että kun yksilölle tilanteen psyyk- 
kisen heijastuksen ansiosta avautuu uusia toimintamahdollisuuk- 
sia, niin näiden heijastusten ja niille rakentuneen orientoitumis- ja 
tutkimistoiminnan laatu määräävät näiden mahdollisuuksien käy- 
tön luonteen ja todellisen laajuuden. Ja psyykkisen heijastuksen 
ja orientoitumis- ja tutkimistoiminnan laatu muotoutuvat jo kor- 
keimmilla eläimillä hyvin suuressa määrin ja ihmisellä käytännöl- 
lisesti katsoen kokonaan yksilön kokemuksessa. 

Käänteinen riippuvuus — psyykkisten heijastusten riippuvuus 

subjektista — ilmenee siinä, että vain orientoitumistoiminnan jär- 
jestelmässä psyykkiset ilmiöt saavat luonnollisen paikkansa ja toi- 
minnallisen oikeutuksensa. Jos suoritamme ajatuskokeen (näin 
menettelevät tiedostamattaan kaikki psykologian mekanistiset 
järjestelmät, klassisesta assosiaatio-opista neobehaviorismiin 
saakka) ja poistamme subjektin käsityksestämme psyykkisestä 
elämästä, syntyy heti kokonainen vyyhti ei vain vaikeita, vaan jo- 
pa ratkaisemattomia ongelmia. Psyykkiset ilmiöt jäävät ''kahden 
kesken” aivojen fysiologisten prosessien kanssa, ja silloin aivan 
oikeutetusti ja väistämättä herää kysymys: mikä on niiden keski- 
näinen suhde, mikä on psyykkisten prosessien funktio. Jos ne vai- 
kuttavat aivojen materiaalisiin prosesseihin, niin ... ja jos ne eivät 
vaikuta, niin ... Aikoinaan tämän ongelman järkevän ratkaisun 
keksi Spinoza, mutta tänä päivänä sekään ei enää kelpaa (ks. s. 
49). Kun psyykkiset ilmiöt liitetään fysiologisten prosessien ket- 
juun, kysymyksen järkevä ratkaisu tulee mahdottomaksi. Ainoa, 
mikä tällä tavoin asiaa käsiteltäessä saavutetaan, on dualismi (toi- 
sinaan vaatimattomammassa psykofyysisen parallelismin muo- 
dossa, toisinaan taas sotaisan ”sielun ja ruumiin vuorovaikutuk- 
sen”? muodossa). 

Ainoastaan subjektin järkevän esineellisen? toiminnan järjestel- 
mässä psyykkiset heijastukset saavat luonnollisen paikkansa. 
Subjektille ne ovat hänen ulkoisen toimintansa ”vara-alue””, joka 
antaa mahdollisuuden hahmotella ja sovittaa toiminnot olemassa 
olevaan tilanteeseen sopiviksi, tehdä niistä ei pelkästään tavoittei- 
sia, vaan myös tarkoituksenmukaisia kyseisissä yksilöllisissä olo- 
suhteissa. Tämä psyyken liittäminen järkevän esineellisen toimin- 
nan järjestelmään on oikeutetusti neuvostopsykologiassa ”toi- 
minnan ongelman”? keskeisimpiä ajatuksia. 


2. Psyykkiset heijastukset ja orientoitumis- ja tutkimistoiminta 


Psyykkiset heijastukset ovat kuitenkin vain ehto orientoitumistoi- 
minnalle, kun taas itse toiminta on ennen muuta sellaisen tilan- 


2 ”Esineellinen” marxilaisen filosofian omaksumassa mielessä, jota A. N. 
Leontjev korostaa jatkuvasti metodologisissa tutkimuksissaan, muun muassa 
kirjoissa: ”Problemy razvitija psihiki", M. Izd-vo APN RSFSR 1959; Dejatel- 
nost, soznanije, litšnost, M. Politizdat 1975 (suom. Toiminta, tietoisuus, persoo- 
nallisuus, Kuopio 1977) 

teen selvittämistä, joka on '"uutuuden'"' signaalimerkki. 

Tilanteen selvittäminen on orientoitumis- ja tutkimistoiminnan 
yleinen tehtävä, joka edellyttää, että erotetaan enemmän tai vä- 
hemmän selvästi joukko peräkkäisiä tehtäviä: tilanteen tutkimi- 
nen, aktuaalisen tarpeen objektin selvittäminen, ?*päämäärään”” 
johtavan tien selventäminen, kontrolli ja korjaus, so. toiminnan 
säätely sen suorittamistapahtuman kuluessa. 

Kaksi seuraavaa esimerkkiä antavat meille paremman käsityk- 
sen tästä orientoitumis- ja tutkimistoiminnan sisällöstä. Toinen 
esimerkki on otettu eläinten käyttäytymisestä, toinen ihmisten toi- 
minnasta. Ensimmäinen on haukan saalistamisen kuvaus, sen on 
kirjoittanut tunnettu Kaukoidän tutkija Vladimir Arsenjev: 
”Näin jonkin pienen petolinnun, joka lensi matalalla ja ilmeisesti 
ajoi jotakin takaa. Tällaiseen johtopäätökseen tulin sen vuoksi, 
että petolintu ei lentänyt suoraan vaan mutkitellen. Melkein sa- 
manaikaisesti havaitsin myös jäniksen, joka kauhuissaan juoksi 
katsomatta minne oli menossa: ruohoa pitkin, pensaiden ohi avoi- 
mia paikkoja pitkin, joilla ei ollut mitään kasvillisuutta. Kun jänis 
oli kohdallani, siivekäs rosvo syöksyi eteenpäin ja ojentaen äärim- 
milleen toisen jalkansa taitavasti tarttui sillä uhriinsa, mutta ei 
jaksanutkaan nostaa sitä ilmaan. Jänis juoksi edelleen raahaten 
mukanaan vihollistaan. Haukka yritti pidätellä jänistä siipiensä 
avulla mutta ei onnistunut. Silloin päästämättä vasemman jalkan- 
sa otetta jäniksestä haukka alkoi toisella jalalla tarttua kaikkeen, 
mitä tuli vastaan: talvehtivien kasvien varsiin, kuivaan ruohoon ja 
muuhun ... Kun jäniksen tielle nousi lepikko ja kun jänis ja 
haukka olivat sen kohdalla, petolintu tarttui taitavasti yhteen le- 
pistä. Toinen linnun jaloista piteli kiinni jäniksestä ja toinen oli 
tarrautunut runkoon. Jänis suoristautui ja alkoi inistä. Silloin 
haukka alkoi vetää jänistä leppää kohti ja iski sitä kaksi kertaa 
voimakkaasti nokallaan päähän. Jänis alkoi väristä. Kohta elämä 
jätti sen. Vasta nyt petolintu päästi otteensa lepästä ja kiipesi uh- 
rinsa päälle. Se katsoi ympärilleen, levitti pyrstönsä, vielä kerran 
vilkaisi ympärilleen, heilautti siipiään ja nousi ilmaan.”3 

Toinen esimerkki on retkeilijöiden suunnistaminen heidän kul- 


3 V. K. Arsenjev, Skvoz taigu (Taigan halki), M. Gosizdat 1949, s. 243 (kerto- 
mus on tässä lyhennetyssä muodossa) 

kiessaan tiettömässä, tuntemattomassa ja autiossa (tai metsäises- 
sä) maastossa. Vähän ajan kuluttua he alkavat olla epävarmoja 
siitä, ovatko he pysyneet valitsemassaan suunnassa ja heidän on 
tarkistettava sijaintinsa ja vastaako paikka valitun reitin kohtia. 
Näiden tietojen saamiseksi he lähettävät yhden joukostaan maas- 
ton tiedusteluun. 

Tätä varten hänen on kiivettävä jollekin korkealle paikalle 
(mäelle, kalliolle, puuhun) nähdäkseen mahdollisimman kauas ja 
laajalle ja todetakseen helposti huomattavat suuntamerkit, eten- 
kin ne, jotka voivat olla karttaan merkittynä. Hänen palattuaan 
ryhmään ja annettuaan selostuksen löydetyistä maamerkeistä näi- 
tä tietoja vertaillaan karttamerkintöihin; niiden mukaan retkeili- 
jät määrittelevät sijaintinsa, asettavat kartan ilmansuuntien mu- 
kaan ja suunnittelevat reitin siitä eteenpäin. Mutta tällä reitillä he 
etukäteen etsivät kartasta mahdolliset maamerkit ohjatakseen 
kulkuaan niiden mukaan ja tarkistaakseen valitussa suunnassa 
pysymisen. 

Molemmissa esimerkeissä ovat havaittavissa orientoitumis- ja 
tutkimistoiminnan samat perustehtävät: ongelmatilanteen selvit- 
täminen, ajankohtaisen tarpeen kohteen erottaminen, keinon ja 
toimintatavan valinta, sen suorituksen säätely. On selvää, että ih- 
misen toiminnassa ne näkyvät erityisen tarkasti ja ovat luonteel- 
taan olennaisesti erilaiset. Aluksi retkeilijöissämme herää epäily, 
ovatko he kyenneet säilyttämään alussa valitun suunnan. Epäilys 
syntyy siitä, että he eivät näekään odottamiaan suuntamerkkejä 
(joko sen vuoksi, että ei ole kuljettu vielä tarpeeksi pitkälle tai sen 
vuoksi, että on poikettu aiotulta reitiltä). Joka tapauksessa syntyy 
”vastaamattomuus” tosiasioiden ja ”toiminnon hyväksyjän” vä- 
lillä ja tilanne muodostuu problemaattiseksi. Tilanteen selvittämi- 
nen kehkeää monimutkaiseksi toiminnaksi: maaston tunnistami- 
seksi, näkyvien maamerkkien osoittamiseksi, niiden vertaamisek- 
si karttamerkkeihin ja oman sijainnin määrittelyksi. Tämän jäl- 
keen tapahtuu seuraavien mahdollisten reittien tutkiminen ja niis- 
tä parhaalta tuntuvan valitseminen. Tätä reittiä varten etsitään 
kartalta maamerkit. Ja lopulta kun kuljetaan valittua reittiä pit- 
kin, etsitään ja tunnistetaan nämä maamerkit jne. 

Tästä luettelosta puuttuu vielä eräs tehtävä — päämäärän sel- 
vittäminen, joka joissakin tapauksissa voi muodostua vaikeaksi 
ongelmaksi. Jos nämä samat retkeilijät poikkeavat suunnitellusta 

reitistä niin paljon, että pysähdyspaikkaan ei ehditäkään ennen 
yötä, voi syntyä tehtävä: on löydettävä sopivin yöpymispaikka. 
Toisissa retkeilyyn liittymättömissä tilanteissa edessä olevien pon- 
nistelujen päämäärän selvittäminen kasvaa useinkin suureksi itse- 
näiseksi ongelmaksi. 


västikin suuresta määrästä toimintoja, joita ei suoriteta vain fyy- 
sisesti, vaan usein vain havaitsemisen (maaston tai kartan) tasolla 
ja älyllisellä (vertailut, arvioinnit) tasolla. Näitä ihmisen toiminto- 
ja voidaan varauksitta nimittää ideaalisiksi. 

Haukan orientoitumis- ja tutkimistoiminta on luonnollisesti 
paljon yksinkertaisempaa, mutta myös siltä monet fyysiset toi- 
minnot vaativat nopeata ja tarkkaa orientoitumista havaitsemisen 
tasolla: juoksevan saaliin seuraaminen, sen kimppuun syöksymi- 
sen tähtääminen (ja tarttuminen yhdellä jalalla), vapaan jalan 
liikkeiden kohdentaminen ja isku uhrin päähän (eikä mihin sat- 
tuu”). Kaikki tämä vaatii tähtäämistä ja sopeuttamista, ts. toi- 
mintoja, joita suoritetaan pelkällä katseella. Näiden toimintojen 
on lisäksi ennakoitava ja valmisteltava pedon fyysisiä toimintoja. 

Näin ollen orientoitumis- ja tutkimistoiminnan kaikkien tehtä- 
vien ratkaisemisessa on olennainen osuus toiminnoilla, jotka suo- 
ritetaan vain havaitsemisen tasolla — ihmisellä lisäksi myös älylli- 
sellä tasolla. Ihmisellä ne ovat ideaalisia toimintoja, ideaalisia sii- 
nä mielessä, josta on jo mainittu edellä: kuvien tasolla toistetaan 
materiaalisten toimintojen olennaiset piirteet (ne ovat olennaisia 
määrätyn toiminnan kelpaavuuden määrittelemiseksi kyseisessä 
tilanteessa). 

Kaikki toiminnat, jotka eivät ole täysin ehdottomia refleksejä, 
on opittava suuremmassa tai pienemmässä määrin. Eläinten toi- 
minnoista monet perustuvat ehdottomiin reflekseihin, mutta jotta 
niistä tulisi käytännössä tarkoituksenmukaisia, niihin täytyy liit- 
tyä paljon monimutkaisia ehdollisia refleksejä. Niinpä esimerkik- 
si kananpojan nokkiminen on synnynnäinen, ehdoton akti, mutta 
kananpojan on opittava suorittamaan se tarkasti, sovittamaan se 
kohteen etäisyyden mukaan, ja erottamaan syötävä ei-syötä- 
västä.4 


4 v. M. Borovski, Povedenie tsypljat, vyvedennyh v inkubatore, Teoksessa: 
”Refleksy, instinkty i navyki", M. 1936 

Tällainen oppiminen voi tapahtua eri tavoin ja siitä riippuu rat- 
kaisevassa määrin sekä kohteen subjektiivisen kuvan että itse ide- 
aalisen toiminnon laatu. Ihmisellä ideaaliseen toimintoon kuuluu 
erilaisia apukeinoja, tavallaan työkaluja, kuten sisäistetyt ja vain 
ideaalisesti käytetyt mitat, kriteerit, mallit, ajatellut”? koordi- 
naatit, keinot, joilla objektin eräät puolet ja osat tuodaan esiin, 
toiset siirretään taka-alalle jne. Nämä apukeinot moninkertaista- 
vat ideaalisten toimintojen tehokkuuden, muuttavat subjektiivis- 
ten kuvien havainnollista sisältöä, sen ”operatiivista merkitystä”, 
ja siten myös kuviin sisältyviä aktiivisten toimintojen mahdolli- 
suuksia. Mutta kaikista yksinkertaisimmat, stereotyyppiset per- 
septiiviset toiminnotkin, joissa säilyvät niiden materiaalisten esi- 
kuvien olennaisimmat piirteet, ovat monin verroin helpompia ja 
nopeampia suorittaa. Sitä paitsi niihin ei sisälly riskiä, joka liittyy 
materiaalisiin toimintoihin, katseen liike antaa esimerkiksi mah- 
dollisuuden ekstrapoloida saaliin tai pedon’ liikkeitä ja tällä ta- 
voin ennakoida ne, sovittaa toiminnan objektin mukaan ja täten 
välttää virheet jne. 

Nämä ideaaliset toiminnot havaitsemisen tai älyllisellä tasolla 
ovat ”objektiivisen maailman psyykkisen heijastuksen”? kolmas 
elementti. Yhdessä kaikki nämä elementit: yllykkeet, kuvat ja toi- 
minnot kuvien tasolla muodostavat subjektin psyykkisen toimin- 
nan. 

Ideaalisten toimintojen tehokas käyttäminen edellyttää, että nii- 
den suorittaminen kuvien tasolla, so. *puhtaasti orientoituva suo- 
rittaminen” saa myönteisen tai kielteisen vahvistuksen, jonka pe- 
rusteella ne arvioidaan, hyväksytään, korjataan ja säilytetään tai 
hylätään. Psyykkisen toiminnan reaalisen merkityksen ongelma 
riippuu ennen muuta vastauksesta kysymykseen, voidaanko ob- 
jektiivisesti todistaa tällaisen puhtaan orientaatiovahvistami- 
sen”? olemassaolo. 

I. P. Pavlov on kokeellisesti todistanut, että pelkästään orien- 
toivan vahvistuksen avulla voidaan opettaa uusi pysyvä ehdolli- 
nen refleksi, että on siis olemassa puhdas orientaatiovahvistami- 
nen” (joka eläimillä liittyy jonkin elimellisen tarpeen tyydyttämi- 


seen). Tämä kokeellinen todistus on esitetty I. S. Narbutovitšin ja 


ŠL. V. Krušinski, Problema ekstrapoljatsii v fiziologii vyssei nervnoi dejatel- 
nosti, V. sb: Dostiženija sovremennoi fiziologii, M. '"Nauka'"' 1970 

N. A. Podkopajevin tutkimuksessaS. Siinä voidaan selvästi erot- 
taa kolme osaa. Ensin kehitettiin ehdollinen refleksi kahteen in- 
differenttiin ärsykkeeseen: edestä tuleva sähkölampun valo ja sen 
jälkeen sivusta alhaalta annettu ääni. Valo — ääni, valo — ääni, 
eikä mitään muuta! Jotta nämä indifferentit ärsykkeet eivät me- 
nettäisi orientoivaa merkitystään, niitä muunneltiin ja uudistettiin 
koko ajan hieman: vahvistettiin tai heikennettiin, annettiin jatku- 
vana tai katkeilevana, lähempää tai kauempaa jne. Alussa eläin 
kääntyy näitä ärsykkeitä kohti vain silloin kun ne annetaan. Sen 
jälkeen eläin alkaa kääntyä toista ärsykettä, ääntä kohti jo ennen 
sen antamista. Pian tämä ehdollinen orientaatiorefleksi vahvistuu 
ja eläin alkaa kääntyä kohti sitä paikkaa, josta äänen pitäisi tulla, 
heti lampun syttymisen jälkeen. Tämä antaa aiheen ajatella, että 
koiran keskushermostossa on syntynyt uusi ehdollinen hermoyh- 
teys. Tämä on vain olettamus psykologiselta kannalta; koiran 
kääntyminen odotettua tapahtumaa kohti on monimutkainen il- 
miö ja se voidaan tulkita eri tavoin. Pavlov ei suvainnut tällaisia 
olettamuksia ja halusi saada puhtaasti fysiologisen todisteen. 

Tämän vuoksi suoritettiin kokeen toinen ja kolmas osa. Toises- 
sa osassa ensimmäisenä annettavaan valomerkkiin muodostettiin 
ehdollinen syljeneritysrefleksi; edellisessä kokeessa eläin ei reagoi- 
nut valoon tai ääneen syljen erittämisellä. 

Kokeen kolmas ja ratkaiseva osa oli kontrolliosa. Siinä annet- 
tiin ensin ääniärsyke (alhaalta ja sivusta, kuten kokeen ensimmäi- 
sessäkin osassa). Tutkijat ajattelivat, että jos kokeen ensimmäisen 
osan aikana valo- ja ääniärsykkeiden ” pisteiden” välille on todel- 
la muodostunut uusi hermoyhteys, niin ärsyke siirtyy sitä pitkin 
äänikeskuksesta valokeskukseen, ja siitä, toisessa kokeessa opetet- 
tua yhteyttä pitkin, syljenerityskeskukseen. Tällä tavoin ääni, jo- 
ka koskaan ei ollut liittynyt syljen eritykseen, saa aikaan sen eri- 
tyksen. Jos taas valo — ääni” -yhteys oli vain psykologinen”, 
ääni saa vain aikaan koiran kääntymisen sitä kohti, mutta syljen 
eritystä ei tapahtunut. 

Kun kokeen kolmannessa osassa annettiin äänimerkki, se ei 
saanut aikaan ainoastaan koiran kääntymistä sitä kohti, vaan 


6 i. S. Narbutovitš, N. A. Podkopajev, Uslovnyj refleks kak assotsiatsija, 
”Trudy fiziologitšeskih laboratorij ak. I. P. Pavlova, 1936, t. 6 

myös syljen erittymisen! Oikeaksi osoittautui siis olettamus, jon- 
ka mukaan kokeen ensimmäisessä osassa valo- ja äänikeskusten 
välille oli muodostunut uusi ehdollinen hermoyhteys. Se oli muo- 
dostunut pelkästään yhdistämällä kaksi puhtaasti orientoivaa är- 
sykettä ilman minkäänlaista ”tarve”-vahvistamista. Orientaatio- 
vahvistaminen on siis yhtä tehokasta kuin mikä tahansa muukin: 
pelkkä (signaalin A nojalla) odotetun tapahtuman (B) vahvistumi- 
nen voi toimia täysipainoisena vahvistajana uuden, ehdollisen 
hermoyhteyden muodostumiseksi A:n ja B:n välille. 


3. Orientaatiovahvistamisen muodot 


Pavlovin ja hänen koulukuntansa suorittamien tutkimusten ansi- 
osta tiedetään, kuinka herkästi eläin reagoi ehdollisen refleksin 
kaikissa osissa tapahtuviin vähäisimpiinkin muutoksiin. Tämä 
koskee muun muassa vahvistamisessa tapahtuvia niin laadullisia 
kuin määrällisiäkin muutoksia. Ensin mainitussa tapauksessa ky- 
symys on siitä, onko esitetty vahvistaminen sama kuin se, jota 
eläimelle näytettiin ennen sen toimintaa. Nämä kokeet suoritettiin 
aluksi Pavlovin laboratorioiden ulkopuolella. Jos eläimelle ko- 
keen alussa näytetty ja sen jälkeen kätketty ruokapala erosi siitä, 
jonka eläin myöhemmin löysi (ja jonka piti toimia vahvistajana), 
eläimen käyttäytymisessä havaittiin aina häiriöitä”. Tämä to- 
dettiin O. L. Tinklepaughin? kuuluisissa kokeissa ja vahvistettiin 
Neuvostoliitossa N. J. Vojtonisin8 kokeissa. Kun eläin löytää eri 
objektin, ruokapalan, kuin sille kokeen alussa näytettiin, se esit- 
tää selviä merkkejä siitä, että se ei kohdannut sitä ”tarpeellista tu- 
levaisuutta””, jota se oli odottanut. Tällaiset kokeet osoittavat, et- 
tä on olemassa sekä täydellinen että epätäydellinen orientaatio- 
vahvistaminen — puhtaasti orientoiva, sillä eläin osoittaa selviä 


7 O. Tinklepaugh, An Experimental Study of Representative Factors in Monkeys, 
m, Compar. Psychol.”*, 1928, vol. 8, pp. 197—236, Idem. The Multiple Delayed 
Reaction with Chimpanzees and Monkeys, ''J. Compar, Psychol.'', 1932, vol. 
13, p. 2 


8 N. „J. Vojtonis, Sravnitelno-psihologitšeskoje izutšenie pamjati metodom 
otsrotšennyh reaktsij, V. sb: ”Refleksy, instinkty i navyki”, M. 1936 


”hämmennyksen” merkkejä pelkästään havaitessaan vaihdetun 
ruokapalan, jo ennen kuin se alkaa sitä syödä (joskus se jopa kiel- 
täytyy sitä syömästä ja heittää raivoissaan”? ruuan syrjään). 

Mutta on olemassa vielä yksi orientaatiovahvistamisen muoto, 
jonka merkitystä voi tuskin liioitella. Erotukseksi täydellisestä ja 
epätäydellisestä vahvistuksesta, joka saadaan tai ollaan saamatta 
ja jota tämän vuoksi voidaan nimittää alternatiiviseksi (''kyl- 
lä—ei””), tätä uutta vahvistamisen muotoa voidaan nimittää 
”suhteelliseksi orientaatiovahvistamiseksi””, sillä se syntyy, kun 
otetaan huomioon se suhde, jossa toiminnan tosiasiallinen tulos 
on aiottuun tai annettuun nähden. Esimerkiksi eläin erehtyy eikä 
saavuta päämäärää”: ”alternatiivisen vahvistuksen” kannalta 
tämä on pelkkä ”ei”, ts. kielteinen vahvistus; mutta jos eläin täl- 
löin huomaa kuinka paljon ja mihin suuntaan se on poikennut 
päämäärästä, niin tämä toimii suhteellisena orientaatiovahvistuk- 
sena ja antaa sille mahdollisuuden suorittaa seuraavalla ”yrityk- 
sellä”? tarvittava korjaus. 

Uusien toimintojen syntyessä ” yrityksen ja erehdyksen”? kautta 
onnistunut toiminta tapahtuu alussa satunnaisesti, monien tulok- 
settomien yritysten joukossa. Vähitellen näiden yritysten määrä 
vähenee ja lopulta ne häviävät kokonaan. Jos olisi olemassa vain 
alternatiivinen vahvistaminen (”kyllä—ei”) ja jokaista yritystä 
arvioitaisiin vain ”oikein— väärin”? -määreillä, oppimisessa ei voi- 
si tapahtua minkäänlaista edistystä: epäonnistuneet yritykset vain 
heitettäisiin syrjään yhtä satunnaisen onnistuneen yrityksen il- 
maantumiseen saakka. Olettakaamme, että tämä onnistunut 
yritys jättää itsestään heti selvän kinesteettisen jäljen jonka mu- 
kaan se voidaan seuraavalla kerralla tarkoin toistaa. Tällöin tulee 
esiin ongelman toinen puoli: ainoastaan poikkeuksellisessa ta- 
pauksessa eläimen sijainti päämäärään” nähden tulee olemaan 
täsmälleen samanlainen, kuin se oli onnistuneen yrityksen tapah- 
tuessa; mutta tässä suhteellisessa sijainnissa tapahtuva pienikin 
muutos riittää aiheuttamaan edellisellä kerralla onnistuneen toi- 
minnon epäonnistumisen. Ja jos tähän vielä lisätään ennen onnis- 
tuneen toiminnon epätarkka suoritus (mikä tapahtuu käytännölli- 
sesti katsoen aina), onnistumisen todennäköisyys muuttuu vielä- 
kin pienemmäksi. Tämän me juuri havaitsemmekin, kun tehtävän 
onnistuneen suorittamisen jälkeen seuraa epäonnistuneita yrityk- 
siä. 

”Yrityksen ja erehdyksen metodin” perusteesi on se, että on- 
nistuneet yritykset vahvistuvat ja epäonnistuneet hylätään. Mutta 
tämä on tosiasian toteamista eikä selitys. Selityksenä se on kuten 
äsken totesimme pätemätön: toiminta joka vahvistettiin onnistu- 
neena, muuttuu kaiken todennäköisyyden mukaan seuraavalla 
kerralla epäonnistuneeksi. Tällä perusteella se on myös ”hylättä- 
vä” ja prosessi alkaa ”alusta”. Tämä voi tapahtua useita kertoja, 
”Joputtomiin”. Niin ollen esitetyn selityksen virhe on seuraava: 
pelkkä onnistuneen toiminnan vahvistaminen ei alkuunkaan riitä 
takaamaan sitä, että se toistetaan yhä useammin ja lopulta vakiin- 
tuu. Tähän tarvitaan vielä eräs puhtaasti psykologinen ”tekijä”” 
— se että otetaan yhä tarkemmin ja täydellisemmin huomioon toi- 
minnon olosuhteissa tapahtuvien pienten muutosten merkitys, se 
että tämä huomioonotto sovitetaan yhä tarkemmin näihin olosuh- 
teisiin ja se, että toiminto sopeutetaan yhä paremmin näihin olo- 
suhteisiin — jo ennen sen suorittamista, subjektiivisen kuvan ta- 
solla. 

Vielä suuremmassa määrin tämä koskee epäonnistuneita yrityk- 
siä. Jos ne vain heitetään syrjään, syntyy täydellinen epätietoisuus 
siitä, millainen seuraavan yrityksen tulee olla. Mutta jos epäonnis- 
tunutta yritystä ei suoraa päätä hylätä, vaan sen yhteydessä ote- 
taan huomioon saadun tuloksen poikkeaminen asetetusta tavoit- 
teesta, epäonnistuneen yrityksen luonnehdintaan tulee olennainen 
lisä: onko se päämäärän lähestymistä vai siitä loitontumista, mi- 
hin suuntaan ja kuinka paljon, ja millainen korjaus niin ollen on 
tehtävä, jotta seuraavassa yrityksessa saavutettaisiin tavoite tai 
edes lähestyttäisiin sitä. Kun yrityksiä toistetaan, tällaiset kor- 
jaukset johtavat luonnollisesti yhä lähemmäksi ”oikeaa toimin- 
toa”. Myöhemmin jo pelkkä havainnon tasolla tapahtuva sovitta- 
minen tekee mahdolliseksi toiminnon sopeuttamisen kulloisiinkin 
olosuhteisiin. 

Kaikki tämä koskee myös jo muotoutuneiden toimintojen käyt- 
töä. Vain poikkeustapauksissa yksilön ja objektin välinen suhde 
toistuu täsmälleen samanlaisena kuin edellisellä kerralla, jolloin 
toiminta oli onnistunutta. Jotta toimintoa voitaisiin käyttää me- 
nestyksekkäästi uudessa, aktuaalisessa tilanteessa, toimintaa 
täytyy ensin kokeilla — havainnon tasolla — ja ennakolta tehdä 
välttämättömät korjaukset sen sopeuttamiseksi senhetkisiin (ja 
hieman muuttuneisiin) olosuhteisiin. 


Tällaiset korjaukset edellyttävät informaatiota toiminnan tosi- 
asiallisesta tuloksesta ja sen vertaamisesta aiottuun. Mutta kaikki 
tämä täytyy suorittaa etukäteen. On luonnollista, että kun ”oikea 
toiminto” ja sen olosuhteet tai ehdot tunnetaan etukäteen ja ne 
ovat materiaalisesti olemassa (toisaalta tilanteena ja toisaalta tie- 
tokoneeseen syötettynä ohjelmana), ohjausjärjestelmä voi taata 
toiminnon menestyksellisen suorittamisen. Mutta kun oikea suo- 
ritustapa tai sen korjaaminen ovat vielä tuntemattomia, silloin ai- 
noa tapa, jolla voidaan ennalta (ennen suorituksen alkua tai sen 
aikana) hahmotella ne ja ohjata toiminnon suorittamista vertaa- 
malla sen tosiasiallista kulkua hahmoteltuun, on orientoituminen 
subjektiivisen kuvan tasolla. 

Toimintakentän psyykkinen heijastaminen ja toiminnon tosi- 
asiallisen ja suunnitellun kulun vertaaminen subjektiivisen kuvan 
tasolla ovat välttämätön edellytys sellaisen toiminnon onnistu- 
neelle suorittamiselle, jonka ehtojen pysyvyys ei ole ennalta taat- 
tu. Tämä on myös kaiken oppimisen välttämätön ehto, myös 
yrityksen ja erehdyksen kautta tapahtuvan oppimisen. 

Sekä toimintojen muodostumisprosessi että niiden käyttö tilan- 
teessa, joka vaatii niiden sopeuttamista (suunnan, etäisyyden, voi- 
man tai nopeuden mukaan), on mahdollista ainoastaan tilanteen 
psyykkisen heijastamisen pohjalta, tämän heijastamisen tasolla 
tapahtuvien ideaalisten toimintojen avulla, niiden vahvistamisen 
pohjalta — ei vain alternatiivisen vaan ennen muuta suhteellisen, 
puhtaan orientaatiovahvistamisen pohjalta. 

Eläinten kehityksen sillä asteella, jossa automaattiset reaktiot 
ovat riittämättömiä ja jopa vaarallisia, olemassaolon ja kehityksen 
uudet mahdollisuudet avautuvat maailman psyykkisen heijasta- 
misen ja sen tasolla tapahtuvien toimintojen ansiosta. Tästä laji- 
kehityksen tasosta lähtien psyyke tulee välttämättömäksi edelly- 
tykseksi eläinkunnan myöhemmälle progressiiviselle kehitykselle. 
Psyyken ja tietoisuuden merkityksestä ihmisten yhteiskunnallises- 
sa elämässä ei luonnollisesti tarvitse puhuakaan. 


4. Aktiivisten toimintojen mekanismi 


Tarve tulee ympäröivän maailman karttaan sen ansiosta, että sen 
objektien keskuudesta subjekti tunnistaa ja eristää ”asian”, joka 

vastaa tätä tarvetta. Jo tämän ansiosta tilanne saa keskitetyn mer- 
kityksellisen sisällön, määrätyn mielen.’ Kun sitten edelleen hah- 
motellaan reittiä tähän tavoitteeseen pääsemiseksi ja tältä reitiltä 
erotetaan määrätyt objektit ja välimatkat, ne saavat erilaisen 
” funktionaalisen merkityksen” sen mukaan mikä on niiden suhde 
toiminnan päämäärään ja mikä on niiden sijainti siihen johtavalla 
reitillä. 

Siten kyseinen kartta saa määrätyn psykologisen rakenteen — 
se jakaantuu sen mukaan, millä on perustavanlaatuinen mieli tai 
vain funktionaalinen merkitys. Aluksi nämä erilaiset merkitykset 
hahmottuvat ja säilyvät vain orientoitumisprosessissa, verrat- 
taessa päämäärää ja sitä välimatkaa, joka erottaa sen subjektista. 
Siksi ne todetaan päämäärästä subjektiin päin, toisin sanoen jär- 
jestyksessä, joka on päinvastainen kuin toiminnan kulku, niin 
kutsutun ?päämäärägradientin mukaan” .!0 Tämä gradientti on 
eräässä suhteessa paradoksaalinen ilmiö: päämäärän tavoittami- 
seksi täytyy koko reitti joka kerta kulkea alusta loppuun. Mutta 
reitti vahvistuu vain erillisin osin, alkaen lopusta ja loppuen al- 
kuun! Miksi reitin alkuosat eivät jää mieleen yhtä hyvin kuin sen 
loppuosat? Ensimmäiset osathan vaativat suurempaa orientoitu- 
misponnistusta kuin tavoitteen lähellä sijaitsevat. Ilmeisesti reitin 
muistamista ei määrää pelkästään se, kuinka usein se on kuljettu 
ja kuinka paljon voimia siihen on pantu, vaan ennen muuta se, 
kuinka selvä sen osien ja päämäärän suhde on ja siis se, kuinka 
välttämätöntä on orientoitua kussakin tilanteen mikro-osassa sen 
ja lähimmän päämäärän suhteeseen.!! Oppimisen alussa, kun vä- 
litavoitteita ei ole vielä hahmotettu, tällaisena lähimpänä päämää- 
ränä on vain lopullinen päämäärä, josta sen vuoksi alkaakin reitin 
selvittämisprosessi. Tavoitteisessa toiminnassa peruspäämäärä 
erottuu ensimmäisenä ja selvästi merkityksellisenä kentän muista 


ŠA. N. Leontjev, Problemy razvitija psihiki, M. Izd-vo APN RSFSR 1959; 
Dejatelnost, soznanie, litsnost, M. Politizdat 1975 


'0 € Hull, Principles of Behaviour, An introduction to Behaviour theory, 
N. Y. 1943 


V Tästä katso A. A. Smirnov, Psihologija zapominanija, Izd-vo APN RSFSR 
1948; P. I. Zintšenko, Neproizvolnoje zapominanije, Izd-vo APN RSFSR 1961 

objekteista, jotka eriytyvät ja jäävät mieleen vasta siihen liittynei- 
nä. 

Jopa eläimillä välitoimintojen ja -kiintopisteiden ketju voi olla 
hyvin pitkä, mutta sen on ehdottomasti päätyttävä perusvahvis- 
tukseen, ”lopulliseen päämäärään”, muutoin välitavoitteet me- 
nettävät sekundaarisen, peruspäämäärästä johdetun merkityksen- 
sä. Tämä selittää sen, että on osoittautunut hyvin hankalaksi 
muodostaa pysyviä toisen asteen ehdollisia refleksejä vahvista- 
matta alkuperäisiä.!? Ehdollisten refleksien sarja, joka päättyy 
”todelliseen vahvistukseen”, voi olla hyvin pitkä (B. F. Skinner, 
A.V. Napalkov). Vahvistamisen on oltava merkityksellistä eikä 
ehdollista, ja ehdollinen ärsyke, nimenomaan ehdollinen, itses- 
sään on indifferentti eikä sillä ole mitään pysyvää, edes orientoi- 
vaa merkitystä. Ehdollisen yhteyden muodostaminen pelkästään 
orientoivan vahvistamisen perusteella vaatii, että orientoivia är- 
sykkeitä tuetaan ”elävillä?, koko ajan jossakin määrin ”uusilla”, 
toisin sanoen ehdottomilla eikä ehdollisilla, vaikkakin puhtaasti 
orientoivilla ärsykkeillä”. Ehdolliset refleksit nojautuvat yhtey- 
teen, joka on ärsykkeen ja sen seikan välillä, mikä sitä järjestel- 
mällisesti edeltää, varoittaa siitä, johtaa sen luo. On luonnollista 
ettei tämä yhteys muodostu reitin ensimmäisten osien ja kiintopis- 
teiden mukaan, vaan viimeiseen osaan, joka selvästi liittyy pää- 
määrään. Siitä johtuu käänteinen järjestys — ”lopusta alkuun”. 

Tämä on ensi silmäyksellä ristiriidassa eläinten humaanin 
koulutusmetodin” kanssa, jonka keksi viime vuosisadan lopulla 
ja tämän vuosisadan alussa V. L. Durov!3 ja paljon myöhemmin, 
1930-luvulla uudelleen B. F. Skinner!4, Tämä metodi perustuu 
monimutkaisen ehdollisten refleksien sarjan muodostamiseen 
”alusta loppuun”, siis päinvastaisessa järjestyksessä kuin mistä 
me juuri puhuimme. Mutta ristiriita on näennäinen. Alusta lop- 
puun opetettaessa tutkija jakaa koko reitin sarjaksi peräkkäisiä 


12 1, P, Pavlov, Polnoje sobranije sotšinenij, t. 3, n. 1. M-L. 1961, s. 94—95; 
i 93, 


t 2, s. 32; t. IV, s. 46, 85, 411 


Bi y, L. Durov, Dressirovka životnyh. Psihologitšeskije nabljudenija nad ži- 
votnymi, dressirovannymi po mojemu metodu (40-letnij opyt), M. 1924 


4B.F, Skinner, The Behaviour of Organisms, N. Y. 1938 

askeleita, joista ensimmäinen saa aluksi itsenäisen ja täydellisen 
”tarve”-vahvistuksen. Siirtymistä seuraavaan vaiheeseen (ja siitä 
taas seuraavaan jne.) ei suunnittele eläin, vaan sen määrää ko- 
keentekijä — hän asettaa uuden ruoka-annoksen siten, että sitä 
tavoitellessaan eläin ottaa seuraavan askeleen, joka jälleen saa 
”tarve”-vahvistuksen. Tässä järjestyksessä vahvistus annetaan 
kolmannen, sitten neljännen jne. askeleen jälkeen. Kun analysoi- 
daan tällaista ehdollisten refleksien ketjun opettamista, on erotet- 
tava se, miltä tehtävä näyttää kokeentekijästä, ja se, miltä se näyt- 
tää eläimestä. Kokeentekijä näkee sen liikkeenä alusta loppua 
kohti, toisin sanoen kohti päämäärää, jonka hän on ennalta aset- 
tanut. Eläin puolestaan näkee vain kulloinkin seuraavana olevan 
päämäärän, joka asteittain siirtyy yhä kauemmas jo omaksuttu- 
jen askelten linjaa pitkin. 

Siten tässäkin tapauksessa kokeen molemmille osapuolille reitti 
avautuu (liikkeen) ?*päämäärästä alkuun”, kokeentekijälle vain 
tällaisena päämääränä on ”lopullinen tavoite”, eläimelle taas lä- 
hitavoite, joka taas seuraavalla kerralla muuttuu välitavoitteeksi. 
Todellinen mekanismi on koko ajan sama: tarpeen kohteen ”mie- 
li? -merkityksestii sen orientaatiomerkitykseen (sen mukaan mikä 
sija sillä on ongelmatilanteen toisten asioiden joukossa) ja subjek- 
tin ja päämäärän välissä olevien väliasioiden orientaatiomerki- 
tykseen. 

Subjektiivisen kuvan tasolla tapahtuvien vertailujen ansiosta 
ensin erottuu lopullinen päämäärä, sitten välitavoitteet, ja lopulli- 
sen vahvistamisen reitillä sijaitsevat esineet muuttuvat kiintopis- 
teiksi, tavallaan orientoiviksi ärsykkeiksi. Jos tämä tapahtuu yh- 
den kerran, objektin orientoiva merkitys häviää toiminnan suorit- 
tamisen jälkeen. Jos nämä objektit esiintyvät samassa orientoi- 
vassa merkityksessä toistamiseen, ne muuttuvat ehdollisiksi är- 
sykkeiksi ja niiden lujittuessa prosessi automatisoituu. Ehdolli- 
sen merkityksen pysyvyyserot ovat sekundaarisia ilmiöitä, perus- 
prosessi — tämän merkityksen muodostuminen — on molemmissa 
tapauksissa sama: erotetaan yhteys jo merkitystä omaavan seikan 
ja sitä ajallisesti tai toiminnan kulussa edeltävän asian välillä. Tä- 
mä objektiivinen yhteys ilmenee ja saa merkityksensä orientoitu- 
mis- ja tutkimistoiminnan ansiosta ja aluksi se säilyy vain tässä 
toimintaprosessissa ja toimii tukena kuvan tasolla tapahtuvassa 
vertailussa. 


Tähän asti olemme kosketelleet tilanteita, joissa ''asetettu lop- 
putulos'', ”tarpeellinen tulevaisuus”, (molemmat N. A. Bernstei- 
nin termejä) on jonkin ”tarve”-pyrkimyksen kohteena; näissä ti- 
lanteissa jopa puhtaasti orientoiva vahvistaminen” tapahtuu 
vain ”tarve”?-vahvistamiseen liittyneenä ja nojautuu sen voimaan. 
Mutta jo eläinten maailmassa orientoiva toiminta tulee niin mer- 
kitykselliseksi, että se erottuu huomattavan itsenäiseksi ja melko 
omaleimaiseksi toiminnaksi. Tämän totesi I. P. Pavlov!5 monta 
kertaa. Näissä tapauksissa suunniteltuna lopputuloksena”, 
orientoitumis- ja tutkimistoiminnan päämääränä, ei ole jonkin 
määrätyn objektin tai tilanteen saavuttaminen, vaan pelkästään 
uuden objektin tai tilanteen selvittäminen ja siihen tutustuminen. 
Tämän prosessin on P. Crowkfort hyvin kuvannut kirjoittaessaan 
hiiren ensitutustumisesta uuteen elinympäristöönsä: ”Kun Arthu- 
rin häkin ovi aukaistiin, tapahtui sama ilmiö kuin kaikkien mui- 
denkin hiirten kohdalla, riippumatta siitä olivatko ne naaraita vai 
uroksia. Jo muutaman sekunnin kuluttua Arthur tuli hitaasti ulos 
häkistään, juoksi muutamia askeleita ja palasi häkkiinsä täsmäl- 
leen samaa tietä. Siellä se kääntyi heti ja juoksi taas samaa tietä 
ulos, tällä kertaa hieman kauemmas, niin että se tuli seinän vie- 
reen. Kuljettuaan sen viertä muutamia askeleita se kääntyi takai- 
sin ja samaa tietä palasi häkin luo. Sen jälkeen se tuli ulos useita 
kertoja ja joka kerralla käynnit häkin ulkopuolelle muuttuivat 
yhä rohkeammiksi. Viidentoista minuutin kuluttua Arthur juok- 
senteli jo pitkin huoneen kaikkia seinänvieriä ja alkoi vähitellen 
oikoa kulmia. Sitten tuli hetki, jolloin se jätti nyt jo tutuksi käy- 
neet seinustat ja ryhtyi huoneen tuntemattomien sisäosien tutki- 
miseen. Tutkimuksensa jokaisessa vaiheessa se piti yhteyttä häk- 
kiinsä. Myöhemmin huomasin, että jos tutkimuksen tässä vai- 
heessa tahallani tai vahingossa melusin hieman, hiiri juoksi heti 
häkkiinsä todistaen tällä tavoin, että sillä on koko ajan ollut selvä 
käsitys häkin tarkasta sijainnista. Tiedetään, että hiiren polkuan- 
turoissa on rauhaset, jotka erittävät rasvan kaltaista ainetta, joka 
luultavasti antaa hiirelle mahdollisuuden palata tarkasti jälkiään 
pitkin silloin kun sillä on siihen mahdollisuus. Tiedetään myös, et- 
tä paetessaan suojapaikkaansa kohti hiiri nojautuu kinesteettiseen 


151. P, Pavlov, Polnoje sobranije sotšinenij, t. III, n. 1, s. 308; t. IV, s. 27—29 

aistiinsa ja ... muistiin liikkeittensä koko perättäisestä sarjasta. 
Tunnin kuluttua Arthur todisti, että sen päässä on jo koko huo- 
neen topografinen kartta: nyt se palasi suoraan häkkiinsä tutki- 
mattomien huoneenosien läpi. Kun nostin häkin äänettömästi, se 
hätääntyi ja alkoi juosta pitkin huonetta aina palaten siihen paik- 
kaan, jossa häkki oli ollut — se selvästikin yritti löytää sen. Sen 
jälkeen se lopetti etsintänsä ja jatkoi huoneen tutkimista.'"16 

Millainen merkitys tilanteeseen tutustumisella on, sen todistaa 
saman tutkijan toinen havainto: **Päästin huoneeseen kaksi uros- 
ta ... ja havaitsin kuinka toinen niistä jäykistyi ja sitten alkoi ag- 
gressiivisesti hyökkäillä toista vastaan, mutta tämä juoksi joka 
kerralla pois ja jatkoi huoneen tutkimista. Mutta sen väistämis- 
tyylissä oli erottavinaan tietyn vivahteen. Syntyi vaikutelma, että 
tämä uros pitää kilpailijansa hyökkäyksiä ikävystyttävänä haitta- 
na eivätkä ne anna aihetta levottomuuteen. Aggressiivinen hiiri oli 
niin kiinnostunut toisen hiiren läsnäolosta, että se ei muuta tehnyt- 
kään kuin juoksi sen perässä ja tutkimukset se oli melkein jättä- 
nyt. Kahden tunnin kuluttua tutkiva hiiri lopetti tiloihin tutustu- 
misensa. Silloin sen käyttäytyminen muuttui jyrkästi. Se lakkasi 
väistämästä ja alkoi tapella. Pian se todisti vahvemmuutensa — 
tai ehkä suuremman päättäväisyytensä — ja entinen takaa-ajaja 
muuttui takaa-ajetuksi. Sen tilanne osoittautui erittäin epäedulli- 
seksi, sillä se tunsi huoneen huonosti ja minun silmissäni se muut- 
tui lyödyksi ja alistetuksi hiireksi.?!7 

Kuten tästä kuvauksesta huomasimme, ympäristön tutkimisen 
seurauksena esineet ja niiden väliset suhteet eivät muutu merki- 
tykseltään ehdollisiksi ärsykkeiksi, jotka saavat aikaan aina sa- 
manlaisen reaktion. Samalla esineellä voidaan suorittaa erilaisia 
toimintoja siitä tehtävästä riippuen, johon tämä esine liitetään. 
Nämä tehtävät vaihtelevat puolestaan monista muuttujista riip- 
puen ja ne määräytyvät ensiksi hallitsevasta tarpeesta ja toiseksi 
siitä asemasta joka yksilöllä on sillä hetkellä tilanteessa. Mutta jo- 
pa siinä tapauksessa että kaikki nämä komponentit pysyvät va- 
kioina, suoritettavien tekojen yksityiskohdat muuttuvat jatkuvas- 
ti ja siksi toimintojen suorittaminen vaatii jatkuvaa aktiivista 


16 P, Crowkfort, Arthur, Bill ja muut (Kaikki hiiristä), M. Mir 1970, s. 19—20 


17 Sama, s. 34 


orientoitumista: missä sijaitsee lähin objekti, millaisen välimat- 
kan päässä, kuinka sitä tulee lähestyä, miten sen saa varmasti sie- 
patuksi — kaikki tämä on hahmoteltava nopeasti, ja se on myös 
välittömästi toteutettava tämän hahmotelman mukaisesti. 

Tällaisen hahmotelman mukaan subjektiivisen kuvan tasolla 
toteutetut toiminnot ovat aktiivisia. Ne seuraavat niitä asioiden 
suhteita, jotka saavat merkityksensä — reitin päämäärää kohti — 
ja menettävät tämän merkityksen samassa kun päämäärä on saa- 
vutettu. Nämä ovat ainutkertaisen toiminnon merkityksiä, jotka 
ovat olemassa tässä ja nyt”, tulevat voimaan vain orientoitu- 
misprosessissa ja menettävät sen siirryttäessä orientoitumistoi- 
minnan seuraavaan objektiin. 

Aktiivisten toimien mekanismi voidaan rinnastaa (vahvasti 
yleistäen) orientaatiomerkitysten, voisi ehkä sanoa ainutkertaisen 
toiminnon orientoivien ärsykkeiden, muodostamiseen. Näiden är- 
sykkeiden tunnusomainen piirre on se, että ne eivät saa aikaan jo- 
takin määrättyä reaktiota, vaan ainoastaan osoittavat objektin A 
ja objektin B välillä vallitsevan objektiivisen yhteyden, jota seu- 
raamalla subjekti voi siirtyä A:sta B:hen (tai päinvastoin). Hän 
voi suorittaa tämän fyysisesti tai pelkästään katseella, olemassa 
olevassa tilanteessa tai valmistautuessaan tulevaan tilanteeseen. 
Näitä ”johonkin osoittamisen” merkityksiä vastaavat erilaiset 
toiminnot, joita ei päästetä suorituksen alueelle saakka, vaan jot- 
ka aluksi hahmotellaan subjektiivisen kuvan tasolla, siis ainoas- 
taan mahdollisina. Suoritettaviksi ne otetaan vasta kun ne on tar- 
kistettu ja hyväksytty kuvan tasolla kokeilun tai ekstrapoloinnin 
avulla. Voidaan sanoa, että nämä yhteydet ovat puhtaasti ehdol- 
lisia” siinä mielessä, että ne vain osoittavat ehdot, jotka avautu- 
vat subjektille kuvan tasolla ja kentän elementtejä vertailtaessa, 
mutta ilman vertailua päämäärän kanssa ja ilman subjektin ”hy- 
väksymistä”” ne eivät saa aikaan toimintoja. 

Tällaisten orientaatioyhteyksien ja niiden ohimenevien orien- 
taatiomerkitysten erilleen ottaminen on luonnollinen ja väistämä- 
tön seuraus siitä kiistattomasta tosiasiasta, että ongelmatilanteen 
objekteista asianmukaisissa olosuhteissa tulee ehdollisia ärsykkei- 
tä pelkän orientaatiovahvistamisen nojalla. Mutta se, josta ajan 
myötä tulee kestävää, on alussa epävakaista ja kuitenkin vaikutta- 
vaa; kun syntyy pakottava tarve, esimerkiksi voimakkaassa emo- 
tionaalisessa jännityksessä, orientaatiomerkitys määräytyy ja jo- 

pa vahvistuu objekteja yhdenkin kerran verrattaessa. 

Täten aktiivisten toimintojen mekanismi yleispiirteissään osoit- 
tautuu samaksi kuin tavallisten ehdollisten refleksien mekanismi- 
kin. Olennaisena erona on kuitenkin se, että tämä mekanismi 1) 
rajoittuu objektien välisen objektiivisen yhteyden erilleen ottami- 
seen (joskus vain hahmottelemiseen) käsillä olevan tilanteen 
psyykkisessä heijastuksessa, 2) se ei saa vahvistusta fysiologisessa 
perustassaan (koska se toimii vain kerran ja on sitä varten tarkoi- 
tettu). Jos tätä mekanismia järjestelmällisesti toistetaan ja objek- 
tien välinen yhteys esiintyy toistuvan toiminnan oikeana reittinä, 
mekanismi muuttuu pysyvämmäksi ehdollisen refleksin mekanis- 
miksi. Tämän myötä orientoitumisen täydellinen toistaminen täs- 
sä tilanteessa tulee tarpeettomaksi, orientoituminen *sammuu”', 
ja prosessi automatisoituu. 


5. Aktiiviset ja automaattiset toiminnot 


Siinä määrin kuin toiminto nojautuu valmiisiin mekanismeihin, 
sen sääntelymekanismit mukaan lukien, se on automaattista. Jos 


taas toiminto seuraa sellaisia kulloisenkin tilanteen suhteita, joi- 
den merkitys määritellään itse tässä tilanteessa orientoitumalla 
subjektiivisen kuvan tasolla, se on aktiivista. 

Mutta näiden ”uusien”? suhteiden erottaminen edellyttää jo joi- 
denkin valmiiden mekanismien olemassaoloa. Täten aktiivisten ja 
automaattisten toimintojen suhde ei suinkaan aina ole niin anta- 
gonistinen kuin miltä se näyttää I. P. Pavlovin klassisissa labora- 
toriokokeissa ja miksi se eräissä arkielämän tilanteissa osoittau- 
tuu. 

Pavlovin ja hänen koulukuntansa mainiot koneellistetut kokeet 
oli tarkoituksellisesti järjestetty siten, että selvästi kyettäisiin erot- 
tamaan nämä kaksi reagointityyppiä ja kokeissa ne selvästi olivat 
toisilleen vaihtoehtoja. Äänieristetyissä huoneissa, jonne eivät 
päässeet mitkään muut ärsykkeet kuin tutkijan suunnittelemat, 
ongelmatilanteet erottuvat selvästi ei-ongelmatilanteista, jotka 
ovat täysin (ts. melkein täysin) stereotyyppisiä. Mutta eläimen va- 
paasti liikkuessa (vaikka vain laboratorio-olosuhteissa) asia ei ole 
enää näin: eläin liikkuu, ympäristön esineet muuttavat paikkaan- 

sa eläimen suhteen ja siis myös jossakin määrin funktionaalista 
orientaatiomerkitystään. Nämä muutokset ovat useimmiten pie- 
niä, mutta niitä on sen verran, että ne kykenevät tekemään tulok- 
settomaksi toiminnot, jotka yleisen kaavan mukaan täysin sovel- 
tuvat kyseiseen tilanteeseen. Tässä tarvitaan pientä mukautumista 
tilanteessa tapahtuviin ainutkertaisiin muutoksiin ja tämä mukau- 
tuminen saavutetaan siten että yleensä oikea toiminta” koetel- 
laan havainnon tasolla ja tämän koettelun tulosten nojalla siihen 
tehdään korjauksia, joiden mukaisesti se ”itse teossa”? suorite- 
taan. 

Kuvan tasolla tapahtuvan vertailun ansiosta tavoitteeseen joh- 
tavalla reitillä olevat kohteet joko saavat entisen orientoivan mer- 
kityksensä vahvistuksen tai ne hieman muuttavat sitä, ja tämän 
mukaan muuttuvat myös reaktiot näihin kiintopisteisiin. Nämä 
reaktiot tapahtuvat valmiiden hermostollisten mekanismien avul- 
la, toisin sanoen automaattisesti. Tämä vaatii vain toimintojen hi- 
dastettua suorittamista: muodostuneet automatismit liittyvät ak- 
tiiviseen toimintaan siten että erotetaan tämän toiminnon reitiltä 
sellaiset osat, joilla näitä valmiita mekanismeja voidaan menes- 
tyksellä käyttää. Uusi toiminto jakaantuu subjektin voimien mu- 
kaisiin ”askeleisiin” ja vain niiden liittymäkohdassa subjekti uu- 
delleen siirtyy objekteihin kohdistuvaan aktiiviseen orientoitumi- 
seen. Tätä tietä automaattiset mekanismit kytkeytyvät vastaukse- 
na tuttuihin ärsykkeisiin, jotka tilanteessa paljastuvat orientoitu- 
mis- ja tutkimistoiminnan ansiosta. Kuvan tasolla nämä ärsykkeet 
esiintyvät esineellisinä ehtoina toiminnolle, jota subjekti aluksi 
koettelee kuvan tasolla ja jonka hän vasta sen jälkeen suorittaa 
vähän hidastetusti, niin että hän voi kontrolloida sen kulkua. 
Orientoituminen subjektiivisen kuvan tasolla ei ole ehto vain ak- 
tiivisille reaktioille vaan myös niiden liittymiselle automaattisiin 
tai automatisoituihin reaktioihin. 

Automaattiset ja automatisoidut toiminnot eivät ole luonteel- 
taan suinkaan vastakkaisia, mutta ne voivat muuttua vastakkai- 
siksi määrätyissä olosuhteissa. Jos toiminnot opetetaan stereo- 
tyyppisissä olosuhteissa, jolloin tilanteeseen orientoituminen pian 
alkaa rajoittua muutamien luonteenomaisten tunnusmerkkien 
tunnistamiseen, toiminnoista tulee myös stereotyyppisiä. Jos näis- 
sä tapauksissa tilannetta yhtäkkisesti muutetaan, sattuu usein että 
aletaan toimia yksityisten ehdollisten ärsykkeiden mukaan otta- 

matta huomioon tosiasiallista tilannetta kokonaisuudessaan. Sil- 
loin sanotaan, että automatismit toimivat vastoin ymmärrystä. 
Mutta tämä merkitsee, että ei automatisoituminen itsessään, vaan 
tilanteeseen orientoitumisen heikkeneminen saa aikaan erillisten 
toimintojen toteuttamisen tämän tilanteen yleistä rakennetta vas- 
taamattomasti. Jos taas yleinen tilanteeseen orientoituminen 
säilyy, toiminta ja sen eri osat voivat olla ja niiden täytyykin tulla 
hyvin automatisoituneiksi, kuten kaikilla oman alansa taitureilla 
tapahtuukin. Arkiajattelun ''stereotyyppisen'' ja luovan” vas- 
takkain asettelu ei ilmennä aktiivisen ja automaattisen ristiriitaa 
itse toiminnassa, vaan ristiriitaa, joka vallitsee osaan orientoitu- 
misen” ja ” kokonaiseen orientoitumisen” välillä. 

Automaattiset mekanismit tulevat mukaan aktiivisiin ja tavoit- 
teisiin toimintoihin silloin, kun näissä tavoitteisissa toiminnoissa 
tunnistetaan ja erotetaan tuttuja osia. Myös nämä tutut osat vaa- 
tivat kuitenkin orientoitumista: eri osien vertaamista keskenään ja 
niiden kiintopisteisiin. Tässä ei ole tutkimista eikä edes tarkis- 
tusta eikä myöskään koettelemista — ainoastaan suuntaaminen 
ja suorituksen kontrolli säilytetään. Tällaisen ohjauksen tarpeel- 
lisuuden mukaan toiminnossa muuttuu sen aktiivisen ja automa- 
tisoidun osan suhde. Tämä koskee yhtä lailla sekä toimintoa että 
myös kuvaa, jonka tasolla se suoritetaan, sekä myös toimintayl- 
lykettä. Kaikkien komponenttien, koko psyykkisen toiminnan 
reaalinen muoto muuttuu käyttäytymisen aktiivisen orientoitu- 
mistarpeen mukaan. 


6. Aktiivinen ja passiivinen orientoituminen 


Sanoja ”orientoivasti”, ''orientoida'', ”orientoiva” käytetään 
eri merkityksissä ja siksi on täsmennettävä se merkitys, jossa me 
tulemme tätä termiä käyttämään. 

Joskus sanotaan ”orientoivasti” merkityksessä suurin piirtein, 
suunnilleen, etukäteen. Näistä merkityksistä me käytämme vii- 
meksi mainittua. Orientoituminen edeltää aina suoritusta, muu- 
ten sillä ei olisi mieltä. Mutta tästä ei missään määrin seuraa, että 
sen pitäisi olla epätarkkaa tai likimääräistä. Orientoituminen voi 
olla tarkkaa ja epätarkkaa, se voi edeltää huomattavasti suoritta- 

mista, mutta voi myös käydä hyvin vähän sen edellä ja ikään kuin 
tuoda välittömästi jälkeensä toiminnon. 

”Orientoida”-sanan toinen merkitys on suunnata. Orientoidut 
liikkeet ovat suunnattuja liikkeitä, ei-orientoidut liikkeet ovat jär- 
jestymättömiä, liikkeitä ilman määrättyä suuntaa. Tässä mielessä 
termejä ” orientoituminen”, ”orientoivat mekanismit”? käytetään 
sekä biologiassa että tekniikassa. Biologiassa tunnetaan monia 
mekanismeja, jotka auttavat eläimiä orientoimaan ruumiinsa si- 
jaintia ympäristössä tai orientoitumaan ympäristöönsä. Esimer- 
kiksi kaloilla on erityinen mekanismi, joka mahdollistaa niiden 
”oikean asennon” (selkä ylöspäin) niiden uidessa. Tämä laite on 
pieni ontelo, jossa on pieni kivi ja erityisen hermon päät. Nor- 
maalisti kivi painovoiman mukaan painaa ontelon alaosaa ja tästä 
tuleva ärsytys ilmoittaa, että kala ui selkä ylöspäin. Tämä ontelo 
on aivan nahan alla ja sen ja ympäristön välillä on vain ohut kal- 
vo. Jos kalvo puhkaistaan ja kiven tilalle asetetaan pieni rauta- 
kappale, voidaan suorittaa seuraavanlainen koe. Rauta, kuten ki- 
vikin, painaa tavallisissa oloissa ontelon alaosaa ja tällöin kala ui 
selkä ylöspäin. Mutta jos kalan yläpuolelle asetetaan magneetti, 
joka vetää raudan ontelon yläosaan, saa tämä aikaan hermon päi- 
den ärsytyksen ontelon yläosassa; kalalle tämä on väärän asennon 
signaali (vatsa ylöspäin). Silloin kala korjatakseen tilanteen kään- 
tyy vatsa ylöspäin, rautakappale magneetin ansiosta alkaa painaa 
ontelon alapuolta, ja kala alkaa uida luonnottomassa asennossa 
(ja ”on sitä mieltä”, että se nyt ”käyttäytyy oikein”). Eräät kat- 
karavut työntävät itse itselleen tällaisiin onteloihin — niillä ne 
ovat osittain avonaisia — pieniä kiviä joiden avulla niiden on 
helppo säilyttää normaali asentonsa. 

Kaikissa tapauksissa prosessi tapahtuu niin, että itse asiassa ei 
eläin orientoidu, vaan sitä orientoi fysiologinen järjestelmä, joka 
ehdottomien refleksien avulla määrää sen sijainnin ympäristössä. 
Ero ”orientoituu itse” ja *sinua orientoidaan” -tilanteiden välillä 
tulee selkeästi esiin ihmisen käyttäytymisessä. Ihmisellä on myös 
hieman samantapainen fysiologinen mekanismi, joka toimii mää- 
rätyn aseman säilyttämiseksi maan painovoiman keskipisteeseen 
nähden. Mutta jos ihminen joutuu aivan erityisiin olosuhteisiin, 
esimerkiksi suihkukoneen kaarrokseen, tämä mekanismi, joka ei 
ole tarkoitettu näin poikkeuksellisiin oloihin, alkaa antaa vääriä 
tietoja, eikä lentäjä sellaisessa tilanteessa enää huomaa, mikä hä- 

nen sijaintinsa on maahan nähden, lentääkö hän ylösalaisin; tä- 
män vuoksi lentäjiä joudutaan erikoisesti kouluttamaan käyttä- 
mään erilaisia mittareita, jotta he tällaisissa tilanteissa turvautui- 
sivat niihin eivätkä omiin tuntemuksiinsa. 

Psykologiselta kannalta kaikkein tärkeintä on tämä: ihminen 
voi oppia olemaan käyttämättä omia välittömiä aistimuksiaan ja 
käyttämään orientoitumisessaan mittarin lukemia. Tämä on osoi- 
tuksena siitä, että eivät kojeet ohjaa ihmisen käyttäytymistä, vaan 
ihminen kojeiden antamien lukemien avulla ohjaa omaa käyttäy- 
tymistään. Toisessa tapauksessa mekanismi vain antaa informaa- 
tiota ja ihminen päättää, kuinka hänen tulee toimia. 

Nykyaikaisessa tekniikassa käytetään laajasti orientoiviksi kut- 
suttuja mekanismeja, mutta tosiasiassa ne on rakennettu siten, et- 
tä niiden määrätyt tilat (ja lukemat) saavat aikaan toimeenpane- 
vien mekanismien toiminnan muuttumisen. Tällaisia ovat kaiken- 
laiset seurantalaitteet työkoneissa ja esimerkiksi astronomiassa ja 
merenkulussa käytettävät kaikenlaiset itsestään ohjautuvat ko- 
jeet. Jos tutkimme tarkkaan näiden kojeiden työskentelyä, löy- 
dämme loistavan todisteen siitä mitä Hegel aikoinaan kutsui ”jär- 
jen viekkaudeksi” ja joka ohjaa yhden asian toiseen niin, että pa- 
kottaa ne molemmat palvelemaan tarkoituksiaan. Tosiasiassa 
myös tässä, näissä orientoivissa mekanismeissa, käytetään hyväk- 
si omien lakiensa mukaan toimivia luonnonvoimia, joilla itses- 
sään ei ole mitään yhteyttä aikomuksiimme. Mutta teknisissä kei- 
notekoisissa kojeissa ihminen yhdistelee näitä luonnonvoimia 
niin, että ne loppujen lopuksi vaikuttavat toimeenpanevaan me- 
kanismiin ihmisen toivomalla tavalla. Ne suuntaavat määrätyllä 
tavalla toimeenpanevan mekanismin työskentelyä ja tässä mieles- 
sä todellakin orientoivat sitä. Mutta on helppo tajuta, että ne 
orientoivat niin kuin jokainen fysikaalinen voima orientoi kap- 
paletta, johon se vaikuttaa. 

Siitä, kuinka välinpitämättömiä nämä orientoivat mekanismit 
ovat suoritusmekanismien suuntautumisen suhteen, on mitä par- 
hain todiste se tosiseikka, että työprosessissa nämä kojeet luon- 
nollisesti kuluvat ja alkavat toimia väärin, antaa häiriöitä; jos ko- 
neenhoitaja ei puutu tilanteeseen ja korjaa konetta, se alkaa 
orientoida toimeenpanevaa mekanismia niin, että se ihmisen kan- 
nalta näyttää todelliselta desorientaatiolta. Apuvälineet ovat 
orientoivia vain siinä määrin kuin ne on kytketty ihmisen toimin- 

nan järjestelmään ja suorittavat jonkin osan ihmisen ohjaavasta 
toiminnasta. Itsessään, ihmisen toiminnan ulkopuolella ne eivät 
ole sen orientoivampia kuin mikä tahansa toinen mekanismi tai 
pelkästään fysikaalinen voima. Niiden mekanismien tai kappalei- 
den kannalta, joita nämä mekanismit orientoivat, tapahtuu fyysi- 
sen vaikutuksen johdosta passiivinen orientoituminen; tästä 
orientoinnista tulee osa orientoivaa toimintaa vasta, kun se sisäl- 
tyy ihmisen toimintaan. 

Psykologinen orientoituminen alkaa toimia tilanteissa, joissa ei 
ole valmiita mekanismeja niiden asettamien tehtävien ratkaisemi- 
seksi. Niinpä esimerkiksi kun ihminen on lentävässä lentokonees- 
sa, olosuhteissa, joihin hänen fysiologinen rakenteensa ja maan- 
päälliset tottumuksensa eivät ole sopeutuneet, niin hän ei voi no- 
jautua omiin aistimuksiinsa. Ja enemmänkin — tässä tapauksessa 
luonnollinen mekanismi alkaa johtaa harhaan. Mielenkiintoisen 
”Lentäjien tilailluusioista” -artikkelin kirjoittajat kertovat: '"Ve- 
den päällä lennettäessä lentäjä näki alapuolellaan tähtiä. Hänellä 
syntyi illuusio ylösalaisin lentämisestä ja hän käänsi lentokoneensa 
”selälleen?, suuresti hämmästyttäen tällä teollaan muita lentäjiä”, 
toisessa tapauksessa lentäjä huomasi pilvireunan, joka taipui oi- 
kealta alas vasemmalle. Hän luuli sitä horisontiksi ja hänellä 
syntyi illuusio oikeasta siivestä”?.!8 Näitä erikoistapauksia varten 
ihmisellä ei ole valmista ohjausjärjestelmää ja silloin hänen on 
luotettava laitteisiin ja niiden antamiin lukemiin ja itse aktiivisesti 
orientoiduttava niiden mukaan. 

Mutta ehkä kaikkein tärkein on kuitenkin siinä, että täl- 
laiset poikkeuksellisilta näyttävät tilanteet osoittautuvatkin ei- 
poikkeuksellisiksi. Oikeastaan sellainen on jokainen tilanne, jossa 
totutut olosuhteet vähänkin muuttuvat ja tämä muutos vaatii sa- 
manlaista vähäistä, mutta aktiivista toiminnan muuttamista. Tä- 
mä muutos voi olla aivan pieni, mutta jollei sitä suoriteta, toimin- 
ta päätyy epäonnistumiseen. Valmiit mekanismit ovat riittämättö- 
miä joka tilanteessa, jolloin ilmestyy jotain uutta; tätä uutta voi- 
vat olla paitsi uudet objektit tai niiden väliset suhteet, myös pel- 
kästään ei aivan vakioinen ja vain tässä mielessä uusi subjektin 

asema tutussa tilanteessa. Kaikkialla, missä stereotyyppinen toi- 
minta on riittämätöntä, sen sopeuttamiseen uusiin olosuhteisiin ei 
tarvita automaattista, passiivista, vaan aktiivista psykologista 
orientoitumista. 

Tällaisen psykologisen orientoitumisen erityispiirre on ennen 
muuta se, että kentän objektit avautuvat subjektille, mutta eivät 
saa reaktiota aikaan välittömästi, automaattisesti. Tämän reakti- 
on salpaa tilanteesta tulevien signaalien ja niin kutsutun ärsyk- 
keen hermostollisen — elimistössä jo olevan — mallin välinen 
eroavuus, so. kyseisen tilanteen ja samankaltaisista tilanteista saa- 
dun kokemuksen vastaamattomuus. Tämä eroavuus saa aikaan 
tutun, automaattisen reaktion viivästymisen ja samalla orientoitu- 
mis- ja tutkimistoiminnan vilkastumisen. 

Tämä orientoitumistoiminta on sitä, että subjekti tutkii tilan- 
teen, jossa on uusia elementtejä, vakiinnuttaa tai muuttaa sen ob- 
jektien funktionaaliset ja mielimerkitykset, kokeilee ja muuttaa 
toimintojansa, hahmottelee niille uuden tai uudistetun reitin; 
myöhemmin, suoritusprosessissa, täytyy aktiivisesti säädellä toi- 
mintojen kulkua näiden hieman muutettujen, ja siis hieman uu- 
distettujen, mutta ehdollisesti vielä lujittumattomien objektimer- 
kitysten mukaan. 

Kun tällainen tilanne, sen eri objektien ja toimintojen eri merki- 
tykset vahvistetaan ja ne lujittuvat, käyttäytyminen automatisoi- 
tuu: tilanne tunnistetaan luonteenomaisten tunnusmerkkien mu- 
kaan, ”'käynnistysärsykkeet? saavat aikaan toimintoja, ja niiden 
säätely tapahtuu sen ”tunteen” mukaan, kuinka dynaaminen ste- 
reotyyppi suoritetaan ja missä määrin suoritus vastaa sen hermos- 
tollista mallia, toiminnan hyväksyjää”?. Orientoitumistoiminta 
lyhenee jyrkästi ja sen jäljelle jäänyt osa muuttuu niin, että ulkoa- 
päin orientoitumisprosessi näyttää ikään kuin sammuvan koko- 
naan. Ja todellakin (tilanteen tunnistamisen ja sen johdosta ta- 
pahtuvan reaktion) stereotypisoitumisen myötä näiden toiminto- 
jen ohjaus siirtyy jossain määrin valmiille järjestelmille, joita ovat 
joko opittu ehdollinen refleksi tai jokin tekninen laite (esimerkiksi 
autopilotti, joka ohjaa lentokonetta määrättyä reittiä pitkin). 

Subjekti turvautuu orientoitumistoimintaan juuri niissä ta- 
pauksissa, jolloin tilanteessa ei ole seikkoja, jotka automaattisesti 
takaisivat käyttäytymisen onnistumisen, jolloin tämä onnistumi- 
nen on taattava jotain toista tietä, joskus ympäristön tai aiemmin 

opittujen tapojen häiritsevästä vaikutuksesta huolimatta. 

Subjektin orientoitumistoiminta on keino sopeutua tilanteisiin, 
jotka eroavat automaattisia reaktioita ohjaavien mekanismien 
työskentelyolosuhteista. Kaikilla näillä tilanteilla on yksi yhteinen 
tunnusmerkki, jonka I. P. Pavlov on osoittanut, uutuuden tun- 
nusmerkki. Tämä tunnusmerkki omalaatuisena ärsykkeenä saa 
aikaan vastaamattomuuden aiemman kokemuksen mallin kanssa, 
vastaamattomuus katkaisee automaattisen reagoinnin mekanis- 
mien toiminnan ja käynnistää tilanteeseen orientoitumisen meka- 
nismit sen psyykkisen heijastuksen perusteella. 

Tässä on olennainen ero psykologisen orientoitumisen ja teknii- 
kassa ja biologiassa esiintyvien orientoivien mekanismien välillä. 


7. Orientoitumistoiminta psykologian kohteena 


Nyt meidän on tarkennettava subjektin orientoitumistoiminnan 
käsitteen psykologista sisältöä. 

1. 1. P. Pavloville me olemme kiitollisuudenvelassa siitä, että 
hän erotti orientaatio- ja tutkimisrefleksin kaikista muista reflek- 
seistä, osoitti sen perustavanlaatuisen merkityksen ihmisen ja eläi- 
men elämässä ja osoitti sen osuuden ehdollisten yhteyksien muo- 
dostumisessa. Nyt meitä kuitenkin kiinnostaa itse orientoitumis- 
ja tutkimistoiminnan käsite. 

Nykyään monet I. P. Pavlovin oppilaat ovat sitä mieltä, että on 
välttämätöntä erottaa toisistaan orientaatiorefleksi ja orientaatio- 
ja tutkimistoiminta.!9 Orientoitumisrefleksi on orientoitumisen 
fysiologisten komponenttien järjestelmä: suuntautuminen uuteen 
ärsykkeeseen ja aistielimien virittyminen sen parempaan havaitse- 
miseen; tähän on vielä lisättävä moninaiset elimistössä tapahtuvat 
vegetatiiviset muutokset, jotka edesauttavat refleksin syntyä tai 
esiintyvät sen kanssa. Sanalla sanoen orientaatiorefleksi on puh- 
taasti fysiologinen prosessi. 

Aivan toinen asia on orientaatio- ja tutkimistoiminta, tilanteen 


19 Ks. kirjaa: ”Orientirovotsnyi refleks i orientirovotšno-issledovatelskaja deja- 
telnost'", toim. J. N. Sokolov, L. G. Voronin ym. M. Izd-vo APN RSFSR 1958 

tutkiminen, se jota Pavlov kutsui ”mitä-tämä-on” -refleksiksi. 
Tämä tutkiva toiminta ulkoisessa ympäristössä kuuluu jo fysiolo- 
gian ulkopuolelle. Tosiasiassa orientoitumis- ja tutkimistoiminta 
on sama kuin mitä me nimitämme pelkästään orientoitumistoi- 
minnaksi. Mutta ”tutkimisen” lisääminen ”orientoitumiseen” 
(mikä ei yhtään häirinnyt Pavlovin kokeissa) muodostuu meille jo 
haitaksi, sillä orientoituminen ei rajoitu tutkimiseen, tiedostavaan 
toimintaan, vaan tutkiminen voi kasvaa itsenäiseksi toiminnaksi, 
joka itse tarvitsee orientaatiota. 

Ei edes eläimillä orientoituminen rajoitu tilanteen tutkimiseen; 
sitä seuraa sen eri objektien arviointi (sen merkityksen kannalta, 
mikä niillä on eläimen senhetkisiin tarpeisiin nähden), mahdolli- 
sen liikkeen reittien selvittäminen, toimintojen kokeilu hahmotel- 
tuihin objekteihin, ja lopulta näiden toimintojen toteutuksen oh- 
jaaminen. Kaikki tämä sisältyy orientoituvaan toimintaan, mutta 
ylittää tutkimisen rajat sanan varsinaisessa merkityksessä. 

Toisaalta ”tutkimistoiminta”-termin suunnattoman väljä so- 
veltaminen orientoitumisen varhaisimpiin, yksinkertaisiin muo- 
toihin häivyttää oleellisia eroja tilanteen ja sen eri objektien sellai- 
sen tutkimisen, joka rajoittuu yksinkertaiseen tutustumiseen, ja 
teoreettisen toiminnan väliltä, joka esiintyy uudenlaatuisena ja 
mitä kallisarvoisimpana vain ihmisellä ja hänelläkin vain määrä- 
tystä kehitysvaiheesta lähtien ja vain määrätyissä yhteiskunnalli- 
sissa oloissa. Jos tätä laadullista eroa ei oteta huomioon, syntyy 
sellainen käsitys, että me olemme aina tekemisissä saman tiedosta- 
mistoiminnan kanssa, jossa eri elävillä olennoilla ja yksilökehi- 
tyksen eri tasoilla esiintyy vain määrällisiä, kehitysaste-eroja. Tä- 
mä on tietysti täysin väärin jopa eläimiin nähden, puhumattakaan 
ihmisestä. 

Orientoituminen ei ole vain tutkimista, ja siihen sisältyvä tutki- 
misen elementti on useamminkin tarkistusta ja selvitystä kuin 
puhdasta tutkimista. Jo kehityksen varhaisimmillakin asteilla 
orientoitumistoiminta on aina paljon laajempaa kuin pelkkää tar- 
kistamista. Objektien subjektiivisessa arvioinnissa, reittien valin- 
noissa ja toimintojen kontrolloimisessa orientoituminen ja käy- 
tännön toiminta eivät vielä ole eriytyneet, eivätkä ne pelkästään 
punoudu toisiinsa, vaan ne myös määräävät toisiaan tehtäviensä 
luonteen mukaisesti. 

Siksi on parempi puhua juuri ”orientoitumistoiminnasta” kuin 

”orientoitumis- ja tutkimistoiminnasta” tai ”tutkivasta toimin- 
nasta”. 

2. Orientaatiotoiminta ei rajoitu pelkkiin älyllisiin funktioihin, 
vaikka tarkasteltaisiin niiden koko piiriä havainnosta ajatteluun. 
Tarpeet, tunteet, tahto eivät tarvitse vain orientaatiota, vaan psy- 
kologiselta kannalta ne eivät ole mitään muuta kuin subjektin eri- 
muotoista orientoitumistoimintaa erilaisiin ongelmatilanteisiin ja 
erilaisiin tehtäviin ratkaistaessa niitä eri keinoin. 

Tarpeet eivät merkitse vain kiihokkeita toimintaan ulkomaail- 
massa, vaan ne määräävät ennalta objekteihin suuntautuvan vali- 
koivan suhtautumisen ja suuntaavat toiminnan yleisesti siihen, 
mitä subjektilla ei ole riittävästi ja mitä se tarvitsee. Tässä mieles- 
sä tarpeet ovat tilanteissa orientoitumisen peruslähtökohta. Tie- 
detään, että ruokaa voidaan käyttää ehdollista refleksiä opetet- 
taessa vahvistajana vain, jos eläin on nälkäinen, kylläinen eläin ei 
orientoidu ruokavahvistukseen. Tarpeet ovat hyvin tärkeitä tilan- 
teessa orientoiduttaessa, ja tämä puoli tarpeista, niiden suhde 
määrättyihin objekteihin ja ehtoihin, jotka tyydyttävät näitä tar- 
peita, muodostaa tärkeän psykologisen puolen tarpeista, niiden 
psykologisen tutkimuksen kohteen. 

Tunteet eivät myöskään ole pelkkää fysiologisen aktivoitunei- 
suuden subjektiivista heijastamista. Tunteen syntyminen merkit- 
see sen kohteesta suoritetun arvion jyrkkää muuttumista, jonka 
yhteydessä muuttuu myös muiden kohteiden arviointi, ja niin ol- 
len myös arvio tilanteesta kokonaisuudessaan. Tunteiden 
kypsyessä ja muodostuttua niistä tulee tilanteeseen uudelleen 
orientoitumisen mahtava keino, ja itse asiassa tämä puoli tunteis- 
ta onkin niiden psykologinen aspekti. Syntyy tietysti paljon kysy- 
myksiä kognitiivisen ja affektiivisen orientoitumisen välisistä 
eroista, mutta tämä asia käsitellään myöhemmin. Ensimmäinen ja 
tärkein on se, että tunteet eivät kiinnosta psykologia pelkästään 
”elämyksinä””, päinvastoin elämykset ovat psykologian kohteena 
juuri elämänolosuhteisiin orientoitumisen erityisenä muotona, 
joka älylliseen toimintaan verrattuna on uusi. 

Samaa voidaan sanoa tahdosta. Myös tahto on subjektin erityi- 
nen orientoitumismuoto sellaisissa tilanteissa, joissa älyllinen ja 
affektiivinen arvio ovat jo riittämättömiä. Tahto erottuukin hen- 
kisen elämän erityiseksi muodoksi oikeastaan sen takia, että se on 
uusi keino ratkaista oman käyttäytymisen yleinen suunta erikoi- 


90 


sissa, omalaatuisissa ja vain ihmiselle ominaisissa tilanteissa. 

Näin ollen kaikki psyykkisen toiminnan muodot, eikä vain tie- 
dostavat ja älylliset, ovat subjektin pulmatilanteisiin orientoitu- 
misen erilaisia muotoja. Nämä erilaiset muodot syntyvät sen 
vuoksi, että ne olosuhteet, joihin subjekti joutuu, ne ongelmat, 
jotka hän joutuu ratkaisemaan, ne keinot, joiden avulla nämä on- 
gelmat ratkaistaan, ovat oleellisesti erilaisia. 

Meidän on vielä kerran korostettava, että orientoitumistoimin- 
ta ei koskaan rajoitu tutkimistoimintaan, vaikka se on aina yhtey- 
dessä siihen. Psykologiselta kannalta aktiivinen orientoituminen 
on tunnusomaista henkisen toiminnan kaikille muodoille: ne ovat 
subjektin erilaisiin elämäntilanteisiin orientoitumisen eri muoto- 
ja. 
3. Jos kaikki henkisen elämän muodot ovat orientaatiotoimin- 
nan eri muotoja, niin tämän väittämän toinen puoli on siinä, että 
psykologia kaikissa niin kutsutuissa psyykkisissä prosesseissa tai 
funktioissa tutkii juuri tätä niiden orientaatiopuolta. Tämä mer- 
kitsee, että olisi väärin sanoa psykologian tutkivan ajattelemista, 
tunteita, mielikuvitusta, tahtoa jne. — väärin ennen kaikkea siksi, 
että psykologia ei tutki suinkaan ajattelun, tunteiden, tahdon ja 
muiden psyykkisten funktioiden kaikkia puolia. 

Tutkiikohan ajattelua todella vain psykologia? Ajattelua tutkii 
myös logiikka ja tietoteoria; voidaan tutkia ajattelemisen kehitty- 
mistä ihmisyhteiskunnan historiassa, ajattelemisen eroja erilaisis- 
sa yhteiskuntamuodoissa, lapsen ajattelun kehitystä, ajattelemi- 
sen patologiaa aivojen lokaalisissa vaurioissa ja erilaisissa henki- 
sissä sairauksissa. Ajattelemista tutkii myös pedagogiikka, ja voi- 
daan ja pitääkin tutkia myös niitä korkeimman hermotoiminnan 
prosesseja, jotka ovat ajattelemisen fysiologinen perusta. On ole- 
massa ajattelun etiikan ongelmia ja etiikan ajattelun ongelmia, 
ajattelun estetiikan ongelmia, ajattelun ongelma taiteessa ja mo- 
nia muita ajattelemisen ongelmia, jotka kiinnostavat eri tieteena- 
loja. Siksi on väärin viitata ajatteluun ja sanoa: tämä on psykolo- 
gisen tutkimuksen kohde, ikään kuin koko ajatteleminen olisi 
vain yksinomaan psykologian kohde. Eri tieteiden välillä tapahtu- 
vat jatkuvat väittelyt ajattelusta, muun muassa viime aikoina niin 
vilkkaat väittelyt koneiden ajattelemisesta ja niiden suhteesta ih- 
misen ajatteluun, kysymykset kybernetiikan periaatteiden sovel- 
tumisesta ihmisen ajatteluun, kaikki tällaiset keskustelut syntyvät 

juuri siitä, että ei erotella tämän monipuolisen ja reaalisen proses- 
sin erilaisia tutkimusaspekteja toisistaan. Jos me haluamme ra- 
kentaa ajattelemisen tieteellisen psykologian, on ensinnäkin selvi- 
tettävä se, mitä ajatteluprosessissa psykologian on tutkittava ja 
mitä se voi tutkia, erotukseksi kaikista muista tieteistä, jotka 
myös tutkivat ajattelemista. Tähän kysymykseen me vastaamme 
edellä esitetyn mukaisesti seuraavasti: psykologia ei tutki pelkäs- 
tään ajattelemista ja kaikkea ajattelemista, vaan ainoastaan sub- 
jektin orientoitumisprosessia älyllisiä tehtäviä, ajattelemista vaa- 
tivia tehtäviä ratkaistaessa. Psykologia tutkii subjektin orientoitu- 
mista älyllistä ratkaisua vaativissa tehtävissä sen mukaan, kuinka 
näiden tehtävien sisältö selviää subjektille ja mitä keinoja subjekti 
voi käyttää hyväkseen taatakseen hedelmällisen orientoitumisen 
sellaisiin tehtäviin, orientoituakseen ajatteluprosesseissa. 

Samaa on sanottava myös tunteista, jopa vielä suuremmassa 
määrin. Tunteissa fysiologisilla elimistössä tapahtuvilla muutok- 
silla on niin merkittävä osuus, että viimeisen sadan vuoden ajan 
tunteiden tutkimus on keskittynyt pääasiassa näihin fysiologisiin 
muutoksiin. Tunteita alettiin pitää näiden fysiologisten muutos- 
ten subjektiivisina kokemuksina ja aivan taka-alalle siirtyi se mitä 
tärkein seikka, että tunteen syntyminen merkitsee laadullista 
muutosta aikaisempaan subjektin orientoitumiseen elintärkeissä 
tilanteissa. Viime aikoina on löydetty niin kutsutut tärkeimpien 
emotionaalisten tilojen keskukset ja näitä keskuksia sähköisesti 
ärsyttämällä saatu nämä tilat aikaan, mikä on korostanut vielä 
suuremmassa määrin tunteiden fysiologisten mekanismien merki- 
tystä.20 Nämä löydöt ovat todellakin kiinnostavia ja merkityk- 
sellisiä, mutta ne eivät muuta hiukkaakaan sitä periaatteellista ti- 
lannetta, että ensinnäkin jokainen psykologinen ilmiö syntyy ja 
on olemassa vain määrätyllä fysiologisella perustalla, ja toiseksi 
nämä fysiologiset mekanismit selittävät vain näiden psyykkisten 
prosessien realisaation, eivätkä sano mitään niiden roolista käyt- 
täytymisessä, eivät niin muodoin myöskään niiden syntymisestä ja 
muotoutumisesta, niiden sisäisestä rakenteesta ja rationaalisesta 
opettamisen mahdollisuudesta. Psykologian kannalta on kaikkein 
tärkeintä, että tunteet ovat omalaatuinen ja mahtava orientoitu- 
miskeino elintärkeissä tilanteissa, että tämänlaatuista orientoitu- 


20 J. Delgado, Mozg i soznanije, M. Mir”? 1971 

mista ei voida korvata älyllisillä ratkaisuilla tai tahdonponnistuk- 
sella, että syvälliset fysiologiset muutokset (kun tunteet syntyvät 
yhtäkkiä) ja hermostolliset mekanismit, jotka mahdollistavat nä- 
mä muutokset, ovat geneettisesti kehittyneet ja tavallisissa oloissa 
niiden tehtävänä on tämän orientoitumisen säilyttäminen ja sitä 
seuraavan toiminnan menestyksekäs suorittaminen. Juuri tämä 
tunteiden orientaatiopuoli onkin tunteiden psykologian varsinai- 
nen kohde. 

Lyhyesti meidän on toistettava tämä sama asia tahdostakin. 
Ponnistus, joka liittyy tahdonratkaisuun, edellyttää määrättyä 
energian kulutusta, mikä kuuluu tietysti fysiologiaan. Ei ole tar- 
peen sanoakaan, että yhteiskunnalliset käsitykset, muun muassa 
eettiset käsitykset ja niiden omaksumisen määrä (tämä kuuluu jo 
kasvatuskysymyksiin), ovat hyvin tärkeitä tutkittaessa tahdon on- 
gelmia. Mikä sitten on tämän ongelman psykologinen aspekti? 
Tulemme jälleen johtopäätökseen, että tahdon psykologian koh- 
teena on subjektin orientoituminen sellaisissa tilanteissa, joissa 
pelkkä järki tai tunne tai molemmat ovat riittämättömiä. Subjek- 
tille tyypillinen ja omaperäinen orientoituminen moraalisissa pää- 
töksentekotilanteissa, orientoituminen, joka johtaa tämän tai 
tuon ratkaisun tekemiseen, on tahdon psykologian varsinainen 
kohde. 

Jos siis kaikki psykologiset funktiot ovat subjektin orientoitu- 
mistoiminnan eri muotoja, niin toisaalta vain orientaatiotoiminta 
on psykologian kohteena jokaisessa näistä funktioista. Tässä mie- 
lessä psykologian kohdetta on päättävästi rajoitettava. Psykolo- 
gia ei voi eikä sen tule tutkia kaikkea psyykkistä toimintaa ja sen 
jokaisen muodon kaikkia puolia. Toisilla tieteillä on yhtä suuri oi- 
keus tutkia niitä. Psykologian vaatimukset ovat oikeutettuja vain 
sikäli, että orientoitumisprosessi on tärkein puoli psyykkisen toi- 
minnan jokaisessa muodossa ja psyykkisessä elämässä kokonai- 
suudessaan, ja sikäli, että juuri tämä psyykkisen elämän funktio 
antaa oikeutuksen sen muille puolille, jotka tämän vuoksi käytän- 
nöllisesti ovat tälle funktiolle alistettuja. Kaikkein tärkeintä elä- 
mässä on orientoitua oikein toimintaa vaativaan tilanteeseen ja 
orientoida toiminnan toteuttaminen oikein.?! 


21 Mitä on ”oikein” — se on toinen ja erillinen kysymys, mutta subjektien toi- 
minnan tavoitteisuus edellyttää jo jonkinlaisia oikeuden” kriteerejä. 


8. Psykologia ja sen rajatieteet 


Orientaatiotoiminta on reaalinen prosessi, jossa myös on monia 
osia ja jonka suhteen voidaan jälleen esittää kysymys, mikä siinä 
kuuluu psykologian kohteeseen. Tästä kysymyksestä tulee erityi- 
sen kiperä silloin, kun orientoitumistoiminta esiintyy materiaali- 
sessa muodossa suoritusta edeltävän ulkoisen toiminnan itsenäise- 
nä osana. 

Minulla on ollut tilaisuus nähdä A. V. Durovan loistava esitys 
ketun opettamisesta. Kettu opetettiin kulkemaan kapeaa lautaa 
pitkin, jonka keskiviivan kohdalle oli kiinnitetty pystysuoria kep- 
pejä. Pystyäkseen kulkemaan tätä lautaa pitkin oli ketun koko 
ajan suoritettava ruumiillaan nopeita kiemurtelevia liikkeitä, kul- 
jettava näiden pystysuorien keppien välistä laudan reunasta toi- 
seen. Kun kettu ensimmäistä kertaa astuu leveältä alustalta tälle 
laudalle, se nostaa varovasti etukäpäläänsä ja asettaa sen laudalle, 
ensin tuskin koskettaen sitä, sitten se asteittain lisää laudalle tule- 
vaa painoa. Näin kettu kokeilee laudan kestävyyttä, ja vasta var- 
mistuttuaan, että lauta kestää, se siirtää tälle käpälälle eturuu- 
miinsa painon. Näin ollen laudan ensimmäinen kokeilu näyttää 
ulkopuolisesta askeleelta, jota ei kuitenkaan vielä kokonaan ote- 
ta, askeleelta jolla tarkistetaan laudan kestävyyttä. Tämä askel on 
juuri orientoitumisliike, jonka funktio ei aluksi ole liikkuminen, 
vaan tällaisen liikkeen suorittamismahdollisuuden selvittäminen. 

A. V. Zaporožets kertoi minulle, kuinka hänen matkatessaan 
Altain vuoristossa jouduttiin hevosilla kulkemaan vaarallisten so- 
rakohtien yli, jolloin ryhmän opas komensi heittämään ohjat kau- 
lalle. Hevoset, joille annettiin mahdollisuus nojautua omaan laa- 
jaan kokemukseensa tällaisten vaarallisten paikkojen ylittämises- 
tä, alkoivat liikehtiä hyvin luonteenomaisesti: ne asettivat ensin 
toisen etujalkansa hyvin varovasti maahan, sitten ne hieman no- 
jasivat siihen, sitten lujemmin vielä kuitenkaan siirtämättä ruu- 
mistaan: vasta varmistauduttuaan maan lujuudesta hevonen siirsi 
tälle jalalle ruumiinsa painon ja otti seuraavan askeleen. Näissä 
tapauksissa hevoset, kuten kettukin, suorittivat liikkeen, joka ul- 
koisesti näyttää kävelemisen elementiltä, mutta tämä liike on pi- 
dätettyä, varovaista, ja alussa sen tehtävänä ei ole ruumiin siirtä- 
minen, vaan alustan kestävyyden selvittäminen. 

Nämä tapaukset ovat havainnollisia esimerkkejä materiaalises- 

ta, fyysisestä orientoitumis- ja tutkimistoiminnasta, jonka tarkoi- 
tus on selvästi tutkia edessä olevan liikkeen objektien ominaisuuk- 
sia. Tällaisessa orientoitumistoiminnan muodossa on paljon eri- 
laisia puolia ja tämä oikeuttaa kysymään, mikä tässä toiminnassa 
kuuluu psykologisen tutkimuksen piiriin. Mutta tässäkin etualalle 
astuu tällaisen orientoituvan toiminnan tarkoitus: on selvitettävä 
objektissa kiinnostava ominaisuus. On selvää että tämä toiminta 
toteutetaan useiden biomekaanisten, fysiologisten mekanismien 
avulla; siihen osallistuu myös eittämättä eläimen aikaisempi koke- 
mus; siinä voidaan erottaa monia muita, ehkä ei niin tärkeitä, 
mutta siinä kuitenkin olevia puolia”. Mutta on myös yhtä sel- 
vää, että kaikkia näitä puolia” ei tarvittaisi, jos ei olisi tärkeintä 
seikkaa, jota kaikki ne palvelevat ja mitä ne eivät voi korvata — 
objektissa kiinnostavan ominaisuuden selvittämistä — tässä ta- 
pauksessa alustan kestävyyden selvittämistä. Sen kestävyyden 
määrä ei ole vain sitä seuraavan reaktion ehdollinen ärsyke, kestä- 
vyyden on vielä muodostuttava tällaiseksi ärsykkeeksi. Alusta tu- 
lee myöhemminkin olemaan epävarma ja eläimen on koko ajan 
oltava tarkkaavainen sen varalta, että jonkin sattuessa” kom- 
pensoiva toiminta vastaisi tilanteen erityispiirteitä. Tämä taas 
vaatii orientoitumista psyykkisen heijastuksen, kuvan tasolla, mi- 
kä muodostaakin tässä käyttäytymisessä psykologisen tutkimuk- 
sen kohteen. Näissä tapauksissa materiaalista toimintaa sanotaan 
orientoituvaksi sitä hallitsevan ja siinä ilmenevän eläimen aktiivi- 
sen orientoitumisen mukaan. 

Kun ongelmaa tarkastellaan yleisemmässä muodossa, voidaan 
sanoa, että siitä hetkestä, jolloin elävät olennot, ja niiden myötä 
myös itsesäilytyksen, itsensä turvaamisen ja itsensä jäljentämisen 
funktiot ovat syntyneet, kaikille näille funktioille on ensiksi erot- 
tunut funktionaalinen rakenne, joka myöhemmin muuttuu orga- 
nelleiksi ja myöhemmin elimiksi ja kokonaisiksi järjestelmiksi. 
Jokaisella elimellä on perustarkoitus, perustehtävä, jonka se tur- 
vaa. Esimerkiksi sydämen tehtävänä on antaa verelle alkusysäys, 
jotta se liikkuisi elimistön verisuonia pitkin. Jotta sydän kykenisi 
suoriutumaan tästä tehtävästä, sen on oltava määrätyn rakentei- 
nen, ja sillä on oltava erilaisia muita järjestelmiä, esimerkiksi sen 
oman verenkierron järjestelmä, sen toimintaa säätelevä hermos- 
tollinen järjestelmä jne. Jokaista näistä järjestelmistä tarvitaan sy- 
dämen normaaliin työskentelyyn. Kaikki nämä järjestelmät sa- 

moin kuin niiden toiminnot ovat apuvälineitä sydämen perusteh- 
tävää varten verenkiertoelimenä. Sama koskee myös aivoja. Aivot 
ovat elimistön sisäisten prosessien ja ulkoisten reaktioiden ohjaus- 
keskus sekä näiden molempien järjestelmien yhteyskeskus. Mutta 
aivojen tärkein tehtävä on reaktioiden ohjaaminen ulkoisessa ym- 
päristössä. Jotta ne kykenisivät suoriutumaan tästä tehtävästä, 
niillä on oltava runsas verenkiertojärjestelmä ja mekanismit, jot- 
ka johtavat pois sivutuotteina syntyvät nesteet ja säätelevät aivo- 
jen omaa toimintaa. Niiden on mm. estettävä aivojen ehtyminen 
ja täydennettävä kulutettuja resursseja. Tätä kaikkea tarvitaan 
siihen — ja se selittyy sillä — että aivot suorittavat tärkeintä tehtä- 
väänsä, ne toimivat elimistön ulkomaailmassa suorittamien reak- 
tioiden ohjauskeskuksena.?? 

Täten jokaisessa elimistössä ja elävän organismin jokaisessa 
prosessissa meillä ei pelkästään ole oikeus, vaan meidän on jopa 
pakko erottaa sen pääfunktio ja apujärjestelmät sekä niiden omi- 
naisuudet ja tunnuspiirteet, jotka mahdollistavat tämän elimen 
pääfunktion suorittamisen. Vastaavasti erotetaan myös ne tieteet, 
jotka tutkivat elimen toiminnan eri puolia ja jotka siksi jakautu- 
vat sitä tutkivaan päätieteeseen ja toisiin tieteisiin, jotka antavat 
päätieteelle sen tarvitsemaa apumateriaalia. 

Periaatteessa samanlainen tilanne on subjektin orientoitumis- 
toimintaa tarkasteltaessa. Kuten subjektin muussakin toiminnas- 
sa, riippumatta siitä, onko se materiaalista vai ideaalista, siinäkin 
voidaan erottaa monia eri puolia ja ne on kaikki otettava huo- 
mioon jotta kyettäisiin käsittämään sen suorittamisen kaikki eh- 
dot. Siitä huolimatta on erotettava tämän toiminnan perussisältö 
ja sen apuprosessit; ja vaikka niitä tutkivatkin erikoistieteet, on 
oltava ennen muuta myös tiede, joka tutkii orientoitumistoimin- 
nan pääsisältöä, sitä koskeva perustiede. On olemassa tiede, joka 
tutkii subjektin orientoitumisprosessin sisältöä ja rakennetta eri 
tilanteissa, ja on myös muita tieteitä, jotka tutkivat erilaisia olo- 
suhteita tai ehtoja, joista riippuu tällaisen toiminnan suorittami- 
sen mahdollisuus. Psykologia on tiede, joka tutkii orientoitumis- 


2 On selvää, etteivät vain apufunktiot palvele pääfunktiota, vaan tämä pää- 
funktio palvelee puolestaan apufunktioita, esittäen niille vaatimuksia ja tehtäviä, 
jotka jokaisessa kyberneettisessä järjestelmässä määräävät niiden suhteet ja täten 
myös kunkin työskentelyn. 

toiminnan muotoutumista, rakennetta ja dynamiikkaa, joista sen 
perusominaisuudet riippuvat. Psykologia on orientaatiotoimintaa 
tutkiva perustiede. Tämän toiminnan muita puolia tutkivat monet 
tieteet, jotka psykologian kannalta ovat aputieteitä (koska kyse 
on siitä, kuinka subjekti orientoituu erilaisissa enemmän tai vä- 
hemmän vaikeissa käyttäytymistilanteissa). 

Toiminnan perustehtävän ja sen eri ehtojen välinen suhde antaa 
mahdollisuuden vastata psykologian viimeiseen vaikeaan kysymyk- 
seen — mikä on sen suhde toisiin tieteisiin ja ennen muuta sen ra- 
jatieteisiin. Tässä yhteydessä meidän on jälleen käännyttävä V. I. 
Leninin viittaukseen, joka on tässä teoksessa jo lainatussa esityk- 
sessä "Keskustelua ammattiliitoista”. Osoittaessaan virheelliseksi 
eklektisen asenteen, jonka mukaan ammattiliitot ovat toisaalta 
koulu ja toisaalta taas johtamisjärjestelmä, V. I. Lenin selventää: 
”... tehdään se virhe, ettei ymmärretä, että ammattiliitot ... eivät 
ole ? yhtäältä koulu ja toisaalta jotain muuta”, vaan kaikilta puolin 
koulu, yhdistämiskoulu, solidaarisuuskoulu, omien etujen puo- 
lustamisen koulu, taloudenhoitokoulu, johtamiskoulu.""23 

Tämä Leninin mainio selvitys sopii ohjenuoraksi ratkaistaessa 
kysymystä psykologian ja muiden tieteiden välisestä suhteesta, 
jotka myös tutkivat subjektin orientoitumista ongelmatilanteessa. 
Kaikki nämä tieteet antavat psykologialle informaatiota erilaisista 
edellytyksistä ja olosuhteista, joissa orientoitumistoiminta tapah- 
tuu. 

Normaalin tai patologisesti muuttuneen korkeimman hermotoi- 
minnan ehdot ja lainmukaisuudet kertovat siitä, mikä mahdollis- 
taa orientoitumistoiminnan oikean suorittamisen tai aiheuttaa sen 
häiriytymisen. Ilman korkeinta hermotoimintaa subjektin orien- 
toitumistoiminta olisi tietysti täysin mahdotonta, mutta korkeim- 
man hermotoiminnan lait ja prosessit eivät paljasta subjektin 
orientoitumisen rakennetta ja dynamiikkaa tilanteessa, ne eivät 
selitä kuinka se tapahtuu ja mikä on tuloksena tilanteen tutkimi- 
sesta, sen eri puolien arvioinnista, reitin valinnasta ja aiotun toi- 
minnon suorittamisen kontrollista. Mutta jos nämä orientoitu- 
mistoiminnan niin sanoakseni sisäiset mahdollisuudet ovat jo 
muotoutuneet aikaisemmassa kokemuksessa, niin korkeimman 


3 V. I. Lenin, Kootut teokset, osa 32, s. 79 


hermotoiminnan häiriöiden tutkiminen osoittaa ulkoisen käyttäy- 
tymisen luonteenomaisten ja usein vaikeasti tunnistettavien vää- 
ristymien alkulähteen. On tunnettava korkeimman hermotoimin- 
nan sekä normaalin että patologisen kulun lait ehtoina subjektin 
ympäristössä tapahtuvan orientoitumisen toteutumiselle tai häi- 
riintymiselle. Mutta toistettakoon, että korkeimman hermotoi- 
minnan prosessit ja lait eivät paljasta ympäröivässä maailmassa 
tapahtuvan orientoitumistoiminnan ehtoja ja lainalaisuuksia, ne 
eivät siis kykene selittämään tätä toimintaa ja sen tuloksia. 

Logiikan lait ja etiikan normit ovat merkittäviä tärkeimpinä 
malleina, joihin ihminen orientoituu käyttäytymisensä eri muo- 
doissa. Mutta itsestään ne eivät toimi eivätkä ne selitä käyttäyty- 
mistä; kaikki riippuu siitä, kuinka nämä loogiset tai eettiset sään- 
nöt on omaksuttu, kuinka niitä käytetään erilaisissa tilanteissa ja 
subjektin erilaisten intressien pohjalta. Logiikka, etiikka, ky- 
bernetiikka, estetiikka ja pedagogiikka tutkivat, kehittelevät ja 
osoittavat niitä tärkeimpiä vaatimuksia, jotka subjektin on otetta- 
va huomioon orientoitumistoiminnassaan. Mutta se, kuinka ne 
tulee ottaa huomioon, miksi näin ja ainako ”'näin eikä toisella ta- 
valla” ei riipu enää vain näiden tieteiden sisällöstä, vaan enem- 
mänkin siitä, kuinka tämä sisältö tullaan käyttämään, kuinka ky- 
seisen henkilön orientoitumistoiminnan rakenne ja dynamiikka 
on muotoutunut. Jopa siinä missä subjektin käyttäytymisessä 
näyttää ilmenevän logiikan, etiikan, estetiikan, pedagogiikan jne. 
lakien automaattinen vaikutus, on tosiasiassa kyse näiden lakien 
eräästä käyttömuodosta orientaatioprosessissa, toiminnan auto- 
matisoituneesta muodosta. Jälkimmäinen on selitettävä subjektin 
orientoitumistoiminnan muodostumisen ja käytön olosuhteista, 
hänen kehityshistoriastaan. 

Erityinen kysymys on psykologian suhde matematiikkaan, kos- 
ka matematiikka on jokaisen määrätyn kehitysasteen saavutta- 
neen tieteen muoto ja apuväline. On täysin selvää, että matematii- 
kan käytön oikeuttamiseksi psykologiassa on psykologian kohot- 
tava objektiensa, orientoitumistoiminnan prosessien, tiedostami- 
sen, sellaiselle asteelle, että matemaattisten tutkimusmetodien 
käyttö tulee psykologiassa mahdolliseksi. Siihen saakka psykolo- 
gian matematisointiyritykset perustuvat joko vastuuttomiin ana- 
logioihin tai orientoitumisprosessin vaihtamiseen sen tuloksiin. 
Tällainen perusteeton matematiikan käyttö ei selvästikään voi 

tuottaa myönteisiä tuloksia ja on ainoastaan voimien tuhlausta he- 
delmättömiin yrityksiin. Valitettavasti niiden hedelmättömyys ja 
virheellisyys paljastuu käytännössä niiden tuloksettomuudesta, ja 
tällaiseen paljastumiseen tarvitaan enemmän tai vähemmän aikaa. 

Yleisenä johtopäätöksenä on sanottava, että psykologia ei suin- 
kaan tutki koko psyykeä, kaikkia sen puolia”, mutta samalla se 
ei tutki pelkästään psyykeä; psykologia tutkii myös käyttäytymis- 
tä, mutta siinäkään ei kaikkia sen ”puolia”. Psykologia tutkii 
subjektin toimintaa orientaatiotehtävien ratkaisemiseksi joissakin 
tilanteissa näiden tilanteiden psyykkisen heijastuksen perusteella. 
” Tietoisuuden ilmiöt” eivät ole sen kohde, vaan aktiivinen orien- 
toitumisprosessi, joka muun muassa käyttää hyväksi sitä, mitä 
kutsutaan ”tietoisuuden ilmiöiksi”; vain tämä orientoitumisfunk- 
tio muodostaa tietoisuuden ilmiöiden” psykologisen puolen. 
Psykologia ei tutki käyttäytymistä, vaan ainoastaan käyttäytymi- 
sen aktiivista orientaatiota; mutta juuri tässä orientoitumisessa 
onkin käyttäytymisen psykologinen puoli. 

Subjektin orientoitumisprosessi psyykkisesti heijastuvassa ti- 
lanteessa, tämän orientoitumistoiminnan muodostuminen, raken- 
ne ja dynamiikka, jotka määräävät sen laadun, luonteen ja mah- 
dollisuudet, on psykologian kohde. Vain tämä, mutta tämä 


"psyykkisen elämän ja siihen liittyvän ulkoisen toiminnan kaikissa 


muodoissa ja kaikilla kehitysasteilla. Orientoitumisen monipuo- 
listen tehtävien ratkaisemiseen suunnattu toiminta onkin psyyken 
tärkein tarkoitus, voidaan sanoa, psyyken olemus, jota ilman sitä, 
suuren ajattelijan sanoin ilmaistuna ”ei voi olla, eikä voida kuvi- 
tella” .24 


24 B, Spinoza, Etika, osa I, Kirjassa: ”Izbrannyje proizvedenija'', M. Gospoli- 
tizdat 1957, s. 372 

Neljäs luku 


Psyyken objektiivinen välttämättömyys 


1. Tilanteiden kaksi tyyppiä. 
Tilanteet, joissa psyykeä ei tarvita 


Edellä esitetty käsitys psykologian kohteesta perustuu siihen olet- 
tamukseen, että orientoitumistoimintaan välttämättä kuuluvat 
objektiivisen maailman psyykkiset heijastukset. Psyykkiset hei- 
jastukset, tietoisuuden ilmiöt ovat jotain sellaista, mitä ei voi loo- 
gisesti epäillä, koska kaikki niitä koskeva epäily edellyttää jo jo- 
tain tietoa niistä ja siten myös niiden olemassaoloa. Mutta subjek- 
tin orientoitumistoiminta on jo toinen kysymys. Subjekti ei ole 
”tietoisuuden ilmiö”; perinteiset psykologian suuntaukset kieltä- 
vät sen, ja samalla kielletään myös aktiivinen orientoitumistoi- 
minta. Siksi meidän on esitettävä itsellemme kysymys: eikö käyt- 
täytymistä voitaisi selittää ilman psyyken osallistumista siihen? 
Eikö voitaisi esimerkiksi ajatella aivoja täydelliseksi koneeksi, jo- 
ka ei vain kykene säätelemään toimintaansa, vaan myös laati- 
maan uusia ohjelmia käyttäytymisen ohjaamiseksi uusissa tilan- 
teissa? Vielä tänä päivänähän vallitsee käsitys, että on täysin mah- 
dotonta objektiivisesti todistaa toisen ihmisen henkinen elämä, et- 
tä objektiivisesti voidaan todeta vain erilaiset fysikaaliset muutok- 
set, ja ne on selitettävä tarkan objektiivisesti, fysiologisesti. Tä- 
hän kysymykseen yritettiin ennen antaa joko ehdottoman myön- 
teinen vastaus (viitaten siihen, että psyykkiset prosessit ovat ob- 
jektiivisesti rekisteröitävissä) tai ehdottoman kielteinen vastaus 
(jos tätä ei voida tehdä), ja silloin kysymys psyyken objektiivisesta 
välttämättömyydestä voidaan ratkaista vain kielteisesti. 
Tosiasiassa tilanne on sikäli erikoinen, että tähän kysymykseen 
ei voida vastata näin yleisessä muodossa. On sellaisia tilanteita, 
joissa psyykeä ei tarvita, eikä ole minkäänlaisia objektiivisia pe- 
rusteita olettaa sen osallistuvan organismin ulkoisiin reaktioihin. 

On myös toisenlaisia tilanteita, joissa käyttäytymisen onnistumis- 
ta ei voida selittää muuten kuin ottamalla huomioon orientoitu- 
minen senhetkisen tilanteen subjektiivisen kuvan perusteella. Teh- 
tävämme on nyt selvittää näiden tilanteiden erityispiirteet. 

Aluksi tarkastelemme tilanteita, joissa elimistön reaktioiden 
onnistuminen voidaan taata ilman psyykeä, joissa sitä ei tarvita. 

Niihin kuuluvat ennen muuta sellaiset tilanteet, joissa koko 
prosessi tapahtuu puhtaasti fysiologisena kanssakäymisenä ympä- 
ristön kanssa, esimerkiksi ulkoinen hengitys, lämmönsäätely, ruu- 
ansulatus jne. Seuraavassa tarkastellaan ihmisen ulkoisen hengi- 
tyksen prosessia hieman yksinkertaistetusti ja kaavamaisesti. Nor- 
maalisti se tapahtuu seuraavasti: veren hiilidioksidi- ja hapettu- 
mistaso toimivat ydinjatkoksessa sijaitsevan hengityskeskuksen 
ärsykkeinä ja näiden ärsykkeiden vaikutuksesta tämä hengityskes- 
kus lähettää signaaleja hengityslihaksille, jotka supistuessaan laa- 
jentavat rintakehää. Rintaontelon sisäpinnan ja keuhkojen ulko- 
pinnan välille syntyy tyhjiö, jossa on negatiivinen paine ja ulkoil- 
ma kulkee keuhkoihin. Tavallisesti tässä ilmassa on tarpeeksi hap- 
pea, joka keuhkokudoksen alveoleissa joutuu kosketukseen pu- 
naisten verisolujen hemoglobiinin kanssa ja elimistö saa tarvitse- 
mansa happimäärän. Jos hapen määrä ulkoilmassa pienenee, ti- 
henee hengitys automaattisesti. Tämän prosessin kaikki vaiheet 
niveltyvät niin toisiinsa, että normaaleissa oloissa hyödyllinen tu- 
los on taattu: jos rintaontelo laajenee, niin ulkoinen ilmanpaine 
työntää annoksen ilmaa keuhkojen alveoleihin, ja jos tässä ilmas- 
sa on tarpeeksi happea — ja näin tavallisesti on — niin väistämät- 
tä tapahtuu myös sen varastojen uudistuminen veressä. Tässä pro- 
sessissa psyyken asiaan puuttuminen olisi tarpeetonta ja häiritsisi 
tämän automaattisen mekanismin toimintaa. 

Aivan sama, tosin toisella tavalla, tapahtuu lämmönsäätelyn 
mekanismissa, jonka ansiosta liikalämpö erittyy ruumiista ihon 
pintasuonten laajentumisen, tihentyneen hengityksen ja lisäänty- 
neen hienerityksen avulla. Jos ilman lämpötila ympäristössä las- 
kee ja elimistön on säilytettävä muodostamansa lämpö, niin tapah- 
tuu päinvastoin: ihosuonet supistuvat (iho kalpenee), hieneritys 
vähenee tai lakkaa kokonaan, lämmöneritys vähenee myös. Tässä 
tapauksessa elimistön kanssakäyminen ulkoisen ympäristön kans- 
sa on määrättyyn rajaan asti siten järjestetty, että siinä ei tarvita 
asiaan puuttumista. 


Näihin tilanteisiin, joissa psyykeä selvästi ei tarvita, kuuluvat 
näiden mainittujen lisäksi myös monet muut fysiologiset prosessit 
ja monet reaktiot, joita pidetään usein käyttäytymisreaktioina. 
Näitä reaktioita on myös eräillä niin kutsutuilla hyönteissyöjäkas- 
veilla ja eläimillä, joilla niitä usein kutsutaan vaistoiksi. Kasveista 
mainittakoon kärpässyöjäkasvin lehden käyttäytyminen”. Täs- 
sä lehdessä on reunoilla päästä paksunevia ohuita lisäkkeitä. Nä- 
mä paksummat kohdat erittävät liimamaista ainetta kirkkaina pi- 
saroina. Tämä kirkas pisara houkuttelee paikalle hyönteisen, ja 
kun hyönteinen koskettaa tippaa, se jää siihen kiinni. Se yrittää 
päästä vapaaksi, mutta silloin tämä sormi” (lisäke) kääntyy no- 
peasti lehden keskustaa kohti, sen päälle kääntyvät myös muut 
kasvin ”sormet”, jolloin hyönteinen on loukussa. Lehti alkaa 
erittää ruuansulatusnestettä, joka sulattaa hyönteisen. Kasvi käyt- 
tää sen ruoka-aineet ravinnokseen; kun lehti ei enää saa ruoka- 
aineita, lehti suoristuu uudelleen ja hyönteisen tyhjä kitiinikuori 
kuivuu pian, tuuli puhaltaa sen lehdeltä, ja lehti on jälleen valmis 
seuraavaan ''metsiistykseen''. Tässä tapauksessa prosessit ovat 
niin toisiinsa sovitettuja, että mitään lisäsäätelyä ei kaivata. Jos- 
kus tosin tapahtuu niin, että hyönteinen irrottautuukin liimamai- 
sesta aineesta, mutta tämä tapahtuu harvoin, useimmiten meka- 
nismi osoittaa täysin pätevyytensä. 

Toinen laajalti tunnettu esimerkki on ”muurahaisleijonaksi”” 
kutsutun hyönteisen toukan vaistonvarainen toiminta. Munasta 
kuoriuduttuaan se ryömii muurahaispolulle, jolle sitä vetää muu- 
rahaishapon voimakas haju. Tällä polulla se valitsee kuivan hiek- 
kaisen kohdan, johon se kaivaa jyrkkäseinäisen kuopan. Toukka 
kaivautuu tämän kuopan pohjalle niin, että pinnalle jää vain sen 
voimakasleukainen pää. Heti kun polkua lähestyvä muurahainen 
tulee kuopan reunalle ja sitä tutkiessaan hieman kurkottaa reunan 
yli, alkaa reunalta pudota hiekkajyväsiä muurahaisleijonan pää- 
hän. Muurahaisleijona heittää pään liikkeellä hiekkaa siihen 
suuntaan, josta hiekkajyväset olivat pudonneet. Varomaton muu- 
rahainen putoaa kuoppaan suoraan muurahaisleijonan leukoihin, 
jotka se sulkee ja sen jälkeen imee uhrinsa. Myös tässä tapaukses- 
sa prosessin kaikki osat ovat siinä määrin toisiinsa sovitettuja, et- 
tä jokainen osa saa aikaan seuraavan eikä mitään lisäsäätelypro- 
sessia kaivata. Myös tässä tapauksessa on tosin mahdollista, että 
muurahainen ei putoakaan hiekkasuihkusta kuoppaan; mutta toi- 

set muurahaiset joutuvat kuitenkin uhreiksi. Useimmissa tapauk- 
sissa — ja se riittää muurahaisleijonan kehitykseen ja elämiseen 
— koko prosessi päättyy sille hyödylliseen tulokseen. 

Muurahaisleijonan monimutkaisen käyttäytymisen joka aske- 
leella — ryömiminen muurahaispolulle, kuivan hiekkaisen koh- 
dan valitseminen, kuopan kaivaminen, kaivautuminen hiekkaan 
kuopan pohjalle ja sen jälkeen muurahaisten metsästys”? — on 
tarkasti määritelty ärsyke, johon vastauksena on tarkasti määri- 
telty reaktio, kaikki tämä tapahtuu oloissa, joissa reaktio useim- 
miten ei voi olla tulokseton. Kaikki toiminnot ja niiden tulokset 
nivoutuvat toisiinsa ja siksi ei tarvita mitään ylimääräistä asioihin 
puuttumista niiden onnistumiseksi. Tässä tapauksessa olettamus 
psyykkisestä lisäprosessista olisi täysin turha. 

Tarkastelkaamme vielä kahta käyttäytymisesimerkkiä, joiden 
kohdalla ei myöskään ole syytä ajatella psyyken osallistumista. 
Ensimmäinen on kottaraispoikasten käyttäytyminen, jota on tar- 
kasti analysoitu erityisesti refleksimekanismin kannalta.! 

Kottaraisten poikasten tyypillisen reaktion vanhempien lähesty- 
miseen ruuan kanssa aiheuttaa kolme erilaista ärsykettä: ensim- 
mäinen on matala ”kraah-kraah” -ääni, jonka vanhemmat kotta- 
raiset päästävät, toinen poikasten tuntemat, yhdeltä suunnalta tu- 
levat tuulahdukset, jotka vanhemmat saavat aikaan siipien räpy- 
tyksellä lähestyessään pesää, kolmas on pesän sivusuuntainen hei- 
lahdus, jonka kottaraisvanhemmat saavat aikaan istuessaan pe- 
sän reunalle. Jokainen näistä ärsykkeistä voidaan tuottaa keinote- 
koisesti ja jokainen niistä erikseen saa aikaan poikasten luonteen- 
omaisen reaktion: ne nostavat päätään ylös, ojentavat kaulansa, 
levittävät auki nokkansa, joihin vanhemmat panevat tuomansa 
ruuan. Näiden kolmen ärsykkeen yhteinen vaikutus lisää luonnol- 
lisesti poikasten reaktion voimakkuutta. On selvää, että tällaisen 
reaktion suorittamiseksi ei tarvita mitään muuta kuin synnynnäi- 
nen valmis mekanismi sekä edellä mainitut ulkoiset mekanismit; 
tässä psykologisen tekijän osallistuminen olisi myös tarpeetonta. 

Viimeinen esimerkki: sammakon kärpäsen perään suorittama 
hyppy. Tämän hypyn saa aikaan näköärsytys, joka tulee ”tanssi- 


1 PK. Anohin, Uzlovyje voprosy v izutšenii vysšej nervnoj dejatelnosti, V sb. 
”Problemy vysšei nervnoj dejatelnosti”, M. Izd-vo AMN SSSR 1949, s. 27—31 

vasta” hyttysestä (joka suorittaa järjestymättömiä liikkeitä pie- 
nellä alalla). Kun ärsyke tällä tavoin liikkuvasta esineestä osuu 
sammakon silmään, se lähestyy sitä hyppymatkan päähän, pää- 
tään kääntäen määrittelee matkan tähän esineeseen ja hyppää sitä 
kohti suu auki. Useimmissa tapauksissa sammakko tällä tavoin 
saa saaliin. Mutta osoittautuu, että samalla tavoin sammakko 
hyppää myös kohti hämähäkin seitissä olevaa roskaa, ja juuri sa- 
ma mekanismi tekee siitä käärmeen saaliin. Käärmeen samma- 
konmetsästys tapahtuu seuraavalla tavalla: havaitessaan samma- 
kon käärme nostaa päätään, avaa kitansa, työntää häarakielensä 
ulos ja alkaa liikuttaa sitä. Tämä liike vaikuttaa sammakkoon ku- 
ten edellä kuvailtu ärsyke, sammakko hyppää kieltä kohti, ja näin 
ollen itse hyppää käärmeen kitaan; kertomukset käärmeen hypno- 
tisoivasta katseesta eivät ole muuta kuin pelottavia satuja. Tosia- 
siassa käärme ei vaikuta sammakkoon katseellaan, vaan kielen 
liikkeillä, joita sammakko ei erota hyttysen liikkeestä.? Tässä ta- 
pauksessa on myös olemassa määrätty ärsyke, joka saa aikaan 
valmiin mekanismin laukeamisen, ja kaikki tapahtuu niin hyvin, 
että useimmiten tuloksena on (käärmeelle) edullinen lopputulos. 
Mitään ylimääräistä asiaan puuttumista tämän reaktion suoritta- 
miseksi ei tarvita. 

Jos vertaillaan kaikkia näitä tapauksia, joissa psyykeä selvästi 
ei tarvita, voidaan havaita seuraavia yhteisiä piirteitä: ensiksi 
eläinten olemassaolon ehdot ovat paikalla, toiseksi nämä ehdot 
vaikuttavat eläimeen valmiin, organismissa olemassa olevan me- 
kanismin ärsykkeinä, ja tämä mekanismi tuottaa kyseisessä tilan- 
teessa tarvittavan reaktion. Tietysti on oletettava, että organismin 
sisäinen tila, tarve saattaa tämän mekanismin aktivoitumistilaan, 
jossa se valmistautuu reagoimaan luonteenomaiseen ärsykkee- 
seen. Jos tällaista tarvetta ei ole, esimerkiksi jos sammakko on 
kylläinen, ei ulkoinen ärsyke vaikuttaessaan eläimeen saa aikaan 
luonteenomaista reaktiota. Mutta jos tällainen tarve viriää, 
syntyy tällainen tilanne: paikalla on ulkoinen objekti, joka 
tyydyttää tarpeen ja on samalla ärsykkeenä tässä tapauksessa 
hyödyllisen reaktion mekanismille, ja tämä mekanismi on val- 


2 G. J. Zuravljov, O ”gipnotitseskom”' vzgljade zmej, ”Voprosy psihologii”” 
1969, No 5 

miustilassa (tarpeen vuoksi) ja kykenee suorittamaan tarvittavan 
reaktion. 

Kolmanneksi, kaikkein tärkein ehto on se, että näissä tapauk- 
sissa toimintaelimen ja toiminnan objektin suhde on niin taattu, 
että ainakin useimmissa tapauksissa — toisin sanoen kyllin usein 
— reaktio osoittautuu onnistuneeksi ja tuottaa hyödyllisen tulok- 
sen. Jos tavallisissa oloissa eläin hengittää sisään, se ei voi olla 
saamatta seuraavaa happiannosta; jos muurahainen kurkistaa 
kuopan reunan yli, sen reunalta alkaa putoilla hiekkajyväsiä, jot- 
ka osuvat muurahaisleijonan päähän ja saavat aikaan määrätyn 
ärsytyksen, johon muurahaisleijona vastaa heittämällä hiekkaa 
siihen suuntaan ja muurahainen putoaa muurahaisleijonan suu- 
hun. Kottaraisten täytyy vain venyttää kaulansa ja avata nokkan- 
sa saadakseen ruoka-annoksensa vanhemmiltaan, sammakon on 
vain hypättävä kohti hyttystä saadakseen ruokansa jne. 

Kaikissa näissä tapauksissa valmis mekanismi saa aikaan reak- 
tion, joka takaa objektin saamisen. Kun elimistön ja sen olemisen 
ehtojen suhteet ovat näin niveltyneitä toisiinsa, ei ole mitään syytä 
edellyttää psyyken osallistumista tähän prosessiin, se ei lisäisi mi- 
tään, ei auttaisi mitään, olisi liikaa ja käytännössä se olisi turhaa. 
Kaikissa tämänkaltaisissa tilanteissa psyyke on tarpeeton. Eläin- 
ten reaktiot voivat olla hyvin monimutkaisia ja tarkoituksenmu- 
kaisia, ne voivat jopa näyttää tavoitteisilta, mutta tosiasiassa ne 
eivät ole sellaisia.3 


2. Tilanteet, joissa psyyke on välttämätön 


Nyt analysoimme tilanteita, joissa elinolosuhteisiin menestyksek- 
käästi sopeutumiseksi tai niiden muuttamiseksi psyyke on välttä- 
mätön. 

Esimerkkinä voimme käsitellä ulkoista hengitystä. Jos ihminen 
joutuu huoneeseen, jossa ”ei voi hengittää”, eivät elimistön auto- 
maattiset vähentyneeseen happimäärään sopeutumismekanismit 


3 Tällainen hyvin niveltynyt suhde elimistön ja ympäristön välillä on ilmeisesti 
myös parasiittieläimillä (loismadoilla), jotka usein käyvät läpi hyvin monimut- 
kaisen kehityskaaren, usein jopa isäntiä vaihtaen (pääasiallisia, väli-isäntiä). 

enää ole riittäviä. Automaattinen keskus kykenee ainoastaan li- 
säämään hengitystiheyttä. Tämä riittäisi, jos ympäristössä olisi 
niin paljon happea, että tultaisiin toimeen nopeammin hengittä- 
mällä. Mutta jos happea on niin vähän, ettei edes hengityksen 
maksimaalinen tihentäminen ja syventäminen kykene tyydyttä- 
mään sen vähimmäistarvetta, automaattiset sopeutumismekanis- 
mit käyvät tällaisissa muuttuneissa olosuhteissa riittämättömiksi. 
On turvauduttava joihinkin muihin sopeutumiskeinoihin, tässä ta- 
pauksessa etsittävä ulospääsy syntyneestä tilanteesta. 

Mutta tämä on jo toinen tehtävä! Selviytyäkseen tällaisesta ti- 
lanteesta on tiedettävä (niin juuri, tiedettävä), kuinka sen voi teh- 
dä: jos olemme tunkkaisessa ylikansoitetussa salissa ja tunnem- 
me, että siellä ei enää voi olla, niin meidän on hahmoteltava reitti, 
kulkutie penkkirivien välistä ja oven sijainti; joskus voidaan ra- 
joittua ikkunan tai tuuletusikkunan avaamiseen jne. Mutta kai- 
ken tällaisen käyttäytymisen (jonka lopullinen tarkoitus on hengi- 
tyksen takaaminen) on otettava huomioon vallitseva tilanne ja 
mahdollisuudet vaikuttaa siihen. Tähän eivät valmiit hengitystä 
säätelevät fysiologiset mekanismit tietenkään enää riitä. 

Tarkastelkaamme ympäristön kanssa tapahtuvien fysiologisten 
vuorovaikutusprosessien sijasta kaikkein yksinkertaisimmilta vai- 
kuttavia käyttäytymisakteja. Kun esimerkiksi kuljemme pitkin 
hyvinhoidetun kadun asfalttijalkakäytävää, voimme keskustella 
ystävämme kanssa hyvinkin monimutkaisista asioista; tässä ta- 
pauksessa liikkuminen jalkakäytävää pitkin vaatii niin vähän 
tarkkaavaisuutta, että siihen riittävät sivumennen heitetyt vilkai- 
sut. Mutta jos joudumme kadulle, jolla on koko ajan tarkkailtava 
mihin jalkansa asettaa, ei tällöin voi käydä vakavaa keskustelua, 
koska koko ajan on ajateltava kompastumisen välttämistä. Tässä 
tarvitaan toisenlaista liikkeiden säätelyä, ja vaikka kävelemisen 
perusmekanismi voi olla hyvin automatisoitunut, sen käyttäminen 
näissä oloissa vaatii aktiivista tarkkaavaisuutta, ohjaamista sen 
kartan perusteella, joka edessämme avautuu. Toiminnan säätely 
tässä tilanteessa on mahdollista vain avautuvan tilanteen subjek- 
tiivisen kuvan perusteella. 

Tällaisen säätelyn välttämättömyys tulee erityisen selkeästi 
esiin, kun näemme kuinka vaikeassa tilanteessa on sokea, jonka 
on kepin avulla tutkittava kulkureittinsä jokainen osa. Mutta oi- 
keastaan aivan sama tapahtuu meille näkevillekin, kun joudumme 

vieraaseen paikkaan ja meidän on aktiivisesti kotiuduttava ympä- 
ristöömme ja etsittävä meille osoitettuja tuntomerkkejä. Kuvitel- 
kaa kulkevanne tutussa puistossa yöllä täydellisen pimeyden valli- 
tessa; sanokaamme, että haluatte hakea määrätyllä polulla sijait- 
sevalta penkiltä sinne unohtamanne silmälasit. Jos tunnette puis- 
ton hyvin, niin jopa täydellisessä pimeydessä kykenette toimi- 
maan nopeasti ja varmasti sen kartan perusteella, jonka te samal- 
la kuvittelette mielessänne ja joka on välitöntä jatkoa jalkojenne 
alla näkyvälle pienelle kaistalle. Mutta jos tämä tapahtuu uudessa 
tuntemattomassa paikassa, tällainen liikkuminen on hyvin vai- 
keaa, joskus jopa mahdotonta. Te pyydätte puutarhan omistajaa 
saattamaan teitä ja olette tietysti hyvin iloinen, jos hän ottaa mu- 
kaansa taskulampun, teidän on saatava kentän kuva, välittömäs- 
ti eteenne avautuvan paikan osa näkyviinne, jotta kykenisitte var- 
memmin säätelemään liikkeitänne siinä tilanteessa. 

Jos määritellään niiden tilanteiden ominaispiirteet, joissa 
psyykkinen heijastus, ympäröivän maailman subjektiivinen kuva 
on välttämätön toiminnan ohjaamista varten, niin ennen muuta 
on todettava, että näistä tilanteista puuttuu se, mitä yksilö kysei- 
sessä tilanteessa välittömästi tarvitsee. Tämä luo erityisen tilan- 
teen. Jos tällaiseen elämälle epäedulliseen tilanteeseen joutuisi 
kasvi (ja kasvithan joutuvat kokemaan tällaisia tilanteita säännöl- 
lisesti vuodenaikojen muuttuessa), se kykenisi vain vaimenemaan. 
Ja kasvit todellakin vaimenevat: talveksi (pohjoisessa ja leudossa 
ilmastossa) tai erityisen kuivana vuodenaikana (kuumassa ilmas- 
tossa). Jos tällainen epäsuotuisa tilanne syntyy yhtäkkiä tai se kes- 
tää liian kauan, kasvit vain kuolevat. Toinen asia ovat liikkumaan 
kykenevät eläimet. Tällaiset eläimet siirtyvät uuteen elintapaan, 
ne lähtevät etsimään itselleen välttämättömiä, välittömästä ympä- 
ristöstä puuttuvia asioita. Tämän vuoksi suurimmalle osalle eläin- 
kuntaa on liikkuva elämäntapa tyypillinen. 

Liikkumisesta tulee olemassaolon ehto, mutta se muuttaa pe- 
riaatteellisesti elämäntilanteiden luonteen. Tämä muutos on se, 
että eläimen ja sen saalistamien objektien (tai objektien jotka saa- 
listavat sitä ja joita sen on paettava tai joita vastaan sen on puo- 
lustauduttava) väliset suhteet muuttuvat epävakaiksi. Tämä eläi- 
men ja objektien, joista ne ovat tavalla tai toisella kiinnostuneet, 
välisen suhteen pysymättömyys ilmenee tarkimmin ja selvimmin 
eläinten toimintaelimien ja objektien, joihin ne vaikuttavat, suh- 

teiden pysymättömyydessä. Jos tämä objekti on lisäksi liikkuva, 
kuten usein on asianlaita saalistajaeläinten ja niiden saaliin väli- 
sissä suhteissa, niin tämän suhteen pysymättömyys kasvaa suu- 
resti. 

Tähän on lisättävä vielä eräs seikka. Objektin, jonka kanssa 
eläin on tekemisissä, on esiinnyttävä yleistyneessä muodossa: jos 
se on ”vihollinen”, ei se saa olla yksilöllinen vihollinen, vaan ai- 
nakin lajivihollinen; jos se on saalis, niin sen on myös esiinnyttävä 
yleistyneenä; jos susi hyökkäisi vain sellaisen lampaan kimppuun, 
joka muistuttaisi täsmälleen sen syömää edellistä lammasta ja 
kieltäytyisi jokaisesta muusta lampaasta, niin tällainen ''pedant- 
ti” susi joutuisi hyvin pian luonnollisen valinnan uhriksi. Lam- 
paan on esiinnyttävä sudelle ”yleistettynä”, vaikka tämä yleistys 
olisi pelkästään siinä, että lampaasta lähtee kaikille lampaille 
luonteenomainen haju, ja susi tunnistaa uhrinsa tämän yleisty- 
neen tunnusmerkin mukaan. Objektin tunnusmerkin on oltava 
hyvin ”yleinen””, ja reaktion on sovittava täsmälleen metsästyk- 
sen objektiin ja toimintaolosuhteisiin: petoeläimen on hyökkäyk- 
sessään tätä ”yleistynyttä saalista” kohti otettava huomioon sen 
koko, asento, välimatka siihen jne. 

Tilanteen paradoksaalisuus on siinä, että ärsyke esiintyy yleiste- 
tysti, vaikka toiminnan on oltava kyseisen tilanteen ja objektin 
erikoispiirteisiin tarkasti sovitettu. Jos kyseisessä tilanteessa susi 
toistaisi täsmälleen toiminnan, joka edellisellä kerralla oli onnis- 
tunut, se saattaisi helposti osoittautua senhetkisiä oloja vastaa- 
mattomaksi: suden hyppy saattaisi jäädä liian lyhyeksi, se voisi 
hypätä lampaan yli tai hypyllään vain tönäistä sitä saamatta sitä 
kiinni jne. Jos eläin siis joka kerta vain toistaisi suorituksensa 
edellisen kokemuksen perusteella, saattaisi tämä toiminta muuttu- 
neissa oloissa osoittautua jossain määrin tai täysin tilanteeseen so- 
pimattomaksi. Uhri ei jäisi odottamaan uutta yritystä ja epäon- 
nistunut toiminta johtaisi suotuisan mahdollisuuden menettämi- 
seen. 

Tunnettu napapiiritutkija E. Krenkel kuvaa jääkarhun hylkeen- 
metsästystä (hän ei itse liittänyt kuvausta mitenkään psykologian 
ongelmiin): '"Vyhodnyi-niemeltii näin kerran kiikarilla kilometrin 
päässä tai ehkä hieman lähempänä, kuinka jääkarhu ryömi kohti 
makaavaa hyljettä (ne ovat hyvin herkkäkuuloisia). Mielenkiin- 
toisinta on, että hylje nosti aika ajoin päätään, katseli ympäril- 

leen, oliko kaikki kunnossa, voiko lepoa jatkaa rauhassa, kuiten- 
kaan karhua huomaamatta. Karhu lähestyi äärettömän varovasti 
lumella kuin turkisliinaksi levittäytyneenä. Se ryömi vatsallaan ja 
yhdellä käpälällään peitteli mustaa kuonoaan ettei se erottuisi val- 
keasta lumesta. 

Lopulta se pääsi aivan hylkeen viereen, joka ei vieläkään ollut 
huomannut mitään. Karhu loikkasi. Mutta ... ilmeisesti se oli 
nuori eläin. Se ei osannut laskea välimatkaa oikein ja hyppäsi 
melkein puoli metriä liian pitkälle hylkeen yli. Kun se käännähti, 
ei hylkeestä ollut enää jälkeäkään. Mitä luulisitte karhun tämän 
jälkeen tehneen? Se palasi takaisin ja hyppäsi kaksi kertaa kuop- 
paan kunnes se saavutti tarpeellisen hyppytarkkuuden. Nuori hyl- 
keenmetsästäjä ilmiselvästi harjoitteli Eläin tiesi vankku- 
mattomasti, että ellei se hallitse temppua, se jää nalkiiiseksi.""4 

Jotta eläin ei menehtyisi nälkään, on sen tarkasti opittava ar- 
vioimaan välimatkat ja hyppyyn tarvittava voima, jota ei voida 
toistaa eikä muuttaa hyppyä suoritettaessa. Ja nuori eläin, josta 
Krenkel kertoo, tiesi sen jo ”” vankkumattomasti”. 

Liikkuvien eläinten ja niitä kiinnostavien objektien välille 
syntyy hyvin pysymätön suhde. Tämä johtaa siihen, että mikään 
aikaisempi kokemus — laji- tai yksilökokemus — sitä stereotyyp- 
pisesti toistettaessa (sitä voidaan toistaa vain siinä muodossa, jos- 
sa toiminta on onnistuneesti suoritettu ja saanut vahvistuksen) ei, 
voi riittää onnistuneeseen toimintaan olemassa olevissa, joka ker- 
ran hieman muuttuvissa oloissa. Juuri siksi, että aikaisempia toi- 
mintoja voitaisiin käyttää tehokkaasti hyväksi näissä individuaali- 
sissa oloissa, näitä toimintoja on hieman muutettava, sovitettava 
vallitseviin oloihin. Tämä on tehtävä joko ennen toimintaa tai (jos 
mahdollista) toiminnan kuluessa, mutta joka tapauksessa ennen 
sen päättymistä. 


3. Toiminnan yksilöllisesti muuttuviin tilanteisiin sopeutumisen 
mekanismi 


Kuinka tällainen sopeutuminen on mahdollinen? Perinteisen vas- 
tauksen mukaan tämä tapahtuu yrityksen ja erehdyksen”? kaut- 


4E. Krenkel, Moi pozyvnyje — RAEM, ”Novyi mir” 1970, No 10, s. 111 


ta. Mutta ensinnäkin yritykset ja erehdykset johtavat toimintojen 
menestyksekkääseen uusiin oloihin sovittamiseen ainoastaan ta- 
pauksissa, jolloin nämä olot ovat hyvin vakaat ja monta kertaa 
tapahtuva toisto on mahdollinen. Esimerkiksi jos eläimen tehtä- 
vänä on avata ovi painamalla määrättyä salpaa tai vetämällä na- 
rua, se voi oppia tekemään sen, jos tällainen ”ongelmatilanne”” 
on sama kokeesta kokeeseen ja eläimellä on mahdollisuus suorit- 
taa useita yrityksiä. Sama on tietysti mahdollista myös luonnolli- 
sissa oloissa sillä ehdolla, että tämä luonnollinen tehtävä on myös 
pysyvä ja toiminta on toistettavissa. 

Toiseksi, ja tämä on tärkeintä, vaikka yrityksiä ja erehdyk- 
siä”? usein sanotaan sokeiksi, ne ovat sellaisia vain tehtävän 
useimpiin olosuhteisiin, ehtoihin nähden: mitä taas tulokseen tu- 
lee, on sen ehdottomasti esiinnyttävä eläimelle sen toimintaan liit- 
tyneenä, muuten ei tapahdu mitään oppimista yritysten ja ereh- 
dysten kautta. Hyvin kuvaava on E. Thorndiken suorittama koe: 
siinä pyydettiin ihmisiä tarkasti jäljentämään mallista 2 cm:n pi- 
tuinen vaakasuora viiva. Malli oli koko ajan koehenkilön edessä, 
mutta käden ja toiminnan tuloksen peitti kaihdin. Thorndike tote- 
si, että jos koehenkilö ei verrannut tulosta jokaisella tehtävän suo- 
rituskerralla malliin, ei mitään edistystä (viivan tarkassa jäljentä- 
misessä) tapahtunut edes 3 500 yrityksen jälkeen.5 Johtopäätös: 
jos tosiasiallista tulosta ei verrata annettuun, niin toiminnan pa- 
rantumista ei tapahdu. 

S. L. Novoselovan kokeet ovat jossain suhteessa vieläkin mie- 
lenkiintoisempia: hän opetti apinat tavoittelemaan ruokapalaa 
kepin avulla. Aluksi apina toimi jäykäksi ojennetulla keppiä pite- 
levällä kädellä, ja vaikka se siirsikin ruokapalaa, se ei osannut 
siirtää sitä lähemmäksi itseään. Vaikka ruoka sijoitettiin siten, et- 
tä kepin liikuttaminen väistämättä toi ruokapalan hieman lähem- 
mäksi, ei eläin kuitenkaan läheskään heti oppinut siirtämään sitä 
lähemmäksi. Mutta eläin oppi kuitenkin, sillä vaikka erilliset 
yritykset jäivätkin tuloksettomiksi, ne joka kerralla siirsivät ruo- 
kapalaa yhä lähemmäksi; tämä toiminta jatkuu hyödyllisen lop- 


5 E. Thorndike, Protsess utšenija u tšeloveka, M. 1935 (Alkuteos Human Lear- 
ning 1931) 

putuloksen saavuttamiseen asti.6 Kuinka nämä ruokapalan vähäi- 
set siirtymiset lähemmäksi sitten vahvistuvat, kun sitä ei saavute- 
ta? Lähestyminen toimii ilmeisesti suhteellisena orientaatiovahvis- 
tuksena (ks. s. 72); mitään muuta vahvistamista ei tapahdu, vaan 
tässä vaikuttaa objektin sijainnin huomioon ottaminen subjek- 
tiivisen kuvan, vallitsevan tilanteen havainnon, kentässä. 

Kaikki nämä sekä eläimillä että ihmisellä todetut tosiasiat ovat 
todistuksena siitä, että yritysten ja erehdysten menetelmä itses- 
sään edellyttää ainakin toiminnan tuloksen ja lähtökohdan vertai- 
lua, edellyttää juuri samaa kuvan tasolla orientoitumista, jonka 
”sokeiden yritysten ja erehdysten”? kannattajat yrittävät teoreet- 
tisesti kieltää. 

Mutta tämän lisäksi on vielä tilanteita, joissa tehtävää ei edes 
voida ratkaista yritysten ja erehdysten kautta. Nämä ovat erilaisia 
tilanteita, jotka W. Köhler on erinomaisesti osoittanut ja jotka 
vaativat tehtävän onnistuneen ratkaisemisen kannalta olennaisten 
objektiivisten suhteiden huomioon ottamista ja erillään tarkaste- 
lemista. On huomattava — tämä on W. Köhlerin suuri ansio — 
että tällaiset tilanteet eivät ole erityisen monimutkaisia tai millään 
tavoin poikkeuksellisia.? 

Ja lopuksi — mikä on erityisen tärkeää — liikuntakykyisten 
eläinten elämässä on jatkuvasti tilanteita, joissa toiminta on vält- 
tämätöntä mutta se voidaan suorittaa vain kerran. Esimerkiksi: 
saaliin sieppaaminen; hyppy puusta toiseen, joka on pitkän mat- 
kan päässä (ja alhaalla voi vielä vaania petoeläin), hyppy ryöp- 
pyävän virran tai syvän rotkon yli jne. Nämä ovat kiireellisen ja 
vain kerran tapahtuvan toiminnan tilanteita; eläin ei voi olla toi- 
mimatta (pelastautuessaan vaarasta tai hyökätessään saaliin 
kimppuun), mutta se ei voi toistaakaan toimintaansa — saalis voi 
paeta, epäonnistunut hyppy voi maksaa hengen. Kuinka tässä ta- 
pauksessa toiminta on sovitettava ongelmatilanteen” erityispiir- 
teisiin? 


6 S. L. Novoselova, Razvitije i struktura intellektualnoi dejatelnosti obezjan, 
Kand. diss. MGU 1968 


7 W. Köhler, Issledovanije intellekta tšelovekopodobnyh obezjan, M. 1930 (Al- 
kuteos Intelligenzpriifungen an Menschenaffen, Berlin 1921) 


Vaikeus on siinä, että itse asiassa sen toiminnan riittävyys, jo- 
hon eläin kykenisi, jää sille epäselväksi tämän toiminnan suoritta- 
miseen asti. Yritys ja erehdys -teorian salattu ”totuus” on siinä, 
että vain tällaisten yritysten kautta selviää aikaisempien mahdolli- 
suuksien riittämättömyys sekä ne korjaukset, jotka on suoritetta- 
va, jotta nämä aikaisemmat mahdollisuudet soveltuisivat uuteen 
tilanteeseen. Jotta toiminta voitaisiin soveltaa tilanteen yksilölli- 
siin erityispiirteisiin, sitä on kokeiltava, mikä merkitsee sen suorit- 
tamista. Mutta tässä tilanteessa suorittaminen on kielletty, sillä se 
on ainutkertaisen toiminnan tilanne. Syntyy tilanne, jolloin on 
toimittava eikä kuitenkaan saada toimia. Mikä on ulospääsy ti- 
lanteesta? Jäljelle jää vain yksi mahdollisuus: toiminto on suori- 
tettava ei fyysisesti, vaan perseptiivisesti, ts. on kokeiltava se 
”katseella”, sen kuvan tasolla, jossa kyseisen tilanteen kenttä 
avautuu. 

Tässä tapauksessa eläin hahmottelee ” katseellaan” , huomioi” 
reitin, jonka se on aikaisemmin samankaltaisessa tilanteessa kul- 
kenut fyysisesti, hahmottelee ja tarkistaa osuvatko tämän persep- 
tiivisen toiminnon päätepiste ja päämäärä yhteen. Tämän mu- 
kaan se joko välittömästi suorittaa samanlaisen toiminnon fyysi- 
sesti tai suorittaa tarvittavat korjaukset ja toimii fyysisesti jo ot- 
taen tämän korjauksen huomioon. Samalla tavalla eläin korjaa 
toimintaansa sitä suorittaessaan, jos siihen on mahdollisuus. 
Olemme havainneet tämän esimerkeissä haukan jäniksenmetsäs- 
tyksestä ja jääkarhun hylkeenmetsästyksestä. Kun jänis lähtee 
loikkimaan vetäen vihollistaan perässään, alkaa haukka, vain va- 
semmalla jalallaan tiukasti jäniksestä kiinni pitäen, oikealla jalal- 
la tarttua kasvien varsiin, ruohoon, lepikon juuriin yrittäessään 
pysäyttää jäniksen, siis aktiivisesti sopeutuen nopeasti muuttuviin 
tilanteisiin. Jääkarhu taas hypättyään harhaan harjoittelee 
temppua” osatakseen seuraavalla kerralla laskea välimatkan ja 
hypyn pituuden oikein. 

Orientoitumistoiminnan osallisuus eläimen sopeutumiseen ti- 
lanteen yksilöllisiin erityispiirteisiin ei välttämättä merkitse joi- 
denkin uusien käyttäytymismuotojen syntymistä. Päinvastoin, 
ennen kaikkea se avaa mahdollisuuden joustavampaan ja siis laa- 
jempaan jo olemassa olevan liikeohjelmiston käyttämiseen. Tämä 
on hyvin tärkeä seikka — orientoituminen kuvan tasolla antaa 
mahdollisuuden olla kehittämättä uusia käyttäytymismuotoja hy- 

vin erilaisia tilanteita varten ja käyttää hyväksi yleisiä käyttäyty- 
misskeemoja joka kerralla soveltaen niitä tilanteen vaihtoehtoi- 
hin. Tämä merkitsee myös sitä, että käyttäytymisen psyykkisen 
säätelyn olemassaolosta ei ole todisteena uusien erityisten käyttäy- 
tymismuotojen syntyminen, vaan niiden käytön erityinen jousta- 
vuus, muuttuvuus ja monipuolisuus. 

On vielä kerran korostettava, että tällaiset tilanteet eivät ole mi- 
tään poikkeuksellisia (kuten edellä mainittu hyppy rotkon yli 
jne.). Päinvastoin, ne ovat kaikkein tavallisimpia tilanteita, joihin 
elämäntavaltaan liikkuvat eläimet joutuvat joka askeleella moni- 
mutkaisesti jäsentyneessä ympäristössään. Ja kääntäen, mitä ho- 
mogeenisempi ympäristö — vesi- tai ilmaympäristö — on, sitä vä- 
hemmän se vaatii tällaiselta aktiiviselta sopeutumiselta. Mutta 
jossain määrin vaaditaan kaikilta eläimiltä, jokaisessa ympäris- 
tössä (kunhan vain eläin on elämäntavaltaan liikkuva) toiminnan 
välitöntä sopeuttamista tilanteen pieniin erityispiirteisiin, jotka 
syntyvät sekä näiden tilanteiden muuttumisesta että myös eläimen 
aseman muuttumisesta. 

Siten tilanteissa, joille on tunnusomaista se, että ne ovat muut- 
tuvuudeltaan ainutkertaisia ja vaativat kiireellistä ja momentaa- 
nista toimintaa (myös tilanteissa, jotka ratkaistaan yrityksen ja 
erehdyksen kautta), käyttäytyminen ei voi onnistua ilman että toi- 
mintaa säädellään koettelemalla sitä siihen asioiden kenttään, jo- 
ka avautuu subjektiivisen kuvan tasolla. Vain tällaisen kuvan ta- 
solla tapahtuvan toiminnon kokeilemisen perusteella — olipa toi- 
minto sitten aiottu tai jo suoritusvaiheessa mutta ei vielä päätty- 
nyt — on mahdollista sopeuttaa se käyttäytymisehtojen yksittäi- 
siin ja ainutkertaisiin erityispiirteisiin. 

Liikkuvan elämänmuodon oloissa ja tällöin väistämättä synty- 
vissä ainutkertaisesti muuttuvissa tilanteissa, oloissa, jolloin on 
välttämätöntä yksilöllisesti ja tarkasti sopeuttaa toiminnot näihin 
oloihin, psykologisesta orientoitumisesta tulee käyttäytymisen on- 
nistumisen välttämätön ja tärkein ehto. Tässä on psyyken objek- 
tiivinen välttämättömyys, välttämättömyys orientoitua tilanteen 
ja toiminnan subjektiivisen kuvan perusteella tämän kuvan tasol- 
la. 


4. Toimintojen psykologinen ohjaaminen 
ja käyttäytymisen determinismi 


Orientoituminen esineellisessä kentässä, joka avautuu subjektille 
kuvan ansiosta ja toteutuu tämän kuvan tasolla tapahtuvien toi- 
mintojen avulla, merkitsee itse asiassa toiminnon ohjaamista sen 
aiotun ja tosiasiallisen kulun ja lopputuloksen vertaamisen perus- 
teella — takaisinkytkennän perusteella. Kokeileminen kuvan ta- 
solla antaa subjektille mahdollisuuden todeta, missä määrin aiot- 
tu toiminto ja sen ” päätepiste” vastaavat aiottua objektia tai 
poikkeavat siitä ja vaativat korjausta. Kyse on sanalla sanoen 
käyttäytymisen ohjaamisesta etukäteen hahmotellun toiminnon 
reitin ja keinojen avulla, ts. ohjelman luomisesta tuleville fyysisil- 
le toiminnoille ja sen jälkeen niiden suorittamisesta ja säätelemi- 
sestä tämän ohjelman mukaan. Kaikki tämä on kybernetiikan — 
yleisen opin toimintojen ohjaamisesta — vaatimusten toteutta- 
mista. 

Orientoitumiselle psykologisena ohjauksena on tunnusomaista 
se, että syntynyt ohjelma jää kuvan tasolle. Olisi typerää, jos vain 
kerran käytettäessä tällainen ohjelma tulisi pysyväksi ja sen to- 
teuttamiseksi syntyisi pysyvä materiaalinen mekanismi. Tällainen 
mekanismi kyllä muodostuu, mutta vain siinä tapauksessa, että 
uusia todettuja suhteita ja hahmoteltua ohjelmaa aletaan myö- 
hemmin toteuttaa stereotyyppisesti. Tällöin toiminto automati- 
soituu, mikä edellyttää vastaavan mekanismin syntymistä. 

Luonnollisissa oloissa liikkuvassa elämässä automatisoitumi- 
nen ei kuitenkaan ole eikä voikaan olla täydellistä — psyykkinen 
toiminta tapahtuu sellaisissa usein muuttuvissa tilanteissa, jotka 
syntyvät vain kerran ja niitä käytetään vain kerran. Tämä toistuu 
tosiasiassa joka askeleella, koska jopa pienikin toiminnan poikke- 
aminen olevista oloista riittää sen epäonnistumiseen. Jos jokaisen 
onnistuneen suorituksen jälkeen tapahtuisi toimintamekanismin 
osien materiaalinen lujittuminen, tämä johtaisi sellaisten erillisten 
mekanismien ja ohjelmien kerääntymiseen, joita ei enää sen jäl- 
keen käytettäisi; tällainen ylikuormitus vaatisi vuorostaan lisätyö- 
tä näiden hyödyttömien jälkien ”poispyyhkimiseksi””. Orientoitu- 
mistoiminnan avulla hahmoteltavia tarkennuksia tarvitaan ja ne 
palvelevat vain kerran. Tällaisia pieniä odottamattomia ja yksit- 

täisiä vaihtoehtoja varten ei voi olla valmiita toimintamekanisme- 
ja, eikä niitä ole tarvis eikä tarkoituksenmukaista luodakaan. Ja 
lisäksi jokaisessa tällaisessa tilanteessa, hahmotellessamme jotain 
ohjelmaa, meidän on jatkuvasti, joka askeleella verrattava sitä, 
muutettava, tarkennettava ja sopeutettava yksittäisiin ja ainutker- 
taisiin mikrotilanteisiin. Yleisessä muodossa voidaan sen vuoksi 
sanoa, että kuvan perusteella tapahtuva orientoituminen vastaa 
kaikkia kybernetiikan vaatimuksia ja sillä on vain se erikoisuus, 
että se toteuttaa ne individuaalisesti muuttuvissa ainutkertaisissa 
tilanteissa ja ainoastaan kuvan tasolla rasittamatta aivoja ainut- 
kertaisen kokemuksen materiaalisesti lujittuneilla jäljillä. 

Hyvin usein, kun halutaan selittää käyttäytyminen puhtaasti 
tieteellisesti’, kausaalisesti, yritetään tulla toimeen ilman psyy- 
keä, olettaen että se periaatteessa rikkoo luonnontieteellistä deter- 
minismiä vastaan. Mutta tällöin lähdetään ja siis säilytetään idea- 
listinen käsitys psyykestä henkisenä substanssina, joka absoluutti- 
sesti eroaa materiasta; tällaisessa muodossa sen osallistuminen 
objektiivisen materiaalisen maailman tapahtumiin olisi todella 
luonnontieteellisten lainmukaisuuksien rikkomista. Mutta tämä 
on väärä käsitys psyykestä; hylättävä on psyyken väärä käsitysta- 
pa, ei psyykeä. 

Psyyke ei toimi, vaan subjekti, joka ei ole henkinen substanssi, 
vaan erityisellä tavalla järjestynyt monimutkainen organismi. 
”Psyyke” on subjektin toiminnan erityinen muoto, hänen esineel- 
linen toimintansa kuvan tasolla. 

Yksilöllisesti muuttuvissa oloissa käyttäytymisestä tulee pe- 
riaatteessa selittämätön subjektin orientaatiotoimintana, jos si- 
tä tarkastellaan ilman psyykeä. Ei siksi, etteikö periaatteessa 
kyettäisi rakentamaan konetta, joka toimisi vain kerran, vaan sik- 
si, että biologisesti tällainen kone ei ole tarkoituksenmukainen. 
Yksilöllisesti muuttuvissa tilanteissa aikaisemman kokemuksen 
käyttäminen ilman sen sopeuttamista kuvan tasolla orientoitumi- 
sen perusteella voi onnistua vain joskus ja sattumalta. Siksi tosia- 
siallinen tilanne, sen järjestelmällisesti onnistunut käyttäminen, 
näyttäisi periaatteessa ei-determinoidulta. Kuten olemme havain- 
neet, pelkät valmiit, fysiologisesti lujittuneet mekanismit eivät rii- 
tä menestyksekkääseen toimintaan näin monimutkaisessa ja 
muuttuvassa tilanteessa. Tätä riittämättömyyttä käyttääkin hy- 
väkseen ”älykäs idealismi” todistaakseen, että hengen” puuttu- 

minen aktiivisten organismien jokapäiväiseen elämään on välttä- 
mätöntä. Tämä ei tietenkään saa ohjata meitä psyykkisen toimin- 
nan kieltämisen väärälle polulle; tehtävänä on antaa sille luon- 
nontieteellinen selitys. Tämän luonnontieteellisen selityksen 
saamme tarkastellessamme psyykkistä toimintaa kuvan tasolla ta- 
pahtuvana orientoitumistoimintana. 

Yksilöllisesti muuttuvissa oloissa, jotka väistämättä syntyvät 
aktiivisten eläinten määrätyllä kehitysasteella niiden suhteessa 
ympäristöönsä, ainoastaan orientoituminen kuvan — tulevan toi- 
mintakentän kuvan — perusteella palauttaa käyttäytymisen deter- 
minismin ja selittää sen onnistumisen näissä ei-stereotyyppisissä 
oloissa. 

Koska orientaatiotoiminta turvaa toimintojen menestyksellisen 
sopeutumisen individuaalisesti muuttuviin tilanteisiin, siitä tulee 
avaintekijä oppimisprosessissa, uusien toimintojen ja aistikuvien 
ja — ihmisellä — myös käsitteiden ja niiden myöhemmän käyttä- 
misen muodostumisprosessissa. 

Välttääksemme mahdolliset väärinkäsitykset on korostettava 
seuraavaa: 

1. Me emme selitä kuinka aivot luovat psyyken, kuinka psyyk- 
kinen heijastus syntyy fysiologisesta. Tässä meidän on nykyään- 
kin toistettava V. I. Leninin sanat, että kysymys siitä, kuinka ta- 
pahtuu ”ulkoisen ärsytyksen energian muuttumista tajunnan tosi- 
asiaksi""8 on edelleen vastausta vailla, että tämä prosessi ” jää vie- 
lä perinpohjaisesti tutkittavaksi””9. 

2. Me emme tarkastele orientoitumistoimintaa niillä kehitysta- 
soilla, joilla kuva ei ole vielä differentoitunut. Lähtökohtanamme 
on kuitenkin V. 1. Leninin teesi jonka mukaan ”meidän aistimuk- 
semme ovat ulkomaailman kuvia”!0 ja siis kaikkein primitiivi- 
simmät aistimukset ovat asioiden kuvien ja niiden välisten suhtei- 
den primitiivisiä, huonosti differentoituneita kuvia. On selvää, et- 
tä näillä tasoilla tapahtuu myös orientoitumistoimintaa näiden 
huonosti differentoituneiden objektien suhteen: yrityksiä niiden 


8 V. I. Lenin, Materialismi ja empiriokritisismi, M. Edistys 1971, s. 57 
9 Emt. s. 50 
10 Emt. s. 127 

vertaamiseksi, niiden tunnusmerkkien ja ominaisuuksien selvittä- 
miseksi, niiden ajallisten ja avaruudellisten suhteiden toteami- 
seksi. 

Lapsella tämä orientoitumistoiminta rakentuu puhtaan orien- 
toitumisen” intressille (koska lapsen psyykkinen kehitys alkaa 
juuri hänen orientoitumistoimintansa kehittymisestä), eläimillä 
taas se on alun alkaen alistettu ”asiallisille tarpeille” ja rajoittuu 
niihin. 

3. Me emme tarkastele niitä konkreettisia olosuhteita ja edelly- 
tyksiä, jotka alun perin johtavat objektiivisen maailman psyykki- 
sen heijastamisen välttämättömyyteen. Nykyaikana meillä on 
vain kaksi tärkeää tosiasiaa, joiden huomioon ottaminen vie hie- 
man lähemmäksi näiden olojen ymmärtämistä. Toinen on siirty- 
minen liikkeiden pidättämisestä (luonnollisen varovaisuuden 
refleksi'") tutkimaan sitä, mikä on tämän pidättämisen saanut ai- 
kaan (I. P. Pavlov 1935), ja toinen on siirtyminen ei-aistittavista 
ärsytyksistä niiden jonkinasteiseen aistimiseen (A. N. Leontjev 
1959). Molemmissa tapauksissa psyykkisen heijastuksen syntymi- 
sen perusehtoja ovat: 1) aktiivinen toiminta ulkoisessa ympäris- 
tössä ja 2) välttämättömyys orientoida tätä toimintaa uusissa, toi- 
minnan kannalta oleellisissa tilanteen suhteissa. 

Me emme siis selitä, kuinka aivot tuottavat psyyken, vaan ai- 
noastaan selvitämme sitä, mitä sen välttämättömyys on, mitä se 
palvelee, mitä se on uutena adaptaatiokeinona aktiivisen elämän 
ehtoihin ja siis eläinten kehityksen välttämättömänä ehtona. Jos 
tämä pitää paikkansa eläinten suhteen, niin laadullisesti uudessa 
muodossa ja verrattomasti suuremmassa määrin se pitää paikkan- 
sa ihmisistä. 


5. Psyyken objektiiviset tunnusmerkit 


Psykologian kohteen käsittäminen orientoitumistoiminnaksi an- 
taa mahdollisuuden hahmotella ratkaisun eräisiin psykologian 
vaikeisiin kysymyksiin. 

Eräs niistä on kysymys, onko psyykellä objektiivisia tunnus- 
merkkejä. Kun psykologian kohde ymmärretään traditionaalisesti 
tietoisuuden ilmiöiksi, jotka paljastuvat vain itsehavainnossa, tä- 

hän kysymykseen voidaan vastata vain kieltävästi. Tämän klassi- 
sen käsityksen mukaan objektiivisesti voidaan havaita vain erilai- 
sia fysiologisia muutoksia: ruumiin tai sen eri osien liikkeitä, ihon 
värissä, hien erityksessä ja sähkönjohtokyvyssä tapahtuvia muu- 
toksia jne. Kaikilla näillä muutoksilla on fysiologiset syynsä, jot- 
ka viime kädessä johdattavat tutkijan hermojärjestelmässä tapah- 
tuviin prosesseihin, ja nämä hermostolliset prosessit vuorostaan 
aiheutuvat määrätyistä fyysisistä agenteista, ärsykkeistä. Siirtyes- 
sään niin kutsuttujen henkisten tilojen ulkoisista ilmenemismuo- 
doista niiden ruumiin sisäiseen, fysiologiseen mekanismiin ja siitä 
syihin, jotka saavat sen toimimaan, tutkija löytää vain fyysisten 
syiden ja vaikutusten ketjun eikä missään havaitse pienintäkään 
aluetta, jossa tämä ketju katkeaisi ja syynä esiintyisi jokin ''hen- 
kinen liike”. Tästä on seurauksena, että niiden ulkoisten reaktioi- 
den ja sisäisten ruumiin muutosten selittäminen, jotka arkielä- 
mässä kirjataan henkisen elämän tilille, ei kaipaa olettamusta 
psyykkisten seikkojen osallistumisesta prosessiin. Tällainen osal- 
listuminen merkitsisi periaatteellisesti materiaalisten prosessien 
syy-yhteyksellisten lainmukaisuuksien rikkomista, luonnontieteel- 
lisen maailmankäsityksen periaatteellista rikkomista. 

Tämä olettamus on ollut kauan tunnettu ja yleisesti hyväksytty 
porvarillisessa psykologiassa. Viime vuosisadan lopulla sen esitti 
poleemisessa muodossa vielä kerran A. I. Vvedenski (1892) psy- 
kofysiologian peruslakina, jonka sisältö voitaisiin lyhyesti ilmais- 
ta seuraavasti: ''Objektiivisten elollisuuden tunnusmerkkien 
puuttuminen. ”!! Vvedenski toteaa kyllä samassa, että jokaiselle 
ihmiselle hänen oma henkinen elämänsä on täysin kiistämätön; 
mutta toisten ihmisten henkinen elämä on jo puhdas olettamus, 
joka voidaan yhtä hyvin hyväksyä kuin hylätäkin. Koska kukaan 
ihminen ei hetkeäkään epäile omaa henkistä elämäänsä, kun taas 
toiset ihmiset voivat perustellusti tehdä samoin ja kieltää hänen 
henkisen elämänsä olemassaolon, Vvedenski väitti, että siellä, 
missä varmasti on henkistä elämää (so. minussa itsessäni) se ta- 
pahtuu aina siten, että sen myötä esiintyvät ruumiilliset ilmiöt ta- 
pahtuvat omien materiaalisten lakiensa mukaan ikään kuin siinä 
ei olisi lainkaan henkistä elämää””!2. Toisin sanoen tällainen käsi- 


1 A, I. Vvedenski, Psihologija bez vsjakoj metafiziki, Petrograd 1917, s. 78 
2 Emt, s. 78 

tys psyykestä esittää sen prosessina, joka on paralleelinen joiden- 
kin elimistön fyysisten prosessien kanssa eikä vaikuta näihin fyy- 
sisiin prosesseihin. Tämä on tyypillinen dualismin, mm. psy- 
kofyysisen parallelismin ilmaus, joka oli laajalle levinnyt porva- 
rillisessa psykologiassa 19. ja 20. vuosisadalla. 

Tällaisesta idealistisesta psyyken käsittämistavasta seuraa yhtä 
oikeutetusti kaksi vastakkaista väittämää. Ensimmäisen mukaan 
vain minä, joka totean itsessäni välittömästi ja eittämättä henki- 
sen elämän, vain minä olen elollinen olento, kaikki muut, sekä 
eläimet että ihmiset, ovat vain monimutkaisia koneita. Tämä kat- 
santokanta (niin kutsuttu solipsismi — ”minä yksin”) kieltää eh- 
dottomasti kaikki henkisen elämän objektiiviset tunnusmerkit. 
Toinen, täysin vastakkainen tämän saman perusteesin ilmentymä, 
on panpsykismi, oppi kaiken elollisuudesta. Tämä katsantokanta 
syntyy seuraavanlaisen ajattelun tuloksena: objektiivisesti havai- 
taan vain fyysiset prosessit, eikä niissä voida selvästi, laadullisesti 
erottaa toisistaan ihmisiä ja eläimiä, eläimiä ja kasveja, kasveja ja 
primitiivisiä eläviä olentoja ja lopuksi niitä ja elollista materiaa; 
koska itsessämme me epäilemättä löydämme henkisen elämän, on 
meidän myös hyväksyttävä mahdollisuus ja jopa aika suuri toden- 
näköisyys, että se on myös toisissa ihmisissä, toisissa elävissä 
olennoissa vähenevässä määrin ja jopa aivan vähäisessä määrin 
myös elottomassa materiassa. 

Tämän yleisen elollisuuden ja sielullistamisen opin miellyttävä 
puoli on siinä, että myös meitä ympäröivällä luonnolla katsotaan 
olevan henkinen elämä ja täten palautuu sen ja ihmisen sisäinen 
läheisyys.!3 Syntyy tunne ihmisen sukulaisuudesta ympäröivään 
maailmaan, joka usein käsitetään vieraaksi ja jopa vihamieliseksi. 
Läheisyyden tunne ulkomaailmaan on ihastuttava tunne, mutta 
näissä sentimentaalisissa tuntemuksissa piilee suuri teoreettinen 
vaara. Puhumattakaan siitä, että ne synnyttävät epäoikeutettua 
luottamusta ja suopeutta moniin epäilemättä negatiivisiin ympä- 


13 G. T. Fechner alkoi kärsimänsä henkisen kriisin jälkeen naiivin yksinkertai- 
sesti julistaa tätä katsantokantaa aikalaisilleen, ja nähdessään heidän välinpitä- 
mättömyytensä hän päätti todistaa sen vakuuttavasti, ns. tieteellisenä totuutena, 
jota varten hän loi psykofysiikkansa (ks. Fechneriä koskevaa artikkelia kirjassa: 
W. James, Vselennaja s pljuralistitšeskoj totški zrenija, M. 1911 (A pluralistic 
universe 1909). Hyvin värikkäästi tätä katsantokantaa selvitti F. Paulsen (hänen 
” Johdanto filosofiaan”? -teoksensa oli aikanaan hyvin suosittu). 

röivän maailman ilmiöihin, ne jättävät ja jopa tekevät itse henki- 
sen olemuksen periaatteessa käsittämättömäksi: se julistetaan pri- 
maariksi ja siis selittämättömäksi. Ja enemmänkin, sen yhä kas- 
vava merkitys eläinten ja erityisesti ihmisen kehityksessä helposti 
tulkitaan siten, että psyyken tarkoitus on sielullistaa materia, aset- 
taa henki materiaa ja sen kehitystä ohjaamaan ja ihmisen valloi- 
tettua maailman alistaa maailma joihinkin ei-materiaalisiin tar- 
koituksiin, toisin sanoen vahvistaa idealistista maailmankatso- 
musta. 

Sitä vastoin dialektisen materialismin erään perusteesin mu- 
kaan psyyke on korkeasti kehittyneen materian erityinen ominai- 
suus — ei erityinen olemassaolon muoto, vaan ominaisuus, eikä 
primaari vaan sekundaari. Se syntyy sen vuoksi, että organismien 
määrätyllä kehitysasteella psyykestä tulee välttämätön ehto liik- 
kuvalle elämänmuodolle ja sen uusille tehtäville ja siitä koituville 
eduille. Tämä dialektisen materialismin perusteesi huipentuu filo- 
sofisesti psyyken syntymistä ja sen merkitystä koskevien luonnon- 
tieteellisten käsitysten kehitykseen. 

Siksi meille kysymys psyykkisen toiminnan objektiivisista tun- 
nusmerkeistä ei ole enää filosofinen vaan konkreettinen tieteelli- 
nen kysymys, jonka sisältö kuuluu seuraavasti: millä perusteella 
voidaan väittää, että tutkittavat toiminnot ovat aktiivisia eivätkä 
automaattisia, että ne suoritetaan kuvan, vaikkapa vain havain- 
nonkin, tasolla tapahtuvan orientoitumisen perusteella, eikä är- 
sykkeiden ja elimistön liikuntamahdollisuuksien vuorovaikutuk- 
sen tuloksena. Entinen tarkoituksenmukaisuuden kriteeri on 
osoittautunut periaatteellisesti riittämättömäksi; kuinka mutkik- 
kaat automaattiset reaktiot hyvänsä voivat olla täysin tarkoituk- 
senmukaisia. Ärsykkeiden signaalinomaisuus ja ”ekstrapolaatio- 
refleksi”14 on jaettava tapauksiin, joissa ne voivat toimia psyyk- 
kisten toimintojen osoittimina, ja toisiin tapauksiin, joissa ne ei- 
vät voi toimia tällaisina osoittimina (koska ne tapahtuvat koko- 
naan ehdottoman refleksin mekanismin ansiosta). Orientoitu- 
mistoiminnasta tulee välttämätön siellä, missä valmiit mekanis- 


14 L, V, Krušinski, Problema ekstrapoljatsii v fiziologii vysšej nervnoj dejatel- 
nosti, V sb. "'Dostiženija sovremennoj fiziologii"", M. '"Nauka'' 1970 

mit ovat riittämättömiä ja toiminta on joko uudelleen hahmotel- 
tava tai sopeutettava vallitseviin oloihin. 

Nykyään orientoituminen sen kentän määrättyihin osiin, joka 
avautuu subjektiivisen kuvan tasolla, mihin” ja kuinka” 
orientoituminen ovat kokeellisesti todistettuja tosiasioita ja ne 
voidaan todeta täysin objektiivisesti. Muistutettakoon tässä yh- 
teydessä lyhyesti W. Köhlerin laajalti tunnetuista kokeista.!5 
Köhlerin esittämien ongelmien järkevälle ratkaisemiselle oli omi- 
naista juuri se, että eläimet alkoivat orientoida toimintojansa 
”ongelmatilanteen” olennaisiin yhteyksiin ja sitä paitsi sellaisiin 
yhteyksiin, joita ne eivät kokeen alussa huomanneet eivätkä erot- 
taneet. Voidaan loputtomasti väitellä siitä, kuinka näiden olen- 
naisten yhteyksien toteaminen tapahtuu ja mitä eläinten ajattele- 
minen on!6, Mutta itse näiden olennaisten yhteyksien aktiivinen 
toteaminen ja toiminnan orientoiminen näiden yhteyksien mu- 
kaan ovat eittämättömiä tosiasioita. Samankaltaisia kokeita suo- 
rittivat myöhemmin menestyksekkäästi F. Buytendijk koiralla !7 
ja A. V. Zaporožets kissalla.18 Teoreettisesti poikkeuksellisen 
tärkeä on L. V. Krušinskin esittämä ekstrapolaatiorefleksi: eläin 
seuraa suuntaa, johon ruokapala liikkuu ja ottaa tämän huo- 
mioon senkin jälkeen kun ruoka häviää kaihtimen taakse!?. 
Kaikki lukuisat kokeet jotka tutkivat ns. ''latenttia oppimista” ja 
”sijaisyrityksiä ja -erehdyksiä”20, Pavlovin ja hänen koulukun- 
tansa suorittamat kokeet orientaatio- ja tutkimistoiminnasta eh- 
dollisen refleksin muodostumisvaiheessa ovat todistuksena siitä, 
että eläimen orientoituminen määrättyihin objekteihin, tilantei- 
siin, niiden ominaisuuksiin ja yhteyksiin, on tosiasia, joka on täy- 


15 W, Köhler, Issledovanije intellekta tšelovekopodobnyh obezjan, M. 1930 

16 Ks. L. S. Vygotskin kirjoittamaa alkulausetta W. Köhlerin kirjaan ”Issledo- 
vanie intellekta tšelovekopodobnyh obezjan, M. 1930 

17 F, Buytendijk, The Mind of the Dog, London 1935 


18 A, V. Zaporožets, Intelektualni momenti v povedinku tvarini, "Naukovi za- 
piski Harkivskogo Deržavnogo Pedagogitšnogo institutu” 1941, t. VI (ukr.) 


19 L, V, Krušinski, Formirovanije povedenija Zivotnyh v norme i patologii, M. 
1960, Problema ekstrapoljatsii v fiziologii vysšei nervnoj dejatelnosti, V. sb. 
”Dostizenija sovremennoi fiziologii"", M. ''Nauka'' 1970 


20 L, I. Antsiferova, O zakonomernostjah elementarnoj poznavatelnoj dejatel- 
nosti, M. Izd-vo AN SSSR 1961 


sin objektiivisesti todettavissa; orientoitumisen objektien erotta- 
mistapa ja orientoitumisen peräkkäiset muutokset voidaan myös 
todeta täysin objektiivisesti. 

Mitä sitten orientoitumisprosessissa tapahtuu? Ongelmatilan- 
teen alkuperäisen kuvan perusteella todetaan sen objektien todel- 
liset tunnusmerkit, ominaisuudet, yhteydet ja suhteet, seurataan 
yllykeobjektin (ruokapalan) liikkumista niitä kohti, koetellaan 
omaa toimintaa ja tämän kaiken tuloksena täsmennetään tai jopa 
ensi kertaa erotetaan ne elementit tai yhteydet, jotka aikaisemmin 
eivät esiintyneet ollenkaan tai eivät esiintyneet siinä merkitykses- 
sä, joka on olennainen kyseisen ongelman ratkaisemiseksi. Ly- 
hyesti sanoen objektien ja niiden ominaisuuksien ja suhteiden ai- 
kaisempi merkitys muuttuu, ne saavat uuden merkityksen, joka 
täydellisesti tai osaksi poikkeaa siitä, mikä niillä oli eläimen aikai- 
semmassa kokemuksessa. Tämä orientoituminen kohteiden, nii- 
den ominaisuuksien tai suhteiden, uuteen merkitykseen, jota niillä 
ei ole ollut eläimen aikaisemmassa kokemuksessa (ja joka on to- 
dettava etukäteen) ja jonka ne saavat ensi kertaa kyseisessä tilan- 
teessa tapahtuvien vertailujen ansiosta, -on orientoitumistoimin- 
nan objektiivisia osoittimia, psyyken objektiivisia tunnusmerkke- 
jä. 

Vielä kerran on korostettava, että orientoituminen tällaiseen ti- 
lanteen elementtien uuteen merkitykseen on nimenomaisesti to- 
dettava joka kerralla. Siksi kysymykseen siitä, koska evoluutio- 
prosessissa syntyy psyyke, vastauksen voivat antaa ainoastaan ko- 
keelliset tutkimukset. Tärkeintä on, että objektiivinen todistus 
voidaan saada, ja kuten on havaittu, on se jo monesti saatu. 


6. Käyttäytymisen psykologinen sisältö 


Aivan kirjan alussa puhuttiin siitä, että jos käyttäytymistä käsitel- 
lään vain fyysisenä prosessina, niin sitä ei voida erottaa siitä, mitä 
voidaan kutsua käyttäytymiseksi vain sanan metaforisessa merki- 
tyksessä. Mutta nyt kun psykologian tutkimuskohteeksi käsite- 
tään subjektin orientoitumistoiminta, meillä on objektiivinen 
mahdollisuus erottaa käyttäytyminen siitä, mikä ei ole käyttäyty- 
mistä. Nimenomaan: toiminnot, joita subjekti ohjaa kuvan tasol- 

la tapahtuvan orientoitumisen perusteella, ovat käyttäytymistä. 
Missä ei ole toimintojen orientaatiota kuvan perusteella, ei ole 
käyttäytymistäkään, siellä on vain elimistön reaktioita, jotka eh- 
kä muistuttavat käyttäytymistä, mutta jotka eivät kuitenkaan sitä 
ole. Esimerkiksi sisäelimien (sydämen, munuaisten, suoliston 
jne.) toimintaa — vaikka se ohjautuukin takaisinkytkennän pe- 
rusteella — me emme kutsu käyttäytymiseksi. Samalla tavoin 
käyttäytymistä ei ole teknisten laitteiden työskentely, jonka takai- 
sinkytkentä mahdollistaa, eikä myöskään elektronin liike voima- 
kentässä tai tähtien ja planeettojen liike. Kaikissa näissä tapauk- 
sissa on eräs ratkaiseva piirre: ei tapahdu toimivan elimen tai lait- 
teen ohjaamista kuvan, kentän ja itse toiminnan kuvan perusteel- 
la. Tällaisen kuvan perusteella, kuvassa avautuvaan tilanteeseen 
orientoitumisen perusteella, tapahtuvan ohjauksen olemassaolo 
voidaan, kuten äsken totesimme, todeta täysin objektiivisesti. 

Tämän vuoksi käyttäytymistä ei voida palauttaa pelkkiin fyysi- 
siin reaktioihin. Kun ne ovat olemassa, ne muodostavat vain käyt- 
täytymisen suoritusosan, joka itsessään, ilman orientoitumis- 
osaa, ei ole käyttäytymistä. Mutta käyttäytymisen ei välttämättä 
tarvitse ilmetä ulkoisena liikkeenä, se voi olla juuri ulkoisten reak- 
tioiden puuttumista: saalista vaaniva petoeläin lakkaa liikkumas- 
ta fyysisesti; määrätyssä tilanteessa ihminen ei lausu edes En sa- 
no!””, hän ei vastaa mitään ja tukahduttaa kivun, pelon tms. ul- 
koiset ilmaukset. 

Psykologia ei tutki pelkkää käyttäytymistä eikä kaikkea käyt- 
täytymistä, se tutkii ainoastaan käyttäytymisen aktiivista orien- 
taatiota, orientoitumistoimintaa vallitsevan tilanteen kuvan perus- 
teella. Juuri tämän käyttäytymisen orientaation perusteella — mi- 
hin subjekti orientoituu, "mitä hän haluaa” — me teemme johto- 
päätöksemme tämän subjektin sielunelämästä; ja tämä on todella- 
kin paljon luotettavampi osoitin kuin hänen oma todistuksensa 
siitä. Käyttäytyminen on niin tärkeä psykologisen tutkimuksen 
objekti juuri siksi, että käyttäytymisessä parhaiten ilmenee sub- 
jektin todellinen orientoituminen ”mihin ja kuinka”. Ei vain toi- 
sille, vaan jopa itselleen ihminen voi täysin vilpittömästi sanoa 
(tai ajatella) jotain, mutta siitä, mitä hän tosiasiassa on ja mitä 
hän tosiasiassa haluaa, tästä kertovat varmemmin hänen tekonsa. 

Ihmisen käyttäytymisessä on tämän psykologisen puolen lisäksi 
muitakin puolia, sekä luonnollisia (fysiologisia, biomekaanisia ja 

muita) että yhteiskunnallis-historiallisia (juridinen, eettinen, es- 
teettinen jne.). Näitä muita puolia tutkivat, voivat tutkia ja ovat 
velvollisia tutkimaan muut tieteet. Mutta itse subjektille tärkeintä 
on, että hän kykenisi oikein orientoitumaan tilanteessa, joka vaatii 
toimintaa ja edelleen oikein orientoimaan toimintansa, ja tämä 
onkin psykologian kohde. Siksi juuri psykologia on eräs tärkeim- 
mistä, ellei tärkein, käyttäytymistä tutkiva tiede. 


Viides luku 


Toiminnan tärkeimmät kehitystasot 


1. Organismin uudelleen järjestyminen tavoitteisten 
toimintojen subjektina 


Koko edellinen esitys on todistus siitä, että subjektin käsite on 
merkitykseltään perustavaa laatua. Tämän seikan myöntäminen 
tai kieltäminen vaikuttaa ratkaisevasti psyykkisestä toiminnasta 
luotavaan kuvaan ja psykologisten näkemysten luonteeseen. 

Jos poistamme psykologiasta tavoitteisen esineellisen toimin- 
nan subjektin käsitteen, kuten koko ”'tieteellinen” porvarillinen 
psykologia on Locken jälkeen tehnyt, tai alamme kieltää itse sub- 
jektin olemassaolon, jota tietoisesti vaati klassinen, periaatteelli- 
sesti mekanistinen assosiaatiopsykologia, niin psyykkinen toimin- 
ta muuttuu joko ”tajunnan ilmiöiden” vaihteluksi tai joksikin 
ideaaliseksi aktiivisuudeksi, ideaaliseksi olemukseksi. Ja vaikka 
sitten kuinka yritettäisiin väheksyä tämän ideaalisen olemisen 
merkitystä ja selittää itselle ja muille, että se on vain näennäistä, 
epifenomeeni, ei tämä ideaalinen oleminen mitenkään sovi yhteen 
muun materiaalisen maailman kanssa ja jää jokaisen jopa materi- 
alistisen (mutta mekanistisen!) järjestelmän ”idealistiseksi piikik- 
SIP 

Subjektin käsite on eräs psykologian vaikeimmista.! Mekanisti- 
nen maailmankatsomus ei voi sisällyttää sitä järjestelmäänsä. Se 
joko samastaa sen jokaiseen vaikuttavaan ”tekijään” tai rajaa 
sen ”vastuullisen henkilön” juridiseen kategoriaan (jona voi toi- 
mia kokonainen laitos), tai julistaa sen illuusioksi, jonka on 


! Subjektin käsitteen vaikeuden ja monimutkaisuuden voi todeta V. A. Lektor- 
skin kirjasta: Problema subjekta i objekta v klassitšeskoj i sovremennoj buržuaz- 
noj filosofii, gl III $ 3, M. ”Vyssaja škola” 1965; K. A. Abulhanova, O subjek- 
te psihitšeskoj dejatelnosti, M. ”Nauka” 1973; F. Buytendijk, Mensch und Tier, 
part 1 $ 5, Organismus oder Subjekt, Hamburg 1970, s. 30 

synnyttänyt kielellinen muoto ('"minii'", '"sind'") eikä todellisuus. 
Objektiiviseksi todellisuudeksi hyväksytään vain fyysinen kappa- 
le, muun muassa organismi fysiologisine prosesseineen. 

Rationaalinen subjektin käsite edellyttää lähtökohtanaan, että 
otetaan huomioon kahden elämän perustyypin, kasvien ja eläin- 
ten elämän ero. 

Kasvien elämän luonteenomainen piirre on se, että ne ovat vä- 
littömässä vuorovaikutussuhteessa olemisensa ehtojen kanssa. 
Maassa niitä ovat vesi ja suolaliuokset, joiden kanssa kasvien 
juuret ovat kosketuksissa, ilmassa niitä ovat kaasut ja säteily- 
energia, joiden kanssa kasvien lehdet ovat kosketuksissa. Kasvien 
elinehdot — auringonsäteet, kosteus, suolaliuokset — vaikut- 
tavat välittömästi kasvin osiin (lehtiin, juuriin) ja saavat niissä 
aikaan sellaisen vastausreaktion, joka johtaa vastaavien ulkoisten 
tekijöiden pienempään tai suurempaan käyttämiseen. Esimerkiksi 
talvikauden jälkeen auringonvalon lisääntyminen ja ilman lämpe- 
neminen johtavat kasvin elimistössä tapahtuvien elämänproses- 
sien vilkastumiseen. Riippuen toisaalta sisäisistä prosesseista ja 
toisaalta näiden ulkoisten tekijöiden intensiivisyydestä kasvi joko 
lisää niiden käyttämistä tai rajoittaa sitä. Mutta joka tapauksessa 
prosessin lähtökohtana on juuri ulkoinen vaikutus. Se säätelee 
myös tämän fysiologisen prosessin intensiivisyyttä ja suurimmak- 
si osaksi määrää myös elämänkierron päättymisen määrätyn vuo- 
denajan päätyttyä. Kehityksen tuloksena jokaisen kasvin anato- 
mis-fysiologinen organisaatio kehittyy niin, että sen osien ja ul- 
koisten olojen vuorovaikutus takaa kasveille prosessin menestyk- 
sekkään kulun ja lopputuloksen. 

Näin ollen kasvi on jo organismi, jossa on prosessien sisäinen 
kiertokulku ja joka on merkittävästi erillistynyt ulkoisesta ympä- 
ristöstä, mutta joka on suoraan riippuvainen sen vaikutuksesta 
määrättyihin elementteihin. Kasveilla on jo suhteellisen kehitty- 
nyt sisäinen säätelyjärjestelmä, joka säätelee niiden ja ympäris- 
tön välisiä suhteita: organismin tilaa ja sen tarpeita saada mää- 
rättyjä ympäristön elementtejä säätelevät vain näiden element- 
tien saamisen tarpeet. Tämä sisäinen säätely koskee kuitenkin 
vain omaksuttavien ulkoisten tekijöiden sisältöä ja määrää. Ul- 
koiset tekijät säätelevät elimistön sisäisten prosessien alkamista 
ja niiden intensiivisyyttä (määrättyyn pisteeseen saakka ja mää- 
rätyn kierron päättymiseen asti). Siksi voidaan sanoa, että kasvit 

eivät ole itsessään aktiivisia, niiden aktiivisuus ei ole lähtöisin 
niistä itsestään, vaan niiden ympäristöstä. 

Vielä eräs kasvin elämälle tunnusomainen piirre on se, että sen 
olemisen ehdot ja sen ulkoympäristöön suuntautuneiden reaktioi- 
den ärsykkeet osuvat yksiin. Esimerkiksi kasvi imee maasta mää- 
rätyn suolaliuoksen — ja kasvin juuret ovat siten rakentuneet, et- 
tä ne imevät juuri kyseiset suolat. Samanlainen on kasvien lehtien 
suhde ympäröivän ilman kaasukomponentteihin ja säteilyener- 
giaan. 

Kasvit eivät muuta osiensa ja ulkoympäristön elementtien vuo- 
rovaikutustapaa; ne säätelevät vain vuorovaikutuksen intensiivi- 
syyttä, mutta eivät kykene muuttamaan vuorovaikutuksen raken- 
netta. Tämän vuorovaikutuksen määräävät kasvien osien valmiit 
mekanismit ja ne ympäristön elementit, jotka ovat kanssakäymi- 
sessä kasvien kanssa. 

Täysin toinen on tilanne elämäntavaltaan liikkuvien eläinten 
kohdalla. Niille on luonteenomaista ennen muuta se, että niillä ei 
ole välittömästi, ”paikan päällä” niiden elämälle, kehitykselle ja 
lisääntymiselle välttämättömiä olosuhteita ja ehtoja eikä jatkuvaa 
ja suoraa vuorovaikutusta näiden välttämättömien edellytysten 
kanssa. 

Voidaan sanoa, että eläimen ja sen olemassaolon ehtojen välillä 
on yleensä katko, välimatka, ja eläimen on elämäänsä jatkaak- 
seen välttämättä voitettava tämä välimatka. Siksi useimpien eläin- 
ten luonteenomaisin piirre on liikkuminen, jota niiden ja niiden 
tarpeiden objektien välisen välimatkan voittaminen edellyttää, 
elämisen ehtojen etsiminen, niiden löytäminen, taistelu niiden 
saamiseksi ja säilyttämiseksi. Tällä seikalla on kaksi tärkeää seu- 
rausta. Ensimmäinen on se, että eläimellä syntyy erityisiä ärsyk- 
keitä käyttäytymiselle, joka suuntautuu sille välttämättömien olo- 
suhteiden, olemisen ja lisääntymisen keinojen etsimiseen. Nämä 
ärsykkeet eivät tule enää ulkoa käsin, kuten kasveilla, vaan ne tu- 
levat elimistön sisäisten prosessien kierrosta, koska välttämättö- 
mät edellytykset eivät ole sille välittömästi saatavilla ja muut ul- 
koiset olosuhteet taas ovat sille sillä hetkellä yhdentekeviä, niin 
ärsykkeet sen reaktioihin, puuttuvan etsimiseen, voivat olla läh- 
töisin vain siitä itsestään. Tällaisia ärsykkeitä voivat olla joko 
määrättyjen aineiden määrän pieneneminen elimistössä (esimer- 
kiksi ravintoaineiden määrän väheneminen) tai, päinvastoin, joi- 

denkin aineiden liiallinen määrä (esimerkiksi hiilimonoksidin taso 
veressä). Tavalla tai toisella elimistön sisäisten prosessien kierros- 
ta syntyy ärsytyksiä, jotka saavat eläimen etsimään puuttuvia elä- 
misen ehtoja. 

Nämä ärsykkeet eivät voi kulkeutua suoraan liikunta- ja siep- 
pauselimien ohjauskeskuksiin; tällöin ne olisivat automaattisia 
toimintoja, eivätkä ne tässä tilanteessa sovi. Ärsykkeet elimistön 
fysiologisista tarpeista kulkevat erityisiin keskuksiin, joissa ne 
saavat tarpeiden muodon, ja subjekti kokee ne erikoisella tavalla. 
Ne eivät enää ole niinkään ruumiin sisäisen tilan heijastuksia kuin 
yllykkeitä ympäristössä johonkin suuntaan (tai poispäin jostakin) 
tapahtuvaan toimintaan, mutta ne eivät määrää toimintojen jär- 
jestystä ja sisältöä; ihmisen hermo- ja mielisairauksia hoitavilla 
Klinikoilla tiedetään hyvin, että näiden keskusten vaurioituminen 
johtaa kaikkein tärkeimpien elimellisten tarpeiden kokemisen ja 
vastaavan käyttäytymisen häiriintymiseen. 

Signaalit elimistön omista tarpeista, jotka ovat muuttuneet yl- 
lykkeiksi toimintaan ympäristössä, ovat orgaanisia tarpeita, sub- 
jektin ”oman aktiivisuuden” alkusyy. Tässä aktiivisuudessa ilme- 
nee siten organismin kahtalainen suhde ympäristöönsä: toisaalta 
määrätynasteinen riippumattomuus ympäristön suoranaisesta 
vaikutuksesta — elimistö ei käänny sen puoleen, kun ympäristöön 
ilmestyy kulutuksen kohteita, vaan silloin, kun sillä sisäisten pro- 
sessien kulussa syntyy tarve näihin kohteisiin; toisaalta näissä sub- 
jektin ”oman aktiivisuuden” alkulähteissä tulee selvästi esille eli- 
mistön sisäisen elämän ja sen ympäristön kiinteä suhde — ympä- 
ristö ei ole pelkästään sen toiminnan areena ja sen ruumiin ravin- 
toaineiden lähde, vaan myös sen sisäisen aktiivisuuden” objek- 
tien alue. Tämän ”oman aktiivisuuden” ilmestyminen ei siis mer- 
kitse elimistön ja ympäristön syy-yhteyksien katkeamista, vaan 
uuden, korkeamman, vapaamman ja tiiviimmän suhteen synty- 
mistä niiden välille. 

Toinen olennainen ero kasvien ja eläinten elämäntavassa on se, 
että kasvien osat reagoivat niihin ympäristön elementteihin, jotka 
välittömästi ovat käyttöobjekteja, kun taas käyttäytyminen eläi- 
millä, joiden on etsittävä ja löydettävä ja sen jälkeen siepattava ja 
muokattava käyttöobjektit, ei orientoidu elämälle tarpeellisiin fy- 
sikaalisiin ja kemiallisiin elementteihin, vaan objektin niihin omi- 
naisuuksiin, jotka on otettava huomioon toiminnassa niiden 

kanssa, jotka ovat tämän toiminnan kannalta tärkeitä. Siksi ym- 
päristön kohteet esiintyvät eläimille ensinnäkin erotustuntomerk- 
keinä, toiseksi määrätyissä ajallisissa ja paikallisissa suhteissa, ja 
kolmanneksi mahdollisina omina vastausreaktioinaan, toisin sa- 
noen esineellisinä ominaisuuksina ja signaalitunnusmerkkeinä. 
Ympäristön kohteiden eräiden ominaisuuksien signaalimerkitys 
voi olla eläimelle synnynnäinen, mutta mitä korkeammalla biolo- 
gisen kehityksen tasolla eläin on, sitä monimuotoisempaa sen 
käyttäytyminen on, ja sitä useammat esineiden tuntomerkit ja 
ominaisuudet alkavat olla sille merkityksellisiä sen oman koke- 
muksen perusteella. Eräät näistä ominaisuuksista, nimenomaan 
ne, joista ainutkertaisen toiminnan onnistuminen individuaalises- 
ti muuttuvissa oloissa riippuu, on joka kerta luonnehdittava tar- 
kemmin, ne on määriteltävä tarkemmin kuvan tasolla tapahtuvan 
toimintojen kokeilun ja ekstrapolaation kautta (jota ilman, ku- 
ten olemme nähneet, näissä tilanteissa on mahdotonta käyttää hy- 
väksi aikaisempaa kokemusta). 

Elämänmuodoltaan liikkuvien eläinten elämässä niiden suhteet 
eräisiin tärkeimpiin elinehtoihin mutkistuvat siinä määrin, että 
niiden ulkoisessa ympäristössä tapahtuvat reaktiot, jotka suun- 
tautuvat näiden olosuhteiden saavuttamiseen, vaativat orientoitu- 
mistoimintaa kuvan perusteella, toimintojen ohjaamista psyykki- 
sen heijastuksen avulla. 

Tällainen ulkoisten reaktioiden ohjaaminen vaatii eläinten or- 
ganismin olennaista muuttumista. Ennen muuta se edellyttää, että 
syntyy liikunta- ja objektiin tarttumiselimiä sekä myös sellaisia 
elimiä, joilla ne voivat puolustautua toisten eläinten hyökkäyksil- 
tä. Kehityksen kulussa nämä elimet jäsentyvät ja niiden erillis- 
ten osien liittymäkohdat tulevat yhä liikkuvammiksi. Tällaisten 
elimien ohjaamiseen tarvitaan erityistä mekanismia. Ja tällainen 
ohjausjärjestelmä puolestaan tarvitsee työskentelynsä koordinoi- 
mista sisäelimien toimintaan. Täten siis siirtyminen aktiiviseen 
olemiseen vaatii kolmen suuren järjestelmän muotoutumista: lii- 
kunta- ja tarttumiselinten, näiden elimien ohjausjärjestelmän ja 
järjestelmän, joka kytkee kahden ensimmäisen järjestelmän toi- 
minnan elimistössä tapahtuviin fysiologisiin prosesseihin. 

Toinen näistä järjestelmistä, joka on pääasiassa liikunta- ja 
tarttumiselimien (sekä puolustuselimien) ohjausjärjestelmä, puo- 
lestaan edellyttää kolmen suuren alajärjestelmän olemassaoloa. 

Yksi niistä ohjaa hahmotellun toiminnan suorittamista; tämä on 
varsinaisesti liikunta-alue. Toinen alajärjestelmä muodostuu en- 
sinnäkin elimistä, jotka vastaanottavat ja käsittelevät ulkomaail- 
maa koskevaa informaatiota, ja toiseksi elimistä, jotka käyttävät 
tätä informaatiota toimintasuunnitelman ja toimintareitin hah- 
motteluun, sekä myös sen varjelemiseen tilanteen häiriötekijöiltä; 
ensimmäistä I. P. Pavlov nimitti analysaattoreiksi, toista otsaloh- 
koiksi; yhdessä ne muodostavat suuren osan aivojen kuorikerrok- 
sesta, lukuun ottamatta sen niitä alueita, jotka vastaavat puhtaas- 
ti liikunnallisesta toiminnasta. Ensimmäinen ja toinen yhdessä ta- 
kaavat sen, mitä Pavlov kutsui korkeimmaksi hermotoiminnak- 
si2, ja joka palvelee elimistön aktiivista suhdetta ympäristöön. 

Kun aivoihin tuleva ärsyke ei vastaa automaattisen reagoinnin 
mahdollisuuksia, se siirtyy toisiin keskuksiin, joissa se muuttuu 
tarpeeksi. Tarve ei välittömästi saa aikaan reaktiota, se esiintyy yl- 
lykkeenä toimintaan, jonka laji on määrätty — ruuan etsimiseen, 
puolustautumiseen, aggressioon jne. — mutta jonka erillisten osa- 
toimintojen konkreettinen sisältö ja järjestys eivät ole tarkoin 
määrättyjä. Tämä tehtävä annetaan nyt keskushermoston toiselle 
instanssille, johon tarveyllyke siirtyy. Tämä instanssi edustaa or- 
ganismia niissä sen suhteissa ympäristöön, jotka tarvitsevat oh- 
jaamista orientaatiotoiminnan pohjalta. Se on ei-automaattisten 
reaktioiden instanssi. Ulkoisten toimintojen kenttä avautuu aina 
subjektille, ja siksi tämä instanssi ei sisälly tilanteen psyykkiseen 
heijastukseen eikä eritoten kuvan esineelliseen sisältöön, mahdol- 
listen toimintojen kenttä on aina subjektin edessä ja hänen ulko- 
puolellaan. 

Kolmas suuri järjestelmä, jota Pavlov kuvaavasti kutsui 
”alemmaksi hermotoiminnaksi''"3 yhdistää organismin ulkoisen 
toiminnan ja sen fysiologiset prosessit. Tämän alemman hermo- 
toiminnan prosessit ovat kahdensuuntaisia. Yhdessä suunnassa 
se siirtää signaaleja elimistön sisäympäristöstä herätteiksi aktii- 
viin toimintaan ulkoympäristössä (tai päinvastoin, sairastumis- 
tapauksessa se antaa signaaleja, jotka hidastavat tätä toimintaa; 


21. P. Pavlov, Polnoe sobranije sotšinenij, t. III kn. 2, s. 106 
3 Emt. s. 222 

esimerkiksi jalkakipu luun katketessa on signaali toiminnan lo- 
pettamiseksi). Tämä järjestelmä toimii myös toisessa suunnassa. 
Koska elimistön elämä alkaa olla riippuvainen pääasiassa käyt- 
täytymisestä ulkoympäristössä, asetetaan tämän toiminnan pal- 
velukseen elimistön energiavarat. Esimerkiksi aivot käyttävät 
happea, sokeria ja muita toiminnassaan tarvittavia aineita valta- 
van määrän joka ei ole verrannollinen sen massaan; ruumiin ja 
erityisesti raajojen lihasten työskentely vaatii suurempaa veri- 
määrää, joka otetaan sisäelinten verimäärästä. Alemman hermo- 
toiminnan tehtävänä on elimistön voimavarojen tarkoituksen- 
mukainen uudelleen sijoittaminen: valveilla oltaessa ulkoiseen 
toimintaan ja levossa, erityisesti unen aikana, elimistön sisäisiin 
palautumisprosesseihin. 

Siirtyminen aktiiviin elämään ulkoisessa ympäristössä johtaa 
siis itse elimistön radikaaliin muuttumiseen, niin että sen sisässä 
erottuu erityinen instanssi, joka vastaanottaa ja muuttaa signaalit 
elimistön sisäisestä ympäristöstä tarpeiksi ja ulkoisen ympäristön 
signaalit tilanteiden kuviksi ja erilaisiksi kuvan tasolla tapahtuvik- 
si toiminnoiksi. Yhdessä niiden tehtävänä on taata orientoitumi- 
nen tilanteissa, joissa automaattinen reagointi voi epäonnistua. 

Organismi, joka säätelee ulkoisia reaktioitansa, vaikutustaan 
ulkoympäristöön tämän ympäristön kuvan perusteella, on toimin- 
nan subjekti. 

Subjekti on rakenteeltaan laadullisesti uusi eläinorganismi: sillä 
on ylin hermoinstanssi, joka ohjaa reaktioita ulkoympäristössä 
tämän ympäristön kuvan perusteella ja kytkee nämä reaktiot eli- 
mistön sisäiseen ympäristöön. 

Uusi hermoinstanssi ei pelkästään liity entisiin, vaan koko eli- 
mistö järjestyy uudelleen tämän hermostollisen instanssin alaisuu- 
teen. Sen saa aikaan tämän hermoinstanssin osuus organismin 
elämässä. Sen toiminnasta ja ulkoisten toimintojen menestyksek- 
käästä suorittamisesta riippuu nyt eläimen olemassaolo ja kehitys. 
Siksi koko elimistön sisäinen, vegetatiivinen (''kasvillinen'") toi- 
minta astuu käyttäytymisen tehtävien palvelukseen, turvaamaan 
ulkoympäristössä tapahtuvan toiminnan onnistumista. 

Elimistö, jossa on tällainen erityinen sekä ulkoisen käyttäyty- 
misen että elimistön sisäisten prosessien ylin instanssi, ei enää ole 
pelkästään eläinorganismi, vaan eläin tavoitteisten toimintojen 
subjektina. 


Subjektin samastaminen organismiin yleensä ja niin ollen myös 
organismiin, jolla ei tällaista ylintä instanssia ole, merkitsee sub- 
jektin rinnastamista mihin tahansa organismiin (tai vaikkapa vain 
mihin tahansa eläinorganismiin), ja se on mekanistista yksinker- 
taistamista. Subjekti on erityinen organismi, joka on uudella ta- 
valla monimutkaisesti järjestynyt ja jolla on uusi kyky ohjata toi- 
mintojansa näiden toimintojen kentän kuvan perusteella. 

Subjekti on mahdoton ilman psyykeä, mutta psyyke on vain 
subjektin esineellisen toiminnan yksi muoto — sen orientoitumi- 
nen toimintakentässä tämän kentän kuvan perusteella. Kuten ei 
voida samastaa subjektia elimistöön, samalla tavoin sitä ei voida 
samastaa psyykeen: jälkimmäinen merkitsisi psyykkisen toimin- 
nan muuttamista toimivaksi substanssiksi ja lisäksi vielä henki- 
seksi substanssiksi. Tämä on tyypillinen idealistinen subjektin kä- 
sitteen vääristely. 

Subjekti on aina toiminnon subjekti, mutta ei minkä tahansa, 
vaan ainoastaan tavoitteisen toiminnon, ts. sellaisen toiminnon 
jota säädellään tilanteen kuvan perusteella. Monet elimistön fyy- 
siset toiminnot eivät ole subjektin toimintaa: esimerkiksi epilepti- 
set kouristukset eivät ole subjektin toimintaa, vaan elimistön pa- 
tologisia liikereaktioita epilepsiakohtauksessa; jos taitamaton 
vuorikiipeilijä putoaa kalliolta, hän ei putoa subjektina, vaan fy- 
sikaalisena kappaleena. Ihminenkin on subjekti vain niissä toi- 
minnoissa, joita hän ohjaa näiden toimintojen kentän kuvan pe- 
rusteella. Me olemme todenneet, että tällainen orientaatiotoimin- 
ta voidaan objektiivisesti todistaa, ja vain silloin kun sen olemas- 
saolo voidaan objektiivisesti todistaa, on puhuttava käyttäytymi- 
sestä (sanan ankarassa mielessä) ja tämän käyttäytymisen subjek- 
tista. 

Mutta vielä kerran on korostettava, että kaikki tämä on vain 
viittausta siihen, miten subjekti eroaa elimistöstä (joka ei enää tai 
vielä ole subjekti). Mutta tämä ei paljasta sen olennaisia piirteitä 
ja rakennetta, sen psyykkisen toiminnan erilaisten muotojen suh- 
detta eri tilanteissa ja eri kehitysasteilla, eikä määrittele täysin 
subjektia. Tällainen määrittely jää erikoistutkimuksen tehtäväksi. 


2. Organismin uudelleen järjestyminen 
persoonallisuuden muodostuessa 


Persoonallisuus on yhteiskunnallis-historiallinen muotoutuma, ei- 
kä siis tietystikään vain psykologian tutkimuskohde. Persoonalli- 
suuden kehityksen historiassa ja henkilön myöhemmässä toimin- 
nassa psyykellä — reaalisena orientoitumisprosessina jokaisessa 
elämäntilanteessa — on niin suuri merkitys, että psykologialle tie- 
teenä kuuluu pakostakin johtava sija persoonallisuuden tieteiden- 
välisessä tutkimisessa. 

Teoksen tässä osassa ei ole mahdollisuutta edes yleispiirtein kä- 
sitellä *persoonallisuuden psykologian”? rakennetta ja sisältöä; 
tässä tarkastellaan vain kysymystä siitä, kuinka persoonallisuus 
toiminnan subjektina eroaa eläimestä toiminnan subjektina ja ly- 
hyesti todetaan muutamia ehtoja siirtymiselle eläinsubjektista per- 
soonallisuudeksi. 

Kuten psyyken kehittyminen eläinmaailmassa on ihmisen psyy- 
ken, tajunnan, kehittymisen edellytyksenä, niin myös organismin 
ja ulkomaailman välisten suhteiden yleinen rakenne, joka on 
luonteenomainen aktiivin, tavoitteisen toiminnan subjektille, on 
lähtökohtana persoonallisuuden ja sen psykologisten piirteiden 
muotoutumiselle. Tämä yleinen rakenne on subjektin asema ym- 
päröivään maailmaan nähden. Ulkoisen tilanteen psyykkisessä 
heijastuksessa tämä asema esiintyy siten, että maailma on subjek- 
tin edessä. Kaikki mikä subjektille välittömästi ilmaantuu”, on 
hänen ulkopuolellaan: subjekti toimintojensa lähteenä ei ”il- 
maannu” itselleen; eläin toimii halujensa ja pelkojensa mukaan, 
mutta se ei arvioi niitä. 

Tällainen asema on erittäin mukava ympäröiviin asioihin koh- 
distuvan samanlaisen välittömän” toiminnan kannalta, se ei ole 
mukava vain eläimen kannalta, vaan myös ihmisen kannalta hä- 
nen useimmissa fyysisissä toiminnoissaan. Mutta kun nykyajan 
ihminen alkaa ajatella itseään aktiivisuutensa alkusyynä ja erityi- 
sesti tietenkin sisäisen psyykkisen aktiivisuutensa alkusyynä, niin 
yrittäessään naiivisti nähdä itsensä objektina hän tulee katkerasti 
tietoiseksi oman ”minänsä” tavoittamattomuudesta. Joka kerta 
kun hän yrittää nopeasti kääntyä itseensä nähdäkseen itsensä toi- 
minnan alkuunpanemisen hetkellä, paljastuu vain toiminnan 
jäähtynyt jälki eikä koskaan itse tekijää. Minä” jää ”'kuvitelluk- 

si pisteeksi jokaisen kokemuksen taakse”, sanoo ”tietoisuuden il- 
miöiden” tarkkanäköinen havainnoija.4 On tarkennettava: int- 
rospektion kokemuksen. Ei-automaattisten reaktioiden keskus- 
instanssi ei ole ilmiö”, se ei ilmene”, se todetaan vain objek- 
tiivisesti. Sitä voidaan varauksin nimittää keskukseksi”, jossa 
tarpeet kohtaavat ja josta aktiiviset toiminnot (joita usein virheel- 
lisesti kutsutaan ”tahdonalaisiksi””) lähtevät. Itsessään tämä kes- 
kus ei vielä ole subjekti, vaan subjektin keskeinen hermostomeka- 
nismi. Mutta kun tämä mekanismi alkaa toimia, käyttäen hyväk- 
seen elimistön kaikkia mahdollisuuksia, mukaan luettuna sen ai- 
kaisempaa kokemusta, objektiivisessa tilanteessa ei ole pelkästään 
organismi, vaan tavoitteisten toimintojen subjekti. 

Mutta olisi suuri virhe olettaa, että persoonallisuus on eläinsub- 
jekti plus ”tiedot ja taidot”, jotka on hankittu yhteiskunnallisen 
kasvatuksen ansiosta. 

Jos organismin muuttuminen tavoitteisten toimintojen subjek- 
tiksi ei rajoitu siihen, että se saa ominaisuuden tuottaa psyykkisiä 
heijastuksia, vaan vaatii suuria muutoksia itse elimistön rakentee- 
seen, niin eläinsubjektin muuttuminen persoonallisuudeksi vaatii 
yhtä suuria muutoksia, erityisesti aivojen rakenteeseen (ja toissi- 
jaisesti myös subjektin psykologisen rakenteen muuttumis- ja 
muodostumisprosessiin). 

Eräs ihmisen kehityksessä havaittavista ristiriidoista on yhteen- 
sopimattomuus biologisesti periytymättömien uusien tuotanto- ja 
yhteiskunnallisten suhteiden ja vaistoina ilmenevien välittömien 
eläimellisten maailmaan kohdistuvien suhteiden välillä. Tämä so- 
vittamattomuus johtaa siihen, että ihmisen kehityksessä tapahtuu 
vaistojen järjestelmällistä ehkäistymistä ja sellaisten populaatioi- 
den järjestelmällistä valintaa, joiden keskuudessa vaistot ovat hei- 
koimpia ja helpoimmin ehkäistävät. Vaistojen surkastuminen on 
nykyaikaisen ihmisen pitkällisen ja vaikean kehityksen eräs pää- 
tehtävä ja eräs päätulos, eräs persoonallisuuden kehityksen pe- 
rusedellytys. 

Vaistojen ehkäistyminen ja häviäminen merkitsee käyttäytymi- 
sen biologisen ennalta määräytymisen loppua. Mutta biologisten 
determinanttien puuttuminen on korvattava toisenlaisella deter- 


4 E. Kretschmer, Meditsinskaja psihologija, M. 1927, s. 13—14 

minaatiolla. Se korvautuu yhteiskunnallisella kasvatuksella, yh- 
teiskunnallisen kokemuksen omaksumisella. Mutta tämä koke- 
mus on niin laaja ja monipuolinen, ja sen omaksumisen edellytyk- 
set, välineet ja liikkeelle panevat voimat — yhteiskunnalliset suh- 
teet, työ ja kieli — ovat niin luonteenomaisia toiminnan jokaiselle 
muodolle, että ne vaativat muutoksia tässä monimuotoisen toi- 
minnan työelimessä — aivoissa, joiden koko ja rakenne erottavat 
selvästi ihmisaivot kaikkein kehittyneimmän eläimen, apinan ai- 
voista. Tämä on toinen, ja edellisen kanssa samansuuntainen, 
edellytys nykyaikaisen ihmisen kehittymiselle ja sille, mitä ny- 
kyään nimitetään persoonallisuudeksi. 

Jokaisessa ihmisyhteiskunnassa, kaikissa yhteiskuntamuodois- 
sa myönnetään, että persoonallisuus ei ilmaannu valmiina synty- 
mässä, että se muotoutuu yksilön kehityksessä ja voi olla sekä 
”kypsä” että ”epäkypsä”. Kypsyysasteen määrittely on yhteis- 
kunnallisesti niin tärkeä tehtävä, että se tapahtuu tunnettujen kri- 
teerien mukaan ja määrättyjen kokeiden perusteella, ts. määrä- 
tyissä tilanteissa tapahtuvan käyttäytymisen perusteella. Itse asi- 
assa persoonallisuuden kypsyysaste todetaan arvioimalla yksilön 
toimintaa kyseisessä yhteiskunnassa vallitsevien suhteiden järjes- 
telmässä; ihminen osallistuu niihin, tavallaan kasvaa niihin si- 
sään, ja häntä arvioidaan sen mukaan, kuinka hyvin hän hallitsee 
hänelle määrätyn toiminnan. 

On selvää, että näiden vaatimusten täyttäminen merkitsee myös 
yhteiskunnallisen tietoisuuden normien ja muotojen määrättyä 
omaksumista. Yhteiskunnallisen tietoisuuden käsitettä sen eri 
muodoissa (moraalinen, oikeudellinen, tieteellis-tekninen, esteet- 
tinen jne.) tarkastelevat yhteiskuntatieteet ja historiallinen materi- 
alismi5, ja meille riittävät tässä seuraavat huomautukset. Ensin- 
näkään yhteiskunnallista tietoisuutta ei voida pelkistää käsitysten 
ja käyttäytymissääntöjen järjestelmäksi, kuten porvarillisessa so- 
siologiassa tehdään. Toiseksi yhteiskunnallista tietoisuutta ei voi- 
da pelkistää tietoisuuden käsitteeseen sellaisena kuin se esiintyy 
porvarillisessa psykologiassa. Siellä sitä luonnehditaan kahden 
tunnusmerkin avulla: 1) se on kuin valo, jossa määrätyt objektit 


5 V. Kjolle, M. Kovalzon, Formy obštšestvennogo soznanija, M. Gospolitizdat 
1959 


esiintyvät ja 2) se on oman psyykkisen toiminnan (tietoisuuden) 
aistimista. Mitä ”valoon” tulee, se merkitsee ainoastaan ja vain 
sen tosiasian kirjaamista, että ”objektikenttä ilmenee subjektil- 
le”, mikä on psyyken yleinen tunnusmerkki. Se on eläintenkin 
psyykelle ominaista eikä erota sitä ihmisen tietoisuudesta. Mitä 
taas ”tietoisuuteen” tulee, se on päinvastoin yhteiskunnallisen 
kasvatuksen tuote ja toteutuu vain siinä määrin kuin jokaisessa 
ihmisessä ja jokaisessa yhteiskunnan jäsenessä kehittyy itsekont- 
rolli, oman psyykkisen toimintansa kontrolli. Luonnollisestikin 
käännyttäessä itsetarkkailun puoleen tietoisuuden ilmiöistä” 
löytyy aina tämä ominaisuus. Mutta tiedetään hyvin, että lähes- 
kään kaikki psyykessä ei paljastu itsetarkkailussa. Tietoisuus on 
tunnusmerkki, joka tosiaan on luonteenomainen ihmisen yhteis- 
kunnalliselle psyykelle, hänen tietoisuudelleen, mutta se ei suin- 
kaan ole hänen yleinen tunnusmerkkinsä. 

Marxilais-leniniläisen tietoisuuden käsittämistavan mukaan tie- 
toisuus on tosiaan persoonallisuuden erottamaton ja olennainen 
ominaisuus6, Mutta tietoisuus ei luonnehdi persoonallisuutta it- 
sessään, vaan niissä yhteiskunnallisissa suhteissa, joihin ihminen 
objektiivisesti kuuluu ja erityisesti näiden suhteiden siinä osassa, 
jossa hän toimii aktiivisesti. 

Persoonallisuus on mahdoton ilman tietoisuutta, ja silloin kun 
tietoisuus on häiriintynyt, on myös persoonallisuus häiriintynyt. 
On olemassa ihmisolentoja, joiden tietoisuus ei ole kyllin kehitty- 
nyt tai se on häiriintynyt sairauden vuoksi tai sitä ei edes ole 
tällä hetkellä. Ihminen voi olla tajuttomana, mutta hän ei vielä 
tällöinkään lakkaa olemasta ihminen, koska säilyy toivo, että hän 
tulee tajuihinsa. Mutta jos toivoa ei ole, niin hänestä puhutaan 
”entisenä ihmisenä”, joka tässä surkeassa tilassa ei ole enää ihmi- 
nen. Henkisesti sairaiden ihmisten kohdalla, jolloin erityinen lää- 
ketieteellinen todistus antaa lausunnon sairaan syyntakeettomuu- 
desta, me emme myöskään voi sanoa, että hän on tietoisuudeltaan 
normaali, vaikka erilliset psyykkiset toiminnot, myös muodolli- 
nen ajattelu voivat olla selvästi häiriintymättömiä. Tällainen ih- 
minen kykenee näkemään ympäristönsä oikein, hän voi tehdä 
muodollisesti oikeita johtopäätöksiä, menneiden tapahtumien ja 


é Ks. A. N. Leontjev, Dejatelnost, soznanie, litsnost, M. Politizdat 1975 (Suom. 
Toiminta, tietoisuus, persoonallisuus, Kuopio 1977) 

saatujen tietojen muistaminen voi myös olla olennaisesti häiriinty- 
mätöntä. Kuitenkaan tällainen ihminen ei kykene arvioimaan toi- 
mintojansa, toisten ihmisten toimintaa ja objektiivisia tapahtu- 
mia kuten normaalit ihmiset. Hän ei kykene käyttämään kaikkien 
näiden ilmiöiden objektiivisia ja yhteiskunnallisia kriteerejä eikä 
näin ollen kykene oikein ohjaamaan käyttäytymistään. Hän on 
toiminnan subjekti, mutta ei enää ole persoonallisuus eikä vastaa 
käyttäytymisestään. Lasta pidetään määrättyyn ikään asti kyke- 
nemättömänä vastaamaan toimistaan, hänestä vastaavat hänen 
kasvattajansa ja häntä pidetään kasvavana, mutta vielä muotou- 
tumattomana persoonallisuutena. Tämä osoittaa hyvin sen, että 
persoonallisuutta ei pidetä synnynnäisenä, vaan yhteiskunnallis- 
historiallisena muotoutumana, jonka kehittymiseen kuluu run- 
saasti aikaa. 

Persoonallisuus on mahdoton ilman tietoisuutta, mutta sitä ei 
voi samastaa siihen — tietoisuus ei ole yhtä kuin persoonallisuus. 
Tietoisuus ei toimi, vaan persoonallisuus, joka säätelee toimin- 
taansa tietoisuuden perusteella. Tietoisuus muodostaa persoonal- 
lisuuden toimintojen orientaatio-osan. Ollakseen persoonallisuus 
on oltava tietoinen, yhteiskunnallisesti vastuunalainen subjekti. 
Yhteiskunnallinen tietoisuus, kun se on omaksuttu, on tärkein 
johtava rakenne ihmisen käyttäytymisen ohjausjärjestelmässä. 

Tässä on myös varoitettava siitä, että emme määrittele persoo- 
nallisuutta emmekä tietoisuutta. Kaikki edellä sanottu on vain 
viittausta siihen, kuinka yksilö eroaa toiminnan subjektista, joka 
ei vielä (tai enää) ole persoonallisuus. 


3. Toiminnan perustasojen kaavio 


Me pidämme psyykeä, tarkemmin sanottuna orientoitumistoimin- 
taa käyttäytymisen tärkeimpänä apuvälineenä, käyttäytymisen 
ohjausvälineenä. Tämä väline syntyy aktiivisten eläinten sillä ke- 
hitystasolla, jolloin niiden liikkuvuus ja niiden ja ympäristön koh- 
teiden välisten suhteiden muuntuvuus kasvaa ja eläimet joutuvat 
jatkuvasti muuttuviin, ainutkertaisiin, individuaalisiin tilantei- 
siin. Tästä tasosta lähtien syntyy tarve sopeuttaa toiminnot näihin 
ainutkertaisiin olosuhteisiin. Tällainen sopeuttaminen saavute- 

taan kokeilemalla, ekstrapolaatiolla ja korjaamalla toimintoja ti- 
lanteen kuvan perusteella; tämä onkin orientoitumistoiminnan 
tärkein funktio. Kun psyykkinen toiminta käsitetään näin, me 
saamme käsityksen sen paikasta maailman yleisessä kehityksessä, 
jos tarkastelemme käyttäytymisen erillistä yksikköä — erillistä 
toimintoa — sen tuloksen ja sen mekanismin välisen suhteen kan- 
nalta, siltä kannalta, ylläpitääkö toiminnon tulos sitä synnyttävää 
mekanismia. Tällöin toiminnan kehityksen yleinen linja — epäor- 
gaanisesta maailmasta ihmiseen — voidaan kaavamaisesti jakaa 
neljään päätasoon, joista jokainen vastaa määrättyä toiminto- 
tyyppiä: fyysinen toiminto, fysiologinen toiminto, subjektin toi- 
minto ja persoonallisuuden toiminto. 

Fyysisen toiminnon taso. Ei ole mitään perusteita poistaa fyy- 
sisten kappaleiden toimintaa niiden ilmiöiden keskuudesta, joita 
kaikilla kielillä kutsutaan ”toiminnaksi”. Päinvastoin fyysinen 
toiminto muodostaa toiminnan käsitteen perussisällön; sitä on pi- 
dettävä lähtökohtana. Fyysisen toiminnan erikoispiirteenä ja ra- 
joituksena meitä kiinnostavalta kannalta on se, että epäorgaani- 
sessa maailmassa toimintaa synnyttävä mekanismi on yhdentekevä 
lopputulokseen nähden, eikä lopputulos vaikuta muuten kuin sa- 
tunnaisesti sen synnyttäneen mekanismin säilymiseen. Vesi uur- 
taa kiveä” — tällä tavoin vesi vaikuttaa kiveen, mutta tämän toi- 
minnon lopputulokset ovat yhdentekeviä sen alkuunpanijalle ei- 
vätkä ne pidä sitä eivätkä sen toimintaa yllä. Kallioiden läpi reit- 
tinsä uurtavan virran olemassaolo ei suinkaan riipu tästä reitistä 
vaan siitä, mikä yhä uudelleen täyttää virran vedellä. 

Jos katsotaan ihmisen luomia koneita, niin ne voidaan varustaa 
ohjausohjelmalla ja takaisinkytkennällä, joiden avulla tapahtuu 
koneen toiminnan säätely. Mutta takaisinkytkennän objektina 
toimiva lopputulos ei pidä yllä koneen olemassaoloa. Se vain sää- 
telee koneen työskentelyä. Koneen ja tämän säätelylaitteen työs- 
kentely johtaa niiden kulumiseen ja epäkuntoisuuteen. Jos koneet 
jätetään oman onnensa nojaan, niin yhdessä säätelyosansa kanssa 
ne loppujen lopuksi valmistavat sellaisia tuotteita, jotka ovat 
hyödyttömiä koneen rakentaneelle ihmiselle. Ei koneen toimin- 
nan tulos vaan ihminen, joka on tästä lopputuloksesta kiinnostu- 
nut, huolehtii tällaisen mekanismin säilymisestä (tai sen vaihtami- 
sesta täydellisempään); koneen toiminnan tulos ei pidä sen ole- 
massaoloa yllä. 

Fysiologisen toiminnon taso. Tällä tasolla ovat organismit, jot- 
ka eivät pelkästään toimi ulkoympäristössä vaan ovat myös kiin- 
nostuneita toimintojensa määrätyistä tuloksista, ja niin ollen 
myös niiden mekanismeista. Tässä toimintojen tulokset eivät vain 
säätele niiden suorittamista vaan jos nämä tulokset ovat myöntei- 
siä, ne myös vahvistavat näitä toimintoja tuottavaa mekanismia. 

Tälle uudelle toiminnan kehitystasolle on luonteenomainen eräs 
olennainen rajoitus — tulokset vaikuttavat vasta kun ne on fyysi- 
sesti saavutettu. Tällainen vaikutus voi olla sekä lopullisella että 
väliaikaisella tuloksella, mutta vain materiaalisesti jo saavutetulla 
tuloksella. Puhtaasti fysiologisten suhteiden tasolla tällainen kor- 
jaus on täysin riittävä. 

Subjektin toiminnon taso. Kuten edellä on havaittu, liikkuvan 
elämän ehdot monimutkaisesti jäsentyneessä ympäristössä johta- 
vat eläimen sellaisiin tilanteiden ainutkertaisiin variantteihin, jois- 
sa aikaisempi kokemus ei riitä toimintojen onnistuneeseen suorit- 
tamiseen. Päinvastoin, toimintojen toistaminen siinä muodossa, 
jossa ne olivat menestyksekkäitä aikaisemmassa kokemuksessa, 
voi johtaa epäonnistumiseen uusissa, hieman muuttuneissa olois- 
sa. Tällöin on välttämätöntä, että toimintaa sopeutetaan sekä en- 
nen sen alkua että sitä suoritettaessa, mutta ehdottomasti ennen 
sen päättymistä. Tämä puolestaan tekee välttämättömäksi turvau- 
tua toimintojen kokeiluun tai ekstrapolointiin kuvan tasolla. Vain 
siten voidaan välttämättömät korjaukset tehdä ennen toimintojen 
fyysistä suorittamista tai ainakin ennen näiden toimintojen päät- 
tymistä, ja näin taata niiden onnistuminen. 

Tällä tasolla tapahtuvan eläimen sopeutumismahdollisuuksien 
laajenemisen periaatteellinen merkitys on siinä, että eläin saa 
mahdollisuuden todeta toiminnan kelpoisuuden ja muuttaa sitä jo 
ennen sen fyysistä suorittamista. Tässä toimivat myös takaisinkyt- 
kennän, välttämättömien korjausten ja onnistuneen toiminnan 
vahvistamisen periaatteet, mutta ne eivät vaikuta vain fyysisessä 
kentässä, vaan myös kuvan tasolla. Objektien uusia enemmän tai 
vähemmän muuttuneita merkityksiä (verrattuna niiden merkityk- 
seen aikaisemmassa kokemuksessa) käytetään hyväksi ilman nii- 
den lujittumista vain kerran. Mutta sen sijaan menettely voidaan 
joka kerralla helposti toistaa, sopeuttaa yksittäisiin, yksilöllisiin 
tilanteisiin, ja onnistunut lopputulos ei vahvista vain toiminnon 
suorittavaa, vaan myös sitä ohjaavaa mekanismia. 


Persoonallisuuden toiminnon taso. Jos eläimen toiminnan erot- 
taa puhtaasti fysiologisista suhteista ulkoympäristöön se, että sen 
korjaaminen on mahdollista myös kuvan tasolla, eläimelle avau- 
tuvan ympäristön havaitsemisen tasolla, niin persoonallisuuden 
toiminta on periaatteessa uusi askel eteenpäin. Tässä tapauksessa 
toiminnan subjekti ei ota huomioon vain omaa havaintoaan esi- 
neistä, vaan myös yhteiskunnan niistä keräämät tiedot, eikä vain 
niiden luonnollisia suhteita ja ominaisuuksia, vaan myös niiden 
sosiaalisen merkityksen ja niihin liittyvät yhteiskunnalliset asen- 
teet. Ihminen ei rajoitu yksilölliseen kokemukseen, hän omaksuu 
ja käyttää sen sosiaalisen ryhmän yhteiskunnallista kokemusta, 
jossa hänet kasvatetaan ja jossa hän elää. 

Ihmiselläkin hänen tavoitteisissa esineellisissä toiminnoissaan 
säilyvät täydellisesti kyberneettisen ohjauksen periaatteet. Mutta 
näiden toimintojen ehtoja, tosiasioita, jotka tällainen ohjaus ot- 
taa huomioon, ovat ennen kaikkea päämäärien, asioiden ja hah- 
moteltavien toimintojen yhteiskunnallinen arvio ja luonnehdinta. 

Eläimellä sen hahmottelema toimintasuunnitelma esiintyy vain 
esineiden keskellä välittömästi havaittavana reittinä; ihmisellä tä- 
mä suunnitelma erottuu ja muodostuu itsenäiseksi objektiksi sen 
esinemaailman rinnalle, jossa ja jonka suhteen on toimittava. 
Näin ollen luonnon esineiden keskuuteen tuodaan uusi ”esine”, 
ihmisen toimintasuunnitelma. Ja samalla tuodaan myös päämää- 
rä, sanan suoranaisessa merkityksessä, so. jonakin jota ei ole val- 
miina ja joka vielä on tehtävä, tuotettava. 

Toiminnan pääkehitystasojen keskinäinen suhde. Jokainen 
korkeampi toiminnan kehitysaste sisältää ehdottomasti edelliset. 
Fysiologisen toiminnan taso sisältää luonnollisesti fyysisen vuoro- 
vaikutuksen ja sen toimintamekanismit. Eläimen subjektitoimin- 
nan taso sisältää fysiologiset mekanismit, jotka takaavat vain fy- 
siologisen kanssakäymisen ulkoympäristön kanssa, mutta niiden 
yläpuolella ovat korkeammanasteiset fysiologiset mekanismit, 
jotka psyykkisesti heijastavat objektiivista maailmaa ja psykolo- 
gisesti ohjaavat toimintoja. Ja persoonallisuuden taso sisältää se- 
kä fysikaaliset, fysiologiset että psyykkiset käyttäytymismekanis- 
mit. Mutta persoonallisuudella on kaiken tämän yläpuolella uusi 
instanssi — toiminnan säätely tilanteen yhteiskunnallisen merki- 
tyksen ja yhteiskunnallisten toimintakeinojen, mallien ja tapojen 
tiedostamisen perusteella. 

Siksi jokaista korkeampaa toimintamuotoa voidaan tutkia ja 
on tutkittava siihen osallistuvien yksinkertaisempien mekanismien 
kannalta, mutta samalla jokaista korkeampaa tasoa tutkittaessa 
ei periaatteessa riitä, että tutkitaan vain näitä yksinkertaisempia 
mekanismeja. Riittämättömyys ei perustu siihen, että nämä kor- 
keammat mekanismit eivät voisi syntyä yksinkertaisemmista, 
vaan se perustuu siihen, että korkeampien syntyminen yksinker- 
taisemmista ei voi tapahtua yksinkertaisempien mekanismien kaa- 
vojen mukaan, vaan tarvitaan niiden uusi käyttösuunnitelma. Tä- 
mä uusi suunnitelma syntyy, kun lisätään uudet olot, uudet suh- 
teet. Elävien olentojen syntyminen tuo esille uusia suhteita toi- 
mintamekanismin ja sen tuloksen välillä, niin että tulos alkaa vah- 
vistaa hyödyllisen reaktion tuottavaa mekanismia. Yksilöllisesti 
muuttuvien ainutkertaisten tilanteiden syntyminen tekee välttä- 
mättömäksi sopeuttaa olemassa olevia reaktioita kuvan tasolla, se 
tekee niin ollen psyykkiset heijastukset välttämättömiksi. Sellais- 
ten yhteisten toimintojen (toimeentulon hankkiminen ja taistelu 
vihollista vastaan) yhteiskunnallisten muotojen syntyminen, jotka 
ovat jopa korkeimpien eläinten saavuttamattomissa, tekee työn ja 
puhekielen, yhteiskunnallisen tietoisuuden syntymisen välttämät- 
tömäksi. 

Näin ollen toiminnan peruskehitystasot hahmottelevat itse asi- 
assa materian kehityksen perussuunnan: sen epäorgaanisista muo- 
doista eläviin olentoihin, organismeihin, sitten psyyken omaaviin 
eläimiin ja niistä ihmiseen, jolla on yhteiskunnallinen tietoisuus. 
Ja tietoisuus Leninin osuvan huomautuksen mukaan ”ei ainoas- 
taan heijasta objektiivista maailmaa, vaan luokin sitä”?. Luo sitä 
mukaa kuin se muuttuu yhteiskunnallisten mekanismien täydem- 
mäksi ja syvemmäksi heijastukseksi ja ihmisen kokonaistoimin- 
nan johtavaksi voimaksi. 


7V, I. Lenin, Kootut teokset, osa 38, s. 173 


Liite 1 


Toiminnan ongelma neuvostopsykologiassa 


Yli 30 vuotta, 30-luvun alusta 60-luvun puoleenväliin saakka, toi- 
minnan ongelma pysyi neuvostopsykologian ydinongelmana. Sen 
juuret ulottuvat 20-luvulle, jolloin neuvostopsykologien silmien 
edessä oli alkuperäisen tuoreena kuva kansanjoukkojen vallanku- 
mouksellisesta noususta, työläisten ja talonpoikien luokkatietoi- 
suuden suuri voima, jonka ansiosta he bolševikkipuolueen joh- 
dolla voittivat sivustakatsojista voittamattomilta näyttäneet vai- 
keudet ja suorittivat mahdottomina pidettyjä tekoja. Tietoisuus 
osoittautui suureksi voimaksi, ja silloin, 20-luvulla, tietoisuuden 
ongelmasta tuli neuvostopsykologian keskeinen ongelma. 

Ensimmäinen askel tietoisuuden olemuksen ymmärtämiseen 
voitiin ilmaista teesinä millainen elämäntapa, sellainen tietoi- 
suus”. Mutta tämä ei vielä ole psykologiaa, vaan pikemminkin 
historiallisen materialismin perusteesien muunnelma. L. S. Vy- 
gotski otti ensimmäisen askeleen kohti varsinaisesti psykologista 
tietoisuuden teoriaa — ja se oli todella uhkarohkea askel. Ihmisel- 
le ominaiset psyykkiset funktiot, hän sanoi, syntyvät ihmisten vä- 
lisen vuorovaikutuksen muodoista, *kasvamalla ulkoa sisälle” ja 
muuttumalla ensin ”ihmisen vuorovaikutukseksi itsensä kanssa”? 
ja sitten varsinaisiksi psykologisiksi prosesseiksi. Samalla tavoin 
kuin ihmisen toiminnan perusmuoto, työ, eroaa eläimen toimin- 
nasta siinä, että sitä välittävät työkalut, ihmisen psyykkinen toi- 
mintakin eroaa eläinten psyykkisestä toiminnasta siinä, että sitä 
välittävät psykologiset työkalut, kaikenlaiset merkit. Kielen mer- 
keillä on luonnollisesti tärkein asema niiden joukossa määränsä, 
merkityksensä ja systemaattisen soveltamisensa ansiosta. 

”Ulkoa sisälle” -alkuperä, ulkoisen toiminnan muuttuminen 
psyykkiseksi toiminnaksi ja jälkimmäisen työkaluvälitteinen ra- 
kenne — kaikki tämä merkitsi aivan uuden ihmisen psyykkisen 
toiminnan käsitteen puhkeamista. Mutta tämä kaikki ilmaistiin 
vielä tietoisuuden psykologian” käsittein: merkissä on olennais- 

ta merkitys (joka samastettiin käsitteeseen); merkitykset kehitty- 
vät, ja se on käsitteiden kehitystä; käsite on ”tietoisuuden perus- 
solu” ja käsitteiden kehitys on tietoisuuden merkitys- ja systeemi- 
rakenteen kehitystä. Perusongelmana pysyi tietoisuus, sen raken- 
ne ja kehitys, ja psykologia pysyi edelleen tietoisuuden psykologi- 
ana. Tämä tietoisuuteen rajoittuminen, ilman että tehtiin selvää 
rajankäyntiä sitä koskevan aikaisemman käsitystavan kanssa, ai- 
heutti monia ristiriitoja uuden ja vanhan välillä. Oli irtauduttava 
klassisen ”tietoisuuden psykologian” kehyksestä, ja siitä tulikin 
seuraavan ajanjakson tehtävä. 

Kolmikymmenluvun alussa nostettiin esiin toiminnan ongel- 
ma”, tarkemmin sanoen järkevän toiminnan ongelma” Leninin 
”Filosofian vihkojen” ja Marxin ja Engelsin Arkiston” käsikir- 
joitusten vaikutuksesta, jotka silloin ensimmäisen kerran julkais- 
tiin venäjäksi. Siihen aikaan tämä ongelma ei merkinnyt vain 
erästä psykologian tärkeää ongelmaa tai yhtä sen mahdollista 
tutkimusobjektia vaan periaatteellista yleistä lähestymistapaa itse 
tieteeseen, joka tutki sielunelämää. Kuperan linssin tavoin ”toi- 
minnan ongelma” kokosi sen ratkaisemattomat kysymykset ja 
näytti takaavan niiden lupaavan ratkaisun. 

Ulkoisessa järkevässä toiminnassa”? näimme ennen kaikkea 
keinon saada psykologia ulos tietoisuuden umpinaisesta maail- 
masta ja itsetarkkailun vankilasta. Vastakohtana perinnäiselle 
psykologialle, jossa ei onnistuttu paljastamaan psyykkisten pro- 
sessien sisältöä eikä itse niiden olemassaoloakaan (jonain enempä- 
nä kuin tietoisuuden ilmiöiden” vaihteluna), ihmisen toiminta, 
ulkoinen, ''esineellinen'', järkevä toiminta oli objektiivinen pro- 
sessi. Tietenkin sen psykologisen sisällön toteaminen oli vielä 
edessä, mutta se ajateltiin täysin määrätyksi, koska itse objektiivi- 
nen toiminta, vaikkapa tiedostamatonkin, on määrätty. Otaksut- 
tiin, että tämän objektiivisesti järkevän toiminnan järjestelmässä 
sen ainesosakin, psyykkinen toiminta, saa määräytyneen sisällön 
ja tulee objektiivisen tutkimuksen ulottuville. 

Ulkoinen, esineellinen toiminta määriteltiin järkeväksi, jotta 
ensinnäkin osoitettaisiin sen eroavan luonnonvoimien toiminnas- 
ta (joka sekin on toimintaa, mutta spontaania) ja toiseksi asetet- 
taisiin tällainen käsitys behaviorismia vastaan, joka heti alkuun 
sulki käyttäytymisen ulkopuolelle psyyken ja sen mukana järke- 
vyydenkin. Järkevä toiminta” merkitsi toimintaa, jossa psyy- 

ke on mukana”. Se vaati myös tutkimaan käyttäytymistä ei vain 
fyysiseltä kannalta vaan nimenomaan psyyken, tietoisuuden”, 
kannalta, ja itse psyykeä ei pelkästään tietoisuuden ilmiönä” 
vaan nimenomaan sen osallistuessa toimintaan ja toiminnan kaut- 
ta. Toiminnan, järkevän toiminnan ongelma on neuvostopsykolo- 
gian ja vain neuvostopsykologian tunnusomainen piirre. 

Tätä toimintaa nimitettiin myös ”esineelliseksi”. Sillä haluttiin 
korostaa, että '' järkevä toiminta”? ei ole vain puhekommunikaati- 
ota, vaan ennen kaikkea todellista, tuottavaa toimintaa — toimin- 
taa, joka tosiaan tekee jotakin: muuttaa tarkoituksenmukaisesti 
lähtöaineksen ennalta-aiotuksi tuotteeksi. Ympäristöä muuttaes- 
saan sellainen toiminta panee toimivan subjektin itsensäkin muut- 
tumaan. Itsepintaiset tosiasiat — mikä on mahdollista ja mikä 
mahdotonta muutettaessa tavoitteisesti asioita ja esineitä — mää- 
räävät psyykkistä toimintaa tietoisuudessa heijastuessaan. Sen an- 
siosta ulkoisesta, esineellisestä, järkevästä toiminnasta tulee 
psyykkisen kehityksen todellinen perusta. 

Toiminta edellyttää tekijää, mutta koska ”tekijöinä” voivat 
esiintyä myös luonnonvoimat, niin erotukseksi niistä nimitys 
”järkevä toiminta” merkitsi myös sen myöntämistä, että psykolo- 
gian tutkimusobjekti ei ole persoonaton prosessi eikä fysiologisen 
mekanismin reaktio stimuluksiin, vaan subjektin toiminta. Mutta 
subjektin toimintaa eivät määrää pelkästään hänen fyysiset mah- 
dollisuutensa vaan myös se, miten hän ymmärtää (tai on ymmär- 
tämättä) tehtävänsä, etunsa ja itse nämä mahdollisuudet. ? Järke- 
vä toiminta” ilmensi aikomusta tarkastella kaikkia psyykkisen 
toiminnan muotoja, näennäisesti kaikkein tahattomimpiakin (ha- 
vaintoa, muistia, tottumuksia) subjektin tiedostamattoman mutta 
tavoitteisen ja esineellis-sisällöllisen aktiivisuuden ilmentyminä. 
”Järkevä toiminta” merkitsi ihmistä aktiivisesti maailmassa toi- 
mivana tekijänä, joka tavalla tai toisella ymmärtää asioiden tilan, 
omat tehtävänsä ja mahdollisuutensa. 

Ja lopulta toiminnan ongelmalla” tahdottiin viitata siihen, et- 
tä ihmisen varsinainen todellisuus ja hänen todellinen yhteytensä 
maailmaan ei ole ”tietoisuuden sisäinen maailma” vaan tämä jär- 
kevä esineellinen toiminta. Psykologiaa ei ole vain elämys eikä 
pelkkä ulkoisten vaikutusten siirtyminen aistielinten kautta aivoi- 
hin ja sieltä liikkeiksi. Tavoitteinen vaikuttaminen niihin ja niiden 
tarkoituksenmukainen muuttaminen ovat subjektille todellinen 

maailmaa koskevan tiedon lähde ja psykologialle hänen psyy- 
keään koskevan tiedon lähde. ''Jarkevii toiminta” on sielunelä- 
mää koskevan tiedon pääkanava. 

Sanalla sanoen psykologisen tutkimuksen lähtökohtana ei saa 
olla ”tietoisuuden ilmiö?” eikä behavioristinen *käyttäytymi- 
nen”, ei ”tietoisuus ilman toimintaa” eikä ”toiminta ilman tietoi- 
suutta”, kuten S. L. Rubinstein mielellään sanoi, vaan lähtökoh- 
tana pitää olla ” järkevän, ulkoisen, esineellisen toiminnan”. Eikä 
järkevän toiminnan ”kokonaisuudessaan” vaan subjektin toi- 
minnan sen järkevyyden näkökulmasta. Psyykeä ei saa tutkia ”il- 
miönä””, vaan sitä pitää tutkia toiminnassa, tutkia sen osuutta täs- 
sä toiminnassa ja sen riippuvuutta toiminnan luonteesta ja raken- 
teesta. 

Suurin piirtein tätä merkitsi tuohon aikaan toiminnan ongelma 
psykologiassa ja tällaisia toiveita ja lupauksia siihen sisältyi. Ja 
nyt, kokonaisen sukupolven perästä, kysymme: missä määrin on 
onnistuttu täyttämään nämä velvoitteet ja ratkaisemaan tai hah- 
mottelemaan ratkaisu ongelmakimpulle, joka on tiukin solmuin 
sidottu järkevän toiminnan” ongelmaan? 

Nämä ongelmat voidaan (tietenkin hiukan yksinkertaistaen) ja- 
kaa kahteen ryhmään: ensinnäkin varsinaiset psykologiset ongel- 
mat ja toiseksi filosofiset, metodologiset ongelmat. Kaksi neuvos- 
topsykologien koulukuntaa on jakanut keskenään nämä ongel- 
mat: ensimmäistä ongelmaryhmää on ratkonut pääasiassa A. N. 
Leontjevin koulukunta, toista ryhmää pääasiassa S. L. Rubinstei- 
nin koulukunta. 

Varsinaisista psykologisista tehtävistä nousi etualalle kaksi: 1) 
”järkevyyden” käsitteen täsmentäminen ja 2) sen kokeellinen 
osoittaminen, että psyykkiset prosessit riippuvat ”ulkoisen, esi- 
neellisen, järkevän toiminnan” luonteesta ja rakenteesta. Ensim- 
mäistä tehtävää Leontjev ja hänen työtoverinsa ovat ratkoneet 
näin: motiivin ja tavoitteen käsitteet ovat saaneet uudet määritel- 
mät, mikä on tehnyt mahdolliseksi ilmaista mielen käsitteen ta- 
voitteen ja motiivin suhteena ja siten ikään kuin mitata mieltä sen 
avulla, missä määrin tavoite ja motiivi osuvat yksiin. Näiden kä- 
sitteiden pohjalta on myös hahmoteltu käsitteiden t o i m in ta, 
teko ja operaatio erottelu, joka on käytössä neuvos- 
topsykologiassa nykyäänkin. 

Toinen tehtävä on ollut osoittaa kokeellisesti, että psyyke ei ole 

jossain ''tietoisuudessa'", se ei elä erillisten sisäisten”? lakiensa 
mukaan ja vain toissijaisesti, sisältäpäin vaikuta ulkoiseen toimin- 
taan, vaan päinvastoin että psyyke sisältyy tähän ulkoiseen toi- 
mintaan ja riippuu sen luonteesta ja rakenteesta. Tämä tehtävä on 
toteutettu A. N. Leontjevin johdolla suoritetussa laajassa tutki- 
mussarjassa. Nämä tutkimukset ovat hyvin tunnettuja ja niiden 
yleinen tulos kuuluu neuvostopsykologian yleisesti tunnustettui- 
hin saavutuksiin. Toinen linja näissä tutkimuksissa on ollut motii- 
vien kehityksen ja vaihtumisen tutkimus, jossa on selvitetty sitä, 
miten tehtävä ja toiminta saa persoonallisen mielensä” ja me- 
nettää sen. Nämä kasvatuksen ongelmiin liittyvät tutkimukset 
aloitettiin Leontjevin johdolla ja L. I. Božovitš on myöhemmin it- 
senäisesti jatkanut ja kehitellyt niitä. 

Filosofiset ja metodologiset ongelmat askarruttivat jatkuvasti 
S. L. Rubinsteinia. Hänen ansionaan on se, että hän eritteli ja kri- 
tisoi ”psyyken ja toiminnan” ongelman vääriä ratkaisuja. Kaava 
”psyyken ja toiminnan ykseys” (tai ”tietoisuuden ja toiminnan 
ykseys”) antoi Rubinsteinille mahdollisuudet taistella menestyk- 
sellä sekä idealistista psyykkisen ja fyysisen”? vastakkainasette- 
lua että psyyken mekanistista kieltämistä vastaan (periaatteen 
”sekä psyyke että toiminta” mukaan). 

Tämä kaikki oli tärkeää, tarpeellista ja hedelmällistä 30- ja 40- 
luvuilla, mutta se oli vain osa ” järkevän toiminnan psykologian”? 
suurista ongelmista. Monet muut ongelmat jäivät siltä teoreettista 
kehittelyä vaille, niiden joukossa kysymys toiminnan esineellisestä 
operatiivisesta sisällöstä. Vaikka "järkevä toiminta” viittasi jär- 
keen ja niin ollen ajattelun osallisuuteen toiminnassa, teoreettises- 
ti tätä toimintaa karakterisoitiin psykologisesti vain motivaation 
kannalta. Toiminnan, teon ja operaation erottaminenkin tapahtui 
vain motivaatiokriteerien mukaan. Toiminnaksi nimitettiin sitä, 
missä päämäärä ja motiivi osuvat yksiin; teolle oli luonteenomais- 
ta se, että sen tulos on välitavoite eikä enää osu yksiin motiivin 
kanssa; operaatioksi nimitettiin sellaista teon epäitsenäistä ja au- 
tomatisoitunutta osaa, jonka tulos ei enää ole edes erillinen tavoi- 
te. Myöhemmin, 1940-luvulla, Leontjev esitti tärkeän erottelun 
”objektiivisen merkityksen”? ja persoonallisen mielen” välillä; 
vain persoonalliselle mielelle oli tunnusomaista tavoitteen ja mo- 
tiivin suhde ja vain se jäi psykologisen tutkimuksen kohteeksi. Si- 
ten toiminnan motivaatio- ja operaatioaspektin erottaminen ra- 

joitti toiminnan psykologiaa” yhä enemmän sen motivaatiopuo- 
leen. 

Toiminnan esineellinen, operatiivinen sisältö putosi pois psyko- 
logisesta teoriasta. Se ei pudonnut pois sattumalta eikä epähuomi- 
ossa, vaan sen vuoksi että se tuohon aikaan näytti meistä! jolta- 
kin ilmeisen ei-psykologiselta, joltakin joka ei lainkaan kuulunut 
psykologian harjoittamiseen. Kokeellisissa tutkimuksissa koehen- 
kilön (kh) ulkoista, järkevää toimintaa pidettiin määräävänä seik- 
kana ja se yritettiin järjestää niin, että se vaikuttaisi halutulla ta- 
valla hänen psyykkiseen toimintaansa. Esimerkiksi koehenkilölle 
ilmoitettiin, että hänelle esitetään varoitussignaali (sähköisku). 
Kh alkoi etsiä tätä ennakkosignaalia — ja erottaa valon-(vain va- 
lon-!)säteiden vaikutuksen kämmenensä iholla; mutta jos kh:lle ei 
ilmoitettu ennalta mitään, hän ei etsinyt eikä löytänyt signaalia — 
valon vaikutuksen aistimusta iholle ei muodostunut (A. N. Leont- 
jevin kokeet). Aineellisten kappaleiden avulla viisivuotias lapsi al- 
koi erottaa yksityisiä sanoja ääneen esitetystä lauseesta, mutta il- 
man niitä hän ei kyennyt sitä tekemään (S. N. Karpovan A. R. 
Lurijan johdolla suorittamat kokeet). Laulamalla mallisävelen ja 
vertaamalla tuottamaansa ääntä annetun korkuiseen koehenkilöt 
oppivat erottamaan tämän korkeuden niin tarkasti, että he lopul- 
ta eivät juuri eronneet henkilöistä, joilla on ”*absoluuttinen kor- 
va”; mutta ilman tällaista laulamista he jäivät miltei samalle ta- 
solle kuin ennen opetusta (J. B. Gippenreiterin ja O. V. Ovtšinni- 
kovan kokeet A. N. Leontjevin johdolla). Näissä kaikissa tapauk- 
sissa ulkoisen toiminnan organisoiminen vaikutti hämmästyttä- 
vällä tavalla koehenkilöiden psyykkiseen toimintaan; tämä todis- 
taa tietenkin, että koehenkilön psyykkinen toiminta riippuu olen- 
naisesti hänen ulkoisesta esineellisestä toiminnastaan. 

Mutta tämän riippuvuuden toteamista pitemmälle ei kokeelli- 
sessa tutkimuksessa eikä sen teoreettisessa pohdinnassa menty ei- 
kä voitukaan mennä. Vastausta vaille jäivät kaikki seuraavat ky- 
symykset: millä tavalla signaalin etsiminen tekee ei-aistittavasta 
ärsytyksestä aistittavan; miten aineelliset palat auttavat erotta- 


1 Sanon ”meistä”, me”, koska itse osallistuin aktiivisesti kyseisen **järkevän 
toiminnan” käsitystavan kehittelyyn ja pidän tämän käsitystavan analyysia ensi 
sijassa yrityksenä selvittää omia tuonaikaisia näkemyksiäni. 


maan sanan puheen äännevirrasta; miksi äänen laulaminen edis- 
tää sen parempaa havaitsemista (vaikka laulaminen itse rakentuu 
äänikuvan havaitsemiselle). Mutta ilman vastausta näihin kysy- 
myksiin oli mahdotonta selvittää psyykkisen toiminnan sisällöllis- 
tä yhteyttä ”esineelliseen”? toimintaan ja niin ollen myös itse 
psyykkisen toiminnan sisältöä. Vaikeutena on se, että ulkoisen 
toiminnan = esineellinen sisältö käsitettiin kiistattomasti ei- 
psykologiseksi asiaksi ja psyykkisen toiminnan ”todellinen sisäl- 
tö” taas ei-esineelliseksi. Tästä tuli voittamaton este erään ”toi- 
minnan ongelmaan” liittyvän erittäin tärkeän kysymyksen ratkai- 
semisessa — miten itse psyykkinen toiminta voidaan ymmärtää 
täysin sisällölliseksi ja siis myös ”esineelliseksi?? toiminnaksi? 

Itse psyykkisen toiminnan käsite jäi entiseen tapaan objektiivi- 
sen analyysin ulottumattomiin. 

Tästä oli seurauksena, että ulkoisen toiminnan vaikutus psyyk- 
kisen toiminnan onnistumiseen ja sen kehitykseen palautettiin ob- 
jektiivisesti toiminnan ehtojen tai olosuhteiden järjestelmään, toi- 
sinaan jopa erillisiin ”faktoreihin”. Aikaisemmin ulkoisen toi- 
minnan osuutta ei ollut otettu huomioon, mutta nyt oli osoitettu, 
että se oli otettava. Ulkoinen pysyi kuitenkin ulkoisena ja sisäinen 
sisäisenä. Aikaisempia näkemyksiä psyykestä ei pystynyt muutta- 
maan edes se, että merkkejä käytettiin psyykkisen toiminnan työ- 
kaluina ja todettiin niiden kasvavan ulkoa sisälle” (ts. että niitä 
käytetään itseä varten”, ''mielessi'') — kun ei tehty selväksi, 
mitä tällöin oikeastaan tapahtuu ja miten ulkoinen toiminta ja ul- 
koiset työkalut tällöin muuttuvat. Ulkoisen toiminnan muodot- 
han, puhekommunikaatio mukaan luettuna, pysyvät ”'sisällä- 
kin”, mielessä, mielikuvassa, ulkoisina; siksi ulkoisessa toimin- 
nassa erotettiin toisaalta sen varsinainen psykologinen puoli”. 
Niin psykologisesta ”työkalusta”, merkistä, erotettiin sen ''mer- 
kitys'', ja Vygotskin ajatuksia kehitettiin edelleen oppina merki- 
tysten kehityksestä, käsitteiden kehityksestä; järkevästä, mielek- 
käästä toiminnasta” erotettiin se, mikä antoi sille mielen, ''per- 
soonallisen mielen”, ja Leontjevin ajatuksia kehiteltiin edelleen 
oppina motiiveista, toiminnan motivaatiosta. Mutta esineellisen 
toiminnan prosessisisältö jäi psykologian rajojen ulkopuolelle ja 
itse psyykkisen toiminnan sisältö esineellisen sisällöllisyyden ulko- 
puolelle. Kun ulkoisen toiminnan esineellistä sisältöä ei otettu mu- 
kaan ”psyykkisen” piiriin, järkevän toiminnan” ongelma jäi 

periaatteessa vaille lopullista ratkaisuaan eikä voinut saada pe- 
riaatteellista merkitystä psykologiassa. 

Vuonna 1957 S. L. Rubinstein totesi tämän toiminnan operaa- 
tiosisällön laiminlyömisen ja esitti yleisen erottelun toiminnan ja 
prosessien välillä (Bytie i soznanie, s. 256—257). Selvimmin hän 
ilmaisi tämän erottelun käyttäen esimerkkinään ajattelua: ”ajat- 
telua pidetään toimintana, kun otetaan huomioon ihmisen motii- 
vit”, ”ajattelu esiintyy prosessin tasolla, kun tutkitaan... niitä 
analyysin, synteesin ja yleistämisen prosesseja, joiden avulla rat- 
kotaan ajattelutehtäviä” (sama, s. 267)!. Silloista asiantilaa ku- 
vastaa, että Rubinstein supistaa toiminnan käsitteen sen motivaa- 
tioaspektiin; korostaessaan, että on tutkittava saman objektin 
toista, operatiivista sisältöä, hän ei edes nimitä sitä toiminnaksi. 
Kun Rubinsteinia askarruttivat paljon yleisemmät asiat, hän 
tyytyi valitettavasti vain viittaamaan analyysin, synteesin, abstra- 
hoinnin ja yleistämisen prosesseihin, selittämättä miksi vain ne 
mainittiin ja selvittämättä niiden konkreettista sisältöä. Erottaes- 
saan ne samalla nimellä kulkevista prosesseista logiikassa ja kor- 
keimman hermotoiminnan teoriassa Rubinstein käytti erottelupe- 
rusteena niiden sovellusalueiden eroavuutta ja näiden tieteiden 
tutkimusobjekteja. Itse prosessit määriteltiin vain nimen mukaan 
ja niin ollen eroteltiin vain tarkoituksensa mukaan: analyysi on 
prosessi, joka johtaa sen erottamiseen, mitä lähtöaineksessa ei 
erotettu; synteesi on prosessi, jossa tapahtuu lähtötietojen yhdis- 
täminen uudeksi tuotteeksi; abstraktio johtaa objektin joidenkin 
piirteiden (ominaisuuksien, suhteiden) eristämiseen ja niiden 
muuttumiseen uudeksi älyllisen toiminnan objektiksi jne. Näiden 
prosessien varsinainen prosessisisältö — eikä vain niiden lopputu- 
los lähtökohtaobjekteihin verrattuna — jäi selvittämättä. 

Olisi väärin ja epäoikeudenmukaista nyt, neuvostopsykologian 
uuden ajanjakson kynnyksellä, todeta vain aikaisemman ” järke- 
vää toimintaa” koskevan teoreettisen käsitystapamme rajoittu- 
neisuus ja jättää mainitsematta ”toimintakeskeisen lähestymista- 
van” hedelmällinen vaikutus tuon ajan psykologiseen tutkimuk- 
seen. Tämän lähestymistavan intuitiivisesti tavoitettava sisältö 


! Saksal. käännös Sein und Bewusstsein, 7.p. Berlin Akademie-Verlag 1973, s. 
277—278 (suom. huom.) 


saattoi neuvostopsykologit tarkastelemaan psyykkistä toimintaa 
subjektin ”esineellisen” toiminnan muunnoksena. Sillä tavalla 
erotettiin esimerkiksi subjektin orientoitumisen objektiivisia puo- 
lia (tehtävissä, jotka koskivat mieleenpainamista, tarkkaavaisuut- 
ta, fyysisten toimintojen oikeaa suorittamista ja tahdonratkaisu- 
ja) ja todettiin psyykkisten prosessien riippuvan tämän orientaati- 
on luonteesta ja täydellisyydestä. Tämä totutti neuvostopsykolo- 
git (ellei itse psyykkisen toiminnan niin ainakin sen ehtojen) sisäl- 
lölliseen analyysiin ja ajatukseen, että ulkoisen käyttäytymisen ja 
psyykkisen toiminnan välillä ei ole absoluuttista eröa (josta por- 
varillinen psykologia on aina pitänyt ja pitää kiinni), että päinvas- 
toin sekä geneettisesti että rakenteeltaan nämä kaksi toiminnan la- 
jia ovat sisäisessä yhteydessä ja muodostavat todellisen ykseyden. 

Korostettakoon vielä kerran: oppi psyykkisen toiminnan muo- 
dostumisesta ”ulkoa sisälle kasvamalla” oli ratkaiseva askel, se 
puhkaisi ne bastionit, joihin oli linnoittautunut oppi psyyken alun 
perin sisäisestä” luonteesta, ikivanha porvarillisen psykologian 
solipsismi. Oppi psyykkisen toiminnan työkaluista oli niin ikään 
tärkeä askel, se murensi käsityksen henkisistä akteista raamatulli- 
sen ”tulkoon” -periaatteen mukaan rakentuneina tapahtumina ja 
kertoi, että subjektin psyykkinen toiminta on yhtä esineellis-sisäl- 
löllistä ja esineellisesti rajoittunutta kuin muukin hänen toimintan- 
sa. Sillä on määrätty rakenne, joka määrittelee sen mahdollisuu- 
det ja ihmisellä se tarvitsee työkaluja siinä missä hänen materiaali- 
nen toimintansakin. Oppi ulkoisesta ” järkevästä toiminnasta”, ei 
vain sielunelämän käyttöalueena vaan myös sen lähteenä ja ravin- 
toalustana, oli niin ikään hyvin tärkeä edistysaskel: se kertoi, että 
psyykkinen toiminta ei ole oma erillinen sisäinen maailmansa, jo- 
ka itsenäisenä instanssina ryhtyy tekemisiin ulkoisen käyttäytymi- 
sen kanssa, että psyyke on päinvastoin vain käyttäytymisen apu- 
mekanismi — se syntyy käyttäytymisen tarpeista, on sen heijas- 
tus, elää sen eduista ja palvelee sen tehtäviä. 

Mutta tämä kaikki ekstrapoloitiin intuitiivisista käsityksistä, 
joista puuttui todistusvoima ja selvyys siitä, miten ne voitiin reali- 
soida. Niin mielellään kuin ne olisikin kehitelty läpikotaisin, se oli 
mahdotonta niin kauan kuin itse psyyke käsitettiin perinnäisellä 
tavalla ja niin kauan kuin ”tietoisuuden ilmiöt” katsottiin psyy- 
ken ainoaksi mittapuuksi ja ainoaksi seikaksi, joka antoi välitön- 
tä tietoa siitä. Lyhyesti sanottuna: sisäistämisteoria, teoria välitty- 

misestä työkalujen kautta, teoria ulkoisen, ”esineellisen”?, järke- 
vän toiminnan määräävästä osuudesta saattoi olla periaatteellises- 
ti merkityksellistä vain edellyttäen, että käsitys psyykestä raken- 
nettaisiin myös perin pohjin uudelleen. 

Mutta juuri sitä, itse psykologian kohdetta ei asetettukaan on- 
gelmaksi; ilmankin oli monia polttavan ajankohtaisia ja hankalia 
ongelmia. Mutta kun ei selvennetty sitä, mitä psyyke on, ei ollut 
mahdollista sisällyttää ulkoisen toiminnan esineellistä, operatii- 
vista sisältöä varsinaisten psykologisten ilmiöiden piiriin. Objek- 
tiivisen sisältönsä puolestahan se ei tosiaan näytä kuuluvan psyko- 
logiaan: toiminnan ulkoinen ”esineellinen”? sisältö on materiaalis- 
ta vaikutusta materiaaliseen objektiin ja sen peräkkäisiä muutok- 
sia — mitä psykologiaa se on? Luonnollisesti se on sinänsä jotain 
”esineellistä” mutta ei °’ psyykkistä”. Se ei ole psykologiaa! 

Pitkän aikaa lohduttauduimme ajatuksella, että dialektisessa ja 
historiallisessa materialismissa psykologian metodologiset perus- 
kysymykset olivat lopulta saaneet tieteellisen ratkaisunsa. Emme 
huomanneet, että kätketty syy psyyken idealistisen käsittämista- 
van subjektiiviseen vakuuttavuuteen on se, että se osoittaa ''em- 
piirisesti" elämykset tietoisuuden välittömiksi datoiksi” ja 
”psyyken”” olemukseksi. Kun meitä houkutteli mahdollisuus tut- 
kia subjektin esineellistä toimintaa objektiivisesti, emme ottaneet 
varteen sitä, että ”toiminnan ongelma” liittyy olennaisesti psyko- 
logian kohtalonkysymykseen, kysymykseen sen kohteesta, ja 
tyydyimme ymmärtämään tämän kohteen perinnäisellä tavalla. 
Suhtauduimme yliolkaisesti perinnäisen käsitystavan teoreettiseen 
uudistamiseen. Ja vähitellen se muodostui vääjäämättömäksi es- 
teeksi ””järkevään toimintaan” ja sen ongelmiin kohdistuvan tut- 
kimuksen kehitykselle. 

Filosofisessa kirjallisuudessamme on monta kertaa nostettu 
esiin kysymys, miten psyyke liittyy aivoihin, jos aivot ovat mate- 
riaalinen kappale mutta psyyke jotain ideaalista. Mutta kertaa- 
kaan ei ole asetettu kysymystä, mitä on itse psyyke, se mihin tällä 
nimellä viitataan. 

Psykologian kohteen ongelman järjestelmällisellä kaihtelulla 
on oma ja hankalakin historiansa. Kun 20-luvun karkean biologi- 
set ja fysiologiset suuntaukset (refleksologia ja eklektinen reaktio- 
logia) olivat kärsineet haaksirikon ja behaviorismin naiivit meka- 
nistiset yritykset psykologian kohteen radikaaliksi muuttamiseksi 


151 


paljastuneet, tätä ongelmaa yritettiin kaikin tavoin kiertää. Sitä 
pidettiin teoreettisessa katsannossa toivottomana ja käytännössä 
merkityksettömänä, oltiin sitä mieltä, että kokeellinen tutkimus 
käy hyvin päinsä ilman sen ratkaisemistakin. Teoksessaan Yleisen 
psykologian perusteet (1946) S. L. Rubinstein toteaa jälleen tietoi- 
suuden ilmiöt psykologian tutkimuskohteeksi ja esittää asian 
ikään kuin tämä ”empiirinen” käsitys olisi täysin epäilyksetön. 
Korkeakoulujen oppikirjassa vuodelta 1962 psykologian kohde 
esitetään samalla tavalla ja vain sillä varauksella, että idealistit 
katsovat ” tietoisuuden ilmiöt” sielun ilmenemiseksi kun taas ma- 
terialistit pitävät niitä aivojen funktiona ja ulkoisen maailman 
heijastuksena; käsitys psykologian kohteesta ja sen tutkimisen 
keinoista ja mahdollisuuksista on pysynyt muuttumattomana. 

Tietenkin on hyvin olennainen ero siinä, pidetäänkö ”tietoisuu- 
den ilmiöitä” (olkoonkin että ne katsotaan aivoprosessien ''toi- 
seksi puoleksi”) absoluuttisesti toisenlaatuisina kuin koko mate- 
riaalista maailmaa, vai pidetäänkö niitä sekä aivotoiminnan tuot- 
teena että subjektin käyttäytymisen luonnollisena välijäsenenä. 
Dialektisesta materialismista lähteville tutkijoille psyyke on mate- 
rian muotojen kehityksessä uusi ominaisuus mutta ei suinkaan 
”substanssi”?, joka poikkeaa niistä absoluuttisesti — se kytkeytyy 
luonnollisesti subjektin toimintaan. Ei ole olemassa mitään pe- 
riaatteellista teoreettista seikkaa, joka kieltäisi neuvostopsykolo- 
geja tutkimasta tätä kytkeymää, päinvastoin on olemassa suora- 
nainen kehotus tällaiseen tutkimukseen.! Tämä luo tietenkin täy- 
sin toisen ”ilmaston” psykologiaan ja psykologiseen tutkimuk- 
seen. 

Mutta niin kauan kuin ollaan yhtä mieltä siitä, että ainoa suora 
psyykeä koskevan tiedon lähde on itsetarkkailu, että primaareja 
psykologisia tosiasioita ovat edelleen ”tietoisuuden ilmiöt” ja 
niissä varsinaisesti psykologista ovat vain ”elämykset”, että tä- 
män tunnusmerkin mukaan ” tietoisuuden ilmiöt” poikkeavat ab- 
soluuttisesti kaikista muista maailman ilmiöistä, tilanne psykolo- 
gian kohteen osalta pysyy muuttumattomana eivätkä psykologian 
mahdollisuudet objektiivisena tieteenä parane periaatteessa hiuk- 
kaakaan. Jos pysytellään aikaisemmassa ”empiirisessä” psyyken 


1 V.1, Lenin, Materialismi ja empiriokritisismi, I luku, $ 1 

käsittämistavassa, sen aikaisemmassa ”fysikalistisessa”? käsittä- 
mistavassa sekä aikaisemmassa ”fysikalistisessa?? ulkoisen toi- 
minnan käsittämistavassa, niiden ykseys on periaatteessa mahdo- 
ton eikä sitä tietenkään voi osoittaa. Jos psyyke ja toiminta ym- 
märretään tällä tavoin, niihin ei voida soveltaa dialektis- 
materialistista "ykseyden? käsitettä. Se jää toiveeksi, se ei ole te- 
oreettinen ratkaisu. 

Dialektisen materialismin kannalta ykseyden” toteuttaa pe- 
rusprosessi, jonka sisällä voidaan erottaa ristiriitoja. Jos psyykki- 
nen ja fyysinen ymmärretään ideaaliseksi ja materiaaliseksi olemi- 
seksi, kuten ne on porvarillisessa filosofiassa käsitetty Descartesin 
ajoista saakka, niin niiden ykseys” merkitsisi jotain perusta- 
vamman laatuista prosessia, joka siinä tapauksessa ei olisi psyyk- 
kinen eikä fyysinen vaan ”psykofyysisesti neutraali”. Tämä taas 
on tyypillinen empiriokriittinen, machilainen käsitys, jonka Lenin 
jyrkästi torjuu (Materialismi ja empiriokritisismi, I luku, $5, $2). 

Se, että ei ollut olemassa psykologista teoriaa toiminnan ”esi- 
neellisestä”, operatiivisesta sisällöstä (eikä niin ollen siihen koh- 
distuvaa psykologista tutkimustakaan) juontui ”klassisesta”? psy- 
kologian kohteen käsittämistavasta, jota ei ollut voitettu. Siksi 
”toiminnan ongelman” tutkimus psykologiassa ei voinut kehittyä 
eteenpäin. Vähitellen sen alkuperäinen merkitys katosi ja sen kor- 
vasi omintakeinen mutta osittainen motiivien teoria. Vaikka psy- 
kologia muuttui tosiasiallisesti, se piti teoreettisesti kiinni aikai- 
semmasta ”psyyken”", ” tietoisuuden” ja oman tutkimuskohteen- 
sa käsittämistavasta. 

Tämä oli syynä siihen, että kun 50-luvulla jälleen vaadittiin re- 
konstruoimaan psykologia materialistisen korkeimman hermotoi- 
minnan teorian pohjalta, neuvostopsykologit eivät olleet siihen 
valmistautuneet, vaikka psyyken suhde materiaaliseen, fysiologi- 
seen perustaansa ei suinkaan ollut uusi ongelma psykologiassa. 
Mutta aiemmat vastaukset eivät kelvanneet eikä uutta ollut. Sitä 
ei ollut, koska ei ollut uutta ”psyyken” käsitettä. 

Kun tehtäväksi annettiin ottaa korkeimman hermotoiminnan 
teoria psykologian fysiologiseksi perustaksi, neuvostopsykologit 
havaitsivat tämän edellyttävän psyykkisten prosessien refleksi- 
luonteen paljastamista, sen osoittamista että niiden rakenne nou- 
dattaa organismin kaiken refleksitoiminnan yleistä kaaviota. Tä- 
mäkin oli tärkeää ja tarpeellista, objektiivisesti katsoen se oli omi- 

aan eliminoimaan käsityksen psyykkisistä prosesseista täysin 
omalajisina prosesseina. Se johti väistämättä muun muassa tällai- 
siin mielipiteisiin: 1) jos psyykkinen toiminta on eräs refleksitoi- 
minnan laji, sitä ei voida palauttaa ”tietoisuuden ilmiöihin” tai 
niiden vaihteluun, koska kumpikaan ei ole toimintaa, 2) jos 
psyykkinen toiminta on refleksitoimintaa, ei voida katsoa, kuten 
aikaisemmin katsottiin, että aivot tuottavat sen epifenomeeninä — 
jonakin sellaisena mitä ei myöhemmin tarvita mihinkään. Jos 
psyyke tosiaan olisi epifenomeeni, niin millaista vahvistusta aivo- 
jen refleksitoiminta voisi silloin saada tälle hyödyttömälle tuot- 
teelle? Mutta aivothan eivät toimi ilman vahvistusta, ne eivät 
tuottaisi hyödytöntä tulosta niin itsepintaisesti, järjestelmällisesti 
ja yhä kasvavassa määrin kuin tapahtuu eläinmaailman evoluu- 
tiossa, ihmisyhteiskunnan kehityksessä ja jokaisen ihmisen yksi- 
löllisessä kehityksessä. 

Paljastaessaan psyykkisen toiminnan fysiologisen struktuurin, 
joka on sille ja organismin kaikelle refleksitoiminnalle yhteinen, 
psykologit tulivat niin ollen kärjistäneeksi entistä enemmän kysy- 
mystä: mitä varten aivot tuottavat ”objektiivisen maailman sub- 
jektiivisen kuvan” (Lenin); mikä kuitenkin erottaa psyykkisen 
toiminnan varsinaisesta fysiologisesta toiminnasta; mikä erottaa 
subjektin organismista ja persoonallisuuden subjektista (jollainen 
on jo eläinkin, joka toimii ”objektiivisen maailman subjektiivisen 
kuvan” perusteella); ja jos kerran psyyke on psyykkistä toimintaa 
ja sana ”toiminta” ei viittaa epifenomeeniin eikä pelkkään ”tie- 
toisuuden ilmiöiden” vaihduntaan, niin mitä se oikeastaan tekee? 

On palattu peruskysymykseen, ja uuden vastauksen antaminen 
siihen edellyttää ennen muuta sen selvittämistä, mitä itse psyyke, 
psyykkinen toiminta on. 

S. L. Rubinstein toi 50-luvulla ja 60-luvun alussa ponnekkaasti 
esille väitettä, että psyykkiset prosessit ovat analyysi ja synteesi, 
abstrahointi ja yleistäminen. On kaiketi ajateltava, ettei näiden 
väittämien ydin ole se, että psyykkinen toiminta rajoittuu tai pa- 
lautuu näihin prosesseihin ja vielä vähemmän se, että nämä pro- 
sessit ovat korkeimman hermotoiminnan prosessien passiivisia 
seuralaisia. Näiden väitteiden objektiivinen merkitys on se, että 
psyyke on reaalista toimintaa analyysin ja synteesin suorittami- 
seksi, abstraktioiden ja yleistysten tuottamiseksi ja ylipäänsä mui- 
denkin ”töiden” tekemiseksi. Mutta jos ”psyyke” ei ole samaa 

kuin ”tietoisuuden ilmiöt? eikä ”psyykkinen toiminta” pelkkää 
näiden ”ilmiöiden”? vaihduntaa, sanalla sanoen, jollei kumpikaan 
ole hermotoiminnan epifenomeeni, niin se mitä psyyke tekee, ja 
vain se, kai perustelisi sen olemassaolon. Psykologiselta kannalta 
tärkein kysymys kuuluukin: mikä on se psyyken prosessuaalinen, 
operatiivinen sisältö, joka oikeuttaa luonnehtimaan sitä toimin- 
naksi? 

Aikaisemmin pohdiskeltiin usein tähän tapaan: yhtäällä” 
ovat korkeimman hermotoiminnan prosessit psyykkisten proses- 
sien fysiologisena perustana, ”toisaalla” tietoisuuden ilmiöt näi- 
den hermoprosessien tuotteina ja objektiivisen maailman heijas- 
tuksena; vielä aikaisemmin oli tapana lisätä, että ”ne ovat yksi ja 
sama asia tarkasteltuna kahdelta eri puolelta” tai kahdessa eri 
suhteessa. Jos tämä olisi todella kaikki mitä tiedämme ”psyykes- 
tä”, niin, halusimmepa tai emme, olisimme tänä päivänäkin poh- 
jimmaltaan ja periaatteessa lähellä Hobbesia ja Spinozaa, jotka 
olisi madallettu Fechnerin tasolle. Mutta nythän toki tiedämme, 
ettei tämä ole ”kaikki”, että tässä on päästetty käsistä olennainen 
— psyykkisen toiminnan perusfunktio; että juuri se, että meillä ei 
ole luonnontieteellistä käsitystä tästä tehtävästä, johtaa joko jul- 
ki-idealistiseen tai piiloidealistiseen, epifenomenalistiseen psyyken 
käsitteeseen. Sitä paitsi empiirisen”, fysiologisen”? ja muiden 
aikaisempien ja myöhempien ”psykologioiden”? katkera kokemus 
on opettanut meille, että 1) psyykkistä toimintaa ei voi löytää eikä 
pidä etsiäkään itsetarkkailusta, 2) ”tietoisuuden ilmiöistä” sinän- 
sä ei voi saada toimintaa, joka tekee jotakin, 3) pelkästään lisää- 
mällä nämä ”ilmiöt” organismiin ei myöskään voida saada sub- 
jektia, persoonallisuutta eikä sellaista ulkoista esineellistä toimin- 
taa, joka objektiivisesti tarvitsisi psyykeä. 

”Ilmiöt” ovat ja pysyvät ”ilmiöinä” ja vain ilmiöinä”, mutta 
me emme tarvitse psyykkisen toiminnan ”ilmiöitä” vaan itse 
psyykkistä toimintaa, ja sellaista toimintaa, joka tekee jotakin ja 
jota ei ainoastaan koeta”. Tiedämme, että tämä toiminta ei voi 
olla korkeinta hermotoimintaa eikä ulkoista fyysistä toimintaa, ei 
kumpaakaan erikseen eikä yhdessä tai jossain suhteessa", koska 
se ei kerta kaikkiaan ole psyykkistä toimintaa. Sanalla sanoen 
”toiminnan ongelman” tutkimuksen kehitys psykologiassa — ja 
sen myötä koko psykologiankin kehitys — johtaa meidät tiukasti 
kysymykseen: mitä psyykkinen toiminta on? 


Pavlovin teorian intensiivisellä ja perinpohjaisella tutkimisella 
oli vielä eräs, ei niin näkyvä mutta sitäkin tärkeämpi seuraus. Se 
johdatti useat psykologit, A. V. Zaporožetsin, D. B. Elkoninin, 
P. J. Galperinin ja heidän työtoverinsa, tutkimaan systemaattises- 
ti orientaatio- ja tutkimistoiminnan merkitystä erilaisten teoreet- 
tisten ja käytännöllisten toimintojen muodostumisessa lapsilla, 
nuorilla ja aikuisilla. Tämän tutkimuksen tulosten avulla voidaan 
yhdistää monenlaiset tosiseikat, jotka ovat tulleet esille muiden 
tutkijoiden lukuisissa kokeissa. Aiheemme kannalta voidaan tässä 
mainita erityisesti tahdonalaista muistia (A. A. Smirnov ja hänen 
työtoverinsa) ja ei-tahdonalaista muistia (P. I. Zintšenko työtove- 
reineen) koskevat tutkimukset, tutkimukset liiketottumuksista (V. 
A. Asnin ja A. N. Sokolov), tuottamistottumuksista (L. M. 
Švarts, V. V. Tsebyševa, Z. A. Rešetova ja N. N. Satško), kirjoit- 
tamistottumuksista (J. S. Gurenov ja N. S. Pantina) ja monen 
monet muut. Ottamalla huomioon orientaatio- ja tutkimistoimin- 
nan merkitys voidaan antaa yhtenäinen selitys myös eläinten käyt- 
täytymistä koskeville kokeellisille tutkimuksille, joita ovat suorit- 
taneet sekä Pavlovin koulukunnan tutkijat että amerikkalaiset 
eläinpsykologit. Lisäksi tämän laajan tosiasia-aineiston teoreetti- 
nen ymmärtäminen antaa mahdollisuudet kytkeä kokeelliset tutki- 
mukset niihin tuloksiin, joita on saatu yli 50 vuotta jatkuneessa 
psykologian marxilais-leniniläisen perustan kehittelytyössä. Ja tä- 
nään voidaan jo hahmotella psykologian kohteen ongelmaan uusi 
ratkaisu, joka avaa pääsyn aikaisemmista vaikeuksista. Sen joh- 
donmukainen esittäminen veisi meidät kuitenkin niin kauas syr- 
jään että tässä rajoitumme vain muutamiin toteamuksiin, jotka tar- 
joavat vastauksen muutamiin edellä kosketeltuihin kysymyksiin. 

Toiminnan (jäljempänä puhumme toiminnosta, joka on konk- 
reettisempi ilmiö) esineellistä sisältöä voidaan tutkia eri puolilta. 
Monet tieteet (mekaniikka, matematiikka, fysiikka) tutkivat sen 
varsinaista esineellistä sisältöä ei-subjektisena, ei-psykologisena 
prosessina. Jopa tämän esineellisen sisällön tietoisuudessa heijas- 
tumistakin voidaan tutkia sen tietoisuuden ulkopuolella olevan 
prototyypin ideaalimallina (esimerkiksi tietoteoriassa, estetiikassa 
ja heuristiikassa). Sen psykologisen roolin eliminointi ja sen tar- 
kastelu sillä tavoin ideaalisena olemisena ei suinkaan haittaa sen 
tutkimista näillä alueilla, vaan jopa suorastaan auttaa tällaista 
tutkimusta. 

Mutta psykologian näkökulma on elämän ja todellisen funkti- 
on näkökulma, ja täällä tuollaista eliminointia ei voida suorittaa. 
Psykologiassa ei ole merkityksellistä esineellisen toiminnon sisältö 
sinänsä (sellaisena kuin sitä tarkastellaan kyseisenlaatuisia toi- 
mintoja käsittelevissä tieteissä) vaan se, miten subjekti käsittää 
tuon sisällön, millaisena se hänelle esiintyy ja toimii näiden toi- 
mintojen suorittamisen perustana. Psykologiassa ei voida elimi- 
noida sitä kiistatonta tosiseikkaa, että esineellisen toiminnon si- 
sältö avautuu subjektille mielikuvana” ja vain sellaisena hän 
käyttää sitä käyttäytymisessään. Psykologisena todellisuutena toi- 
minnon esineellinen sisältö on olemassa vain heijastuksena, sub- 
jektiivisen kuvan sisältönä. Sen vuoksi seuraava kysymyksemme 
onkin, miten toiminnon esineellisen sisällön kuva osallistuu toi- 
minnon suorittamiseen, mihin kuvaa tarvitaan toiminnossa. 

Vastaus tähän kysymykseen perustuu seuraaviin kahteen tee- 
siin: 1) niissä systeemin suhteissa ympäristöön, joita voidaan me- 
nestyksellä säädellä yksinomaan systeemin materiaalisten ele- 
menttien perusteella, kuva on ehdottomasti tarpeeton, 2) kuva il- 
maantuu niissä tilanteissa, joissa valmiit automaattiset säätelyt ei- 
vät riitä, joissa syntyy jotakin uutta ja mahdollisesti, kuten Pav- 
lov usein huomautti, vaarallista, ja joissa siksi on parasta viivyt- 
tää automaattisen toiminnon suorittamista kunnes asiaintila on 
selvinnyt. Käänteinen väittämä: sitä mukaa kuin automaattinen 
säätely kehittyy (esimerkiksi tottumusten muovautuessa) kuva 
sammuu ja ”ehkäistyy”. Yleisessä muodossaan tämä merkitsee 
sitä, että kuvan ilmaantuminen liittyy yhtäältä toiminnon viiväs- 
tymiseen tai hidastumiseen ja toisaalta orientoitumis- ja tutkimis- 
toiminnan kehkeämiseen ja voimistumiseen — tilanteen selvittä-- 
miseen ja toiminnon ohjaamiseen uuden, vielä lujittumattoman 
asioiden merkityksen perusteella. 

Mikä osuus kuvalla on tässä yhteydessä? Se paljastaa subjektil- 
le tilanteen kartan (johon kuuluu myös suoritettavan tai hahmo- 
teltavan toiminnon kartta). Ja siinä onkin kaikki, mitä kuva ”te- 
kee”! Kun kuva on ilmaantunut, se on jo tehnyt tehtävänsä siten, 
että se on avannut subjektille suoritettavan tai mahdollisen toi- 
minnan kentän. Siitä eteenpäin ei toimi enää kuva, vaan subjekti 
— kuvaa tarvitaan vain asiaintilaan perehtymiseen, aiotun (tai 
suoritettavan mutta ei vielä päättyneen) toiminnon tehokkuuden 
ennakoimiseen ja mahdollisten korjausten tekemiseen. Asian ydin 

on se, että tämä on mahdollista tehdä yksilöllisesti muuttuvissa 
olosuhteissa ainoastaan kuvan avulla. Siksi eräältä kehityksen ta- 
solta lähtien kentän kuvasta tulee välttämätön ehto tehokkaalle 
käyttäytymiselle. Ja kun käyttäytymiselle lankeaa päävastuu toi- 
meentulon hankkimisesta ja elämän säilyttämisestä ja kun tilan- 
teet ovat huomattavan vaihtelevia, nopeaa toimintaa vaativia ja 
sisältävät vähintään epäonnistumisen — ellei pahemmankin — 
uhan, elintärkeäksi tehtäväksi tulee oikea orientoituminen tilan- 
teeseen ja toiminnon oikea orientoiminen sitä suoritettaessa. 

Psykologiassa ei pidä tarkastella toiminnon esineellistä sisältöä 
sinänsä, vaan heijastuksen sisältönä, perustana subjektin orien- 
toitumiselle tilanteessa ja toiminnon suorituksen ohjaamiselle. 
Silloin tämän esineellisen sisällön merkitys käy periaatteessa sekä 
ymmärrettäväksi että kiistattomaksi. Erityisesti psykologiassa ei 
saa unohtaa Marxin ensimmäisessä Feuerbach-teesissään erittele- 
mää ”kaiken tähänastisen materialismin — myös Feuerbachin 
materialismin — perusvikaa”': kun esineellistä sisältöä on tarkas- 
teltava ei ”vain objektin tai havainnon muodossa” vaan ”inhi- 
millisenä aistitoimintana, käytäntönä, ... subjektiivisesti”, ts. 
todellisuuden elementtinä, joka on heijastunut ihmisen päässä ja 
on tällaisena heijastuksena hänen tietoisen toimintansa ehto. Sil- 
loin tällaisen materiaalisen toiminnon koko operatiivinen sisältö 
voidaan uudestaan palauttaa psykologiaan samanlaisen toiminnon 
psykologisen ohjausmekanismin osana. Lyhyesti sanottuna ku- 
vassa avautuva esineellinen sisältö ei ole pelkkiä esineitä vaan 
myös aikaisemmassa kokemuksessa niihin liittyneitä merkityksiä, 
jotka viittaavat siihen, mitä subjektin on otettava huomioon esi- 
neellisessä toiminnossaan. 

Itse psyykkinen toiminta (ei se, minä se ”ilmenee”” itsetarkkai- 
lussa vaan se, mikä se on todellisuudessa) on yleisimmässä ja pe- 
rustavimmanlaatuisessa tehtävässään orientaatiotoimintaa. Aktii- 
visilla elollisilla olioilla tästä toiminnasta tulee johtava toiminta, 
koska tärkeintä ja vaikeinta käyttäytymisessä on osata orientoitua 
oikein toimintaa vaativissa tilanteissa ja edelleen oikein orientoida 
toimintonsa. 

Tiedetään hyvin, että ihmiset eivät läheskään aina tee tätä par- 
haalla mahdollisella tavalla ja joskus he tekevät sen suorastaan 
väärin. Siitä syntyy suurin osa vastoinkäymisistä ja todellisista 
onnettomuuksista. Kyvyttömyys orientoitua oikein tilanteeseen, 

olipa kysymys teoreettisesta tehtävästä tai hengenvaarallisesta ti- 
lanteesta, painaa ihmisiä kuin kohtalon” taakka. Ihmiset odot- 
tavat itsensä ymmärtämiseen ja hallitsemiseen apua psykologialta 
— apua siihen, miten pitää oppia ja opettaa oikein, miten saa sel- 
ville sen, mitä voi odottaa ja mitä ei kannata toivoa, miten voi 
käyttää tottumuksia hyväksi joutumatta niiden valtaan, miten pi- 
tää toimia äärimmäisissä ja odottamattomissa tilanteissa. 

Psykologian perustehtävänä on selvittää orientaatiotoiminnan 
rakenne, lait ja ehdot, sen muodostuminen ja sen erikoispiirteet 
persoonallisuuden eri kehitysvaiheissa. Pääpiirteittäin voi sanoa, 
että orientaatiotoimintaan sisältyy aina seuraavia komponentteja: 
sen motivaatio, sen kuvat (myös käsitteet), toiminnot kuvien ta- 
solla (ts. ideaaliset toiminnot) ja erilaiset työvälineet, joista näi- 
den ideaalisten toimintojen mahdollisuudet riippuvat. Kaikki nä- 
mä komponentit ovat tietenkin yhteydessä keskenään ja edellyttä- 
vät määrättyä organisaatiota, struktuuria. Se taas määrää orien- 
taation mahdollisuudet ja, viime kädessä, käyttäytymisen tehok- 
kuuden. 

Orientaatiotoiminnan rakenne ei avaudu sisäisessä eikä ulkoi- 
sessa havainnoinnissa. Se ei ole ilmiötä” vaan olemusta”. Jo- 
kaisen toiminnon orientaatio-osan rakenne juuri muodostaa sen 
psykologiset mekanismit”, jotka on selvitettävä, vakiinnutetta- 
va ja rakennettava. Psykologian todellinen tutkimuskohde on 
orientaatiotoiminnan struktuuri, sen muodostuminen, kehitys ja 
tunnusomaiset piirteet kussakin kehitysvaiheessa, sen funktiot 
subjektin kussakin elämänvaiheessa. 

Tämän rakenteen tutkimisen menetelmistä voi ensin esittää 
erään negatiivisen toteamuksen: nykyisillä tutkimusmetodeilla 
orientaatiotoiminnan valmiiden muotojen analyysi on mahdoton- 
ta. Jos ennalta tiedämme niiden geneettisesti muotoutuneen hie- 
rarkkisen rakenteen, voimme tietenkin todeta tämän rakenteen ti- 
lan subjektissa (kunkin tason ja kunkin ominaisuuden funktio- 
naalisten osoittimien nojalla); mutta tämä on pikemminkin ole- 
massa olevien mahdollisuuksien diagnosointia kuin vielä tunte- 
mattomien yhteyksien tutkimusta. Jos taas orientaatiotoiminnan 
struktuuri on vielä vakiintumaton, sen tutkiminen ”valmiissa”? 
muodossa on mahdotonta, koska muodostumisprosessissa tapah- 
tuu järjestelmällisiä muutoksia sen muodoissa, koostumuksessa 
ja rakenteessa. Nämä orientaatiotoiminnan muutokset ilmenevät 

ihmisellä siten, että siirrytään ensimmäiseen signaalijärjestelmään 
kuuluvista sisällöistä toisen signaalijärjestelmän sisältöihin ja 
sieltä puolestaan laajasti-sanallisesta symboliseen, laajasti- 
symbolisesta signaaliseen sisältöön; eläimillä nämä muutokset ra- 
joittuvat siirtymiseen laajasti-esineellisestä orientaatiosta supistu- 
neeseen signaaliseen orientaatioon. Mutta lisäksi sekä ihmisellä 
että eläimillä nämä muutokset tapahtuvat niin sanottuina orien- 
taatiotoiminnan supistumina, joita ei voida rekonstruoida, ellei 
tiedetä miten ne ovat kehittyneet. 

Tästä seuraakin positiivinen toteamus: orientaatiotoiminnan 
tutkimuksen perusmenetelmä on sen muodostumisen (tai kuten 
aiemmin jossain määrin epätarkasti sanottiin, sen kehityksen) sel- 
vittäminen. 

Orientaatiotoiminnan muotojen muuttuminen liittyy siirtymi- 
seen materiaalisesta, ja sikäli kontrolloitavasta, toiminnasta ide- 
aaliseen, joka on jo tavoittamattomissa ja kontrolloimattomissa. 
Mutta jos määrätyin menettelytavoin toistamme suunnitelmalli- 
sesti ja askel askeleelta materiaalisen toiminnan ensin puhutussa 
ja sen kautta myös ideaalisessa muodossa, voimme säilyttää huo- 
mattavasti kontrolliamme myös tämän ideaalisen suhteen; jos 
taas tällainen siirtyminen tapahtuu spontaanisti”, emme tiedä 
mitä tapahtui emmekä kuinka se tapahtui, ja menetettyämme pro- 
sessin kontrollin lakkaamme myös sitä ymmärtämästä. 

Jotta orientaatiotoiminnan muodostuessa saisimme samalla 
myös tietoa siitä, sen on oltava ohjattavissa; vain silloin kun tote- 
amme, että tietyt ehdot tai olosuhteet johtavat järjestelmällisesti 
ennalta hahmoteltuun tulokseen, on mahdollista todeta ja formu- 
loida niiden väliset lainmukaiset yhteydet ja suhteet. Sen vuoksi 
prosessin tutkimiskeinona ei voi olla pelkkä ”älyllisten toiminto- 
jen”, kuvien ja käsitteiden muodostaminen, jota tapahtuu kaikes- 
sa opetuksessa, vaan niiden muodostaminen annetuin ominai- 
suuksin. Vasta kun pääsemme tällä tavoin sitä ohjaamaan, saam- 
me mahdollisuuden todeta itse orientaatiotoiminnan struktuurin, 
riippuvuudet ja lait. 

Sen muodostamiseksi ohjatulla tavalla on vain yksi tie — tie 
”ulkoa sisään”; aluksi ulkoisessa ympäristössä tapahtuvina pro- 
sesseina, joita voimme kontrolloida kaikkien haluamiemme indi- 
kaattoreiden suhteen ja sitten tämän ulkoisen prosessin toistami- 
nen — useiden välimuotojen kautta — ideaalisella tasolla (havain- 

nossa, puheessa ja mielessä”). Tällainen toistaminen johtaa 
väistämättä siihen, että kaikissa orientaatiotoiminnan komponen- 
teissa tapahtuu peräkkäisiä muunnoksia, kunnes ne saavuttavat 
lopputilansa, joka itsetarkkailussa ilmenee ” puhtaasti psyykkise- 
nä”. Tällä hetkellä meillä on jo melko luotettavat keinot kaikkien 
näiden muunnosten toteuttamiseksi (ja siten myös kontrolloimi- 
seksi). 

Lyhyesti sanottuna, jos vakavissamme, päättäväisesti, johdon- 
mukaisesti ja täysimittaisesti hyväksymme psykologian yleiseksi 
perustaksi Marxin lyhyen toteamuksen” ... ideaalinen ei ole muu- 
ta kuin ihmispäähän siirrettyä ja siellä muunnettua materiaali- 
suutta”!, niin oppi ” järkevästä toiminnasta”? saadaan ensimmäi- 
sen kerran loppuun kehitellyksi, se lakkaa olemasta ongelma ja 
tulee perustaksi psykologialle, koko psykologialle — objektiivisel- 
le tieteelle ihmisen (ja eläinten) ''subjektiivisesta maailmasta”. 


1 K. Marx, Pääoman I osan toisen painoksen loppusanat, Moskova Edistys 
1974, s. 26 


11 


Liite 2 


Onko ihmisellä vaistoja 


Kysymys ihmisen vaistoista on osa suurempaa ongelmaa: mikä 
merkitys biologisilla tekijöillä on ihmisen psyykkisessä kehityk- 
sessä ja hänen psyykensä rakenteessa? Tällä ongelmalla on Januk- 
sen tavoin kahdet kasvot — toiset ovat suunnatut organismin si- 
säisiin prosesseihin, toiset sen elämään ulkoisessa ympäristössä. 

Mitä organismin sisäiseen elämään tulee, niin todennäköisesti 
kenelläkään ei olisi mitään sitä vastaan, että hänellä olisi haukan 
silmät, kaskelotin vatsa, korpin sydän (jos korppi tosiaan elää 
kolmesataavuotiaaksi) jne. Vaikka saamme eläimiltä perinnöksi 
myös joitakin kiusallisia jäänteitä (esimerkiksi umpilisäkkeen), 
emme yleensä ryhdy sitä murehtimaan vaan pohdimme asiallises- 
ti, miten niistä selviimme kun ne käyvät kurittomiksi” ja alka- 
vat häiritä meitä. 

Mitä elämään ulkoisessa ympäristössä tulee, niin tältäkin osin 
kaikki prosessit jakautuvat kahteen laadullisesti erilaiseen aluee- 
seen. Toiselle alueelle kuuluvat fysiologiset suhteet ympäristöön: 
kaasujen-, veden- ja lämmönsäätely, osmoottinen paine ym. Mei- 
dän on vakavasti huolehdittava näiden elinehtojen säilymisestä, 
mutta se on niin sanoakseni tuotannollis-tekninen tehtävä, ei mo- 
raalinen. 

Toiselle alueelle kuuluvat ne ihmisen suhteet toisiin ihmisiin, 
joita säätelevät yhteiskunnan moraalinormit. Tässä kohden biolo- 
gisten seikkojen merkitys ihmisen psyykkisessä kehityksessä alkaa 
huolestuttaa meitä kysymyksenä, aiheuttaako ihmisen eläinmen- 
neisyyden perintö jotain sellaista, joka on hänen yhteiskunnalli- 
sen luonteensa vastaista. Teoreettisesti tämä ilmenee kahtena ky- 
symyksenä, kysymyksenä kykyjen tai kykytaipumusten perinnöl- 
lisyydestä (ja sen myötä ihmisten biologisperäisestä eriarvoisuu- 
desta, joka antaa toisille yhteiskunnallisia etuoikeuksia toisten 
kustannuksella) ja kysymyksenä, onko ihmisellä perinnöllisiä 
viettymyksiä ja vastenmielisyyksiä — vaistoja ja emootioita. Yh- 

teiskuntaelämässä tällaiset biologiset reaktiot merkitsisivät luon- 
taisia, anatomis-fysiologisesti ennaltamäärättyjä viettymyksiä hy- 
vään ja pahaan ja sanelisivat käyttäytymisen yhteiskunnassa. Jäl- 
jempänä käsittelemme vain vaistoja. 

Kuulemme ja luemme jatkuvasti, jopa kaikkein arvossapide- 
tyimpien tutkijoiden esityksistä, että ihmisellä on erilaisia vaisto- 
ja; tosin suurelta osin tämä tapahtuu varsin löyhässä kielenkäy- 
tössä, mutta joskus on kysymys myös sanan varsinaisesta merki- 
tyksestä. Tällainen tavallaan luonnontieteellinen ihmisen käyttäy- 
tymisen selittäminen on ristiriidassa sen tieteellisen, yhteiskunta- 
historiallisen käsittämistavan kanssa ja vastoin näkemystä että ih- 
minen on moraalinen ja vastuullinen olento. Jos ihmisellä katso- 
taan olevan vaistoja, tullaan väistämättä päätelmään, että ihmisen 
ja eläinten käyttäytymisen liikkeellepanevat voimat ovat samanlai- 
sia ja kulttuuri on vain yhteiskunnan sallima kiertotie samojen 
eläimellisten vaistojen tyydyttämiseksi (näinhän Freud väittikin). 
Silloin tuomitseminen ja rankaiseminen kohdistuisivat vain va- 
kiintuneen tavan rikkomiseen tai taitamattomuuteen vaistojen 
tyydyttämisessä, eivät itse käyttäytymisen motiiveihin. 

Mutta eläimiä ei haasteta oikeuteen eikä niitä todeta syyttömik- 
si tai syyllisiksi; ne tapetaan, jollei niistä muuten selvitä. Oikeu- 
teen ei haasteta koiraa, joka on purrut lasta, vaan sen isäntä, joka 
ei ole valvonut sitä. Eläin ei vastaa käyttäytymisestään vaan sen 
käyttäytymisestä vastaa ihminen! Ihmisen syyllisyyden määrää ja 
rangaistusta määriteltäessä lähdetään ensi sijassa siitä, että nor- 
maalissa tilassa ollessaan hän vastaa teoistaan, sen jälkeen ote- 
taan huomioon yhteiskunnalle aiheutettu vahinko ja viimeksi 
käyttäytymisen motiivit. Jos ihmisen käyttäytymisen sanelisivat 
vaistot kuten eläimillä, niin yhteiskunta ehkä säilyttäisi oikeuden 
pelotella rikkomuksen tehnyttä mutta menettäisi oikeuden moraa- 
liseen tuomioon; tässä tapauksessa myös yhteiskunnalle hyödylli- 
sen käyttäytymisen hyväksyminen ei merkitsisi muuta kuin hyö- 
dyllisten vaistojen fysiologista vahvistamista (ja toisissa tapauk- 
sissa taas näitä vaistoja voitaisiin muokata” huonoon suun- 
taan). Lyhyesti sanoen, jos palkinta ja rankaiseminen tähtäisivät 
vain huonojen vaistojen tukahduttamiseen ja hyvien vahvistami- 
seen, moraali ja lainsäädäntö täytyisi nähdä omalaatuisiksi dre- 
syyritoimenpiteiksi, jotka ovat käytännössä hyödyllisiä mutta si- 
veellistä merkitystä vailla. 


Tällainen naturalistinen moraalin hylkääminen on jo muodolli- 
sestikin ristiriitaista — riistäessään ihmiseltä hänen kunniansa se 
käyttää kriteerinään moraalia, jonka todellisen merkityksen se 
kieltää. Mutta yksistään käsitys moraalista riittää vahvistamaan 
sen normatiivisen merkityksen. Moraalinen arviointi ei tapahdu 
ainoastaan suoritetun teon jälkeen vaan myös ennen sitä, ja se 
puolestaan merkitsee impulsiivisen yllykkeen hillitsemistä ja niin 
ollen mahdollisuutta kieltää? se. Eläin voi pysähtyä uhan edes- 
sä, mutta oman käyttäytymisen arviointi joidenkin tiettyjen kri- 
teerien mukaan on tehtävä, jota eläimelle ei ole olemassa — sel- 
laista mahdollisuutta eläimellä ei ole. Mutta ihmisellä se on, ja sii- 
tä ettei hän vastuutilanteessa käytä tätä mahdollisuutta, hän on 
vastuussa sekä yhteiskunnalle että käyttäytymisensä motivaa- 
tioinstanssille, omalle itselleen. 

Sen vuoksi kysymys ei ole siitä, mitkä vaistot ovat hyödyllisiä ja 
mitkä vahingollisia. Kysymys on siitä, ovatko vaistot sovitettavis- 
sa yhteen ihmisten elämän yhteiskunnallisen organisaation kans- 
sa, ihmisen yhteiskunnallisen luonteen kanssa ja käyttäytymisen 
moraalisen arvioinnin ja omista teoista vastaamisen kanssa. Ne ei- 
vät ole yhteensovitettavissa. Ymmärtääksemme selvästi tämän 
ratkaisevan seikan meidän on tarkasteltava sitä, mikä vaisto on, 
ts. niitä yhtäältä käyttäytymisen, toisaalta sitä tuottavien meka- 
nismien yleisiä piirteitä, jotka antavat kummallekin vaiston luon- 
teen. 

Usein, ja erityisen usein ihmisen vaistoista puhuttaessa, vaisto- 
mainen ymmärretään tiedostamattomaksi, automatisoituneeksi, 
totunnaiseksi, selittämättömäksi tms. tai toisaalta alhaiseksi, pa- 
heelliseksi, arvottomaksi tms. Sanaa ” vaisto” käytetään metafo- 
rana puhetta tehostamaan tai somistamaan; emme tarkastele tätä 
sen merkitystä. Meitä kiinnostaa ”vaisto”-termin täsmällinen 
merkitys silloin kun sitä sovelletaan sellaisiin eläinten käyttäyty- 
mismuotoihin, joissa sillä on objektiivinen perusta ja joissa se tar- 
vitsee vain adekvaattia käsitteellistä selkeyttämistä. 

Nykyään eläinten vaiston tieteellinen käsite on syvässä kriisissä. 
Se johtuu tähän saakka vallinneen motorisen vaistoteorian haak- 
sirikosta. Tämän teorian mukaan vaisto on ketju liikereaktioita, 
jotka ovat lajityypillisiä (ja siksi stereotyyppisiä), perittyjä (ja 
suoritetaan siksi ilman oppimista) ja jotka ilmaantuvat yhtäältä 
määrättyjen fysiologisten mekanismien kypsymisen ja toisaalta 


164 


määrättyjen ehdottomien ärsykkeiden tuloksena. Lisäksi ne suori- 
tetaan sokeasti” (ja siksi ne ovat tarkoituksenmukaisia vain 
määrätyissä tarkkaan rajoitetuissa oloissa, joihin nämä reaktiot 
ovat sopeutuneet luonnonvalinnan kautta). Pitkäaikaiset ja moni- 
puoliset tutkimukset ovat osoittaneet, että eräät näistä vaistokäyt- 
täytymisen kriteereistä ovat tarkkaan ottaen paikkansapitämättö- 
miä, kun taas toiset ovat mahdottomia todentaa. Tästä kertoo 
tarkkaan ja kaunopuheisesti J. Dembowski (Eläinpsykologia, 
1950, ven. käännös 1959). Puhtaasti motorisen” vaistoteorian 
— jopa eläinten osalta! — vaikeudet osoittautuivat niin suuriksi, 
että muutamat tutkijat (heidän joukossaan Dembowskikin) eh- 
dottavat koko ”vaisto”?-termistä luopumista. 

Luonnollisesti sanasta ” vaisto” on helppo luopua, mutta se ei 
voi kumota eikä muuttaa sitä objektiivista todellisuutta, johon tä- 
mä sana vanhastaan viittaa, eikä myöskään sitä laajaa problema- 
tiikkaa, joka liittyy tähän todellisuuteen. Mikäli puhtaasti moto- 
rinen” vaistoteoria on paikkansapitämätön, ei ole luovuttava 
vaistoista vaan niiden virheellisestä, yksinkertaistetusta ja meka- 
nistisesta ymmärtämistavasta. 

Jollei rajoituta käyttäytymisen motoriseen puoleen, voidaan to- 
deta, että niidenkin tutkijoiden, jotka motorisen teorian ja tosia- 
sioiden vastaamattomuus on saattanut epätoivoon, on pakko 
myöntää ainakin seuraavien, kaikelle vaistokäyttäytymiselle luon- 
teenomaisten piirteiden olemassaolo. Ensinnäkin se liittyy aina jo- 
honkin organismin aktuaaliseen tarpeeseen. Toiseksi, tämä tarve 
sinänsä — ts. ennen kuin eläin kohtaa ympäristössään määrätyn 
ehdottoman ärsykkeen — saa aikaan vain ei-spesifiä, haku- tai 
appetenssikäyttäytymistä. Kolmanneksi kullekin vaistolle tyypilli- 
nen käyttäytyminen alkaa vasta silloin, kun eläin joutuu spesifin 
ärsykkeen vaikutuspiiriin ja suuntautuu sitä kohti tai siitä pois. 
Neljänneksi, kaikista liikevarianteista riippumatta kullakin vais- 
tolla on pysyvä luonteenomainen spesifi päätöskäyttäytymisensä, 
niin sanottu ”terminaalireaktio”. 

Näiden vaistokäyttäytymisen neljän tunnusmerkin nojalla voi- 
daan pääpiirteittäin hahmotella sen sisäinen mekanismi. Perinnöl- 
lisesti ennaltamäärätty suhde ulkoisen ympäristön ehdottomaan 
ärsykkeeseen edellyttää, että vaistokäyttäytymisen keskusmekanis- 
missa on erityinen ” keskus” tai instanssi — spesifin herkkyyden 
instanssi tätä ärsykettä kohtaan. Tällaisen instanssin olemassaolo 

ei ole yksinomaan vaistoille ominaista. Päinvastoin, kaikki ehdot- 
tomat reaktiot edellyttävät spesifiä herkkyyttä ehdottomalle är- 
sykkeelleen, ja vaistot kuuluvat niiden joukkoon. Mutta tällainen 
perinnöllisesti lukkoonlyöty valikoiva herkkyys määrättyä ärsy- 
kettä kohtaan edellyttää lisäksi, että tämän ärsykkeen kantaja on 
organismille ehdottoman tärkeä. Siksi sen vaikutuksen täytyy 
kytkeytyä organismissa myönteiseen tai kielteiseen suhteeseen 
määrättyjä objekteja kohtaan, jotka ovat ehdottoman ärsykkeen 
kantajia. Tämän suhteen täytyy luonnollisesti heijastua sekä käyt- 
täytymisessä että elämyksissä, joissa se esiintyy emootiona. 

Lyhyesti sanoen spesifin herkkyyden instanssi ei voi jäädä 
”puhtaasti tiedostavaksi”, niin sanoakseni kontemplatiiviseksi, 
sen täytyy kytkeytyä ärsykeobjektiin kohdistuvan spesifin suhteen 
instanssiin ja muodostaa yhdessä sen kanssa yhtenäinen rakenne. 
Kaiken kaikkiaan se onkin varsin mutkikas keskus”, jossa funk- 
tionaalisesti voidaan selvästi erottaa seuraavat osat: reseptoriosa 
on spesifin herkkyyden instanssi; efektorinen osa takaa animaali- 
sen ja vegetatiivisen hermoston virittymisen määrätyntyyppiseen 
reagointiin; orientaatio-osaa edustavat psyykessä emootiot, jotka 
virittävät psyykkisen toiminnan käsittelemään informaatiota ob- 
jektiin kohdistuvan suhteen suunnassa. Lyhyyden vuoksi nimi- 
tämme keskeistä hermostomekanismia ''spesifin suhteen instans- 
siksi” (suhteen, joka kohdistuu ulkoisen ympäristön määrättyihin 
objekteihin). 

Jotta tämä mekanismi toimisi tarkoituksenmukaisesti, sen on 
oltava niin ikään perinnöllisesti lukkoonlyödyssä yhteydessä toi- 
seen instanssiin, jossa heijastuu määrätty tarve. Tämän tarpeen 
aktualisoituminen saattaa spesifin suhteen instanssin aktiiviseen 
tilaan — ennen kaikkea sen osan siitä, joka takaa spesifin herk- 
kyyden. Tällaisen organisaation ansiosta ympäristön ehdoton är- 
syke alkaa vaikuttaa käyttäytymiseen vain silloin, kun tämä vas- 
taa organismin aktuaalista tarvetta. 

Tarpeen ja spesifin suhteen instanssin yhteys orientoi eläimen 
käyttäytymistä ulkoisen ympäristön määrättyihin objekteihin. 
Mitä taas tämän suhteen toteuttamiseen tulee, niin siihen eläin 
käyttää kaikkia niitä liikeresursseja ja niiden yksilöllisiä sopeutta- 
mismahdollisuuksia, joita sillä on tuon tarpeen ilmaantumishet- 
kellä käytettävissään. 

Niin ollen vaistokäyttäytymisen keskusmekanismissa on aina 

osallisena kolme jäsentä: (a) orgaanisen tarpeen instanssi, (b) ob- 
jekteihin (ehdottoman ärsykkeen kantajiin) kohdistuvan spesifin 
suhteen instanssi ja (c) käyttäytymisen efektorisen osan instanssi, 
joka takaa käyttäytymisen liikunnallisesti, organismin sisäisesti ja 
psykologisesti. 

Nämä komponentit eivät ole merkitykseltään lainkaan yhtäläi- 
siä luonnehdittaessa vaistokäyttäytymistä. Orgaaninen tarve on 
eläimen aktiivisuuden ensimmäinen ja perustavanlaatuinen alku- 
syy, mutta se ei anna käyttäytymiselle sen nimenomaista vaisto- 
luonnetta. Ravintoaineiden tarve ja niiden hankkimisen käynnis- 
tyminen ovat ihmisellä ja monilla eläimillä peruspiirteiltään varsin 
samanlaisia, mutta eri eläimillä, ihmisestä puhumattakaan, on ra- 
vintokäyttäytymisessä oleellisia eroja; kaikilla eläimilla se on vais- 
totoiminto mutta ihmisellä ei. 

Käyttäytymisen efektorinen, suoritusosa voi olla sekä synnyn- 
näinen että hankittu tai osittain synnynnäinen ja osittain hankittu 
(etenkin jos vaisto ilmenee eläimellä vasta kypsässä iässä); käyt- 
täytyminen voi olla sekä stereotyyppistä että vaihtelevaa, sekä 
”sokeaa” (toimintaolosuhteisiin nähden) että toimintaolosuhtei- 
den objektiiviset yhteydet huomioonottavaa ja jopa järkevää 
ongelmanratkaisua”. Mutta näistä eroista riippumatta eläimen 
käyttäytymisellä on aina lähtemätön vaistonomaisuuden leima — 
perinnöllisesti lukkoonlyöty suhde määrättyihin objekteihin. Tä- 
mä leima tulee siitä ja vain siitä seikasta, että eläimen käyttäyty- 
misen sanelee väistämättä spesifin suhteen instanssin ja ehdotto- 
man ärsykkeen vuorovaikutus, eläimen ennalta-asetettu suhde 
ympäristön määrättyihin objekteihin. Nimenomaan tämä keskus- 
mekanismin keskijäsen antaa eläimen käyttäytymiselle sen spe- 
sifin vaistoluonteen, tarkemmin sanoen: a) sen suoran ja välittö- 
män riippuvuuden luonnonvoimista: orgaanisen tarpeen viriämi- 
sestä itse eläimessä ja ympäristön ehdottoman ärsykkeen vaiku- 
tuksesta, b) sen suoran ja välittömän rajoittumisen niiden aktu- 
aaliseen vuorovaikutukseen. 

Tämä luonnonvoimien vuorovaikutus, jos niin voi sanoa, pa- 
nee eläimen määrättyyn toimintaan, eikä eläin voi toimia toisin, 
yhtä vähän kuin se voi olla jotain muuta kuin se on. Suhteessa ob- 
jektiin, ehdottoman ärsykkeen kantajaan, vaistokäyttäytyminen 
on pakkokäyttäytymistä, ja sen arviointi moraaliselta tai juridisel- 
ta kannalta olisi samaa kuin mekaanisten voimien resultantin kiit- 


167 


täminen tai moittiminen sen suunnasta. Siksi sellaisessa yhteis- 
kunnassa, joka on saavuttanut riittävän korkean kulttuuritason 
ottaakseen tämän seikan huomioon, eläimet eivät vastaa käyttäy- 
tymisestään. Eläin ei myöskään ole vastuussa siitä, että se kes- 
keyttää toimintansa (ehkä ihmisen kannalta sopimattomaan ai- 
kaan) tarpeen sammumisen tai ehdottoman ärsykkeen vaikutuk- 
sen lakkaamisen takia. Jos eläimeltä vaadittaisiin, että se käyttäy- 
tyy riippumatta aktuaalisen tarpeen ja ehdottoman ärsykkeen 
vuorovaikutuksesta, se merkitsisi, että eläintä vaadittaisiin nouse- 
maan sen luonnon tason yläpuolelle, jossa se on korviaan myö- 
ten”. 

Sen vuoksi on epäoikeutettua pitää vaistokäyttäytymistä alt- 
ruistisena tai egoistisena. Sellainen arvio edellyttää yhteiskunnal- 
lista näkökulmaa, oman edun vertaamista toisen etuun ja siihen 
perustuvaa jommankumman asettamista toisen edelle. Eläimet ei- 
vät tee tällaisia vertailuja, ne toimivat vain välittömästi kokeman- 
sa tarpeen ja ulkoisen ärsytyksen paineesta, riippumatta siitä, ke- 
nen hyväksi käyttäytymisen tulokset koituvat. Kana, joka uhrau- 
tuvasti suojelee poikasiaan varikselta tai haukalta, ei suinkaan uh- 
raa etujaan poikastensa hyväksi, vaan toimii sellaisen ehdottoman 
ärsykkeen vaikutuksesta, joka saa aikaan ehdottoman suojelemis- 
reaktion. Jos tämä ehdoton ärsyke poistetaan, kuten tehtiin Uex- 
källin tunnetussa kokeessa (jossa kananpoika pantiin äänenpitä- 
vän lasikuvun sisään), niin kana pysyy välinpitämättömänä eikä 
yritä auttaa poikastaan, vaikka näkee sen epätoivoisesti pyrkivän 
pois loukusta!. Eläin ei reagoi toisen hätään, vaan siihen ärsyk- 
keeseen joka siihen vaikuttaa. Jos vastaavanlaiseen tilanteeseen 
joutuisi ihminen yhteiskunnan koulimine motiiveineen, niin hä- 
nen kamppailuaan toisen puolesta, jopa itsensä vaarantaen, olisi 
pidettävä altruistisena käyttäytymisenä. 

Käyttäytymistä ei voida katsoa altruistiseksi tai egoistiseksi pel- 
kästään sen tulosten nojalla vaan ennen muuta sen moraalisten 
perustelujen nojalla. Mutta tämä puolestaan edellyttää, että teki- 
jällä on oikeus valita niiden väliltä. Eläimillä ei tällaista ”oikeut- 
ta” ole, ja altruismi- tai egoismimääreiden soveltaminen niihin on 


| n teoksesta A. N. Leontjev, Problemy razvitija psihiki, M. Mysl 1965, 
S. 

tyypillistä antropomorfismia. Lapsi saa jo hyvin varhain mahdol- 
lisuuden tällaiseen valintaan, ensin suppeassa ja sitten yhä laajem- 
massa ihmissuhteiden piirissä. Vasta kun tämä mahdollisuus ulot- 
tuu perustavanlaatuisten ihmissuhteiden piiriin, hän saa oikeudet 
kansalaisuuteen ja vastuuseen. Ne merkitsevät sitä, että hänelle 
myönnetään vapaus valita käyttäytymisensä, vapaus siitä anka- 
rasta välttämättömyydestä, johon vaistokäyttäytyminen on aina 
ja kuolemaan saakka” teljetty. 

Jos vaistokäyttäytymisen katsominen altruistiseksi tai egoisti- 
seksi on naiivia antropomorfismia, niin ihmisen käyttäytymisen 
palauttaminen huonoihin tai hyviin vaistoihin puolestaan on eri- 
koistapaus yhteiskunnallisten ilmiöiden naturalistisesta ja biologi- 
soivasta selittämisestä ihmisorganismin ”luonnollisten ominai- 
suuksien” avulla. 

Elämä ihmisyhteiskunnassa vaatii, että jokainen sen jäsen ottaa 
huomioon ei vain asioiden ja ihmisten luonnolliset ominaisuudet 
vaan ennen kaikkea niiden yhteiskunnallisen merkityksen, yhteis- 
kunnalliset käyttötavat ja käyttäytymismuodot. On mahdotonta 
sovittaa yhteen tarvetta kokevalle eläimelle tyypillistä suoraa ja 
vaistomaista suhdetta ympäristön kohteisiin, oman ryhmän jäse- 
net mukaan lukien, ja ihmisen suhdetta tarpeittensa kohteisiin, 
kun tätä suhdetta välittävät yhteiskunnalliset olosuhteet. Ihmisen 
eläinesi-isien inhimillistymisen edetessä niiden vaistomaisten suh- 
teiden ympäristöönsä ja toinen toisiinsa on täytynyt aktiivisesti 
ehkäistyä. Koska siirtyminen yhteistoimintaan toimeentulon kei- 
nojen hankkimiseksi, niiden yhteiskunnalliseen jakamiseen ja yh- 
teiseen puolustautumiseen vihollisia vastaan — sellaisiin toiminta- 
muotoihin, jotka perustuvat yhteiskunnallisiin eivätkä biologisiin 
suhteisiin — tuli elossa säilymisen ja suvunjatkamisen tärkeim- 
mäksi ehdoksi, niin luonnonvalinnan painetta pystyivät parhaiten 
kestämään ne ihmisen esi-isät, joilla tämä estyminen tapahtui te- 
hokkaimmin ja joilla se loppujen lopuksi johti vaistojen surkastu- 
miseen. 

Siksi on syytä ajatella, että organismissa antropogeneesitapah- 
tuman kuluessa tapahtuneet muutokset eivät rajoittuneet vain uu- 
sien ominaisuuksien hankkimiseen vaan että tapahtui myös sel- 
laisten eläinominaisuuksien häviämistä, jotka haittasivat uusien, 
nimenomaisesti inhimillisten suhteiden muotoutumista. Luonnol- 
lisesti tämä koski ennen muuta niitä ruumiin orgaaneja ja järjes- 

telmiä, joiden toiminta välittömästi liittyi käyttäytymisen toteut- 
tamiseen. Sen vuoksi antropogeneesin tärkeimpiä tuloksia olikin 
se, että käyttäytymisen keskusmekanismista poistui se osa, joka 
antoi käyttäytymiselle biologisesti ennaltamäärätyn vaistoluon- 
teen. Tämä muutos levisi asteittain kehittyvien ihmisten niihin elä- 
mänpiireihin, jotka siirtyivät kehkeytyvän yhteiskunnan turvatta- 
viksi ja kontrolloitaviksi. 

Jos käsitämme vaistokäyttäytymisen keskusmekanismin edellä 
kuvatulla tavalla, voimme yleispiirtein hahmotella sen, miten tä- 
mä systemaattinen vaistojen ehkäistyminen on tapahtunut. Yh- 
teiskunnan kehityksen alkuvaiheissa kasvavalle sukupolvelle kou- 
liutui alusta saakka määrätynlainen suhde määrättyihin ympäris- 
tön objekteihin. Kun niiden tarve tuli aktuaaliseksi tilaksi, nämä 
objektit panivat käyntiin vaistoreaktioita, jotka kuitenkin katego- 
risesti kiellettiin ja armotta rangaistiin. Tämän seurauksena ylly- 
keobjekteista tuli vahvoja jarruja sille instanssille, johon ne alun 
perin olivat vaikuttaneet ehdottomina ärsykkeinä — nimittäin 
spesifin herkkyyden instanssille. Sen systemaattinen ehkäisy toi- 
saalta ja toisaalta sen takana olevan tarpeen systemaattinen 
tyydyttäminen toisessa, yhteiskunnallisesti vakiintuneessa järjes- 
tyksessä salpaannuttivat tämän instanssin perin pohjin. Koska 
antropogeneesin kuluessa vaikuttivat vielä biologisen valinnan 
lait, niin parhaiten säilyivät elossa ne yksilöt ja ryhmät, joilla spe- 
sifin herkkyyden instanssin perinnöllinen välittyminen tapahtui 
heikoimmin, sen ehkäisy parhaimmin ja joilla ei-vaistomaisen 
kooperaation uudet muodot (ja tälle kooperaatiolle rakentuvat 
toissijaiset suhteet) kehittyivät helpoimmin ja menestyksellisim- 
min. Mutta tämä — spesifin herkkyyden instanssin ehkäistyminen 
ja heikkeneminen aluksi ja lopulta sen surkastuminen — riittikin 
vaistoista vapautumiseen ja uuden yhteiskuntahistoriallisen elä- 
mänmuodon vakiintumiseen. 

Spesifin herkkyyden instanssin jäätyä käyttäytymisen keskus- 
mekanismin ulkopuolelle orgaaniset tarpeet vapautuivat sen vää- 
jäämättömästä orientoivasta vaikutuksesta. Tarpeet virittivät toi- 
mintaan mutta eivät enää määränneet ennalta objekteja, jotka 
niitä tyydyttivät eivätkä tapoja, joilla nämä objektit saavutettiin 
ja vaistot tyydytettiin. Vielä vähemmän tätä kaikkea määräsivät 
efektoriset, erityisesti liikereaktiot, jotka vapautuivat ehdottomis- 
ta ärsykkeistä ja joita nyt voitiin käyttää tai olla käyttämättä riip- 

puen siitä missä määrin ne vastasivat yhteiskunnan määräämiä 
malleja. 

Antropogeneesitapahtuma saattoi päättyä vasta sitten, kun 
vaistosuhteet ympäristöön ja ryhmän jäseniin olivat kauttaaltaan 
eliminoituneet kehittyvien ihmisten yhteiskunnallisen säätelyn 
alaisen elämän piiristä. On monia syitä otaksua, että juuri yhteis- 
kunnallisten suhteiden valtaisa kehitys (siirryttäessä keskimmäi- 
sestä viimeiseen paleoliittikauteen) aiheutti niin sanotun ”toisen 
hyppiiyksen'' antropogeneesitapahtumassa, ”hyppäyksen” siinä 
mielessä, että suhteellisen lyhyessä ajassa (vain muutamassa kym- 
menessä tuhannessa vuodessa — verrattuna aikaisemman kehi- 
tyksen vaatimiin moniin satoihin tuhansiin tai ehkä puoleentoista 
miljoonaan vuoteen) ja työkalujen muuttuessa suhteellisen vähän 
(myöhemmästä Moustierkaudesta Aurignacin ihmiseen) tapahtui 
laajoja ja syvälle käyviä muutoksia yhteiskunnan organisaatiossa 
ja samalla muinaisihmisten fyysisessä ulkonäössä. Juuri tähän 
kauteen sijoittuu kulttuurin (taiteen, maagisten uskomusten ja 
kulttimenojen) huomattava kehitys ja nykyaikaisen, niin sanotun 
Cro Magnonin ihmisen fyysisen tyypin lopullinen ilmaantuminen. 

Niin ollen nykyaikaisen ihmisen — nimenomaan erillisenä bio- 
logisena lajina! — tärkeimpiä erikoispiirteitä on vaistojen puuttu- 
minen, perinnöllisesti lukkoonlyötyjen, itse organismin rakentee- 
seen kuuluvien, ympäristön määrättyihin objekteihin kohdistu- 
vien suhteiden puuttuminen. Orgaaniset perustarpeet ovat luon- 
nollisesti jäljellä. Mutta kuten happi ja vety, jotka saadaan hajot- 
tamalla vesi, eivät enää ole veden osasia eivätkä sen jäänteitä vaan 
niillä on muita ja toistensa kanssa vastakkaisiakin ominaisuuksia, 
samalla tavoin tarpeet eivät enää ole vaistojen jäänteitä tai osasia 
kun ne ovat kerran irtautuneet yhteydestään spesifin herkkyyden 
instanssiin. Ne eivät enää kytkeydy — ennen mitään kokemusta! 
— ympäristön ehdottomiin ärsykkeisiin. Ne eivät enää ole niihin 
sidottuja ja niillä on uusia ominaisuuksia, muun muassa se, että 
ne hakeutuvat ahneesti ja kiinnittyvät lujasti objekteihin, jotka 
ovat tuottaneet niille ensimmäisen tyydytyksen. Ja koska ihmisen 
tarpeiden tyydytys tapahtuu yhteiskunnallisesti, niin ihmisen or- 
gaanisista tarpeista tulee yhteiskunnallisia tarpeita. Siinä muodos- 
sa, jossa ne periytyvät, ne eivät enää ole eläimellis-biologisia, 
vaan pelkästään orgaanisia (mutta inhimillisiä) tarpeita. 

Tuskin on tarpeen sanoa, kuinka tärkeää on erottaa nämä ulko- 

naisesti samanlaiset mutta olemukseltaan niin erilaiset muodostu- 
mat. Tämän erottelun vakiinnuttamiseksi on aiheellista käyttää 
niistä eri sanoja ja nimittää biologiseksi sitä, mikä organismin ra- 
kenteen kautta määrää ennalta elämän ja käyttäytymisen tyypin 
ja orgaaniseksi sitä, mikä tosin myös riippuu organismin raken- 
teesta, mutta toisenlaisesta rakenteesta, joka ei määrää elämän 
tyyppiä eikä käyttäytymistä. Tämän mukaisesti a) orgaaniset tar- 
peet, jotka kytkeytyvät perinnöllisesti spesifin ympäristösuhteen 
mekanismiin ja määräävät siten elämäntyypin, ovat biologisia tar- 
peita sanan varsinaisessa mielessä, b) kun taas silloin kun nämä 
samat orgaaniset tarpeet eivät kytkeydy spesifin ympäristösuhteen 
mekanismiin eivätkä siksi määrää ennalta elämän tyyppiä, ne ei- 
vät enää ole biologisia tässä mielessä. Ne ovat vain sitä mitä ne 
ovat, organismin tarpeita, orgaanisia mutta ei-biologisia tarpeita. 

Kun biologiset tarpeet määräävät organismin perinnöllisen ra- 
kenteen kautta ennakolta ympäristössä käyttäytymisen tyypin, ne 
sulkevat pois yhteiskunnallisen elämäntyypin, niitä ei voida sovit- 
taa yhteen sen kanssa. Orgaaniset tarpeet puolestaan eivät määrää 
ennalta mitään elämäntyyppiä ja ne voidaan sovittaa yhteen min- 
kä tahansa elämäntyypin kanssa, joka vain turvaa näiden tarpei- 
den tyydytyksen. Orgaaniset tarpeet puhtaina” ovat ihmisellä 
samat kuin eläimillä, mutta eläimillä ne on lujasti juotettu kiinni 
spesifin ympäristösuhteen instanssiin, jota ihmisellä ei enää ole; 
eläimillä ne määräävät käyttäytymisen ennakolta mutta ihmisellä 
eivät; eläimillä ne ovat biologisia, ihmisellä — vain orgaanisia. Ih- 
misellä ei ole biologisia tarpeita, hänellä ei ole vaistoja. 

Kun ihmisellä sanotaan olevan biologisia tarpeita ja perusvais- 
toja, se johtuu siitä, ettei tehdä eroa biologisen ja orgaanisen vä- 
lillä. Itse tarpeiden samanlaisuus on silmiinpistävä, mutta niiden 
keskusmekanismin sisäinen rakenne, se kuuluuko siihen spesifin 
herkkyyden instanssi vai ei, on piilossa. Biologisen ja orgaanisen 
erottamatta jättäminen on pääasiallinen este ihmisen vaistojen 
olemassaoloa koskevan kysymyksen ratkaisemiselle ja pääasialli- 
nen syy siihen, että tähän kysymykseen on niin monta kertaa ja 
tuloksettomasti palattu. 

Jo itse nimitys biologinen ja sosiaalinen ihmisen kehitykses- 
sä” on virheellinen, kun se tavallaan etukäteen myöntää, että ih- 
misen psyyken rakenteessa ja kehityksessä vaikuttaa biologinen 
tekijä. Ihmisellä ei ole ”biologista” (siinä mielessä, jossa se tyy- 

pillisesti on eläimillä). Ilmeisesii kysymyksenasettelua on muutet- 
tava: ei biologinen ja sosiaalinen”, vaan ”orgaaninen ja sosiaa- 
linen” ihmisen kehityksessä. 

”Orgaaninen” ei enää sisällä viittausta eläimeen ihmisessä” 
eikä kosketa moraalin ja vastuun ongelmia. *Orgaaninen” osoit- 
taa vain ihmisen anatomis-fysiologisten mahdollisuuksien rajat ja 
fyysisen kehityksen osuuden hänen yleisessä kehityksessään. Tä- 
mä osuus on täysin kiistaton, hyvin tärkeä ja joissakin tilanteissa 
jopa ratkaiseva, mutta se on aina ei-spesifi ja suhteellinen. 

Se on ei-spesifi, koska ihmisen fyysisiä ominaisuuksia voidaan 
käyttää eri tavoin ja samojen ominaisuuksien pohjalle voi muo- 
dostua olennaisesti erilaisia toimintatapoja ja käyttäytymismuo- 
toja. Niinpä esimerkiksi nopea ja luja ehdollisten kytkeymien 
muodostuminen voi johtaa pikkutarkkojen ja epäproduktiivisten 
työtapojen kehittymiseen ja vakiintumiseen (ja nämä työtavat 
voivat lisäksi olla tiedostamattomia), jolloin myöhemmin voi olla 
hyvin työlästä kehittää tehokkaampia älyllisen tai käytännöllisen 
toiminnan tapoja. Toisaalta silloin kun ehdolliset kytkeymät, jot- 
ka ovat kaiken oppimisen fysiologinen perusta, muodostuvat ta- 
vanomaisella, ”'keskinkertaisella”? nopeudella ja lujuudella, yksi- 
lö saattaa kehittää hyvin yksinkertaisia ja selkeitä keinoja erot- 
taakseen oleellisen epäoleellisesta, niin että myöhempi oppiminen 
millä tahansa alueella käy helposti ja antaa näyttöä poikkeukselli- 
sista kyvyistä. N 

Anatomis-fysiologisten ominaisuuksien osuus ihmisen psyykki- 
sessä kehityksessä on suhteellinen yhtäältä yhteiskunnan vaati- 
muksiin nähden, toisaalta sen kasvatuskeinoihin nähden. Jos 
luonnolliset ominaisuudet eivät riitä joissakin tilanteissa, ne voi- 
daan korvata teknisillä apuvälineillä ja opetusmenetelmillä. Eräs 
selvimpiä esimerkkejä tästä on kuuromykkäsokeiden lasten ope- 
tus. Ilman erikoisopetusta he jäävät pahasti invalideiksi mutta eri- 
koisopetuksessa he eivät ainoastaan saavuta normaalia kehitystä 
vaan kykenevät menestyksellä suorittamaan jopa korkeakoulutut- 
kintoja. Nykyaikaisilla teknisillä opetusvälineillä voidaan välittää 
suoraa, palaute- ja *keskinäis”'(opiskeluryhmän jäsenten välis- 
tä)informaatiota ja järjestää siten tällaisten lasten opetus joukko- 
ja ryhmäopetuksena (kun vielä aivan äskettäin se oli pakko pitää 
näännyttävänä yksilöopetuksena), jolloin päästään lähelle tavan- 
omaista kouluopetusta. 


Sama fyysinen vajavuus tai kääntäen fyysinen avu voi heijastua 
eri tavoin lapsen psyykkiseen kehitykseen ja jopa kohtaloon. 
Synnynnäinen rampuus, syntymämerkki” kasvoissa tai kyttyrä 
voivat herättää jossakussa katkeruutta, toisessa taas elämän fyysi- 
sen puolen väheksyntää, hyvänsuopuutta ja avoimuutta henkises- 
sä kanssakäymisessä; kasvojen, liikunnan ja ryhdin kauneus puo- 
lestaan synnyttää helposti ylemmyydentunnetta ja kohtuuttomia 
vaatimuksia, jotka myöhemmin elämässä useinkin johtavat petty- 
myksiin ja katkeroitumiseen. Kaikki riippuu siitä, miten fyysiset 
avut tai vajavuudet otetaan kasvatuksessa huomioon ja miten lap- 
si itse niitä arvioi, miten niitä käytetään hyväksi tai voitetaan ope- 
tuksessa ja — olennaisimmin — siitä, millainen asenne lapsessa 
kehitetään (tai kehittyy itsestään”) tähän vajavuuteen tai avuun. 
Organismin synnynnäisiltä ominaisuuksilta vaaditaan vain yhtä 
seikkaa — sitä, etteivät ne poikkea liikaa siitä mitä nykyisin käy- 
tettävissä olevilla opetus- ja kasvatusmenetelmillä voidaan täy- 
dentää. 

Täytyy tietysti syntyä biologisen homo sapiens -lajin normaali- 
na yksilönä, jotta voisi yhteiskunnassaan tulla ihmiseksi, aktiivi- 
seksi ja vastuulliseksi persoonallisuudeksi. Mutta tämä on vasta 
mahdollisuus. Sen tosiasiallinen toteutuminen riippuu siitä, missä 
muodossa ja minkälaatuisena yhteiskunnan kulttuuri muuttuu 
persoonallisuuden rakenteeksi, sen psyykkisen toiminnan sisäl- 
löksi ja struktuuriksi. 

Voimme nyt toistaa uudessa merkityksessä sen mitä sanoimme 
aivan aluksi: kenelläkään ei olisi mitään sitä vastaan, että hänellä 
olisi haukan silmät, kaskelotin vatsa, korpin sydän jne. toisin sa- 
noen hänellä olisi eläimen terveys ja ”eläimellinen”? fyysinen 
työkyky. Mutta inhimillinen yhteiskunta ei olisi voinut kehittyä, 
jos ihmisillä olisi edelleen ollut jäljellä eläimen suhde esineisiin ja 
toinen toisiinsa — eläimen suhteet maailmaan tuhoaisivat yhteis- 
kunnan ja ihmisolemuksen meissä itsessämme. Ihmisessä ei ole 
biologista tämän termin yksinkertaisessa ja perustavassa merki- 
tyksessä — eläimen-biologisena. Ihmisen biologisena erikoispiir- 
teenä onkin juuri se, että hänellä ei ole eläimiltä perittyjä toimin- 
nan ja käyttäytymisen vaistomuotoja. Ihmisorganismin anatomis- 
fysiologiset ominaisuudet eivät määrää ennalta ihmisen ulkonä- 
köä, luonnetta tai hänen mahdollisuuksiensa rajoja, ja tässä mie- 
lessä ne eivät ole enää biologisia vaan ainoastaan orgaanisia omi- 

naisuuksia. Ne eivät ole syy, vaan ainoastaan conditio sine gua 
non (välttämätön ehto) ihmisen kehitykselle. 

Yksikään eläin, ihmistä lukuun ottamatta, ei voi tulla ihmisek- 
si, kun taas ihminen voi tulla minkä tahansa yhteiskunnan jäse- 
neksi ja fyysisten mahdollisuuksiensa rajoissa miksi eläimeksi ta- 
hansa ja jopa kaikkia eläimiä pahemmaksi. Ja tässä tulemisen va- 
paudessa onkin lajin ihminen” biologinen erikoispiirre. Mutta 
vain omaksumalla käyttäytymisen moraaliset perusteet ohjenuo- 
rakseen ”kaikkien yhteiskunnallisten suhteiden kokonaisuudes- 
sa''l, joka Marxin mukaan on ihmisen olemus, lapsi tulee ihmi- 
seksi. Mutta tultuaan sellaiseksi hän ei enää voi perua vastuutaan 
vetoamalla eläinalkuperäänsä — ”vaistoihinsa”, joita hänellä ei 
ole. 

